
Literatura universală în secolul al XVIII-lea 

LITERATURA UNIVERSALĂ 


Prezentarea manualului 


Studiul literaturii universale în liceu (profil umanistic) se întemeiază pe dezideratul dezvoltării culturii 
literar-artistice şi a culturii comunicării prin valorificarea unor opere reprezentative ale patrimoniului 
literar universal, avînd scopul de a completa şi consolida cunoştinţele elevilor acumulate prin studiul limbii 
şi literaturii române. Materia este selectată şi structurată în conformitate cu curriculumul la literatura 
universală, în clasa a X-a recomandîndu-se studierea diacronică a literaturii universale din Antichitate 
pînă în Secolul Luminilor. 


LITERATURA UNIVERSALĂ, 


ANTICHITATEA 


Fiecare compartiment se deschide 
cu o pagină care prezintă cele 
mai importante Obiective 

o, ioan şi competenţe de referință în 
ere tadaaa planul cunoştinţelor, capacităţilor 
şi aptitudinilor ce vor fi obţinute 
la finele studierii acestuia. 


-ă vi mecestaea unocunoageri şa punerii în valoare 
a propriei perna D 
AITERATURA UNIVERSALĂ 


LITERATURILE 
POPOARELOR ORIENTALE 

« Soni n clare în ja vest  oleraneidiverat 
temerea gizcza 


2 CLASA A X-A 


La începutul fiecărui 
compartiment este introdusă 
o secţiune ce vizează cele 
mai importante Repere 
istorice şi culturale ale 
perioadei studiate. 


E CLASA A X-A 


LITERATURA UNIVERSALĂ, 


Li Po (i Ba) 
Şopotul apelor 
şi incă 


Interiorul compartimentelor include 
expunerea temelor respective, urmată de texte 
literare (sau fragmente de texte) ce ilustrează 
materia studiată şi, în primul rînd, creaţia 
unor scriitori reprezentativi. 


Textele literare (sau fragmentele de texte) 
sînt însoţite de un Chestionar pentru lectură 
comentată care poate fi completat sau 
modificat de către profesor în funcţie 

de obiectivele urmărite. 


BE CLASA A X-A 


pm CLASA A X-A 


LITERATURA UNIVERSALĂ, 


CLASA A X-A 


asuVr vă. 


TESTE DE AUTOLVALUARE 


“TEST DE AUTOEVALUARE 


> rezentaţi o listă de zei şizrițe din 
echi 


CTASA A XA 


Fiecare temă este însoţită de 
un şir de formule generice: 
Teorie literară, Nota bene, 
Amintiţi-vă, Aprecieri critice, 
al căror scop este lărgirea şi 
aprofundarea cunoştinţelor 

la fiecare temă. 


Toate temele studiate 

(cu excepţia celor introductive sau 
de caracterizare generală) 

se încheie cu Momente 

ale receptării, conținînd 

diverse informaţii referitoare 

la receptarea creaţiei 

scriitorilor studiaţi în spaţiul 
literar românesc. 


La sfîrşitul manualului se 
propun Teste de autoevaluare, 
care pot fi modificate de 

către profesor în funcţie 

de circumstanţe. 


CLASA A X-A 


CLASA AXA 


o CLASA A X-A 


LITERATURA UNIVERSALĂ 


o CLASA A X-A 


Literatura universală nu este, cum s-ar 
crede, o sumă simplă a tuturor literaturilor 
lumii, adică totalitatea acestor literaturi. Ca şi 
toate ideile literare, literatura universală este 
o categorie istorică. Ideea unei „universalităţi“ 
literare începe să se contureze mai clar în 
epoca Renaşterii, umaniştii fiind creatorii unui 
concept numit „republica literelor“, ce presupu- 
nea inclusiv sensurile de comunitate, unitate, 
toleranţă, solidaritate, deschidere, schimburi 
reciproce între literaturile din diferite ţări, atit 
de actuale în vremea noastră. Această idee a 
„universalităţii“ literaturii a existat într-o formă 
latentă şi în secolele următoare, conturîndu-se 
mai clar spre sfîrşitul Secolului Luminilor. Dar 
numai la începutul secolului al XIX-lea ea a fost 
precizată şi formulată de Goethe, care lansează 
termenul Weltliteratur, adică „literatura lumii“ 
sau „literatura universală“. 

Marele poet german exprima, de fapt, situa- 
ţia scriitorilor contemporani cu el, care, trăind 
şi scriind în diferite ţări, simțeau necesitatea 
de a depăşi graniţele înguste ale literaturilor 
naţionale, pentru a participa la întreaga mişcare 
literară a lumii. Literatura universală însemna 
pentru Goethe unitatea literaturilor europene, 
posibilitatea de lărgire a contactelor literare 
internaţionale, necesitatea de colaborare, 
obligaţia naţiunilor de „a se înţelege reciproc şi, 
dacă nu vor să se iubească, să înveţe, cel puţin, 
cum să se tolereze una pe alta“. Concepţia s-a 
transformat cu timpul în una canonică, însă 
universalitatea goetheană avea în vedere numai 
literatura europeană, ceea ce a condus la o vi- 
ziune europocentristă asupra fenomenului. lată 
de ce termenul de literatură universală în sens 
goethean este, astăzi, depăşit, literatura univer- 
sală incluzînd nu numai literaturile Europei sau 
literaturile „mari“, dar şi pe cele mai „mici“, de 
pe toate continentele, căpătind dimensiuni cu 
adevărat mondiale. 


Pe lîngă criteriul cantitativ (adică literatura 
universală înglobează toate literaturile lumii), 
la fel de important este cel calitativ, de valoare, 
pentru că literatura universală nu include şi stu- 
diază toate operele din toate literaturile lumii, 
ci doar capodoperele, operele clasice, de valoare 
universală. În acest sens, literatura universală 
nu mai este o simplă sumă a tuturor literaturilor 
naţionale, ci doar a celor mai valoroase cărţi, 
care corespund legii celor mai bune opere, stan- 
dardelor universale, nu numai naţionale. 

Înţeleasă astfel, după cum afirmă Adrian 
Marino, „ca sumă cantitativă şi calitativă“, 
literatura universală „constituie patrimoniul 
comun, reprezentativ şi exemplar al umanităţii. 
Ea este „Panteonul“ (sau „Pandemoniul“) Lite- 
raturii, consemnat în „bibliotecile ideale“ ale 
„întregului neam omenesc“, ale marilor „cla- 
sici“ de pretutindeni şi dintotdeauna. Sub acest 
aspect, fiecare literatură naţională contribuie, 
prin valorile sale specifice, la patrimoniul lite- 
raturii universale, ca un bun comun al tuturor 
popoarelor. 

În contextul unei asemenea înţelegeri a 
literaturii universale ar părea că literatura na- 
ţională îşi pierde contururile şi importanţa tra- 
diţional stabilite. În convorbirea cu Eckermann, 
referindu-se la literatura universală, Goethe 
făcuse o afirmaţie ce trebuie interpretată cu 
multă precauţie: „Literatura naţională nu mai 
înseamnă astăzi mare lucru“. Afirmația nu 
corespundea realităţii şi Goethe a spus-o, pro- 
babil, pentru a evidenția, prin contrast, noul 
concept de literatură universală, la a cărui în- 
cetăţenire a contribuit substanţial prin prestigiul 
său. În realitate, atunci, la începutul secolului 
al XIX-lea, căpătase o amplă dezvoltare ideolo- 
gia naţională şi avea loc o diferenţiere clară a 
literaturilor naţionale din Europa în contextul 
formării şi dezvoltării naţiunilor burgheze. De 
fapt, avea loc un proces simultan de creştere a 


CLASA A X-A 


conştiinţei literare naţionale, dar şi de univer- 
salizare a acesteia, un proces de diferenţiere, 
dar şi de apropiere între literaturi. 
Universalizarea valorilor literare naţionale şi 
afirmarea conceptului de literatură universală 
nu înseamnă, însă, marginalizarea noţiunii de 
literatură naţională. Dacă nu ar fi existat lite- 
raturile naţionale, nu ar fi fost posibilă apariţia 
şi constituirea literaturii universale, care îşi 
datorează existenţa valorilor create în cadrul li- 
teraturilor naţionale. Tudor Vianu explică astfel 
raportul dintre literatura naţională şi literatura 
universală: „Nu voi spune totuşi că istoria lite- 
raturii naţionale tinde să se absoarbă în istoria 
universală a literaturii şi să dispară ca disciplină 
ştiinţifică, fiindcă tot ei îi este rezervat rolul de 
a strînge faptele şi de a stabili valorile. Istoria 
literaturii universale operează cu datele stabilite 


de cercetarea literaturilor naţionale şi se pune 
în serviciul explorării, caracterizării şi aprecierii 
marilor realizări ale acestora din urmă. După ce 
lucrările istoriei naţionale a literaturii au fost 
duse pînă la un anumit grad al înaintării lor, 
devine indispensabilă considerarea rezultatelor 
obţinute în cadrul mare al literaturii universa- 
le, unde ele se luminează prin reflexul cel mai 
puternic care poate cădea asupra lor“. 

Prin urmare, studiul literaturii universale nu 
exclude studiul literaturii naţionale. Dimpotrivă, 
între aceste două discipline există o legătură 
dialectică. Punerea în valoare a operelor din 
literaturile naţionale contribuie nu numai la 
universalizarea lor, la includerea acestora în 
patrimoniul literaturii universale, dar şi la evi- 
denţierea particularităţilor naţionale, a specifi- 
cului lor naţional. 


AI CLASA A X-A 


LITERATURA UNIVERSALĂ 


o CLASA A X-A 


ANTICHITATEA 


„În complexul uriaş al culturii 
universale, Antichitatea, atât cea 
orientală, cât şi cea clasică, stă ca un 
sacru depozit de modele pentru eternitate. 


« 


ZOE DUMITRESCU-BUŞULENGA 


OBIECTIVE ŞI COMPETENŢE 


La sfîrşitul studierii compartimentului 
veţi cunoaşte: 


* noţiunea de literatură universală şi de literatură naţională; 

* noţiunea de mitologie, miturile principale ale lumii greco-romane 
şi numele celor mai importanţi zei şi eroi; 

* periodizarea literaturii Greciei antice şi a Romei antice; 

* noţiuni de teorie literară (genuri şi specii literare, elemente 
de versificaţie etc.), în baza valorilor artistice antice; 

* operele de referinţă ale literaturii antice; 

* aspectele cele mai importante ale receptării literaturii antice 
în spaţiul literar românesc; 


veţi fi capabili: 
să corelaţi noţiunile de literatură universală şi literatură naţională; 
să delimitaţi subiectul unei opere antice de mitul aflat la baza ei; 
să comentaţi cele mai reprezentative opere literare antice; 
să stabiliţi corespondenţa între zeii din mitologia greacă şi 
cea romană; 
să identificaţi în literatura română „ecouri“ ale literaturilor antice; 


veţi fi în stare: 


* să vă exprimaţi punctul de vedere asupra semnificației actuale a 
miturilor antice; 
să promovați interesul pentru lectura miturilor şi legendelor lumii, 
pentru valorile literare autentice; 
să conştientizaţi necesitatea autocunoaşterii şi a punerii în valoare 
a propriei personalităţi, ca rezultat al receptării şi al cunoaşterii 
literaturilor antice; 
să valorificaţi ideile desprinse din studiul literaturii antice în 
viaţa cotidiană; 
să contribuiţi la cultivarea în jurul vostru a toleranţei, diversităţii 
şi a multiculturalismului. 


ANTICHITATEA 


Mitul se prezintă ca o naraţiune, o ficţiune, o poveste, o legendă, 
dar nu una oarecare, ci o povestire fabuloasă cuprinzînd credinţele 
popoarelor antice despre originea vieţii, a universului, a fenomenelor 
naturii, despre diverse divinităţi, zei, zeițe şi eroi legendari. Prin aseme- 
nea mituri şi legende omul primitiv încerca să-şi explice lumea încon- 
jurătoare, dar şi lucrurile şi evenimentele petrecute în propria viaţă 
psihofizică, locul şi rostul său în această lume, inclusiv posibilitatea 
de a domina şi de a-şi supune fenomenele naturii. Mitul este o creaţie 
colectivă şi — tocmai în virtutea acestui fapt — nu a reprezentat ceva 
constant şi stabil, ci a constituit o creaţie în permanentă dezvoltare şi 
schimbare, în funcţie de evoluţia conştiinţei omului. Există numeroase 
definiţii ale mitului, peste 500, după cum menţionează Victor Kernbach 
în Dicţionar de mitologie generală, dar „nici una nu a izbutit să înglo- 
beze toată materia plurisemnificantă a noţiunii“, acestea reprezentînd 
„mai mult o acumulare teoretică de puncte de vedere“. 

Dintre diferitele sensuri ale noţiunii de mitologie cele mai impor- 
tante sînt: 

1. Totalitatea miturilor unui popor sau ale unui grup de popoare, 
care alcătuiesc un sistem mai mult sau mai puţin unitar: mitologia 
greacă, mitologia romană, mitologia biblică, mitologia celtică, mitologia 
orientală (incluzînd, la rîndul ei, de exemplu, mitologia chineză, mito- 
logia egipteană, mitologia arabă, mitologia japoneză, mitologia irania- 
nă sau persană etc.), mitologia geto-dacă, mitologia românească etc.; 

2. Încercarea omului primitiv de a cunoaşte şi explica lumea în- 
conjurătoare, universul în general, şi locul omului în acest univers, 
cu alte cuvinte, mitologia reprezentind o primă treaptă, încă naivă, 
neştiinţifică, a cunoaşterii, un început, o formă rudimentară a filozofiei; 

3. Ştiinţa care cercetează miturile, geneza şi explicarea lor, clasifi- 
carea, interpretarea, compararea miturilor etc.; 

4. Reprezentarea artistică a vieţii, miturile înrudindu-se cu literatura 
şi reprezentînd, de fapt, şi primele încercări de creaţie artistică. Lucian 
Blaga spunea că „fără o gîndire mitică nu ia fiinţă, din păcate sau din 
fericire, nici o poezie“. 

Miturile s-au constituit pe parcursul unei perioade îndelungate de 
timp ca operă a mai multor generaţii, care le-au prelucrat şi modificat, 
introducînd în naraţiunile mitologice şi reminiscenţe ale unor eveni- 
mente istorice, transpuse artistic prin fantezia populară. Miturile s-au 
transmis diferit: prin tradiţie orală sau prin opere literare create pe 
baza lor (Epopeea lui Ghilgameş, Mahabharata, Vedele, Vechiul Testa- 
ment, Iliada şi Odiseea lui Homer, Teogonia lui Hesiod, sau relatînd despre 
acestea (de exemplu, dialogurile lui Platon, Istoria lui Herodot ş.a.). 

„Întelegerea 
matului se va 
număra într-o zi 
printre cele mai utile 
descoperiri ale 
secolului XX. “ 


MIRCEA ELIADE 


AMINTIȚI-VĂ 


Care sunt cele mai 
cunoscute personaje 
din mitologia 
romană? 


NOTA BENE 


Mitologia romană este, în 
mare măsură, dependentă 
de cea greacă. Pe lîngă 
vechii zei romani (Marte, 
Saturn, Ceres, Faun, lanus, 
lupiter ş.a.), panteonul 
roman s-a format, în mare 
măsură, din împrumuturi 
masive de la greci, dar şi 
de la alte popoare. Numele 
celor mai multe divinităţi 
din panteonul grec au co- 
respondenţe în panteonul 
roman: zeul războiului este 
la greci Ares, iar la romani — 
Marte, zeiţa frumuseţii şi 
iubirii este la greci Afrodita, 
iar la romani — Venus etc. 
Aceste corespondențe de 
obicei sînt consemnate în 
dicționarele de mitologie. 


O CLASA A X-A 


„Miturile, în special, 
formează o parte din 

ceea ce fantezia pură a 
oamenilor a conceput şi 
cuprind sîmburii unor 
adevăruri istorice de care 
trebuie să ținem neapărat 
seama. Ele constituie 
istoria poetizată, idealizată, 
redarea acesteia sub forma 
unor povestiri ce încîntă 
curiozitatea noastră, 
mereu însetată, chiar 
atunci cînd sînt crude sau 
groteşti. Sublimul altora 
iese, deci, cu atît mai uşor 
în evidenţă şi este gustat 
şi apreciat ca atare. Eroii 
tuturor aparțin unei lumi 
imaginare, dar sînt creaţii 
verosimile, legate de viața 
de toate zilele, de faptele 
şi de aspiraţiile, ca şi de 
eroismul sau de injustețea 
unor acţiuni ale noastre. 
Cele mai multe, dacă 

nu chiar toate, conţin 

în sine o morală, a cărei 
durabilitate ne este 
confirmată mereu.“ 


GEORGE LĂZĂRESCU 


Teorie literară 


Receptare înseamnă, 
în general, acţiunea 
de a recepta (adică 

de a primi, a capta, 

a asimila, a percepe 
ceva) şi rezultatul ei. 
Ca termen literar, 
receptarea este reacţia 
cititorului la opera 
literară citită, felul 

în care aceasta este 
înţeleasă, interpretată, 
apreciată. Receptarea 
unei opere dintr-o 
literatură străină în 
alt spaţiu cultural se 
produce la mai multe 
niveluri (traduceri, 
interpretări critice, 
receptare creatoare). 


CLASA A X-A 


_ 
O 


În funcţie de criteriile adoptate, miturile pot fi clasificate în mai 
multe grupuri. Astfel, există mituri cosmogonice, antropogonice, as- 
trale, eroice, morale, romantice, literare etc. Miturile au constituit o 
permanentă sursă de inspiraţie pentru scriitorii din toate timpurile, de 
aceea cunoaşterea lor reprezintă un moment important în formarea 
intelectuală şi culturală a fiecărui om. 

Mitologia greco-romană este leagănul civilizaţiei europene, un izvor 
de teme, subiecte, motive, personaje, în primul rînd pentru literatura 
Greciei antice şi a Romei antice, la baza celor mai multe opere din 
aceste literaturi aflindu-se subiecte împrumutate din mituri. O parti- 
cularitate a literaturilor antice este şi tematica mitologică. Literatura 
antică apare şi se dezvoltă în baza mitologiei. Servindu-se de ea ca 
de un arsenal, poeţii preluau din mituri subiecte, prelucrîndu-le şi 
chiar modificîndu-le în funcţie de intenţiile lor artistice. Mitologia a 
continuat să alimenteze, prin materialul său poetic bogat, întreaga 
literatură universală din Antichitate pînă în prezent. 

Pentru o mai bună înţelegere a literaturii antice şi moderne este 
necesară familiarizarea cu miturile despre Prometeu, despre Atrizi, 
despre argonauţi, cu ciclurile de mituri troian, teban etc., care pot fi 
citite din culegerile alcătuite de N.A. Kun, A. Mitru sau alţi autori. 
Lectura celor mai reprezentative mituri va permite cunoaşterea unor 
mari teme ale mitologiei universale (facerea lumii, paradisul pierdut, 
eroul civilizator, pedeapsa eternă ş.a.). 

Conform teogoniei antice (din gr. teos — „zeu“ şi goneea — „naştere“), 
din Haos (din gr. haos — „a“, mai tîrziu „dezordine“) a apărut Cosmo- 
sul (din gr. cosmos — „ordine“, „frumuseţe“, „lume“). Primii zei — Geea 
(Pământul, Tera), Nucta (Noaptea), Tartar (Întunericul), Eros (Dra- 
gostea) — nu aveau o formă exterioară personificată, ei se asociau cu 
stihiile. Din căsătoriile zeilor din prima generaţie au apărut zeii din 
generaţia a doua: Eriniile, zeițele furiei, Moirele, zeițele soartei, Hipnos, 
zeul somnului, Nemesis, zeiţa răzbunării, Tanatos, zeul morţii ş.a. Geea 
a născut monştri şi ciclopi cu un ochi. De la Geea şi Uran s-au născut 
12 zei-titani: Okeanos, Cronos ş.a. Primii zei nu erau antropomorfi, 
adică nu se asemuiau cu oamenii, ci cu monştrii, cu animalele şi au 
fost numiţi amorfi, htonici, adică proveniţi din pământ (din gr. hton — 
„pământ“). Se consideră că primii zei, dintre care cea mai importantă 
este zeiţa Geea, corespund epocii matriarhatului. 

Zeii antropomorfi, asemănători cu oamenii, au apărut mai târziu, 
în epoca patriarhatului. Zeul suprem al acestei generaţii este Zeus, 
părintele zeilor şi al oamenilor, al cărui tron se afla, conform închi- 
puirilor grecilor antici, pe muntele Olimp, de aceea zeii antropomorfi 
mai sînt numiţi şi zei olimpieni, aceştia întruchipau cosmosul ordonat, 
opus haosului. A treia generaţie de zei provine de la Cronos şi Reea: 
Demeter sau Demetra, zeiţa rodniciei, Hera, zeiţa căsătoriei, Hades, 
zeul tărâmului subteran al morţilor, Poseidon, zeul mărilor. Când a 
crescut, Zeus l-a detronat pe tatăl său Cronos şi i-a luat locul. Copiii 
lui Zeus reprezintă a patra generaţie de zei: Apollo, Artemis, Ares, 
Hermes, Hefaistos, Atena, Dionysos ş.a. 

Romanii au început să preia mitologia greacă la cumpăna secole- 
lor VI-V î.Hr., atribuindu-le zeilor greci nume latine: Jupiter (Zeus), 
Junona (Hera), Amur (Eros), Diana (Artemis), Marte (Ares), Pluton 
(Hades), Neptun (Poseidon), Minerva (Atena), Mercur (Hermes), Ba- 
hus (Dyonisos) etc. Totodată, romanii purced şi la crearea propriilor 
mituri — legendele despre întemeierea Romei de către Romulus, despre 
Enea, despre lupta dintre Horaţii şi Curiaţi, despre gâştele care au sal- 
vat Roma etc. Mai târziu, în poemul epic Eneida Vergiliu va încerca să 
demonstreze originile mitice ale poporului roman, punând începutul 
tradiţiei divinizării împăraţilor romani. 

Izbăvirea lumii de rămăşiţele haosului, începută de zeii olimpieni, 
va fi continuată de eroii semizei sau muritori, protagoniștii unor 
numeroase mituri şi legende. Perseu o ucide pe gorgona Meduza, 
Bellorofont — pe Himera care respiră foc, Teseu — pe Minotaur, He- 
racle (Hercule) ucide şi îmblânzeşte numeroşi monştri, Edip învinge 
Sfinxul. Apare mitul despre expediţia argonauţilor în Kolhida (actuala 
Georgie) în frunte cu Iason care reuşeşte să pună mâna pe lâna de aur. 
În mitologia tardivă, eroii încep să rivalizeze cu zeii: regele Tantal fură 
mâncarea şi băutura zeiască (ambrozia şi nectarul), Sisif îl amăgeşte 
pe groaznicul Hades. Astfel apar miturile despre neamurile blestema- 
te: ciclul teban despre regele Edip şi copiii săi, istoria blestemată a 
neamului Atrizilor ş.a. 


Momente ale receptării 


Miturile şi legendele popoarelor lumii au început să fie cunos- 
cute la noi încă din cele mai vechi timpuri. Scriitorii noştri clasici 
şi moderni au apelat constant, în operele lor, la materialul oferit 
de mitologia universală (personaje, teme, motive etc.) Miturile şi 
legendele diferitor popoare, în diverse prelucrări şi adaptări, au 
fost publicate în limba română de mai multe ori. Încă în 1863 se 
publică o Mitologie a grecilor, romanilor şi egiptenilor. Au urmat 
alte culegeri de mituri. Dintre cele mai recente ediţii pot fi eviden- 
ţiate: Kun N.A. Legendele şi miturile Greciei antice; Alexandru Mitru 
Legendele Olimpului ş.a. La Chişinău s-a tradus şi s-a publicat, în 
1991, volumul alcătuit de A.I. Nemirovski Carte de lectură la isto- 
ria lumii antice, incluzînd şi relatări din mitologia greacă, romană 
şi orientală. Un alt aspect al receptării miturilor lumii în spaţiul 
cultural românesc este editarea diferitor dicţionare explicative de 
mitologie. Dicţionarul de mitologie generală al lui Victor Kernbach, 
Dicţionarul de mitologie al lui George Lăzărescu ş.a. 

Teorie literară 


Mitul este o 
naraţiune despre 
fiinţe supranaturale 
sau eroi, ale căror 
acţiuni sînt plasate 
într-un timp arhaic 
şi au o valoare 
exemplară, religioasă 
şi simbolică pentru 
toate acţiunile 
umane de acelaşi 
tip, explicînd 
originea cosmosului, 
a omului, a altor 
fiinţe sau lucruri. 


„Mitul este o istorie sacră; 
el relatează un eveniment 
care a avut loc în timpul 
primordial, în timpul 
fabulos al începuturilor... 
E aşadar povestea unei 
„faceri“: ni se povesteşte 
cum ceva a fost produs, 

a început să fie...“ 

MIRCEA ELIADE 


„Mitologiile naţionale îşi 
au fiecare personalitatea 
lor, reflectînd conceptia 
despre zonele necunos- 
cute din om şi din univers 
a poporului sau grupului 
uman respectiv.“ 

VICTOR KERNBACH 


„Mitul lui Prometeu a 
fost reluat în literatura 
universală ori de cîte 

ori năzuinţele de 


progres ale unei clase 

sociale regăseau în el 

simbolul lor adecvat.“ i: 

TUDOR VIANU x 
< 
< 
V 
< 
Dă 
o 
Il 


LITERATURA UNIVERSALĂ 


„Dacă Orientul 
Apropiat înfuzase, 
în Evul Mediu, o 
doză considerabilă de 
fabulos culturii euro- 
pene, contactul oricît de 
superficial la început 
cu Persia, India, 
China etc. avea să 
deschidă un făgaş 
spre acele filoane ale 
spiritualității nici 
pînă astăzi epuizate. “ 
ZOE DUMITRESCU- 
BUŞULENGA 


NOTA BENE 


Osiris este cel mai popular 
zeu din mitologia egip- 
teană, simbolizînd moar- 
tea şi învierea periodică a 


naturii vegetale, dar mai 
ales moartea ca trecere 
a în altă lume. Osiris este 
> | considerat rege al lumii 
< | de dincolo, atribuindu-i-se 
« epitetul „domnul tăcerii“. 
wi 
< 
_. 
O) 

Repere istorice şi culturale 


Cele mai vechi civilizaţii ale Orientului antic (egipteană, mesopotamiană, hi- 
tită, ariană, indiană, chineză ş.a.) au parcurs un îndelungat şi complex proces de 
dezvoltare economică, socială, politică şi culturală în evoluţia lor de la perioada 
arhaică, preistorică la cea istorică. Orientul antic a dat naştere primelor forme 
de guvernare organizată. Popoarele orientale au înregistrat progrese notabile în 
diverse domenii (matematică, geometrie, astronomie, medicină, filozofie, legi- 
slaţie etc.). Apariţia scrisului, inventarea alfabetului, a cifrelor, alcătuirea calen- 
darelor etc. reprezintă contribuţii remarcabile ale Orientului antic la dezvoltarea 
civilizaţiei umane. Popoarele orientale au creat o bogată mitologie cu caracter 
politeist şi monoteist şi o cultură originală, cu manifestări demne de reţinut în 
domeniile literaturii, arhitecturii, sculpturii, picturii, muzicii ş.a. 


O caracterizare generală a literaturilor Orientului antic se impune 
nu numai pentru a depăşi o înrădăcinată la noi tradiţie europocentri- 
stă în studiul literaturii universale, dar şi pentru că popoarele orien- 
tale au dat lumii strălucite modele de cultură şi civilizaţie, inclusiv 
importante modele literare, cu nimic inferioare celor create în ţările 
europene. Are perfectă dreptate comparatistul francez Ren€ Etiemble 
cînd spune că „unul dintre meritele secolului nostru (adică secolul al 
XX-lea) va fi cel de a fi înţeles că Orientul merită mai mult decit o 
literatură de călători grăbiţi, iar orientalii —- mai mult decit curiozitatea 
condescendentă a turistului“. 


Literatura egipteană veche, pe parcursul istoriei sale multiseculare, a 
fost scrisă într-o singură limbă — cea egipteană, deşi formele scrisului 
egiptean au fost diverse, evidenţiindu-se trei sisteme de scriere: iero- 
glifică, hieratică şi demotică. Un egiptolog a observat că raporturile 
dintre aceste trei forme de scriere egipteană se aseamănă scrisului 
nostru de tipar, de mînă şi stenografic. Literatura egipteană cuprinde 
opere pur literare, dar şi texte care, indiferent de conţinut, au valoare 
estetică şi manifestă interes pentru personalitatea umană. Cele mai 
vechi texte reprezintă inscripţii ritualice şi magice, descoperite pe 
pereţii interiori ai piramidelor faraonilor din dinastiile a V-a şi a VI-a, 
numite Textele piramidelor. În literatura egipteană a existat şi o bogată 
tradiţie a „învățăturilor“, evidenţiindu-se Învățăturile lui Ptahhotep, cu 
peste patruzeci de sfaturi, majoritatea începînd cu „Dacă tu...“ şi avînd, 
în multe privinţe, un scop pur utilitarist, dar actual şi astăzi („Dacă 
eşti dregător căruia i se adresează o cerere, ascultă liniştit ce-ţi spune 
petiţionarul. Nu-l respinge înainte de a ţi se destăinui, înainte de a-ţi 
spune de ce a venit la tine“). 

ANTICHITATEA 


În poezia egipteană veche un loc aparte revine imnurilor, închinate 
zeilor, mai ales zeului Soarelui (Re sau Ra), zeului Nilului (Hapy), 
zeului suprem Osiris, altor divinităţi. În ele şi-au găsit expresie atitu- 
dinea omului faţă de natură şi de societate, sentimentele şi trăirile 
lui. Cele mai reuşite — în plan artistic — sînt considerate imnurile către 
Hapy, zeul Nilului, dintre care s-au păstrat cîteva versiuni. Egiptenii îşi 
exprimă într-o formă plastică atitudinea faţă de marele rîu, care apare 
nu numai ca un simbol al ţării, dar şi ca un fluviu ce fecundează solul 
Egiptului şi de care depinde viaţa tuturor egiptenilor. Imnul nu e o 
rugă, ci expresia admiraţiei şi a gratitudinii faţă de natura dătătoare de 
viaţă: „Hapy, părinte al zeilor, hrana, mîncarea, merindele Egiptului, 
însufleţindu-l pe Ka în fiecare făptură, belşugul se află în căile sale, 
hrana este în buricele degetelor lui. Tu eşti Unicul, cel care însuţi te-ai 
născut pe tine!“. Un alt imn celebru este Imnul lui Akhnaton (secolul al 
IV-lea î.Hr.), în care Aton, nume al discului solar, divinizat de egipteni, 
apare în ipostază perceptibilă a Zeului-Soare, ca rezultat al speculațiilor 
teologice ale faraonului Amenophis al IV-lea, care adoptă numele de 
Akhnaton (cel asupra căruia discul solar revarsă bunăvoință). Impor- 
tant, însă, în acest imn este felul în care Soarele e prezentat ca un iz- 
vor al vieţii pe pămînt, al luminii fizice şi spirituale, creator al tuturor 
ţărilor şi popoarelor, ocrotitor a tot ce e viu şi frumos. Din imn reiese 
că Aton este zeul egiptenilor şi al tuturor, zeul binefacerii, al fertilităţii 
şi al păcii. După moartea lui Akhnaton şi lichidarea cultului lui Aton 
s-a revenit la cultul vechi al lui Amon, atribuindu-i-se acestuia multe 
dintre epitetele din imnul către Aton. 

O capodoperă a poeziei egiptene antice este Cîntecul harpistului 
(compus în timpul dinastiei a XI-a) care, prin conţinutul său, pare a fi 
o antiteză a ideii dogmatice despre nemurire, legată de cultul zeului 
Osiris. Sub numele de Cîntecul harpistului au fost reunite vreo 15 texte 
păstrate pînă astăzi în diferite versiuni şi c6pii, toate exprimînd idei 
asemănătoare precum că viaţa e trecătoare şi trebuie să te bucuri de ea 
(fortuna labilis şi carpe diem) şi care, fiind cîntate la ritualuri funerare, 
practic, contraveneau ideii de nemurire în viaţa de apoi. Apropiată de 
Cîntecul harpistului e Convorbirea dezamăgitului cu sufletul său (sub 
dinastia a XII-a), în care se spune că un om sărac şi necăjit a hotărît 
să-şi pună capăt zilelor, dar sufletul nu vrea să-l urmeze, exprimînd 
idei similare celor din Cîntecul harpistului. Sărmanul încearcă să-şi 
convingă sufletul să nu-l abandoneze. În final, sufletul îi promite că 
va rămîne cu el şi după moarte. 

În proza egipteană antică s-au bucurat de mare popularitate poves- 
tirile despre societatea egipteană şi moravurile ei, zugrăvite cu realism, 
atractivitate şi interes pentru viaţa de zi cu zi a oamenilor. O adevărată 
capodoperă este Povestirea celor doi fraţi, de origine populară. Alte 
povestiri apreciate sînt Povestirea lui Sinuhet, Povestirea despre Dreptate 
şi Strimbătate, Prinţul preursit, Prinţesa din ţara Bakhtan ş.a. 

„Literaturile popoarelor 
orientale din perioada 
sclavagismului ne pun 
în contact cu primele 
concepții, modalități, 
teme şi forme ale 
literaturii scrise. Prima 
epopee (Ghilgameş), 
primele povestiri în 
proză (la egipteni), 
primele forme de 
literatură dramatică 
(misterele lui Tamuz, 
Osiris), primele fabule 
(la inzi), primele 
pamflete (Cărţile 
profeților), primele 
cîntece de muncă (la 
egipteni sau la chinezi), 
primele poezii dedicate 
naturii (în Vede şi 

în imnuri egiptene) 
constituie principala 
contribuţie literară a 
Orientului antic, realizată 
într-o formă de înaltă 
valoare artistică.“ 
OVIDIU DRIMBA 


CLASA A X-A 


_ 
O9 

CLASA A X-A 


— 
RP 


Cîntecul harpistului 


Ce bine este de acest om de seamă răposat întru 
dreptate, 
Pentru că soarta trimisă de zei nu-l poate vătăma! 
Trupuri de oameni pleacă şi trec, iar altele rămîn 
Din vremea strămoşilor care au trăit mai înainte. 
Regii divini care au fost pe vremuri se odihnesc în 
piramidele lor 
Şi la fel oamenii de neam mare şi slăviţi 
Înmormîntaţi în piramidele lor. 
Ei şi-au clădit case, 
Locuinţele lor, însă, nu mai sînt. 
Ce s-a petrecut oare cu ele? 
Am ascultat cuvintele lui Imhotep şi vorbele lui 
Herdedef 
Ale căror zicale oamenii le repetă mereu şi în tot 
locul. 
Ce s-au făcut din casele lor acuma? 
Zidurile lor sînt nimicite, 
Locuinţele lor nu mai există 
Ca şi cum n-ar fi fost nicicînd. 
Nimeni nu se întoarce de acolo 
Ca să ne povestească cum o duc ei, 
Ca să ne spună de ce au nevoie ei, 
Ca să liniştească inimile noastre 
Pînă cînd noi înşine nu mergem spre locul în care ei 
s-au dus. 


„Antichitatea rămîne 
depozitul de modele 
pentru umanitatea 
obosită, care simte 
nevoia să se întoarcă 
spre obiîrşii, spre a primi 
putere. E ca şi cum 
sumero-babilonienii ar 
citi din nou cosmogonia, 
pentru a întineri 

timpul îmbătrînit al 
contemporaneităţii.“ 

ZOE DUMITRESCU-BUŞULENGA 


tuna labilis“). 


Fii bucuros 

Că poţi să-ţi laşi inima să dea uitării, 

Că oamenii te vor sfinţi într-o zi. 

Dă urmare dorinţei tale 

Atîta vreme cît vei trăi, 

Aşază mireasmă de mir pe capul tău, 

Înveşmîntează-te în pînză subţire de in 

Şi unge-te cu unsorile minunate ale zeilor! 

Sporeşte mai mult încă plăcerile pe care le ai 

Şi nu lăsa inima ta să se slăbească. 

Urmează dorinţei tale şi fă-ţi bine ţie însuţi, 

Fă cele ce doreşti pe lumea aceasta 

Şi nu-ţi răni inima ta, 

Pînă cînd noi înşine nu mergem spre locul în care ei 

s-au dus, 

Căci cel ce are inima liniştită nu dă ascultare 
jelirilor lor 

Şi plînsetele nu izbăvesc pe om de Lumea de Dincolo. 


Refren: 


Petrece-ţi ziua cu fericire şi nu te mîhni! 

Ia seama, nimeni nu-şi poate lua avuţia cu el! 

Ia seama, nici unul din oamenii care a plecat dintre noi 
Nu poate veni înapoi! 


(Trad. de Constantin Daniel) 


(3 Chestionar pentru lectură comentată 


* Identificaţi versurile ce exprimă motivul destinului schimbător (,„for- 


* Comparaţi aceste versuri cu următoarele, din poemul lui Miron Costin 
Viiaţa lumii şi stabiliţi asemănările: 
„Lrec zilele ca umbra, ca umbra de vară; 
Cele ce trec nu mai vin, nici să-ntoarcă iară... 
Vremea petrece toate; nici o împărăție 
Să stea în veci nu o lasă, nici o avuţie, 
A trăi mult nu poate. Unde-s cei din lume 
Mari împărați şi vestiți...“ 


* Cine sînt numiţi „regii divini“ în Cîntecul harpistului? 


* Identificaţi versurile ce exprimă motivul trăirii clipei („carpe diem“). 


Literatura sumero-babiloniană a dat lumii Epopeea lui Ghilgameş, 
una dintre cele mai vechi creaţii literare ale omenirii, datînd din mileni- 
ul al III-lea î.Hr. Se presupune că textul ei definitiv a fost fixat în scriere 
cuneiformă între secolele XVI şi XII î.Hr. în Mesopotamia. 


În forma păstrată, Epopeea lui Ghilgameş 
pare un produs final, „canonizat“, al prelucrării 
mai multor mituri din ciclul despre regele Ghil- 
gameş din Uruk, avînd la bază o versiune foarte 
veche - babiloniană. Epopeea lui Ghilgameş a 
fixat modelul tuturor epopeilor de mai tîrziu, 
făcînd posibilă urmărirea genezei generale a 
eposului eroic. 


Poemul începe cu descrierea lui Enkidu, un om 
puternic şi sălbatic, pe care zeiţa Aruru l-a creat la 
rugămintea zeilor preocupaţi de plîngerile locuitorilor 
împotriva lui Ghilgameş, despoticul şi crudul rege din 
Uruk. Puternic şi vijelios, ca şi Ghilgameş, Enkidu 
trebuie să-şi încerce puterile cu el, să-l învingă şi să 
aducă liniştea în cetate. Enkidu trăieşte în sălbăticie, 
împreună cu animalele pe care le apără de vinători. 
Vestea despre el ajunge la Ghilgameş, care trimite o 
curtezană să-l seducă. Enkidu se înfruptă pentru prima 
oară din pîine şi vin, cunoaşte dragostea şi civilizaţia. 
Ghilgameş şi Enkidu se întîlnesc, se luptă şi devin prie- 
teni. Ghilgameş este cuprins de dorinţa de a săvirşi o 
faptă măreaţă care să-i asigure gloria şi nemurirea. 
Prietenii săvîrşesc mai multe isprăvi: luptă şi îl înving 
pe uriaşul Humbaba, stăpînul pădurii de cedri, ucid 
taurul monstruos trimis de zeiţa Iştar, deoarece Ghilga- 
meş îi respinse iubirea. Supăraţi, zeii hotărăsc moartea 
lui Enkidu. Ghilgameş fuge în pustiu, deplîngîndu-l pe 
Enkidu şi încercînd să-l readucă la viaţă. Prin pierderea 
prietenului, Ghilgameş descoperă moartea şi că e şi el 
muritor. Ajunge apoi la Utnapiştim, omul care a supra- 
vieţuit potopului şi zeii i-au dăruit nemurirea. Utna- 
piştim îi arată lui Ghilgameş iarba ce dă nemurirea, 
acesta o culege, dar, în drum spre Uruk, un şarpe i-o 
fură. Ghilgameş îşi dă seama, astfel, că viaţa veşnică 
nu-i este hărăzită şi că nici nu există. 

Epopeea lui Ghilgameş reprezintă o minunată 
interpretare poetică a prieteniei şi a căii omu- 
lui în căutarea sensului vieţii şi al morţii, dar 
şi a aspiraţiei sale zadarnice la nemurire. Eroul 
este un simbol al dorinţei de nemurire, de viaţă 
veşnică, dar şi al fricii eterne a ființei umane în 
faţa morţii. În planul tipologiei generale a epo- 
peilor antice, poemul simbolizează consolidarea 
cetăţii şi transpunerea în real a idealului de 
perfecţiune. Atestăm aici multe teme şi motive 
caracteristice nu doar etapelor timpurii ale dez- 
voltării creaţiei literare, dar şi literaturii univer- 


sale de mai tîrziu. Întrebat despre ce este viaţa şi 
moartea, Utnapiştim, străbunul lui Ghilgameş, 
îi dezvăluie esenţa existenţei umane printr-un 
şir de întrebări incluzînd, în germene, motivul 
fortuna labilis (destinul schimbător), frecvent 
în literatura universală. În poem apar şi alte 
teme şi motive cunoscute: duhul pădurii, visul 
premonitoriu, vanitas vanitatum, carpe diem, 
asceza, potopul, nemurirea/tinereţea veşnică. 

În timp ce în mituri era un personaj de po- 
veste, static, în epopee, Ghilgameş traversează 
unele etape ale formării personalităţii. El apare 
la începutul poemului ca un rege despotic şi 
plin de energie, pe care nu ar şti, parcă, să o 
folosească. Prietenia cu Enkidu, însă, îl umani- 
zează, el luptă împotriva uriaşului Humbaba 
ca să nu mai existe răul pe lume. Şi o ultimă 
etapă în evoluţia sa spirituală: după disperarea 
provocată de moartea lui Enkidu, după căuta- 
rea zadarnică a nemuririi, după renunţarea la 
atitudinea hedonistă faţă de viaţă, Ghilgameş 
se întoarce acasă înfrînt, dar asumîndu-şi înfrîn- 
gerea şi manifestînd, astfel, cea mai înaltă 
treaptă a vitejiei sale. În final, Ghilgameş apare 
ca un erou ce a cunoscut viaţa şi e gata să o 
înfrunte cu demnitate. 

La fel de semnificativă este evoluţia lui 
Enkidu: la început — un sălbatic trăind prin- 
tre animale, apoi o fiinţă ce cunoaşte iubirea 
unei femei şi gustînd din piine şi vin, începe 
să se civilizeze, după care se umanizează defi- 
nitiv şi, plin de sentimente nobile, cunoaşte 
suferința, iar, prin moartea sa, plăteşte tribut 
zeilor, săvîrşind justiţia divină. E de remarcat şi 
transformarea esenţială a lui Enkidu în raport 
cu chipul lui în legendele sumeriene. Un rol im- 
portant îl au în epopee zeii (Iştar, Anu, Enlil), 
care intervin în desfăşurarea evenimentelor şi 
în destinul oamenilor. 

Epopeea lui Ghilgameş fixează modelul unui 
erou civilizator, distingîndu-se printr-un şir de 
particularităţi artistice tipice vechilor epopei 
(fraze ample, descrieri minuţioase şi pitoreşti, 
folosirea frecventă a repetiţiilor, a propoziţiilor 
interogative, exclamative). 

Epopeea lui Ghilgameş 


„Mă ascultați, voi, căpetenii din Uruk, 
Deplîng azi pe Enkidu, prietenul meu scump, 
Amarnic mă jelesc precum o bocitoare, 
Îl plîng pe frăţiorul meu! 
Colunul şi gazela, o, Enkidu, 
Ţi-au fost el tată şi ea mamă, 
Puzderia de patrupede ce te-nsoţeau cînd te hrăneai 
Plîng după tine, 
Sălbăticiuni din cîmp şi de pe pajişti! 
Cărările-ndrăgite din Codrii tăi de cedri 
Te cheamă-n şoapte zi şi noapte! 
Semeţe căpetenii din trainicul Uruk 
Pe tine te bocesc! 
Ci degetul ce te binecuvîntă 
Ridică-se în semn de doliu... 
Enkidu, frăţiorul meu, 
Erai securea ce-mi stăteai de-a dreapta, 
Mi-erai tăria miinii şi sabia din teacă, 
Ca pavăza-mi stăteai în faţă, 


Te plîng o mie de făgaşe pe care-alături am păşit 
Şi fiarele vînate, panterele şi tigrii 
Şi leii, leoparzii, cerbii şi ţapul cel neîmblînzit, 
Şi taurul, răţoiul cel sălbatic! 
Cel munte unde ne-am urcat ca să-l măcelărim 
pe paznic 
Te plînge ne-mpăcat! 
Cel rîu pe-a cărui maluri cu drag ne preumblam 
Te plînge ne-mpăcat! 
Pîrîul Ula din Elam şi îndrăgitul Eufrat 
Spre care ne-ndreptam cîndva să ne umplem burduful 
gol, 
Şi luptătorii din Urukul străjuit de metereze, 
Unde-am ucis cîndva cerescul taur, 
Te plîng de-asemeni; 
Poporul din Eridu 
Te plînge azi, Enkidu! 
Plugarii şi secerătorii 
Ce-ţi aduceau poveri de grîne 


Veşmîntul meu de slavă, podoaba cea mai scumpă! 
E-n pieptu-ntregii ţări un vaier necurmat 


Jelescu-te acum! 


(Trad. de Constantin Daniel şi lon Acsan) 


Ca bocetul de mamă... 


NOTA BENE 


Epopeea lui Ghilgameş 
fixează modelul unui erou 
civilizator, avind ca su- 
biect consolidarea cetăţii 
şi transpunerea în real a 
idealului de perfecţiune. 


Teorie literară 

Psalm (gr. psalmos — 
pulsaţia coardelor unui 
instrument muzical) 
este un termen de ori- 
gine greacă însemnînd 
o compoziţie poetică 
adresată divinității 

şi cîntată în timpul 
celebrărilor culturale 
din religia iudaică. In 
poezia lirică ebraică 

se evidenţiază Psabnii 
atribuiţi regelui David. 
In limba latină cartea a 
fost numită Psalterium, 
adică Psaltire. 


(3 Chestionar pentru lectură comentată 


* Identificaţi mijloacele artistice ce exprimă durerea lui Ghilgameş la 
pierderea prietenului Enkidu. 


* Care e funcţia repetiţiilor în aceste versuri? 


* Evidenţiaţi versurile ce amintesc de viaţa lui Enkidu pînă a deveni 
prieten cu Ghilgameş. 


* Găsiţi în fragmentul de mai sus versurile ce îl caracterizează pe Enkidu. 


Literatura ebraică, una dintre cele mai vechi şi importante literaturi 
antice, a dat lumii Biblia — capodoperă a literaturii ebraice şi universale, 
avînd nu doar un caracter religios, ci şi istoric, estetic, moral, didactic 
etc. Scrierile ebraice vechi ne-au parvenit prin canonul biblic — o 
culegere de opere selectate şi prelucrate de generaţii de cărturari şi 
consfinţite de autoritatea religiei. Însă în canonul biblic au fost incluse 
şi opere cu caracter laic: cronici istorice, scrieri sapienţiale, scrieri 
lirice şi narative de imaginaţie etc., toate corelate, într-un fel sau altul, 
cu ideea religioasă. Astfel, canonul a existat ca o carte sfintă a două 
religii: ca Biblie a iudaismului (cuvîntul biblie însemnînd în greacă, 
pur şi simplu, carte) şi ca prima parte a Bibliei sau Sfintei Scripturi a 
creştinismului, numită Vechiul Testament, care include texte istorico- 
legendare (Pentateucul, Judecătorii, Cărţile lui Samuel, Cărţile Regilor, 
Cronicile), scrieri sapienţiale (Proverbele, Cartea lui Iov, Ecleziastul), 
scrieri lirice (Cîntarea lui Moise, Cîntarea Deborei, Cîntarea cîntărilor, 

Psalmii), proză narativă de imaginaţie (Tobit, Ruth ş.a.), scrieri pre- 
moniţiale (Cărţile profeților). A doua parte a Bibliei creştine, numită 
Noul Testament, include Evangheliile, Faptele Apostolilor, Epistolele şi 
Apocalipsul, fiind scrise în limba greacă mai tîrziu (secolul I d.Hr.). 

Dintre scrierile cu caracter liric se evidenţiază desigur Cintarea 
cîntărilor, un fermecător poem de dragoste, atribuit de tradiţie regelui 
Solomon. Poemul descrie iubirea dintre doi tineri. Fata apare în ipos- 
taza unei păstoriţe, pe nume Sulamita. Tînărul are şi el uneori chipul 
unui păstor, dar e numit şi rege. Poemul reprezintă, de fapt, un ciclu 
de cîntece erotice nupţiale. Simbolistica nupţială a mai multor popoare 
atribuie mirilor rolurile de „rege“ şi „regină“. Cele şapte episoade cores- 
pund celor şapte zile din săptămîna nunţii, numită şi „săptămîna re- 
gelui“, descriind starea sufletească a miresei, portretul mirelui, căutarea 
şi întîlnirea cu acesta. Totul e redat în versuri de o rară senzualitate, 
de un puternic — şi adesea delirant — lirism. 

Oricît de împărţite ar fi atitudinile faţă de Biblie, în sens religios, 
aceasta e într-adevăr cartea cărţilor, pe care fiecare trebuie să o citească 
măcar o dată în viaţă. În cadrul istoriei literaturii şi a culturii univer- 
sale subiectele, temele, motivele, personajele, situaţiile biblice ocupă 
un loc important şi interpretarea lor tradiţională sau nouă/originală 
implică întotdeauna o corelare cu Biblia. 


Cîntarea cîntărilor 


1. Eu sînt o narcisă din Şaron 
Un crin al văilor. 
2. Precum un crin între scaieţi 
Astfel iubita mea între fete. 
3. Precum un măr între copacii pădurii 
Astfel iubitul meu între tineri. 
În umbra lui îmi place să mă odihnesc 
Şi fructul său este dulce pentru cerul gurii mele. 
4. El m-a condus în casa vinului 
Şi steagul ei deasupra mea este iubire. 
5. Întăriţi-mă cu turte de struguri 
Împrospătaţi-mă cu mere 
Căci eu sînt bolnavă de iubire. 
6. Stînga lui este sub capul meu 
Şi dreapta sa mă îmbrăţişează. 
7. Vă jur pe voi fiice ale Ierusalimului 
Pe gazele ori pe ciutele cîmpului 
Nu tulburaţi şi nu deşteptaţi 
Iubirea pînă cînd o să-i placă ei. 
8. Ascultă! iubitul meu 
Iată-l aici, vine 
Sărind peste munţi 
Plutind peste dealuri. 
9. Asemeni este iubitul meu unei gazele 
Sau unui pui de cerb. 


(Trad. de loan Alexandru) 

AMINTIȚI-VĂ 


În ce creaţie din 
literatura română 
întîlnim un portret 
asemănător celui 
al mirelui din 
Cântarea cîntărilor 


NOTA BENE 


Nu se cunoaşte numele 
adevăratului autor al poe- 
mului Cântarea cîntărilor, 
al cărui titlu s-ar putea 
traduce exact ca Cea mai 
frumoasă dintre cîntări. Atât 
acest titlu exact tradus, cât 
şi cel consacrat de tradiţie 
fac parte din categoria 
aşa-numitelor titluri-com- 
plemente, existente şi în 
alte literaturi. Asemenea 
titluri, conținînd o laudă, o 
apreciere, nu le-au pus, de- 
sigur, autorii, ci mai curînd 
admiratorii acestor poeme. 

LITERATURA UNIVERSALĂ 


(3 Chestionar pentru lectură comentată 


* Evidenţiaţi şi explicaţi comparaţiile din fragmentul de mai sus. 
* În ce creaţie din literatura română întîlnim un portret al mirelui 
asemănător celui din Cîntarea cîntărilor? 


* Identificaţi în acest fragment cuvintele mirelui şi pe cele ale miresei. 


* Deduceţi în ce formă e scris poemul Cîntarea cîntărilor. 


& Literatură indiană veche este reprezentată de cîteva opere cu va- 
loare universală. Cea mai veche, compusă între anii 2000 şi 1500 î.Hr., 
se intitulează Rig-Veda şi este o culegere de imnuri foarte diverse 
i ca problematică: cosmogonice, religioase, filozofice, matrimoniale, 
"satirice, funerare etc. Alte texte vedice sînt Upanişadele, Brahmanele, 
Sutrele. Cuvintul veda înseamnă cunoaştere, mai exact cunoaştere 
superioară, sfintă. Este elocvent în acest sens Imnul creațiunii. Imnu- 
rile erau considerate de către adepţii religiei — a celei induse, dar şi a 
celei budiste — drept o revelaţie divină eternă şi nepieritoare. Fără a 
le cunoaşte, este imposibil să înţelegi esenţa şi caracterul specific al 
culturii spirituale a Indiei. 

Din poezia epică indiană s-au păstrat două mari epopei: Mahab- 
harata şi Ramayana, ceea ce demonstrează că şi în India a existat o 
îndelungată tradiţie a eposului eroic, asemănătoare celei din alte lite- 
raturi. Dar, spre deosebire de alte epopei, Mahabharata este, poate, cea 
mai vastă din întreaga literatură universală, conținînd circa 120000 
versuri, împărţite în 19 cărţi şi fiind de opt ori mai mare decit Iliada 

„Mahabharata este şi Odiseea, luate împreună. Ea a fost elaborată într-o perioadă de timp 

cel mai amplu codice întinsă, din secolele V-IV î.Hr. pînă în secolele IV-V d.Hr., parcurgînd 
de izvoare ale mai multe etape, de la versiunea timpurie (Bharata) pînă la versiunea 
mitologiei Indiei... consacrată de tradiţie (Mahabharata). Subiectul îl formează istoria lup- 
Ramayana construieşte tei dintre două neamuri — fraţii Pandava şi verii lor, fraţii Kaurava, cu 
o societate ideală toţii descendenţi ai lui Bharata, fiul regelui Dusyanta, şi ai Sakuntalei, 
a Indiei, IRC ae IL lupta încheindu-se cu victoria fraţilor Pandava. În final, însă, are loc 
PER Nol i lt ii împăcarea neamurilor învrăjbite, instaurîndu-se pacea şi înţelegerea. 
poola În comparaţie cu alte epopei, subiectul principal ocupă peste un 
sti Dali ui erezie sfert din volumul operei. Celelalte trei includ episoade intercalate, nişte 
VICTOR KERNBAcu Poeme aproape independente şi legate doar indirect de evenimentele 
relatate, cuprinzînd diferite legende, mituri, fabule, parabole, tratate 
cu caracter etic, politic, filozofic etc. Pe parcursul secolelor, cîntăreţii- 
creatori ai Mahabharatei par să fi incorporat în nucleul epic iniţial 
numeroase episoade noi, încît epopeea nu mai pare o operă poetică 
unitară, ci o întreagă literatură, de o grandoare incomparabilă şi de o 
profundă şi emoţională umanitate, o enciclopedie. Un proverb indian 

spune: „Ce nu există în Mahabharata, nu există nici în India“. 
Problema eroismului, a activismului capătă în eposul indian o in- 
terpretare marcată de concepţii filozofice, religioase, etice specifice. 
Şi în Mahabharata apar motivele fortuna labilis, vanitas vanitatum, 

finalul luptei dintre două neamuri fiind predeterminat, însă faptul nu 
trebuie să-l facă pe om să renunţe la luptă, să se împace cu soarta. 
Omul e dator să acţioneze, iar acţiunile trebuie să corespundă unui 
imperativ moral specific — datoriei supreme (dharma), prin care desti- 
nul omului se contopeşte cu armonia generală a Universului. Este 
vorba de o concepţie a datoriei înţelese ca ceva suprapersonal. Omul 
îşi cunoaşte datoria, dar are dreptul să procedeze cum găseşte el de 
cuviinţă. Acest liber arbitru determină, în ultimă instanţă, concepţia 
etică, patosul acţiunii eroice din Mahabharata. 

Cealaltă epopee clasică indiană este Ramayana. Deşi seamănă cu 
Mahabharata, ea e construită altfel şi ne introduce într-un univers cu 
totul diferit. Ramayana este mai mică, include doar 24 000 versuri, 
împărţite în şapte cărţi, în care se relatează povestea prinţului Rama, 
persecutat de mama sa vitregă şi silit să se refugieze în codri împreună 
cu soţia sa Sita, răpită într-o zi de un rege vecin şi salvată de Rama 
prin luptă. În poem domină altă atmosferă, plină de elemente şi motive 
folclorice, o lume a sentimentelor nobile, a purității morale, a iubirii 
şi frumuseţii naturii. 


Imn creaţiunii 


Atuncea nefiinţa, fiinţă nu erau 

A cerului mare, boltitul cort din ceriu 
Ce-acoperea, atuncea?... Şi-n ce se ascundeau 
Acele-acoperite... Au în noianul apei 

Au în genune... 

Pe-atunci nu era moarte, nimic nemuritor 
Şi noaptea-ntunecată de ziua cea senină 
Nu era despărțită 

Şi fără de răsuflet sufla în sine însuşi 
Nemainumitul Unul... Şi-afară de aceste 
Nimic n-a fost pe-atuncea 

Ş-atît de întuneric era, ca un okean 
Neluminat, şi totul era adînc ascuns 

În început. Şi unul, învăluit în coaja-i 
Uscată, prinde viaţă din tainica căldură 
Ce singur el o are. 


(Trad. de Mihai Eminescu) 


13 Chestionar pentru lectură comentată 


* Cum este exprimată în acest imn imaginea timpului anterior creaţiunii? 
* Cum se numeşte o creaţie eminesciană inspirată din acest imn? 


* Realizaţi o comparaţie între aceste două creaţii. 

„Ambele epopei 
(Mahabharata şi 
Ramayana) sînt 
pătrunse de un înalt 
spirit de umanitate, 
de eroism şi de justiție. 
Tendința dominantă 
a lor este ca violența 
şi viclenia să apară 
vizibil pedepsite.“ 
OVIDIU DRIMBA 


Teorie literară 


Imnul este o specie 

a genului liric, 
cunoscută şi cultivată 
din Antichitate, fiind 
consacrată celebrării 
unei personalităţi 
sau a unui eveniment 
cu o ocazie specială. 
La origine, imnul era 
o invocaţie religioasă 
adresată unei divinităţi 
Şi, în această formă, 
se întilneşte în 
literaturile antice, 
inclusiv orientale. 


CLASA A X-A 


_ 
(ie) 


i 


NIVERSALĂ 

Literatura iraniană (persană/persă). Cel mai 
vechi monument literar al iranienilor este Aves- 
ta care, în forma ajunsă pînă la noi, cuprinde o 
parte, considerată cea mai veche — Gatele (Cîn- 
tări religioase), paternitatea fiindu-i atribuită 
reformatorului religios iranian Zarathustra (sau 
Zoroastru). Învățătura din Gate este simplă, 
lipsită de dogmatism şi misticism. Ea vizează 
viaţa şi comportamentul omului. Universul este 
împărţit în două sfere: reală, corporală, pămîn- 
tească — „lumea lucrurilor“ —, şi ideală, spiritu- 
ală, extrapămîntească (de dincolo). Zarathustra 
repetă frecvent ideea ajutorului şi a sprijinului 
în ambele lumi, însă Gatele acordă cea mai mare 
atenţie lumii reale, învățăturilor despre viaţă, 
folos, bogăţie, dreptate etc. 

Literatura chineză. Noţiunea de antichitate, 
aplicată istoriei şi literaturii chineze, e folosită 
pentru perioada de la mijlocul mileniului II î.Hr. 
pînă în secolul III d.Hr., evidenţiindu-se trei 
etape: arhaică, clasică, tardivă. Perioada cu- 
prinde o epocă a comunităţilor gentilice (di- 
nastiile Shang (Yin) şi Chou (Zhou) — secolele 
XVIII-VIII î.Hr., epoca oraşelor-state sau a poli- 
surilor (lego) — secolele VIII-III î.Hr. şi epoca 
Imperiului, a dinastiei Han (secolul III î.Hr. — 
secolul III d.Hr.). Lăsînd de o parte literatura 
cu caracter istoric, juridic, filozofic, originile 
literaturii chineze trebuie căutate în poezia 
populară, în Shi Jing (Cartea cîntecelor sau 
Cartea stihurilor), o antologie de lirică populară 
chineză, incluzînd peste 300 de poezii, alcătui- 
tă în secolul V î.Hr., deşi poeziile au o vechime 
cu mult mai mare. Cartea cîntecelor cuprinde 
poezii cu o tematică diversă: cîntece de dragos- 
te, cîntece de nuntă, cîntece de muncă, cîntece 
de luptă, de război, cîntece de jale etc., toată 
antologia creînd o imagine clară despre viaţa, 
obiceiurile, mentalitatea poporului chinez, re- 
date printr-o variată gamă de mijloace şi pro- 
cedee artistice (comparații, repetiţii, versuri de 
introducere etc.) şi printr-un sistem specific de 
versificaţie şi de strofe. 

Cînd vorbim de literatura chineză, ca şi de 
alte literaturi antice, e greu de stabilit cine, 
cînd şi ce a scris, ce se numea şi trebuie să nu- 
mim noi literatură în acele timpuri îndepărtate, 
ce însemna atunci autorul, paternitatea unei 
opere etc. E semnificativă activitatea marilor 

filozofi Kong Fu Zi (Kung-ţe) sau Confucius 
(551-479 î.Hr.) şi Lao-ţe sau Li-Er (579- 
499 î.Hr.). Primului i se atribuie lucrarea Lun 
Yu, o culegere de „judecăţi şi convorbiri“, care 
pare a fi redactată de discipolii săi, despre 
Confucius vorbindu-se la persoana a treia, ceea 
ce demonstrează că opera nu are un caracter 
autobiografic. În această carte se expune con- 
cepţia unui stat ideal, a unui monarh ideal, a 
unui om ideal, aşa cum a fost cîndva „secolul 
de aur“, descris şi în Lun Yu, în sensul că ori- 
ce timp trecut a fost mai bun. Lucrarea dă 
în vileag imperfecţiunile lumii şi caută ieşire 
din această stare, pe care Confucius o vede în 
perfecţionarea omului. Gînduri asemănătoare, 
deşi calea de urmat e diferită de cea propusă de 
Confucius, constînd în existenţa armonioasă a 
omului cu natura şi întreg universul, exprimă 
cartea Tao Te Jing, cu alte cuvinte, cartea despre 
cale (tao sau dao) şi calităţile naturii umane (te 
sau de), cunoscută ulterior mai mult sub numele 
de Lao-ţe (Tao Te), după numele autorului, deşi 
se consideră că opera este lucrarea mai multor 
autori, din timpuri diferite. Din aceste două 
lucrări şi de la aceşti doi autori provin două 
curente în gîndirea socială a Chinei antice: 
confucianismul şi taoismul (sau daoismul). Ope- 
rele respective reprezintă primele monumente 
ale literaturii antice chineze: Lun Yu — primul 
monument literar în proză, Tao Te — primul 
monument literar în versuri. 

În secolul III î.Hr. se sfîrşeşte perioada poli- 
surilor (lego) şi începe procesul de integrare 
politică, socială şi culturală a Chinei, ce se 
încheie oficial în anul 221 î.Hr., ca stat unifi- 
cator fiind unul periferic — Qin (ca Macedonia 
pentru Grecia antică), condus de Qinwang, care 
ia titlul de împărat şi construieşte Marele zid 
chinezesc. În literatură se evidenţiază figura lui 
Qu-Yuan (343?-278? î.Hr.), autorul poemului 
Li sao (Iristeţea despărțirii). Antologia Cartea 
cîntecelor include lirică populară, iar creaţia 
lui Qu-Yuan reprezintă începutul poeziei culte, 
literare din China, deşi poetul menţine vie le- 
gătura cu poezia folclorică. Un alt mare poet a 
fost Song Yu (2902-—223? î.Hr.), contemporanul 
lui Qu-Yuan, cu care are multe afinități. Prin 
poemul său Îngîndurări el introduce în poezia 
chineză imaginea elegiacă a toamnei. 


ANTICHITATEA 


Cartea stihurilor 


Ce iarbă nu-ngălbeneşte? 
Care zi nu se grăbeşte? 
Care-i cel ce nu-i chemat 
La hotare de-mpărat? 


Ce iarbă nu s-a-nnegrit? 
Ce voinic nevăduvit? 
Vai de el, bietul soldat, 


Nu mai seamănă-a bărbat... 


Nici tigru, nici rinocer, 
Străbătînd pustiu sub cer. 
Vai de el, bietul bărbat, 
Zi şi noapte tot mînat... 


Vulpi blănite se-nmlădie, 


Trec prin ierburi din cîmpie. 


EI în car de luptă "nalt 
Tot la drum neîncetat... 


(Trad. de Florentina Vişan) 


| Chestionar pentru lectură comentată 


* Care este tema poeziei? 
* Ce funcţie joacă peisajul în realizarea temei? 
* Cum este distribuit mesajul poeziei în fiecare strofă? 


* Evidenţiaţi particularităţile artistice ale poeziei. 


Momente ale receptării 


În 1863 a fost publicată în limba română o voluminoasă Mito- 
logie a grecilor, romanilor şi egiptenilor. În presa românească (Albina 
românească, Curierul românesc, Convorbiri literare ş.a.) au început 
să apară articole despre cultura şi civilizaţia orientală, precum şi 
traduceri din literaturile orientale, încă din secolul al XIX-lea. 
Epopeea lui Ghilgameş a cunoscut mai multe versiuni româneşti la 
începutul secolului al XX-lea, ultima, publicată în 1966, aparţinînd 
lui V. Şerbănescu şi Al. Dima. Dintre traducerile din literatura 
biblică se evidenţiază cele ale lui V. Radu, Gala Galaction, Ioan 
Alexandru. Un rol important în popularizarea literaturii indiene 
l-a jucat Antologia sanscrită a lui George Coşbuc, care a tradus şi 
drama Sakuntala, cunoscută mai tîrziu şi într-o versiune realizată de 
E. Camilar. Deşi din poezia chineză s-a tradus în limba română încă 
de la sfîrşitul secolului al XIX-lea, una dintre cele mai importante 
ediţii este Antologia poeziei chineze clasice, apărută în colecţia „Bibli- 
oteca pentru toţi“. Pe parcursul anilor s-au scris numeroase articole 
şi studii despre literaturile orientale vechi. Tema orientală ocupă 
un loc deosebit în creaţia multor scriitori clasici şi moderni de la 
noi. Astfel, Nicolae Milescu Spătaru (1636-1708) a scris Jurnal de 
călătorie în China (5 părţi) şi Descrierea Chinei. 

La Chişinău s-a tradus şi s-a publicat în 1991 volumul alcătuit de 
A.I.Nemirovski Carte de lectură la istoria lumii antice, conținînd 
relatări inclusiv din mitologia orientală. În Republica Moldova recep- 
tarea literaturilor orientale s-a produs şi prin intermediul limbii ruse. 

„Alături de cărţile 

de mituri şi legende, de 
celelalte «cărţi-canoane» 
ale spiritualității chineze 
antice, Shi jing (Cartea 
cîntecelor sau Cartea 
stihurilor) reprezintă, 

în mod indubitabil, 

unul dintre reperele 
fundamentale a ceea 

ce am putea numi 
«marele cod chinez».“ 
FLORENTINA VIŞAN 


„Avesta este şi un sistem 
de filozofie religioasă, 
construit în cadrul unui 
dualism extrem, în care 
tot universul material 

şi spiritual se bifurcă 

în principiul binelui şi 
principiul răului...; între 
aceste două principii în 
conflict perpetuu, omul 
e liber să opteze”. 
VICTOR KERNBACH 


CLASA A X-A 


NO 
_ 


LITERATURA UNIVERSALĂ 


„Lie că este vorba de 
Japte ce țin de regie 
(maturi, ritualuri, 
reprezentări simbolice), 
stiință, artă, instituții 
sociale, fapte tehnice 
Sau economice, noi 
le considerăm 
întotdeauna opere create 
de om, expresie 
a unei activități 
mentale organizate. 
Prin intermediul 
acestor opere încercăm 
să aflăm ce a fost omul 
în sine, acest om grec 
pe care nu-l putem 
despărți de mediul social 
şi cultural, al cărui 
creator şi produs este, în 
acelaşi timp. “ 


JEAN-PIERRE VERNANT 


„Lirica greacă cuprinde 
şi reprezintă cu strălucire 
toate temele fundamen- 
tale ale vieţii... Anumite 
motive fundamentale, 
viața, moartea, natura, 
iubirea, eroismul, avîntul 
ideii, frumusetea, virtutea 
vor căpăta accente 

încă neîntrecute 

în lirica lumii.“ 

EDGAR PAPU 


CLASA A X-A 


NO 
NO 


Repere istorice şi culturale 


Civilizaţia greacă constituie leagănul civilizaţiei moderne. Literatura antică 
greacă s-a dezvoltat în condiţiile societăţii sclavagiste, apărute din orînduirea 
comunei primitive, bazîndu-se pe forma antică de proprietate şi avînd ca formă 
de organizare statală oraşul-stat sau polisul. În condiţiile societăţii antice a apărut 
democraţia sclavagistă. În polisurile democratice, mai ales în perioada înfloririi 
lor, personalitatea umană se manifestă într-o legătură indisolubilă şi armonioasă 
cu colectivul polisului. Acesta e factorul de bază ce a determinat crearea valorilor 
artistice ale Antichității, mai ales în „secolul lui Pericle“, cînd Atena se situează 
în fruntea vieţii sociale şi culturale a lumii greceşti. Printre cele mai mari realizări 
ale artei greceşti din Atena pericleană se evidenţiază monumentele de arhitectură 
(citadela Acropole, cu mai multe temple şi sanctuare: Erechteion, Parthenon, 
Propilee) şi de sculptură (îndeosebi statuile lui Fidias, prietenul lui Pericle), te- 
atrul şi drama (tragedia şi comedia). Realizări remarcabile se înregistrează în 
istoriografie (Herodot, Tucidide, Xenofon), elocinţă (Lisias, Isocrate, Demostene), 
filozofie (Socrate, Platon, Aristotel). 


. . . . . . . . . . . . . . . . . . . . . . . . . . . . . . . . . . e. 


Dezvoltarea literaturii greceşti este strîns legată de perioadele prin- 
cipale, parcurse de societatea elenă, acestea fiind patru: 

1. Perioada arhaică, numită uneori preliterară sau homerică, ale 
cărei începuturi se pierd în negura vremurilor şi care se încheie prin 
secolele VIII-VII î.Hr. (unii autori o plasează pînă în secolul VI inclu- 
siv). În literatura greacă domină eposul, spre sfîrşitul perioadei — liri- 
ca. Deşi, tradiţional, ca prime monumente ale literaturii greceşti sînt 
considerate poemele lui Homer Iliada şi Odiseea, lectura lor demon- 
strează că ele au fost precedate de o îndelungată tradiţie folclorică, 
reprezentată de o mare diversitate de cîntece (de muncă, de luptă, 
ritualice etc.). Cîntecele eroice despre zei şi faptele de vitejie ale ero- 
ilor erau interpretate de cîntăreţi profesionişti, numiţi aezi. A existat, 
probabil, o tradiţie aedică multiseculară, ce a perpetuat o creaţie orală 
şi improvizată, contribuind la apariţia cîntecelor eroice. Genul epic, 
reprezentat de cicluri de poeme epice şi epopei, dintre care cele mai 
vechi sînt poemele homerice, cunoaşte cea mai amplă dezvoltare. În 
perioada posthomerică au căpătat o mare răspîndire aşa-numitele 
poeme ciclice (din secolele VII-VI î.Hr., care nu s-au păstrat). Locul 
eposului eroic îl ia aşa-zisul epos didactic, reprezentat de poetul He- 
siod, autorul poemelor Teogonia şi Munci şi zile. 

Începînd cu secolul al VII-lea î.Hr., eposul cedează în favoarea unui 
alt fel de poezie - lirică, mai adecvată condiţiilor noi, generată de 
acestea (destrămarea comunei gentilice, apariţia diferenţierii sociale, 

conştientizarea de către om a individualităţii şi 
personalităţii sale). Cuvîntul lirică provine de 
la denumirea instrumentului muzical lira şi se 
presupune că lirica greacă veche era cîntată şi se 
numea melos (cîntec, melodie), termenul lirică 
impunîndu-se mai tîrziu, în epoca elenistică. 
O particularitate a vechii poezii lirice greceşti 
este caracterul ei sincretic, legătura strînsă cu 
muzica şi dansul, legătură care, treptat, a slăbit, 
pînă a dispărut. Rapsozii de mai tîrziu au înce- 
put doar să recite poezia epică, iniţial cîntată de 
aezi, în acompaniamentul unui instrument cu 
coarde. Ca şi în cazul poeziei lirice, unele for- 
me poetice (iambul şi elegia) s-au desprins mai 
repede de muzică, în timp ce altele (alcătuind 
aşa-numita poezie melică) au fost cîntate pînă 
în epoca elenistică. În funcţie de numărul inter- 
preţilor, a existat o melică monodică (monodia), 
interpretată de o persoană, şi o alta, corală 
(chorodia), interpretată de un grup, de un cor. 
Elegia antică s-a constituit în baza prelucrării 
cîntecelor de jale şi a bocetelor, păstrind un 
apel, o chemare cu caracter de povaţă, către 
unul sau mai mulţi destinatari. Elegia antică 
greacă, cultivată în special de Tirteu (a doua 
jumătate a sec. al VII-lea î.Hr.) şi Solon (prima 
jumătate a sec. al VI-lea î.Hr.), era o adevărată 
lecţie de curaj civic şi de înţelepciune morală, 
abordînd o vastă tematică: apărarea patriei, 
proslăvirea eroismului, dragostea, datoria, 
onoarea, tinereţea, bătrîneţea etc. 

Arhiloh (a cărui creaţie e datată cu mijlocul 
secolul al VII-lea î.Hr.) cultivă o poezie satirică, 
vehementă, demascatoare, orientată împotriva 
adversarilor săi, care a fost numită iamb. Ulte- 
rior, orice versuri violent satirice erau numite 
iambi. Poezia iambică îşi datorează denumirea 
nu numai caracterului glumeţ (de la numele 
slujnicei Ilamba care cu o glumă a făcut-o să 
ridă pe zeiţa Demeter, îndurerată de răpirea 
fiicei sale Persefona), dar şi piciorului de vers 
caracteristic, numit, de asemenea, iamb, fiind 
o combinare a unei silabe scurte cu una lungă. 

Melica monodică este reprezentată de trei 
mari poeţi: Alceu (sf. sec. al VII-lea — înc. sec. al 
VI-lea î.Hr.), care a cultivat tema social-politică, 
dar şi cîntecul de petrecere, îndemnînd la tră- 

irea din plin a vieţii; poeta Sapho (sau Safo), 
contemporana mai mică şi compatrioata lui 
Alceu, în a cărei poezie tema principală este iu- 
birea, descrisă ca un sentiment uman profund, 
ce produce bucurie, dar şi suferințe; Anacreon 
(a doua jumătate a sec. al VI-lea) care, în locul 
gravităţii şi tensiunii saphiene, cîntă desfătarea 
şi viaţa uşoară, jocul de-a dragostea, bucuriile 
lumeşti, vinul, petrecerile etc. Imitatorii săi 
de mai tîrziu, numiţi poeţi anacreontici, au 
creat aşa-numita poezie anacreontică, ale cărei 
tradiţii s-au prelungit din Antichitate pînă în 
timpurile noi. 

Cel mai mare reprezentant al melicii corale a 
fost Pindar (521?-441 î.Hr.). S-au păstrat vreo 
45 de epinicii (cîntece în cinstea învingătorilor 
la diferite competiţii), grupate după locul de 
desfăşurare a jocurilor în Grecia antică (olim- 
pice, pytice, nemeene, istmice). Epiniciile lui 
Pindar au fost numite ulterior ode (cîntece), 
de aceea în timpurile noi era numită odă poe- 
zia ce glorifica o persoană sau un eveniment. 
În perioada arhaică s-a dezvoltat şi proza, 
reprezentată prin diverse specii de proporţii 
mai mici. De această perioadă ţine şi legenda 
despre viaţa şi creaţia fabulistului Esop, căruia 
i se atribuie peste 400 de fabule în proză, ce 
au servit ca modele, ca izvoare de inspiraţie 
pentru fabuliştii de mai tîrziu. 

2. Perioada atică sau clasică, ce cuprinde se- 
colele V-IV î.Hr. Genul literar principal este cel 
dramatic, poezia începe să cedeze poziţiile pro- 
zei, care avea să predomine în secolul IV î.Hr. 
Literatura este strîns legată de evoluţia polisu- 
lui şi a democraţiei sclavagiste. Atena devine 
centru cultural şi literar, asumîndu-şi dreptul 
de a se numi „şcoala Eladei“. Secolul V î.Hr., 
numit secolul sau epoca lui Pericle, coincide 
cu cea mai impresionantă înflorire a Greciei 
antice. Literatura tratează comportamentul 
omului în relaţiile cu lumea din jur şi responsa- 
bilitatea morală pentru deciziile luate. Aceasta 
e problematica principală a operelor dramatice, 
legată de evoluţia polisului şi a democraţiei 
ateniene. Tragedia e cultivată de Eschil, So- 
focle şi Euripide, iar comedia — de Aristofan. 
Războiul peloponesiac a adîncit contradicţiile 


CLASA A X-A 


N 
O9 


ii 


LITERATURA UNIVERSALĂ 


CLASA A X-A 


NO 
Se 


din polisul atenian, conducînd la criza acestuia. 
Se caută noi forme artistice, adecvate schimbă- 
rilor survenite şi noilor concepţii despre lume 
şi om. Tradiţionalele genuri de poezie sînt în- 
locuite de proză, ce domină în secolul IV î.Hr. 
Proza istorică este reprezentată de Herodot, 
„părintele istoriei“, autorul istoriei războaielor 
greco-persane (medice), Tucidide, istoricul 
războiului poloponesiac, şi Xenofon, autorul 
Cyropediei. O mare răspindire în democraţia 
ateniană capătă arta oratorică sau elocinţa. 
Discursul oratoric e considerat specie literară. 
Au existat mai multe tipuri de elocinţă, fiecare 
avînd schema, regulile şi legile sale. Elocinţa 
judiciară a fost cultivată de Lisias. Isocrate, 
autorul cunoscutului discurs politic public Pa- 
negiricul, e un maestru al elocinţei solemne şi, 
totodată, un precursor al elocinţei ciceroniene. 
S-a impus ca cel mai mare orator al Antichității 
elene Demostene, maestru clasic al elocinţei 
politice şi autorul celebrelor discursuri reuni- 
te sub genericele Filipice şi Olintice. În plan 
estetic, proza filozofică prezintă interes prin 
Platon, întemeietorul speciei literare numite 
dialog filozofic, şi prin Aristotel, discipolul 
lui Platon, autorul cunoscutei lucrări Poetica, 
prin care filozoful a pus bazele teoriei literare 
şi a exercitat o influenţă considerabilă asupra 
gîndirii estetice europene de mai tîrziu. Erau 
abordate probleme ca originea şi obiectul ar- 
tei, conceptele de frumos şi mimesis (imitaţia 
realităţii prin artă), specificul artei (poeziei) în 
raport cu istoria, clasificarea genurilor literare, 
originea dramei, caracteristicile tragediei şi ale 
tragicului, problema catharsis-ului, aprecierea 
creaţiei tragicilor greci, problema educaţiei 
estetice şi funcţiile artei (poeziei). 

3. Perioada elenistică începe la sfirşitul se- 
colului IV î.Hr. şi durează pînă în secolul 1 î.Hr. 
Se observă pierderea strălucirii anterioare şi 
creşterea interesului pentru forme artistice mai 
rafinate şi pentru studiul filologic al textelor. 

Centrul culturii elenistice se transferă la Ale- 
xandria. Atena îşi menţine, pînă la cucerirea 
romană, doar statutul de „şcoală“. Capătă 
amploare, sub toate aspectele, legăturile cu 
Orientul, se dezvoltă intens ştiinţele, filozofia 
(apar noi doctrine -— stoicismul, epicurismul, 
cinismul). La Alexandria se înfiinţează Muzeul 
(un fel de academie, templu al muzelor) şi 
vestita Bibliotecă, unde ia naştere o nouă ştiin- 
ţă — filologia. Genul dramatic este reprezentat 
de comedia atică nouă, care devine acum o 
comedie de moravuri sau de caractere. Come- 
dia elenistică a fost influenţată de cunoscutul 
tratat al lui Teofrast, intitulat Caracterele. Cel 
mai cunoscut autor de comedii al perioadei 
este Menandru, cu Ursuzul, Împricinaţii, Fata 
cu cosiţa tăiată ş.a. În poezie se impune şcoala 
alexandrină, ce studiază minuţios mitologia şi 
moştenirea poeziei greceşti din perioada cla- 
sică, însă nu se axează pe imitare, ci caută căi 
noi, originale. Cei mai reprezentativi poeţi ale- 
xandrini sînt Calimah, Apollonios din Rodos, 
Teocrit. Ultimul este considerat creatorul unei 
noi forme de poezie — idila, o specie a genului 
bucolic sau pastoral, adus în literatura cultă din 
tradiţia poeziei folclorice (bukolos însemna, în 
greceşte, „cel care paşte boii“). 

4. Perioada imperială sau elenistico-romană, 
adică literatura greacă din perioada dominaţiei 
romane -— sfîrşitul secolului I î.Hr. şi secolu- 
lui IV d.Hr. Dispar tradiţiile culturale vechi şi 
apar altele noi, creştine. Viaţa literară a lumii 
elenistice intră în crepuscul, scriitorii greci 
caută, însă, mijloace să-şi menţină prestigiul, 
demnitatea, superioritatea culturală, rolul de 
îndrumători. Se evidenţiază Plutarh, un Vol- 
taire al Antichității clasice, autorul celebrelor 
biografii incluse în Vieţile paralele, satiricul 
Lucian, creatorul dialogului satiric (Dialogurile 
zeilor, Dialogurile morţilor), prozatorul Longos, 
autorul romanului bucolic Dafnis şi Cloe, consi- 
derat fondatorul romanului, ca specie literară. 


Momente ale receptării 


Literatura antică greacă începe să fie cunoscută la noi încă de 
pe vremea lui Brîncoveanu, cînd la Bucureşti se întemeiază o aca- 
demie grecească, unde se studiau operele mai multor autori greci 
(Homer, Pindar, tragicii, Plutarh ş.a.). De o mare popularitate s-a 
bucurat Viaţa şi pildele prea înţeleptului Esop, la început în ma- 
nuscris, iar apoi şi în formă tipărită. Primul traducător în limba 
română a operei lui Hesiod a fost Al. Odobescu, ale cărui traduceri 
au rămas în manuscris, după care în secolul al XX-lea Şt. Bezdechi 
a tradus Munci şi zile. 

Lirica greacă a fost cunoscută la noi prin traduceri încă din secolul 
al XIX-lea, cea mai tradusă fiind poeta greacă Sapho. Printre tra- 
ducătorii ei figurează Gh. Seulescu, 1. Heliade Rădulescu, D. Bolin- 
tineanu, iar mai tîrziu Şt. Bezdechi, C. Balmuş, S. Noica, I. Acsan ş.a. 
Apar importante ediţii în volum: Poezia d'amoru la Elini (1881), a 
lui N. Barbu, Antologia liricilor greci (1927), datorată lui Şt. Bez- 
dechi, Idile (1927), cuprinzînd creaţii de Teocrit, traduse de 
T. A. Naum, Din lirica elină (colecţia „Cele mai frumoase poezii“), 
traducerile aparţinînd lui Al. Andriţoiu şi D. Rendis ş.a. Romanul 
lui Longos Dafhnis şi Cloe a fost tradus abia în secolul al XX-lea. Din 
proza greacă s-au tradus începînd cu secolul al XVII-lea şi pînă în 
zilele noastre toţi marii clasici (Herodot, Plutarh, Lucian, Heliodor, 
Xenofon, Longos ş.a). Traduceri fragmentare din operele scriitorilor 
greci s-au publicat şi la Chişinău într-o crestomaţie de literatură 
antică greacă şi latină, printre traducători figurind N. Costenco, 
V. Belistov, P. Starostin, Iu. Cîrchelan, P. Boţu, P Mihnea, C. Con- 
drea, P. Cărare, V. Rusnac, A. Soloviov şi alţii, traducerile fiind din 
limba rusă. 

La Chişinău, tălmăciri din lirica greacă au apărut mai mult spo- 
radic, în unele culegeri sau antologii. Cunoscuţi scriitori, critici şi 
istorici literari, profesori universitari au publicat articole şi studii 
dedicate liricii greceşti. Se constată ecouri ale poeţilor greci în 
creaţiile unor poeţi români, de exemplu, Saficele lui I. Heliade 
Rădulescu, sau unele reminiscenţe anacreontice. La Chişinău s-au 
tradus din lirica antică greacă şi s-au publicat unele creaţii în cre- 
stomaţia Literatura universală. Grecia şi Roma antică (1968) şi în 
diferite culegeri tematice. 


NOTA BENE 


Catharsis se numeşte un 
concept estetic formulat de 
Aristotel, care exprimă pu- 
rificarea, de orice pasiuni, 
a conştiinţei spectatorilor, 
prin arta tragediei. În sens 
mai larg, catharsis-ul ex- 
primă influenţa favorabilă 
a operei de artă asupra 
spectatorilor şi esenţa sa- 
tisfacţiei acestora. Tudor 
Vianu spunea: „Omul care 
se pregăteşte pentru întâlnirile 
artei trebuie să opereze în sine 
acel Catharsis, acea puroare a 
pasiunilor care nu este numai 
un efect al artei, dar şi o con- 
diție aa“. 


Teorie literară 


26 


Elegia este o specie 

a genului liric ce se 
caracterizează prin 
exprimarea unui 
sentiment de tristeţe, 

de melancolie. In 

lirica greacă antică 
gama sentimentelor 
exprimate în elegie 

era mai mare. 

Iambul este un picior 
metric, alcătuit, în 
versificaţia antică greacă 
şi latină, dintr-o silabă 
scurtă şi una lungă, iar 
în versificaţia limbilor 
moderne — dintr-o silabă 
neaccentuată 

şi una accentuată. 


CLASA A X-A 

ERSALĂ 


Nu se cunosc date precise 
despre viaţa lui Homer, deşi 
pentru greci antici nu se 
punea problema autenti- 
cităţii istorice a poetului. O 
epigramă anonimă vorbea 
chiar de zădărnicia stabilirii 
locului naşterii lui Homer: 
„Nu încerca să cunoşti cine 
este Homer şi de unde-i, / Toate 
oraşele-s mîndre că l-au născut 
pe Homer. / Spiritu-i esenţial, 
şi nu locul: de baştină aedu-i 
/ Din „Ihada“ măreaţă şi a lui 
Ulise poveste“. Incă din Anti- 
chitate şapte oraşe greceşti 
şi-au disputat dreptul de a fi 
patria lui Homer. Nici textul 
poemelor /liada şi Odiseea 
nu include vreo remarcă 
privind autorul lor. 


„Un mare merit al lui 


Literatura greacă îşi are începuturile în creaţia populară orală, în cîn- 
tecele care însoțeau orice activitate, orice ritual. Cu timpul, au apărut 
cîntăreţii profesionişti, aezii, care interpretau cîntece eroice despre 
faptele de vitejie ale zeilor şi eroilor legendari. Căpătînd proporţii mari, 
cîntecele de vitejie devin ample poeme epice care nu se mai cîntă, ci se 
recită. În locul aedului cu lira pe genunchi apare interpretul-declamator, 
numit rapsod, cu un toiag în mînă, simbol al puterii şi al înţelepciunii. 

Poemele epice eroice sînt expresia artistică a societăţii omeneşti în 
comuna gentilică (dar şi a începutului destrămării acesteia), marcate 
de concepţia colectivistă asupra tuturor lucrurilor. Au existat numeroase 
poeme epice, primele monumente păstrate ale literaturii greceşti fiind 
poemele epice Iliada şi Odiseea, atribuite aedului Homer. 

Nu se cunoaşte exact timpul creării poemelor, istoricii literari indi- 
cînd date diferite, dar cuprinse între secolele IX-—VII î.Hr. Un lucru este, 
însă, indiscutabil: Iliada este anterioară Odiseei. Ambele poeme au fost 
compuse în baza ciclului de mituri despre războiul troian, în care se 
povesteşte despre războiul dus de ahei (greci) pentru cucerirea cetăţii 
Troia, pentru că troianul Paris o răpise pe Elena, soţia lui Menelau. 
Homer nu reia întreg conţinutul miturilor, fiecare poem relatînd doar 
unele episoade ale ciclului de mituri despre războiul troian. 

Iliada povesteşte despre un episod din al zecelea an al războiului troian, cînd 
intervine o ceartă între comandantul suprem al grecilor Agamemnon şi basileul 
Ahile. Conflictul este schiţat din primele versuri ale invocaţiei către Muză (zeiţa 
memoriei şi a poeziei): „Cîntă, zeiţă, mînia ce-aprinse pe-Ahil Peleianul, / Patima 
crudă ce-aheilor mii de amaruri aduse: / Suflete multe viteze trimise pe lumea 
cealaltă,/ Trupul făcîndu-le hrană la ctini şi la feluri de păsări / Şi împlinită fu 
voia lui Zeus, de cînd Agamemnon, / Craiul născut din Atreu, şi dumnezeiescul 
Ahile / S-au dezbinat după cearta ce fuse-ntr-înşii iscată“. Pentru că o răpise pe 
Chriseis, fiica preotului Chryses, căruia nu vrea să i-o întoarcă, Agamemnon stîr- 
neşte mînia zeului Apollo care provoacă mari pierderi în tabăra aheilor. Nevoit s-o 
cedeze pe Chriseis, pentru a nu rămîne în pagubă, Agamemnon o ia pe captiva 
Briseis de la Ahile, care se miînie îngrozitor şi se retrage din luptă împreună cu 
prietenul său Patrocle. Rugat de zeiţa Tetys, mama lui Ahile, Zeus îi pedepseşte 


pe ahei care, în ciuda vitejiei lor, sînt tot mai ameninţaţi de troieni, conduşi de 
Hector, fiul regelui Troiei Priam. În încăierarea dintre Menelau şi Paris, care i-o 


is Homer, apreciat încă de răpise pe Elena, învinge Menelau. În luptă se avîntă, alături de oameni, şi zeii din 
x Aristotel. este deosebita Olimp, troienii fiind ameninţaţi de atacul năvalnic al grecilor. După o întilnire 
Lă su . ._. A A . 

î sa capacitate de a crea cu maică-sa, regina Troiei Hecuba, rugînd-o s-o îmbuneze pe zeița Atena, Hector 

A „_„  îşiia rămas-bun de la soţia sa Andromaca şi de la copilul său şi îi conduce pe 
personaje care comunică a E at : A iu 

< in cdjieri citi ioni troieni la luptă care, sprijiniți de Apollo şi profitînd de absenţa lui Ahile, ame- 

Vi Me Iei SII ta ninţă corăbiile aheilor. Ahile rămîne mai departe neînduplecat, neacceptînd 

“e senzaţia de viaţă. împăcarea cu Agamemnon, dar îi permite bunului său prieten Patrocle, împru- 

U OVIDIU DRIMBA  mutîndu-i armele, să-i ajute pe greci. Patrocle luptă cu vitejie, dar este răpus de 

ANTICHITATEA 


mina lui Hector. Cuprins de mîhnire, dar şi de dorinţa 
de răzbunare, Ahile iese la luptă, cu arme noi făurite 
de Hefaistos, la rugămintea zeiţei Tetys. Apariţia lui 
Ahile stîrneşte spaimă în rîndurile troienilor, lupta ca- 
pătă proporţii nemaivăzute, oamenii, zeii şi elementele 
naturii intervin, de o parte şi de alta, în această bătălie 
finală. Ahile îl doboară pe Hector şi îl leagă de carul 
său de război, tîrîndu-l în jurul cetăţii Troia. Urmează 
descrierea funeraliilor lui Patrocle. Bătrînul rege al 
Troiei, Priam vine în tabăra grecilor şi îi cere lui Ahile 
corpul neînsufleţit al lui Hector. Poemul se încheie cu 
descrierea funeraliilor lui Hector. 


Odiseea începe cu naraţiunea despre întoarcerea 
lui Odiseu (Ulise) acasă după terminarea războiului 
troian. Zece ani a durat războiul şi încă alţi zece ră- 
tăceşte Odiseu pînă reuşeşte să ajungă în patria sa 
Ithaca. Acolo, credincioasa sa soţie, regina Penelope, 
este asaltată de peţitorii care îi toacă averea şi îi cer să 
se căsătorească, crezînd că Odiseu nu se mai întoarce. 
Fiul Telemac porneşte în căutarea tatălui, trecînd pe la 
eroii războiului troian, întorşi vii acasă, Nestor în Pilos, 
Menelau în Sparta, care îi spun doar vorbe bune despre 
Odiseu, fiind cu toţii preocupaţi de soarta lui. Urmează 
povestirea aventurilor prin care a trecut eroul în cei 
zece ani. Odiseu a fost reţinut de nimfa Calipso, apoi, 
din porunca zeilor, pleacă pe o plută, dar este observat 
de zeul Poseidon care stârneşte o furtună şi îi distruge 
pluta. Este purtat de valuri pînă în ţara feacilor, unde pe 
țărm e găsit de Nausica, fiica regelui feacilor Alcinou, 
şi adus la palat, unde i se face o primire caldă. Aedul 
Demodoh îngînă un cîntec despre războiul troian, pe 
care, ascultîndu-l, Odiseu este copleşit de durere şi de 
emoţii, dindu-şi în vileag adevăratul său nume. 

Urmează nararea peripeţiilor lui Odiseu, pe care 
acum le povesteşte chiar el, cele mai importante epi- 
soade fiind aflarea în ţara lotofagilor, întîlnirea cu 
ciclopul Polifem, fiul zeului Poseidon, popasul pe insula 
Eol, distrugerea corăbiilor de către lestrigoni, aflarea pe 
insula vrăjitoarei Circe şi pe insula Sirenelor, cobortrea 
în împărăţia morţilor, trecerea printre Scilla şi Caribda, 
masacrarea turmelor lui Helios. De acolo ajunse Odi- 
seu pe insula Ogigia, la nimfa Calipso. Impresionat de 
povestirea lui Odiseu, regele feacilor Alcinou îl ajută 
să ajungă, în sfîrşit, acasă. Aici Odiseu ia înfăţişarea 
unui cerşetor, se întîlneşte cu porcarul Eumeu şi cu 
fiul său Telemac şi pun la cale pedepsirea peţitorilor 
neruşinaţi. La tras cu arcul învingătorul avea să devină 
soţul Penelopei, dar numai Odiseu a putut să încor- 
deze arcul, întorcîndu-l împotriva peţitorilor. După mai 
multe ezitări, Penelope îl recunoaşte pe Odiseu după 
semnele pe care numai ei le ştiau. Odiseu se întilneşte 
cu bătrinul său tată, iar Atena, ocrotitoarea lui Odiseu, 
îl ajută să se împace cu rudele peţitorilor ucişi. Astfel, 
în Ithaca se instaurează pacea şi înţelegerea. 

Poemele se caracterizează printr-o unitate 
compoziţională: Iliada se structurează în jurul 
mîniei lui Ahile, Odiseea — în jurul întoarcerii lui 
Odiseu, după războiul troian, acasă, în patria sa 
Ithaca. Această unitate structurală ar genera o 
monotonie în dezvoltarea subiectului, dar este 
diversificată de numeroase abateri de la linia 
centrală a naraţiunii, prin introducerea unor 
episoade secundare. Ele, însă, formează un tot 
întreg, asigură o compoziţie vastă, cu o intrigă 
complexă, cu multe planuri şi personaje — atît 
pe pămînt, printre eroi, cît şi în Olimp, printre 
zei. Poemele homerice au fost numite şi epopei. 

Iliada reflectă epoca incursiunilor militare 
ale grecilor, fiind un poem al războinicei epoci 
a migraţiunii grecilor în peninsulă. Astfel, Ilia- 
da este şi un important document al unei epoci 
istorice concrete, ce oferă informaţii preţioase 
specialiştilor din mai multe domenii (istorie, 
folcloristică, etnografie etc.). 

Odiseea reflectă o perioadă mai tîrzie, post- 
belică, fiind poemul unei etape mai noi, de 
viaţă liniştită, caracterizată prin dezvoltarea 
intensă a navigaţiei şi a comerţului maritim al 
grecilor. Şi Odiseea are caracterul unui docu- 
ment de epocă, furnizînd date preţioase spe- 
cialiştilor din diferite ramuri ale ştiinţei. 

Personajele poemelor homerice se împart 
în două categorii: zeii şi eroii. Aedul şi as- 
cultătorii lui credeau că zeii intervin activ în 
viaţa oamenilor, lucru confirmat în poemele 
homerice. Unii eroi (Ahile, Enea) au mame 
zeițe, alţii menţin o legătură frecventă cu vreo 
divinitate ce îi ocroteşte. Zeii sînt nemuritori şi 
atotputernici, dar se dovedesc şi ei a fi uneori 
neputincioşi în faţa destinului. Fiind superiori 
oamenilor, zeii se aseamănă la Homer cu aceş- 
tia, sînt umanizaţi. Au comportament şi senti- 
mente omeneşti, însă întruchipează, în viziu- 
nea vechilor greci, ordinea, măsura, armonia, 
echilibrul, intervenind şi de partea aheilor, şi 
de partea troienilor. Există, totuşi, o diferenţă 
între zeii din Iliada şi cei din Odiseea. 

Eroii homerici întruchipează valorile şi vir- 
tuţile grecilor din acea epocă: tinereţea, forţa, 
curajul, onoarea, gloria, demnitatea, spiritul de 


CLASA A X-A 


NO 
-I 


„Dacă Iliada rămîne pe 
de-a-ntregul în planul 
realismului istoric, 
Odiseea este un roman 
de aventuri care ne 
poartă într-un domeniu 
minunat şi legendar. 
La originea /liadei stau 
amintirile unor expediţii 
războinice depărtate; 
la originea Odiseii stau 
poveştile folclorice.“ 
JEAN DEFRADAS 


„Iliada lui Homer, 
străveche mărturie 
literară despre înălțimea 
virtuților umane, îşi află 
haina cea mai potrivită 
în tălmăcirea limbii 
noastre în traducerea 

de excepţie a lui George 
Murnu... Asemenea 
tuturor capodoperelor 
din literatura universală, 
Iliada, în general, 

şi Iliada lui George 
Murnu, în special, adică 
Iliada noastră, a tuturor 
românilor, acea /liada 
în care verbul românesc 
atinge cele mai înalte 
culmi ale expresiei sale 
epice, îşi continuă un 
drum liniştit şi măreț 
înspre noi.“ 

LIVIU FRANGA 


CLASA A X-A 


NO 

sacrificiu — opuse orgoliului, trufiei, lăcomiei, laşităţii unora dintre ei, 
în special ale conducătorilor militari, ceea ce arată că ei sînt contem- 
poranii destrămării comunei gentilice şi începutului diferenţierii soci- 
ale între oameni. Oamenii vremii, deci şi eroii poemelor homerice, cu 
o concepţie colectivistă asupra lucrurilor, încă nu se conştientizau ca 
personalităţi individuale. Homer posedă foarte bine arta de individuali- 
zare a personajelor, oferind o mare diversitate de caractere, atît mascu- 
line (Ahile, Patrocle, Agamemnon, Menelau, Odiseu, Nestor, Diomede, 
Aiax, Hector, Priam, Telemac, Alcinou, Eumeu etc.), cît şi feminine 
(Andromaca, Penelope, Nausica, Euricleea etc.), deşi mai mult statice. 
Obiectivitatea lui Homer se observă şi în conturarea echidistantă a lui 
Ahile şi Hector. Eroii lui Homer ţin discursuri, vorbesc mult şi frumos, 
inclusiv în timpul luptelor. Poemele homerice au la bază o idee morală, 
pe care se ţine întreaga naraţiune. Rapsodul are o admirabilă profun- 
zime a observaţiei morale. Eroii Iliadei par a fi dintr-o bucată, în timp 
ce eroii Odiseei par mai complecşi şi mai umani, anticipînd personajele 
eposului didactic şi poeziei lirice. 

Anvergura universului descris în poeme a cerut un limbaj, un stil, 
un picior de vers adecvate. Pentru poemele homerice este propriu 
hexametrul dactilic. Homer este un maestru al portretului conturat 
treptat, inclusiv din discursurile eroilor. Poemele homerice abundă în 
versuri-formulă, epitete (în special constante), comparații desfăşurate, 
repetiţii, hiperbole, folosite de Homer şi în Iliada, şi în Odiseea, ceea 
ce caracterizează stilul epic. 

Prin valoarea artistică şi documentară, poemele homerice reprezintă 
una dintre temeliile culturii umaniste europene, din care s-au inspirat 
artiştii antici, dar şi multe alte generaţii de oameni de artă pînă în 
timpurile noastre. 

George Murnu, traducătorul în limba română a poemelor homerice, 
îl percepe pe Homer atît ca pe un „poet suveran“, cum îl numise Dante, 
cît şi ca pe un „rapsod nemuritor“ — „patriarhul poeţilor“, ce reprezintă 
„Zorile de neîntunecată strălucire a poeziei europene, nu numai căpăttiul 
şi eterna mîndrie a Eladei, ci şi piatra unghiulară a templului culturii 
literare universale“. George Murnu îl asemuieşte pe Homer creatoru- 
lui lumii pentru că este, ca şi el, „impersonal, necunoscut, invizibil“: 
„Homer, ca şi Dumnezeu, se confundă cu opera-i monumentală — cu 
cele două poeme neasemuite Iliada şi Odiseea. Ca şi Dumnezeu, el nu 
are numai adoratori, ci şi atei. A fost negată chiar existenţa lui proprie. 
A avut detractorii lui şi-i poate avea oricînd. Puzderii de elucubraţii 
cărturăreşti au căutat să-i reducă personalitatea pînă la pulverizare. 
Au ticluit teorii mai mult formaliste, tangenţiale şi periferice — care 
mai de care mai mioape şi arbitrare —, pentru a mărunți colosul, a irosi 
minunat iscusita încheietură şi măiestritură a acestor clădiri fruntaşe, 
a acestor piramide de granit, care rămîn ca două minuni ale geniului 
constructiv poetic al omenirii“. 

Iliada 
Cîntul XXII 


Asta cu mintea el ţese-aşteptind. Se-apropie — Ahile 
Parcă e zeul războiului căruia-i flutură creasta; 

El peste umărul drept îşi vîntuie straşnica lance 

Şi armătura pe el străfulgeră-n jur ca lumina 

Focului, ca răsăritul de soare. Pe Hector îl prinse 
Tremurul, cum îl văzu, şi nu îndrăzni să mai steie 
Locului; poarta lăsă înapoi şi o rupse la fugă; 

Dar, în iuţeală-ncrezut, se luă după dînsul Ahile. 

Cum pe la munte un şoim, la zbor fără seamăn de iute, 
După sfiosul porumb s-avîntă uşor şi porumbul 

Scapă din gheară-i cotind, dar ţiuie şoimul de-aproape, 
Zboară mereu după el şi-i gata din zbor să-l înhaţe; 
Zboară tot astfel Ahile de-a dreptul asupra-i, iar Hector 
Fuge sub zidul troian şi grabnic îl poartă genunchii. 
Diînşii aleargă sub deal, pe lîngă smochinul sălbatic, 
Hojma pe-alături de zid, pe calea bătută de care, 

Trec pe la apa cea limpede a două fîntîni curgătoare, 
Unde izvoare ţişnesc de unde purcede Scamandrul. 
Şiruie apă-ncropită dintr-unul şi iese de-acolo 
Abure-ntocmai ca fumul ce iese cînd focul s-aprinde; 
Chiar peste vară celalt e întocmai ca grindina rece 
Ori ca omătul pe munte, ba chiar şi ca apa-ngheţată. 
Lîngă izvoare sunt puse sub şipote jgheaburi de piatră 
Largi şi frumoase, în care spălau frumuseţe de straie 
Fetele mîndre din Troia, femeile odinioară 

Cît a fost pace şi nu începuse războiul cu aheii. 

Trece pe-alăturea Hector fugind şi Ahile gonindu-l, 

Şi fugăritu-i viteaz, dar mult mai viteaz gonitorul. 
Repede alearg-amîndoi, că învingerea nu e răsplata 
Jocului de la-ncurare, o blană de bou ori o vită, 

Ci este vorba de-acum chiar de însăşi viaţa lui Hector. 
Cum la întrecere caii cei biruitori pe la jocuri 
Repede-nconjură ţinta, cînd jocul e dat întru cinstea 
Unui bărbat răposat şi-i mare răsplata, o roabă 

Ori un tripodiu; tot astfel ei doi ocoliră de trei ori 
Murul cetăţii lui Priam, iar zeii stau martori cu toţii. 
Zise-ntre dînşii Părintele zeilor şi-al omenirii: 

„Vai mie, ce văd cu ochii? Iubitul meu Hector în jurul 
Zidului e fugărit. Ah, bietul, mi-e jale de dînsul, 

Care pe-altarul meu arse-o mulţime de buturi de lauri 
Şi-n cetăţuie la templu şi-n creştetul muntelui Ida; 
Iată-l acum urmărit de Ahile-mprejurul cetăţii. 

Hai dar, o zeilor, vă sfătuiţi şi vedeţi dacă-i bine 

Noi de primejdie să-l izbăvim. Ori voiţi lui Ahile 

Voie să-i dăm să-l ucidă, măcar că viteaz e şi dînsul“. 

Teorie literară 


Epopeea este o 
specie de amploare 

a genului epic, un 
poem în versuri, 
transmis prin viu grai, 
cîntat sau recitat în 
acompaniamentul 
unui instrument 
muzical, cu numeroase 
personaje, intrigă 
complexă şi acţiune 
pe mai multe planuri, 
în care se povestesc 
întîmplări eroice, 
istorice sau legendare, 
asociate cu originile 
şi destinul popoarelor 
respective, la care 

iau parte şi forţe 
supranaturale. 


„Homer face parte 

din acele creațiuni 
caleidoscopice sau 
proteice, în care retina 
noastră, cu ajutorul 
oricărui nou criteriu 
de valorificare estetică, 
descoperă cîte o nouă 
fațetă de fulgerare a 
geniului divinator.“ 
GEORGE MURNU 


„Dacă Iliada este 
epopeea timpurilor 
eroice vechi, de invazii 
şi cuceriri, Odiseea este 
epopeea unei epoci mai 
noi, care începe să se 
afirme prin secolul 

al IX-lea, caracterizată 
prin perfecționarea 
navigaţiei şi desfăşurarea 
comerțului maritim 

al grecilor.“ 

OVIDIU DRIMBA 

LITERATURA UNIVERSALĂ 


NOTA BENE |] Chestionar pentru lectură comentată 


Apariţia poemelor home- 
rice are o mare importanţă 
istorică şi culturală: feno- 
menul e strîns legat de 
dezvoltarea eposului eroic. 
Diferite popoare au cînte- 


* Citiţi fragmentul de mai sus şi identificaţi epitetele. 

* Evidenţiaţi comparaţiile şi particularităţile lor. 

* Realizaţi o comparaţie între felul cum este prezentat Ahile. 
* Găsiţi în fragmentul de mai sus sinonimul cuvîntului „zid“. 
* Cum sînt prezentaţi zeii în acest fragment? 


ce eroice şi poveşti despre 
viteji legendari ce descind 
din vechi legende despre 
strămoşi-eroi, creatori de 
civilizaţii. Sînt reprezentări 
despre primele victorii ale 
tribului asupra naturii şi 
amintiri istorice despre 
contactele cu extratribalii. 
În perioada destrămării 
comunei primitive şi a 
apariţiei societăţii bazate 
pe clase ia naştere eposul, 
ca o treaptă calitativ nouă 
în dezvoltarea cîntecului 
eroic folcloric. 


AMINTIŢI-VĂ 


Care sunt titlurile unor 
epopei ale popoarelor 

orientale, pe care le-aţi 
studiat? 


NOTA BENE 


În Antichitate, numele lui 
Homer însemna, după unii 
autori, Orbul, iar după al- 
ţii — Ostaticul. În poemele 


Momente ale receptării 


Poemele homerice au fost admirate de mulţi scriitori clasici şi 
moderni din lume, inclusiv de scriitorii noştri. Ca specie a genului 
epic, regăsim ecouri ale epopeilor homerice în unele opere ale lui 
loan Budai-Deleanu (Țiganiada, Trei viteji) şi Ion Heliade Rădu- 
lescu (Mihaida, Anatolida), iar reminiscenţe homerice la nivel de 
expresii (de exemplu, „mărul discordiei“, „călctiul lui Ahile“, „ca- 
lul troian“), sintagme, epitete, comparații etc. atestăm în operele 
scriitorilor români. S-au făcut mai multe încercări de a traduce 
poemele lui Homer în limba română, unele în proză, cum este cea 
a Odiseii, realizată de Eugen Lovinescu şi publicată prima oară în 
1935. Traducător consacrat al ambelor poeme rămîne, însă, Geor- 
ge Murnu care, convins de excepţionala viabilitate a verbului epic, 
l-a întrupat în româneşte, pentru „a-l integra pe cît e cu putinţă 
în cultura noastră literară“, umpliînd un gol în literatura română, 
„întrucît ea e lipsită de o mare epopee naţională“. „Pe lingă aceasta, 
spune G. Murnu, în starea noastră de popor tînăr şi la răspîntia 
în care ne găsim noi astăzi, în vremurile tulburi şi haotice în care 
trăim, vremuri de cumplită dezorientare şi sărăcire etică şi estetică, 
de intervertire şi pervertire a tuturor valorilor valabile, am crezut 
că o întoarcere ad fontes, o călire a sufletului nostru în fintîna 
fîntînilor (de care noi, românii, n-am avut parte mai niciodată în 
măsura dorită) ar fi putut să aibă o înrîurire dintre cele mai bine- 
făcătoare“. Această afirmaţie, făcută de G. Murnu în 1938, răsună 
actual şi astăzi. La Chişinău, au tradus poemele homerice Nicolae 
Costenco şi Vladimir Belistov. 


< | homerice poetul apare ca 

v un bătrîn orb, care, deşi nu 
vede lumea din afară, ex- 

< primă viziunile sale interi- 

< | oare pe care i le inspiră 

| divinitatea. 

< 

_. 

ANTICHITATEA 


În perioada atică sau clasică, mai ales pe timpul lui Pericle (490- 
429 î.Hr.), arta şi literatura Greciei antice cunosc o maximă înflorire. 
Oraşele-state (polisurile), în primul rînd Atena, şi, respectiv, democra- 
ţia sclavagistă din cadrul lor au trecut prin trei etape principale: de 
constituire, de consolidare (de virf — apogeul) şi cea de declin (de 
destrămare). Prin aceleaşi trei faze trece teatrul antic grec, mai ales 
tragedia. Dominant devine în epocă genul dramatic, drama în sensul 
antic al cuvîntului, ce oferea, spre deosebire de epos şi de lirică, posi- 
bilitatea de a reproduce concret evenimentele şi faptele, conflictele 
şi trăirile omeneşti, în strînsă legătură cu problemele şi interesele 
colectivităţii polisurilor. Dramă însemna în greceşte acţiune, de aici — 
spune Aristotel în Poetica sa -— creaţiile se şi numesc drame: îi arată 
pe oameni în acţiune. 

Drama antică îşi are originile în folclor, în jocurile mimice ritualice 
cu travestiri, măşti şi dansuri, iar mai tîrziu -— în reprezentările dra- 
matice legate de cultul zeului Dionysos. În cinstea zeului, se organizau 
sărbători de o mare popularitate, de importanţă socială şi de stat. 
Originile literare ale dramei vin dintr-o formă a liricii corale — ditiram- 
bul. În cinstea lui Dionysos se interpreta solemn un ditiramb care, cu 
timpul, a evoluat ca tematică, ca proporţii, ca mod de interpretare. 
Corul ce cînta ditirambul îi reprezenta pe satiri, făpturi cu trup ome- 
nesc şi picioare de ţap. De la măştile de ţap, pe care le purtau, sau de 
la ţapul jertfit în cinstea lui Dionysos provine denumirea de tragedie: 
cuvîntul „tragos“ însemna în greaca veche „țap“, „tragodia“ însemnînd 
„cîntecul ţapului“ (comedia — „comodia“ însemna, respectiv, „cîntecul 
comosului“, adică al procesiunii vesele ce intona cîntece cu haz). 
Împărţirea corului ditirambic în două grupuri, apoi desprinderea cori- 
feului dintre coreuţi a condus la apariţia dialogului (cîntat, asemănător 
solistului şi corului de astăzi). Însă naşterea dialogului, ca element 
de bază al operei dramatice, şi al actorului, care răspundea corului, 
e legată de numele semilegendarului poet din secolul VI î.Hr. Tespis 
(Tespide), autorul primului dialog între cor şi actor, pentru acesta din 
urmă creînd şi masca. 

Tematic, reprezentările dramatice erau strîns legate, la început, 
de cultul zeului Dionysos. Cu timpul, s-au abordat şi alte subiecte şi 
personaje, preponderent mitologice. De aceea, cunoaşterea miturilor 
antice este absolut necesară pentru înţelegerea tragediei greceşti. Eroii 
miturilor erau percepuți ca ceva ideal în comportamentul uman; ei re- 
alizau o importantă funcţie a tragediei antice — educativă. Teatrul antic 

„Tragedia nu dă doar 

o reprezentare concretă şi 
impresionantă a vechilor 
mituri, ci, în cadrul aces- 
tora, îşi concentrează 
atenţia asupra situaţiilor 
de criză. Spre deosebire 
de naraţiunea amplă şi 
cuprinzătoare a epopeii 
orale, tragedia alege o 
serie de momente critice 
şi condensează soarta 
unei familii sau a unei 
cetăţi într-o acţiune 
unitară care se dezvoltă 
într-un spaţiu şi într-un 
interval de timp limitate... 
Miturile prezentate în 
tragedie nu mai oglin- 
desc valorile tradiționale 
ale unei epoci trecute, 
idealizate. Dimpotrivă, 
devin cîmpul de bătălie 
al luptelor interne 

din cetate.“ 

CHARLES SEGAL 


Teorie literară 


Tragedia este o specie 
a genului dramatic, 
scrisă în versuri sau 

în proză, în care 
acţionează personaje 
angajate în lupta 
contra destinului 
potrivnic, a ordinii 
existente a lumii sau a 
propriilor sentimente, 
iar conflictul se dez- 
leagă prin înfrîngerea 
sau moartea eroului, 
afirmîndu-se, însă, 
sentimentele de 
măreție şi de 
demnitate umană. 

„Zeus îi supune pe 
oameni la încercări, 
dîndu-le posibilitatea 

să se înalțe: „Învață 
suferind“, aceasta este 
regula enunțată într-un cor 
din Agamemnon, aceasta 
este marea învăţătură a 
tragediei lui Eschil!“ 

JEAN DEFRADAS 


AMINTITIVĂ 

Ce fel de poezii erau 
elegia şi iambul în 
Grecia antică? 


Eschil s-a născut în anul 
525/4 în familia unui pro- 
prietar funciar de viţă din 
Fleusis de lîngă Atena. Nu 
avea nici treizeci de ani cînd 
a început să participe la 
competiţiile dramatice, lup- 
tînd pentru premiul întâi. 
S-a învrednicit de el doar 
în anul 484, însă operele 
lui din această perioadă 
nu s-au păstrat. Eschil a 
participat la războiul greco- 
persan, luptînd şi fiind rănit 
la Maraton, apoi a luat parte 
la lupta de la Salamina şi de 
la Plateea. A fost recunos- 
cut timp de douăzeci de ani 
la rînd drept cel mai mare 
poet tragic. În anul 468 a 
cedat premiul întâi rivalului 
său mai tînăr Sofocle. Peste 
zece ani a învins din nou, 
la o vîrstă înaintată, cu tri- 
logia Orestia, unica trilogie 
antică păstrată pînă în zilele 
noastre. Eschil a murit în 
anul 456/5 în oraşul Gela 
din Sicilia. 


era o adevărată şcoală de educare a cetăţenilor, transformîndu-se într-o 
arenă de luptă politică şi de idei în cadrul statului-polis atenian. Spec- 
tatorul antic cunoştea miturile din copilărie, aşa cum noi ne cunoaştem 
poveştile şi legendele populare. În timpul reprezentărilor îl interesau 
doar modificările, completările, abaterile de la mitul tradiţional, inter- 
pretarea faptelor şi a comportamentului eroilor. Autorul îşi expunea 
poziţia, atitudinea faţă de diferite aspecte ale societăţii ateniene prin 
prisma mitului. Sînt semnificative tragediile bazate pe acelaşi mit, de 
exemplu despre Atrizi, dar aparţinînd unor autori diferiţi. În tragedia 
antică trebuie să delimităm conţinutul mitului pe care se bazează au- 
torul tragediei de subiectul tragediei propriu-zise. Tragedia se axează 
pe un fragment, pe o situaţie concretă din mit, din care se vede scopul 
autorului şi felul cum îşi motivează intervenţiile în mitul tradiţional, 
precum şi legătura cu realitatea. O importanţă deosebită o au în tra- 
gedia antică partiţiile corului. Prin ele se exprimă punctul de vedere 
al polisului, coincident cu cel al autorului, ce dezvăluie semnificaţia 
artistică a operei respective. 

Evoluţia tragediei antice — la nivel tematic, problematic şi artistic — 
poate fi urmărită de la operele lui Eschil, trecînd prin cele ale lui So- 
focle şi terminînd cu ale lui Euripide. Interpretarea artistică a miturilor, 
începută în tragedia greacă, a continuat în arta şi literatura universală 
pînă în zilele noastre. 

Eschil (525/4-456/5 î.Hr.), considerat părintele tragediei, e primul 
autor tragic grec, din ale cărui opere s-au păstrat şi au ajuns pînă la noi 
şapte tragedii: Rugătoarele, Perşii, Cei şapte contra Tebei, Prometeu 
înlănţuit, Agamemnon, Hoeforele şi Eumenidele, ultimele trei alcătuind 
trilogia Orestia sau Orestiada. Creaţia lui Eschil a coincis cu epoca de 
afirmare şi de consolidare a statului şi a democraţiei ateniene, inclusiv 
cu perioada războaielor greco-persane care, pentru polisurile greceşti, 
nu aveau doar un caracter de eliberare, ci şi de afirmare a superiorității 
statului democratic atenian faţă de regimul despotic persan. 

Tragedia antică este o îmbinare de elemente şi mijloace artistice 
epice, lirice şi dramatice. Tragedia lui Eschil reprezintă o fază timpurie 
în evoluţia genului, în care elementul dramatic e încă slab, prevalind 
elementele lirico-epice (cîntecele corului, relatările vestitorilor), ca 
dovadă a unei îndelungate perioade de dezvoltare a poemului epic şi 
a liricii. Elementul dramatic s-a consolidat cînd Eschil a introdus un al 
doilea actor. Faptul a conturat mai pregnant conflictul şi caracterele, 
a lărgit acţiunea dramatică. 

În tragedia Prometeu înlănţuit şi-au găsit expresie protestul împo- 
triva tiraniei şi a violenţei, încrederea în forţele creatoare ale omului, 
în progresul culturii, iubirea pentru oameni. Personajele îşi păstrează 
caracterul static şi generalizator, dar se intensifică trăsăturile indivi- 
dualizatoare. Prin haina mitului, Eschil redă raporturile reale dintre 
oameni şi conflicte ce caracterizează epoca. Omul apare la Eschil în 
legătură strînsă cu destinul şi interesele colectivităţii, deoarece peri- 
oada încă impunea un asemenea comportament. 

ANTICHITATEA 


Sofocle (497/6-406/5 î.Hr.) este cel mai mare autor tragic din epo- 
ca de glorie a statului atenian din secolul al V-lea, numit şi „secolul lui 
Pericle şi al lui Sofocle“, caracterizat prin dezvoltarea meşteşugurilor, 
comerţului şi a urbanisticii, prin crearea vestitelor monumente sculptu- 
rale şi ansambluri arhitecturale la Atena şi în alte oraşe, prin răspîndirea 
ideilor filozofilor-sofişti, bazate pe contrapunerea individ — colectiv 
(omul, în opinia lui Protagora, este măsura tuturor lucrurilor) şi pe 
neîncrederea în forțele divine etc. 

Arta şi literatura sînt preocupate în această perioadă de raporturile 
dintre om, ca individualitate, şi colectivul de cetăţeni. Atitudinea 
morală a omului faţă de datoria de cetăţean, față de normele morale 
ale statului devin o temă centrală şi în tragediile lui Sofocle. Astfel, 
şi în tragedie se conturează chipul omului-cetăţean, al omului ideal, 
în care se îmbină armonios frumuseţea, măreţia şi simplitatea. Spre 
deosebire de Eschil, preocupat de destinul colectivităţii, de omul conto- 
pit cu destinul, Sofocle se concentrează pe destinul unui individ, legat 
de destinul colectivităţii, dar care sesizează şi unele discordanţe între 
datoria de cetăţean şi normele, legile statului. 

Sofocle surprinde aceste contradicții în devenire în aproape toate 
tragediile sale (circa 120 de piese), dintre care s-au păstrat integral şap- 
te: Aiax, Antigona, Trahinienele, Oedip rege, Oedip la Colona, Electra, 
Filoctet. În Antigona, subiectul este preluat din miturile ciclului teban. 
Antigona îşi sacrifică viaţa în numele normelor morale şi al obiceiurilor 
colectivului de cetăţeni, concepute de ea ca „legi divine nescrise“, pe 
care le încalcă Creon, interzicînd înmormîntarea lui Polinice, fratele 
Antigonei, condamnînd-o, astfel, la moarte pe Antigona, care nu res- 
pectă interdicţia. În comparaţie cu Antigona, Creon este prezentat ca 
un tiran care opune reprezentărilor tradiţionale şi convingerilor cole- 
ctivităţii voinţa şi propria sa lege. Poporul este de partea Antigonei şi 
chiar dacă eroina moare, ea iese învingătoare în confruntarea cu Creon. 

Tragedia Oedip rege dezvăluie destinul tragic al lui Oedip, fiul lui 
Laios şi al Iocastei. Sofocle creează chipul unui erou puternic şi nobil, 
care — şi în soarta sa tragică — îşi păstrează înaltele calităţi morale şi 
frumuseţea sufletească, punînd mai presus decît orice binele statului, 
datoria faţă de popor. Tragedia are o structură dramatică bine înche- 
gată. Ea prezintă, într-o admirabilă gradaţie, înaintarea lui Oedip spre 
adevărul fatal, aproape ca într-o scriere polițistă contemporană. Con- 
fruntat cu problema vinei şi a pedepsei, Oedip rămîne măreț şi demn 
de admiraţie atît în dorinţa de a afla adevărul, deci şi vina sa, cît şi în 
dorinţa de a se autopedepsi pentru crimele săvirşite. Acest final, pe 
care nu l-a cunoscut mitul, reprezintă un element nou introdus de Sofo- 
cle, urmărindu-se dezvăluirea caracterului şi a convingerilor morale 
ale eroului, a calităţilor unui cetăţean ideal al statului atenian, ale unui 
om aşa cum trebuie să fie. Motivul fatalităţii implacabile, al predeter- 
minării destinului omului de către zei este plasat într-un plan secund, 
în prim-plan situîndu-se chipul eroic al omului şi al cetăţeanului ideal. 
Fragmentul de mai jos redă dialogul dintre Oedip şi prorocul orb Tire- 
sias, care ştie cine este ucigaşul lui Laios, dar nu răspunde direct, ci 
prin aluzii la persoana lui Oedip, hotărît să afle adevărul cu orice preţ. 

Sofocle s-a născut în anul 
497/6 la Colona, o suburbie 
a Atenei. Tatăl său, propri- 
etarul unui atelier de ar- 
murărie, i-a dat o educaţie 
muzicală şi o bună pregătire 
fizică, obligatorii pentru un 
atenian înstărit. Din tine- 
reţe, Sofocle a fost angajat 
în teatru, fiind admirat de 
atenieni. In anul 468 l-a 
învins pe Eschil, cîştigînd 
premiul întîi. De atunci, 
timp de 60 de ani, a domi- 
nat scena, necunoscînd vreo 
înfrîngere. A fost prieten 
cu Pericle şi a ocupat înalte 
funcţii în stat (cap de co- 
legiu în timpul reformelor 
financiare, strateg, iar apoi 
probul (consilier de stat), 
ceea ce vorbeşte despre 
multiplele sale aptitudini şi 
calităţi. A trăit peste 90 de 
ani, stingîndu-se din viaţă 
în anul 406/5, cînd şi-a 
scris ultima tragedie. După 
moarte, i s-au adus onoruri 
ca unui erou. 


NOTA BENE 


Prin oracol se înţelegea 
în Antichitate atit locul 
(templul, sanctuarul sau 
altarul) în care o divi- 
nitate era invocată, cît 
şi hotărîrea făcută cu- 
noscută direct sau prin 
intermediul unor preoţi 
sau profeţi. 

Oedip rege 


CORUL: 


Clarvăzător ca marele Apollo 

E şi Tiresias, şi de la dînsul, 

O, rege, vei afla tot adevărul... 

„„.Dar iată-l şi pe cela care poate 

Să-l dea-n vileag pe ucigaş. Priveşte-l, 
I-adus cel ce e zeilor prielnic 

Şi e prieten bun cu adevărul. 


Intră Tiresias 


OEDIP: 

Tiresias, o, tu, care le ştii pe toate, 
Ce-s tăinuite pe pămînt şi-n ceruri, 
Ce-i voie să le ştii şi ce nu-i voie. 
Eşti orb. Dar ştii de-ndurerarea Tebei 
Şi unicul care-ar putea s-o scape 

De greu prăpăd eşti tu. Venind încoace, 
Ai fi putut de la gonaşi să afli 
De-ndemnul ce ni l-a lăsat Apollo, 
Spunîndu-ne că vom scăpa oraşul 
De-această molimă păgubitoare 
Doar dacă vom afla răufăcătorul, 


Cu moartea ori surghiunul pedepsindu-l. 


Şi-acuma păsările întrebînd 

Ori folosind altfel de prorocire, 

Ne mîntuie de-acest prăpăd cetatea — 
Pe tine şi pe mine — pe noi toţi. 

Ni-e soarta-n mîna ta. Deciît s-ajuţi 
Mai mare bunătate nu-i pe lume. 


TIRESIAS: 

E straşnic să cunoşti că adevărul 

Ce-l ştii poate s-aducă numai răul. 

Şi asta o ştiam, dar o uitasem, 

Căci altfel n-aş mai fi venit încoace. 
OEDIP: 

Ce s-a-ntîmplat? Ce gînduri te apasă? 
TIRESIAS: 

Oedip, dă-mi drumul. Amîndoi aparte 
Mult mai uşor ne vom răbda amarul. 
OEDIP: 

Eşti prea-ncilcit. Şi nu-ţi iubeşti cetatea 
De vreme ce întîrzii cu răspunsul. 
TIRESIAS: 


Tot ce vorbeşti îţi este împotrivă 
Şi ca şi eu să nu păţesc asemeni... 


OEDIP: 


În numele celor de sus, vorbeşte! 
Ingenunchem în faţa ta cu rugă. 


TIRESIAS: 


Sîntem nebuni cu toţii... Niciodată 
N-oi spune taina mea..., a ta adică. 


OEDIP: 

Cum? Iu o ştii şi n-ai s-o spui? Cetatea 
Vrei să trădezi şi să o laşi pieirii? 
TIRESIAS: 

Nici ţie şi nici mie nu-mi doresc amarul. 


Să nu mă-ntrebi. N-am să-ţi răspund nimic. 


OEDIP: 

Netrebnicule. Ai putea şi-o piatră 

S-o scoţi din fire. Ce aştepţi? Vorbeşte. 
Ori ai să taci cu-aceeaşi îndîrjire? 
TIRESIAS: 

Te înciudezi şi mă tot faci de-ocară, 

Dar nu-ţi dai seama că a ta e vina. 
OEDIP: 

Au este om care n-ar prinde ciudă 

Stînd şi-ascultind cum defăimezi oraşul? 
TIRESIAS: 

Şi mut, prezicerea-mi va fi-mplinită. 
OEDIP: 

Cu-atît mai mult îmi eşti dator să spui. 
TIRESIAS: 

N-am să mai scot nici un cuvînt mai mult. 
Iar tu, frîu liber poţi să dai mîniei. 
OEDIP: 

Da, m-am înfuriat şi îţi voi spune 
Ce gînduri am. Ascultă-mi bănuiala: 
Amestecat eşti în această crimă, 
Deşi cu mîna ta n-ai săvârşit-o. 

li eşti părtaş şi dacă n-ai fi orb, 

Aş spune chiar că tu eşti ucigaşul. 
TIRESIAS: 


Aşa? Atunci îţi poruncesc tu însuţi 

Să te supui pedepsei ce-ai scornit-o. 
Să nu te-atingi de ei şi nici de mine — 
Tu eşti acel ce ne-a spurcat cetatea. 


„i 


ANTICHITATEA 


OEDIP: 

Vorbeşti cu-asemenea neruşinare 

Şi crezi că vei scăpa nepedepsit? 
TIRESIAS: 

Am şi scăpat: mi-e tare adevărul. 
OEDIP: 

De unde-l ştii? Ţi-e harul tău izvorul? 
TIRESIAS: 

Ba nu. Eşti tu. Şi m-ai silit a-l spune. 
OEDIP: 

Ce-ai zis? Nu înţeleg. Mai spune-o dată. 
TIRESIAS: 

Nu înţelegi? Sau vrei să-ţi spun chiar totul? 
OEDIP: 

Da, nu sînt lămurit. Mai lămureşte-mi. 
TIRESIAS: 

Pe ucigaş îl cauţi? Tu eşti ucigaşul. 
OEDIP: 

Mă ponegreşti şi-ai să primeşti pedeapsa. 
TIRESIAS: 

Să-ţi spun mai mult să te-nciudez mai tare? 
OEDIP: 

Spune ce vrei, dar vei vorbi-ntr-aiurea. 
TIRESIAS: 

Fără să ştii, Oedip, cu cei de-un sînge 


Te-ai înrudit. Ruşine nu-i mai mare. 
Oare nu-ţi vezi deloc nenorocirea? 


OEDIP: 

Şi nu ţi-e teamă pentru-aceste vorbe? 
TIRESIAS: 

Deloc, de este adevăr pe lume. 


OEDIP: 

Pe lume este el, dar nu în tine. 
Străin îi eşti. Ţi-e stinsă mintea, 
Şi-auzul stins precum îţi este văzul. 
TIRESIAS: 


De cele ce mă-nvinuieşti, sărmane, 
Toţi în curînd au să te-nvinuiască. 

OEDIP: 


Tu nu-mi poţi face rău, fecior al beznei, 
Nici celor care văd lumina zilei. 


TIRESIAS: 


Ba ai să cazi, dar nu lovit de mine, 
Apollo îţi va săvîrşi pedeapsa. 


OEDIP: 


Creont ori tu ai născocit acestea? 
TIRESIAS: 

Nici el, nici eu, căci tu îţi eşti vrăjmaşul. 
OEDIP: 


Mărire! Bani! Ce straşnice unelte 

În lupta-ncrîncenată a vieţii, 
Amăgitoare cum sînteţi, de dragul 
Domniei ce mi-a-ncredinţat poporul, 
Şi care eu deloc nu am rîvnit-o, 
Creont, un vechi şi credincios prieten, 
Prin uneltiri vroind să mă răstoarne, 
Mi l-a trimis pe mîrşavul acesta, 

Un vrăjitor şiret ce vede bine 

Numai acolo unde este pizmă 

Şi orb e cînd îl face pe profetul. 
Şi-acuma să-mi răspunzi, ai fost vreodată 
Proroc de bun augur pentru cetate? 
Eşti tu acela care ai scăpat-o 

Cu harul tău de-a Sfinxului năpastă? 
La ghicitorile-i întortocheate 

Nu orişicine-ar fi putut răspunde. 
Prorocul trebuia să le dezlege. 

Tu, însă, n-ai luat deloc aminte 

La zborul păsărilor, nici urechea 
La-ndemnul zeilor nu ţi-ai plecat-o. 
Şi-atuncea eu, Oedip neluminatul, 

Al păsărilor zbor netilcuindu-l, 

Am dat răspuns la ghicitori, smerindu-l 
Pe Sfinx. Iar tu vrei să m-alungi de-aicea 
Ca să te vezi alături de Creont. 

De nu erai cum eşti bătrîn bicisnic 

În clipă ţi-aş fi smuls mărturisirea. 
CORUL: 

Cred că rostind asemenea cuvinte 

Şi tu şi el aţi fost cuprinşi de ciudă. 
Nu sfada, ci a zeilor poruncă 

Cum s-o îndeplinim e grija noastră. 

TIRESIAS: 

Deşi eşti rege, eu îţi voi răspunde 

Ca unuia ce-mi este deopotrivă. 

Nu-s robul tău, îmi e stăpîn Apollo 

Şi n-am de mila lui Creont nevoie. 
Mi-aduci învinuiri că-s orb, tu, însă, 
Deşi ai ochi, nu-ţi vezi nenorocirea, 
Nici unde stai, nici cine-ţi stă alături, 
De und-te tragi tu ştii şi nu-ţi dai seama 
Că eşti vrăjmaşul neamurilor tale, 
Şi-acelor vii, şi-acelor care nu-s în viaţă, 
Şi nici că te va bate crunt blestemul 

Şi c-alungat vei fi din ţară 

Deoarece ţi-ai pîngărit părinţii. 

Acum încă mai vezi lumina zilei, 
Curînd însă-ai să vezi în jur doar beznă. 
Există oare-n Citeron vreo grotă 

Ce nu-ţi va repeta amarul vaiet 

Cînd vei afla a nunţii tale taină — 

Sfirşit cumplit al unui drum ferice. 

Nu simţi de-asemenea că vin şi alte 
Urgii, ce te-or lovi şi te vor pune 
Alături de copiii tăi, sărmanii. 

Şi-acuma spusa mea şi a lui Creont 

Poţi să o ponegreşti. Dar nu-i pe lume, 
Să ştii, om mai năpăstuit ca tine. 


OEDIP: 

Chiar tu să fii cel care m-ameninţă? 
Blestem pe capul tău! a-ţi tălpăşița! 
Să nu-ţi văd urma-n pragul casei mele. 
TIRESIAS: 

N-aş fi venit, dar m-ai chemat la tine. 
OEDIP: 

Dacă ştiam ce nerozii vei spune 

N-aş fi trimis să fii adus încoace. 
TIRESIAS: 

Mă crezi nerod? Părinţii tăi pe vremuri 
Mă socoteau de om cu multă minte. 


OEDIP: 


TIRESIAS: 

Azi ai să-ţi afli şi naşterea, şi moartea. 
OEDIP: 

Iar ghicitori, iar vorbe încilcite. 


TIRESIAS: 
Au nu eşti tu acel ce le dezleagă? 


OEDIP: 
Mă iei în rîs pentru-o ispravă mare. 


TIRESIAS: 
Isprava ta e şi a ta pieire. 


OEDIP: 
Ce-mi pasă-acum, cînd ţara mi-am salvat-o? 
TIRESIAS: 

Mă duc... Hai, du-mă de aici, copile! 
OEDIP: 


Te du, căci nu mai pot să mi te sufăr. 
Ducîndu-te ai să mă scapi de chinuri. 


TIRESIAS: 


Da, plec. Dar mai întîi mai am a-ţi spune 
De ce-am venit aici. Şi teamă nu mi-i 

Că ai să mă loveşti. Acel pe care 

Îl ameninţi şi vrei să-i dai de urmă, 

Cel ce-a ucis pe Laios, e aici. 

Toţi cred că-i un străin venit de-aiurea. 
Dar e din Teba. Lumea o să-l afle 

Şi va fi vai şi-amar de el. Azi vede, 

Dar mîine orb va fi. E om cu stare, 

Dar sărăntoc sărman va deveni cu timpul, 
Un orb ce va să umble cu toiagul 
Cerşind printre străini cu mîna-ntinsă. 

Şi va afla apoi că le e tată 

Şi frate la copiii lui, că maicii 

Ce l-a crescut i-a fost şi fiu, şi soţ, 

Şi c-a ucis pe propriul părinte. 

Intră-n palat şi cumpăneşte bine 

Tot ce ţi-am spus acum. Şi doar de afli 
Că sînt minciuni prezicerile mele, 


< Părinţii, zici?... Şi cine mi-s părinţii? Să spui că nu-mi ştiu bine meseria. 
= (Trad. de Pavel Starostin) 
< 
< 
vw 
< 
— 

| Chestionar pentru lectură comentată 


* Amintiţi-vă conţinutul miturilor din ciclul teban, în special episodul 
despre Oedip, şi observați care parte stă la baza tragediei lui Sofocle 
Oedip rege. 

* Cum este construit dialogul dintre Oedip şi Tiresias? 


* Dezvăluiţi sensul cuvintelor lui Tiresias: 
E straşnic să cunoşti că adevărul 
Ce-l ştii poate s-aducă numai răul. 
* Identificaţi în acest fragment aluziile lui Tiresias referitoare la faptul că 
însuşi regele Oedip e vinovatul. 


* Pornind de la cuvintele corului din fragmentul de mai sus, comentaţi 
rolul corului în tragedia greacă. 


* Credeţi că Tiresias a strecurat în sufletul lui Oedip vreo bănuială în 
privinţa adevărului pe care acesta îl caută? 


Euripide (485/4-406 î.Hr.), contemporanul mai tînăr al lui So- 
focle, îşi creează tragediile în condiţiile de criză şi de declin în polisul 
atenian, ca urmare a războiului peloponesiac. În această perioadă se 
intensifică discordanţa dintre individ şi colectivitate, omul nu-şi mai 
află sprijinul în legi, îndepărtindu-se de viaţa publică şi concentrindu-se 
asupra problemelor personale. Din opera dramatică a lui Euripide s-a 
păstrat un număr cu mult mai mare de tragedii decit cele ale lui Eschil 
şi Sofocle, luate împreună: Alcesta, Medeea, Hecuba, Hippolit, Troienele, 
Electra, Ifigenia în Aulis, Andromaca, Elena ş.a. Euripide e preocupat 
de om ca individ, cu propriile lui emoţii, sentimente, gînduri, trăiri 
sufleteşti, surprins în situaţii şi conflicte deosebit de tragice, ceea ce 
l-a făcut pe Aristotel să-l numească „cel mai tragic dintre poeţi“. Pe 
Euripide nu-l mai interesează omul ideal, aşa cum trebuie să fie, ca 
în cazul lui Sofocle (deşi în tragediile sale nu lipsesc caractere eroice, 
puternice, ca Ifigenia, de exemplu), ci omul obişnuit, omul aşa cum 
este, în viaţa lui privată, în sînul familiei sau al naturii, departe de 
problemele sociale, politice, filozofice, cu toate că autorul abordează şi 
asemenea probleme, pronunţîndu-se împotriva războaielor şi apărînd 
democraţia. O atenţie deosebită acordă Euripide universului sufletesc, 
psihologiei personajelor. Impresionează personajele feminine (Medeea, 
Fedra, Ifigenia, Electra ş.a.). Conflictul tragic înregistrează trăsăturile 
conflictului de moravuri, ce se desfăşoară în sfera relaţiilor personale 
ale omului, psihologia acestuia căpătînd o expresie artistică aprofun- 
dată. Euripide încheie evoluţia tragediei clasice greceşti, deschizind 
calea unui nou tip de dramă — a moravurilor. 

Medeea se bazează pe un subiect din miturile ciclului despre argona- 
uţi. Este o tragedie a încrederii frustrate, a sentimentului înşelat. Spre 
deosebire de eroii lui Sofocle, care căutau sprijin în morala tradiţio- 
nală a colectivităţii, eroina lui Euripide caută doar în sine rezolvarea 

„Într-o măsură oarecare 
Sofocle ar putea fi 
identificat cu Homer, 
deoarece ambii au 
prezentat oameni 
destoinici, iar în altă 
privinţă — cu Aristofan, 
pentru că amîndoi 

au zugrăvit persoane 
în acțiune dramatică.“ 
ARISTOTEL 


Anul naşterii lui Euripi- 
de este 485/4. O legen- 
dă spune că s-a născut pe 
insula Salamina în ziua vesti- 
tei lupte de la Salamina. S-a 
ocupat, la început, de gim- 
nastică, apoi de pictură, dar 
marea pasiune i-a fost poe- 
zia, deşi în cea dramatică nu 
s-a bucurat de mare succes 
în timpul vieţii. A participat 
de 22 de ori la competiţiile 
dramatice, a scris circa 90 de 
piese, dar numai de patru 
ori a luat premiul întâi, a 
cincea oară fiindu-i acordat 
după moarte. Spre sfârşitul 
vieţii a părăsit Atena şi a trăit 
în Macedonia, unde a murit 
în anul 406. Se spune că a 
avut un caracter închis, era 
puţin sociabil, ducînd un 
mod de viaţă retras. Con- 
temporanii nu l-au venerat 
cînd era în viaţă, dar după 
moarte a fost extrem de 
popular, mai ales în peri- 
oada elenistică şi mai tîrziu. 

La început, tragediile nu 
erau reprezentate cîte una, 
ci erau reunite, printr-un 
subiect comun, în trilo- 
gii, urmate de o operă cu 
caracter comic, numită 
dramă cu satiri, deoarece 
corul purta măşti de satiri. 
Trilogia şi drama cu satiri 
formau tetralogia. 


Părţile componente ale 
tragediei antice erau: paro- 
dul (cîntecul cu care ieşea 
corul în faţa spectatorilor), 
conținînd prologul (partea 
introductivă, jucată de ac- 
tori, precedînd parodul), 
intervalele dintre partiţiile 
corului, în care se desfă- 
sura acţiunea dramatică, 
numite episodii, cîntecele 
corului — stasisme, cîntecul 
corului cu care acesta pără- 
sea scena numindu-se exod. 


Actorii, numiţi în trecut 
exarhonţi, au căpătat nu- 
mele de spocriţi. Interpre- 
tul rolului principal se nu- 
mea protagonist. Al doilea 
actor, introdus de Eschil, 
se numea deuteragonist, al 
treilea, introdus de Sofo- 
cle, — tritagonist. 


La grecii antici se numeau 
teatru (theatron) locurile 
spectatorilor. 


Terenul rotund din centrul 
teatrului, cu un diametru 
de circa 27 m, se numea or- 
chestra (de la cuvîntul or- 
chesis, ce înseamnă „dans“), 
iar schena se numea iniţial 


problemelor. Euripide îi dezvăluie universul interior, suferințele ca 
femeie abandonată, solitară, pe care gelozia o împinge la răzbunare. 

Tragedia Hippolit este inspirată din mitul despre regele atenian 
Tezeu, dar nu se exclude asimilarea motivului folcloric despre iubirea 
mamei vitrege pentru fiul soţului. Fedra lui Euripide luptă împotriva 
acestei patimi criminale, dar nu-şi poate domina sentimentele şi îşi 
pune capăt zilelor, însă numai după ce îl învinuieşte pe Hippolit, fiul 
lui Teseu, că ar fi necinstit-o. Situaţia Fedrei este la fel de tragică pre- 
cum a Medeei. Faţă de cele două femei atitudinile sînt diverse încă din 
Antichitate. De exemplu - atitudinea lui Aristofan faţă de Euripide, 
expusă în comedia Broaştele. Dar în creaţia lui Euripide se întilneşte şi 
un alt fel de chipuri de femei, cum ar fi Alcesta sau Ifigenia. Euripide 
a introdus în mod curajos tema dragostei care, pînă la el, nu ocupa 
un loc important în tragedia clasică greacă. 

Deşi Euripide continuă, aparent, tradiţiile tragediei clasice eroice, 
operele sale dramatice se deosebesc de cele ale lui Eschil şi Sofocle. 
Subiectele sînt preluate din mituri, dar viaţa reală invadează univer- 
sul mitic. Eroii lui Euripide sînt mai reali, combătindu-şi pasiunile 
mistuitoare şi destinul. Încrederea în zei scade, omul devine stăpînul, 
dar, mai ales, victima propriilor acţiuni şi fapte. Euripide adînceşte 
aspectele psihologice şi manifestă un vădit interes pentru personajele 
feminine. Tragediile au o structură complexă, par mai dinamice, rolul 
corului este redus, rolul actorilor creşte, tragedia etalează numeroa- 
se efecte patetice. Exact aceste inovaţii ale lui Euripide nu au plăcut 
contemporanilor, autorul fiind criticat, ceea ce demonstrează că Euri- 
pide îşi depăşise epoca, prefigurînd comedia de moravuri neoatică şi 
alte varietăţi ale genului dramatic — atît în Antichitate, cît şi în teatrul 
european de mai tîrziu. 

Rezumînd studiul tragediei antice, pot fi evidenţiate următoarele 
trăsături principale ale tragediilor lui Eschil, Sofocle şi Euripide: 

Eschil preia subiecte din mituri, cu excepţia tragediei Perşii, inspi- 
rată din războiul greco-persan. Eroii, deşi individualizaţi, păstrează 
o legătură strinsă cu comunitatea, sînt simpli şi puternici, însă, în 
destinul lor, un rol important îl are intervenţia zeilor. Conflictele sînt 
puternice, subiectele şi structura tragediilor — simple, dar condensate. 
Tragediile lui Eschil alcătuiesc trilogii cu un subiect comun. Eschil nu 
reproduce realitatea, ci încearcă să o sublimeze, ceea ce îi determină 
tonul grav, monumental. El primul introduce în tragedia antică greacă 
al doilea actor. 


< Şi Sofocle îşi preia subiectele din mituri, faţă de care vădeşte o 
a, | 090 tul din scînduri, apoi atitudine mai liberă. Autorul îşi permite anumite modificări, intro- 
edificiul de piatră din spa- Pş . . A AIE 
i ducînd elemente noi comparativ cu mitul tradiţional. El este preocu- 

< | tele orchestrei, unde se : ă : ii A ; i 

ș Nail pat de chipul ideal al omului-cetăţean în contact direct cu destinul, 
< pastra recuzita şi unde N î î. 
A | aşteptau ieşirea pe scenă Pune accentul pe caracterele puternice şi contrastante, pe preocupă- 
| actorii şi coreuţii. rile de ordin moral, mai puţin pe intervenţia zeilor. Tragediile sale 
— i ă sie i 
U nu sînt trilogii cu subiect unic. Sofocle introduce un al treilea actor, 

reduce rolul corului, perfecţionează elementul dramatic, inclusiv prin 
pasaje lirice şi exploatarea artei peripeţiei. 

Euripide continuă tradiţiile tragediei clasice eroice, însă operele sa- 
le dramatice se deosebesc de cele ale lui Eschil şi Sofocle. Subiectele 
sînt preluate din mituri, dar viaţa reală le depăşeşte. Eroii lui Euripide 
sînt mai reali, înfruntă pasiunile şi destinul. Se diminuează încrederea 
în zei, omul devine stăpînul, dar şi victima acţiunilor sale. Euripide 
adînceşte dimensiunea psihologică, manifestă un interes special pen- 
tru personajele feminine. 


Momente ale receptării 


Tragedia greacă a constituit un izvor nesecat de inspiraţie pentru 
posteritate, mai ales începînd din epoca Renaşterii, cu interesul ei 
pentru valorile clasice antice. Tudor Vianu scria: „Este cu neputinţă 
a înţelege literaturile moderne fără a ţine seama de rolul jucat de 
Antichitate în formarea lor. Oriunde ne-am întoarce privirile, oricare 
ar fi epoca sau ţara în care le-am studia, recunoaştem în temele şi 
formele, în ideile şi atitudinile literare ale Antichității unii dintre 
factorii hotăritori în geneza produselor literare ale lumii moderne“. 
Aceste cuvinte se referă desigur şi la teatrul antic. 

În spaţiul cultural românesc tragedia antică a fost cunoscută 
din perioada iniţială a literaturii noastre culte. Tragicii greci erau 
studiaţi la Academia grecească din Bucureşti, întemeiată încă pe 
vremea lui Brîncoveanu. Printre cei ce au tradus din creaţia tra- 
gicilor greci îi amintim pe Mihai Dragomirescu, Eusebiu Camilar, 
George Fotino, Dan Botta, Ana Codreanu, C. Niculescu-Novaci. La 
Chişinău, au tradus din tragicii antici Vladimir Belistov şi Pavel 
Starostin. Teatrul antic grec a fost comentat de mai mulţi scriitori 
şi critici literari, dar şi de autorii unor istorii ale literaturii univer- 
sale (Ovidiu Drimba) sau ale teatrului universal (Ion Zamfirescu). 

Fragmente din tragediile lui Eschil, Sofocle şi Euripide au fost 
traduse şi publicate şi la Chişinău, într-o crestomaţie de literatură 
antică greacă şi latină în 1972, după care au fost publicate volume 
aparte incluzînd tragediile lui Eschil, Sofocle şi Euripide, printre 
traducători figurînd P. Starostin, V. Belistov, N. Costenco. Unele 
tragedii antice s-au jucat pe scenele mai multor teatre. Tragicii 
greci au fost comentaţi atit în istoriile literaturii eline, universale 
şi ale teatrului universal, cît şi în mai multe studii şi monografii. 

„Tragedia face alegeri 

în relaţia sa cu mitul 

şi aceste alegeri repre- 
zintă deja o interpretare 
a mitului. Poeţii nu 

se mulțumesc doar să 
povestească miturile 

aşa cum le-au fost date: 
ei le abordează cu un 
ochi critic şi lasă să se 
vadă în piesa lor propria 
„lectură“ a mitului. 

Se întîmplă astfel că un 
poet joacă în piesa sa 

pe mai multe versiuni ale 
mitului... Dramaturgii 
nu reprezintă mitul, 

ci o anumită formă 

a mitului... Corul, în 
ciuda caracterului său 
colectiv, nu reprezintă 
un ansamblu stereotipizat 
şi egal. Fiecare cor este 
deosebit şi manifestă o 
personalitate deosebită, 
marcată de vîrstă, sex, 
situație specială, care-l 
fac să reacționeze în 
mod diferit la peripetiile 
acțiunii... Capacitatea sa 
de reacție justifică funcţia 
corului în cadrul acțiunii. 
Poziţia sa centrală în 
teatru face din el un 
mediator, nu numai 

între spectatori 

şi eroi, ci şi între 
personajele însele... 
Purtat de pasiune, 

el ajunge uneori să 

se implice în mod direct 
în acțiune, acordînd 
ajutor şi asistenţă 

eroului pe care-l susține.“ 
CHRISTOPHE CUSSET 

„Lăteratura latină, 
la început mult 
debitoare celei greceşti, 
şi-a creat în curind 
0 personalitate proprie, 
cu totul originală, 
în decursul istoriei 
poporului roman. Epoca 
republicană, apoi cea 
a principatului lui 
August, în fine epoca 
imperială, au creat 
o literatură care a 
reflectat evenimentele, 
realitățile, situațiile, 
emiţînd şi judecăţile 
scriitorilor asupra 
acestor fapte. “ 


OVIDIU DRIMBA 


Teorie literară 


Satira este o specie a 
genului liric în care 
sînt ridiculizate sau 
condamnate cu dispreţ 
şi indignare aspecte 
negative ale caracte- 
rului omenesc sau ale 
societăţii. In literatura 
greacă, ca prim poet 
satiric este considerat 
Arhiloh. In literatura 
latină, specia a fost 
introdusă de Luciliu, 
fiind cultivată, ulterior, 
de Horaţiu, luvenal şi 
Marţial. 

Repere istorice şi culturale 


Roma antică a parcurs aproximativ aceeaşi cale de la destrămarea comunei 
gentilice pînă la monarhia sclavagistă, însă la o treaptă superioară. În Roma 
antică nu exista o democraţie ca în Grecia, ea nu oferea libertăţile ateniene, iar 
consolidarea categoriilor sociale dominante a condus la dictatură militară şi la 
un imperiu, în care s-au creat premisele orînduirii feudale. În urma dezmembrării 
Imperiului Roman, cultura Romei antice s-a situat mai aproape de culturile din 
Europa de Vest decît cultura Greciei antice, cu influenţe evidente şi în Europa 
de Sud-Est. Cele mai remarcabile opere de artă au fost create la Roma în epoca 
principatului lui Octavian August, care scria că a găsit oraşul „din lut“, dar l-a 
lăsat „din marmură“. Prin grandoarea şi splendoarea arhitecturii (forumul lui 
Caesar şi cel al lui August, numeroase temple, statui, busturi etc.), a picturii, în 
special a celei murale, a poeziei (Vergiliu, Horaţiu, Ovidiu) se sugera ideea unui 
nou „secol de aur“ şi măreţia politicii augustului princeps. Urmaşii lui Octavian 
s-au confruntat cu opoziţia senatorială şi conjuraţii de palat. Cultura a cunoscut 
perioade scurte de înflorire, însă, treptat, s-au acumulat elementele unei crize ce 
a dus la prăbuşirea Imperiului Roman. 


. . . . . . . . . . . . . . . . . . . . . . . . . . . . . . . . . . . 


Literatura latină are trăsături tipologice cu cea greacă, datorate 
etapelor asemănătoare în dezvoltarea istorică. Roma antică a asimilat 
tradiţiile Greciei, preluîndu-i sistemul de genuri (poezia epică, poezia 
lirică, poezia dramatică), ce-i drept cultivate în literatura latină fără 
consecutivitatea elenă. 

Literatura latină nu este, însă, o literatură imitatoare, are şi elemente 
naţionale originale, cum ar fi: caracterul mai matur, datorat însuşirii 
experienţei artistice elene; îmbinarea universalismului, de sorginte 
elenă, cu individualismul, avînd implicaţii adînci în explorarea lumii 
sufleteşti a omului; sesizarea acută a dramatismului existenţei umane. 
Literatura latină a exercitat o mare influenţă asupra întregii literaturi 
universale de mai tîrziu, fiind mijlocul de transmitere spre naţiunile 
europene a culturii antice elene şi un factor important în crearea civi- 
lizaţiei moderne. 

Mitologia romană are un specific datorat raporturilor cu mitologia grea- 
că, ceea ce a condus la contopirea cultelor greceşti cu cele locale. Aşa se 
explică atit coincidenţa, cît şi deosebirea numelor mai multor zei greci şi 
romani, numele zeilor romani reprezentînd adesea traducerea celor elene. 
Romanii nu au creat o mitologie atit de bogată ca şi grecii, în schimb, au 
compus un număr impunător de legende istorice (despre Romulus şi Remus, 
despre Tarquini, despre Horaţi şi Curiaţi, despre răpirea sabinelor etc.) 

În dezvoltarea literaturii latine pot fi eviden- 
ţiate următoarele perioade: 

Perioada preclasică, ce se prelungeşte pînă la 
sfîrşitul secolului II î.Hr., cu două subdiviziuni: 

a) literatura arhaică (preliterară), nescrisă, 
reprezentată prin creaţii folclorice şi legende is- 
torice, imnuri sacrale şi diferite forme de cîntece 
(ritualice, de muncă, de nuntă, de pahar etc.); 

b) literatura latină timpurie, numită şi pe- 
rioadă a influenţei greceşti (deşi asimilarea 
modelelor greceşti continuă şi mai tîrziu), 
caracterizată prin încercarea de a asimila şi 
adapta diferite genuri şi specii din literatura 
greacă. Se impune activitatea literară a lui Li- 
vius Andronicus, considerat primul poet epic 
şi dramatic de limbă latină, autorul primei ver- 
siuni latine a poemului homeric Odiseea. Livius 
Andronicus introduce un gen nou de comedie — 
palliata (comedie de mantie). Actorii purtau 
îmbrăcăminte grecească, subiectele fiind şi ele 
preluate din literatura greacă. Spre deosebire 
de comedie, cultivată şi gustată de publicul ro- 
man, tragedia nu s-a bucurat de mare succes la 
romani. Un continuator al lui Livius Androni- 
cus a fost Cnaeus Naevius, autorul poemului 
epic Cuviînt despre războiul punic, scris în vers 
saturnin, dar şi al unor comedii şi tragedii de in- 
spiraţie greacă. El a creat un nou tip de tragedie 
numit praetexta — tragedie cu subiect din istoria 
romană (de exemplu, Romulus). Cnaeus Nae- 
vius rămîne primul scriitor latin cu conştiinţă 
şi mîndrie naţională romană, pregătind terenul 
pentru teatrul lui Plaut şi Terenţiu. 

Titus Maccius Plautus (c. 250 —c. 184 î.Hr.) 
este cel mai cunoscut comediograf latin, din a 
cărui operă vastă de 120 de comedii ne-au par- 
venit 17. Plaut preia subiectele şi personajele 
principale din modelele elenistice ale comediei 
atice medii şi noi, dar le adaptează realităţii ro- 
mane, creînd opere noi, originale, adresate unui 
public foarte larg, preponderent plebei orăşe- 
neşti, ale cărei interese îi sînt mai aproape. Plaut 
foloseşte principiul contaminării — îmbină într-o 
singură comedie scene şi frînturi de subiect 
preluate din diferite originale greceşti. Comedia 
lui Plaut este fie o comedie de intrigă, fie una 
de caractere, în care autorul creează diferite 

tipuri sociale (zgîrcitul, lăudărosul, codoşul, 
naivul, îndrăgostitul, parazitul), inspirate din 
realitate. Deznodămîntul este unul moral: vici- 
oşii sînt pedepsiţi prin puterea exemplului. Un 
rol aparte îl are la Plaut sclavul, care mînuieşte 
iscusit intriga, fiind gata mereu să ajute sau 
chiar să se sacrifice pentru stăpînul său. Plaut 
demonstrează inventivitate dramatică şi recur- 
ge la o largă gamă de procedee comice (ironia, 
aluzia, qui-pro-quo-ul, jocul de cuvinte etc.). 
Personajele se caracterizează prin nume şi prin 
limbaj. Autorul construieşte intrigi captivante, 
introduce personaje foarte pestriţe, foloseşte 
un limbaj colorat şi pitoresc. Toate acestea au 
făcut din Plaut un autor comic de rezonanţă 
universală, apreciat şi imitat mai tîrziu de mari 
scriitori din diferite ţări. 

În comedia Aulularia (Ulcica) tema principa- 
lă este dezumanizarea fiinţei umane ca urmare 
a setei de înavuţire, temă regăsită ulterior în 
multe capodopere ale literaturii universale şi 
române. Atenţia principală este concentrată pe 
bătrînul sărac şi zgîrcit Euclio, care găseşte o 
ulcică plină cu bani şi care, din acel moment, 
îşi pierde liniştea de frică să nu i-o fure cineva. 
Bătrînul nu i-o dă ca zestre nici fiicei, pe care 
ar prefera să o mărite cu Mehador, acesta fiind 
de acord să o ia şi fără zestre. Prin chipul lui 
Mehador se promovează utopia socială, egali- 
tarismul. Dispariţia ulcelei, derularea rapidă a 
acţiunii, situaţiile comice în care nimeresc per- 
sonajele, rolul activ al sclavului fac din această 
comedie veselă şi plină de viaţă o capodoperă 
a genului comic în literatura universală. 

Publius Terentius Afer (c. 190-159 î.Hr.) 
cultivă un cu totul alt gen de comedie -— seri- 
oasă, echilibrată, psihologică, cum ar fi Soacra, 
Fraţii, Eunucul. El descrie fiinţa umană în di- 
verse ipostaze, însă urmăreşte şi un scop mora- 
lizator, cu efect de perspectivă. Terenţiu verifică 
ideile morale moştenite din viaţă şi îi deschide 
comediei calea spre reflecțţia morală. 

Perioada clasică (de la sf. sec. II î.Hr. pînă 
la înc. sec. I d.Hr.) include două subperioade: 

a) literatura din epoca războaielor civile şi a 
destrămării polisului, care a dat nume impor- 
tante ale prozei şi poeziei latine. 


CLASA A X-A 

Proza latină înregistrează cîteva realizări. 
O amplă răspîndire capătă proza oratorică. 
Nenumăratele intervenţii publice în faţa po- 
porului, în senat, în procesele judiciare, avînd 
adesea un pronunţat caracter politic, întreaga 
atmosferă, în general, a luptelor politice din 
epocă au favorizat actualitatea artei oratorice, 
a elocinţei latine. Este semnificativă opera lui 
Marcus Tullius Cicero (c.106-43 î.Hr.), a cărui 
activitate e strîns legată de evenimentele poli- 
tice. Cicero provenea dintr-o bogată familie de 
rang ecvestru şi a căpătat o educaţie aleasă, iar 
talentul de orator l-a favorizat să ocupe diferite 
posturi de stat. Ca reprezentant al nobilimii 
romane, Cicero apără republica, fiind de partea 
lui Pompeius şi contra lui Caesar. Se remarcă 
cele cinci discursuri ale sale împotriva lui Ver- 
res, cele patru celebre discursuri împotriva lui 
Catilina (Catilinarele) şi paisprezece discursuri 
împotriva lui Antoniu (Filipicele), în primele 
apărînd interesele celor mulţi, ale „omului nou“, 
în Catilinare — ale nobilimii, iar în Filipice — pe 
cele ale republicanilor. Din scrierile lui Cicero 
se desprinde nu numai chipul unui literat, ora- 
tor, filozof şi teoretician politic, ci şi figura unui 
mare om de cultură şi cetăţean, a cărui viaţă s-a 
bazat pe împletirea gîndirii şi acţiunii (otium şi 
negotium). Cicero dezvoltă o întreagă teorie a 
elocinţei, a stilului ei, a unui orator ideal, fiind 
considerat şi creatorul unui nou gen — scrisoarea 
literară. Stilul ciceronian este un model şi în 
epoca modernă, caracterizîindu-se prin amploare 
şi simetrie, strălucire şi rigurozitate, în care efu- 
ziunile emotive sînt disciplinate prin controlul 
intelectului. 

În perioada respectivă se dezvoltă şi un tip 
de proză istorico-publicistică sub formă de tra- 
tate sau memorii despre evenimente din trecu- 
tul imediat sau din contemporaneitate. Sînt 
elocvente scrierile cunoscutului om de stat, 
iscusit comandant de oşti, Caius Iulius Caesar 
(100-44 î.Hr.) — Însemnări despre războiul galic 
(şapte cărţi) şi Însemnări despre războiul civil 
(trei cărţi), lucrări ce se înscriu printre creaţiile 
majore ale prozei latine. Însemnările, conținînd 
informaţii preţioase pentru studierea istoriei an- 
tice, au, însă, un caracter tendenţios, apologetic, 

Caesar scriind despre sine la persoana a treia ca 
despre o persoană îndrăzneață, mărinimoasă, 
trecîndu-şi sub tăcere cruzimea şi alte trăsături 
ce ar fi împiedicat crearea unei imagini atră- 
gătoare despre autor şi activitatea sa. Limbajul 
lucrărilor este, însă, simplu, curat, concis. 

După satirele lui Caius Lucilius din poezia 
latină timpurie, în perioada la care ne referim 
se evidenţiază poezia neotericilor, în special cea 
a lui Caius Valerius Catullus (87-54 î.Hr.), ce 
făcea parte dintr-un cerc de poeţi numiţi neote- 
rici (adică noi), adepţi ai poeziei alexandrine, 
tipice perioadei de destrămare a polisului. 
Acum poetul nu mai manifesta interes pentru 
viaţa socială şi, retrăgîndu-se în lumea sa, 
căuta noi forme de exprimare a eului, avînd o 
atitudine negativă faţă de genurile de proporţii 
mari, cultivînd poezia formelor mici, asemenea 
poeţilor alexandrini. Dintre poeţii neoterici cel 
mai talentat a fost Catul, care ocupă un loc 
aparte în poezia latină prin forţa lirismului şi 
profunzimea sentimentului de dragoste, prin 
subtilitatea nuanţelor. Catul a intrat în istoria 
poeziei latine şi universale ca un mare poet al 
iubirii, majoritatea versurilor fiind dedicate 
femeii dragi. Însă creaţia sa are o tematică va- 
riată: a scris epilii, epitalamuri, poezii dedicate 
prietenilor, cu un accent special pe compoziţia 
şi pe şlefuirea artistică a formelor. Titus Lu- 
cretius Carus (c. 97-55 î.Hr.) a fost atras de 
filozofia lui Epicur şi, spre deosebire de Catul, 
nu a scris poezii lirice, ci un vast poem epic Des- 
pre natura lucrurilor, în care a expus principiile 
filozofiei materialiste epicuriene. În cele şase 
părţi sau cărţi, ce compun poemul, Lucrețiu 
redă în imagini plastice şi concrete probleme 
complexe şi abstracte ale filozofiei. Poemul are 
un vădit scop didactic şi educativ. 

b) literatura din perioada principatului 
(secolul lui August) reprezintă perioada de 
înflorire a poeziei latine. Politica lui Octavian 
August şi-a lăsat amprenta şi asupra acesteia. 
În literatură se evidenţiază două tendinţe: 
una oficială, apologetică, susţinînd politica lui 
August, şi alta de opoziţie, ce-i drept, mai slab 
dezvoltată, exprimînd stări de spirit contrare 
regimului oficial. Prima tendinţă este exprimată 


mai pronunţat în creaţia poeţilor Vergiliu şi Horaţiu, a doua — în opera 
lui Ovidiu, Tibul, Properţiu. De această perioadă ţine şi activitatea 
istoricului latin Titus Livius, autorul monumentalului tratat De la 
fundarea Romei. 

Perioada postclasică (secolele I-IV d.Hr.) este reprezentată de cre- 
aţia lui Seneca, om politic şi filozof (adept al stoicismului), originar 
din Corduba (Hispania), care a scris un şir de tragedii cu subiecte pre- 
luate de la tragicii greci (Medeea, Fedra, Oedipus, Agamemnon ş.a.). El, 
însă, le-a reinterpretat conform concepţiilor sale despre om şi destinul 
acestuia în lume: lipsa temerii de moarte, libertatea de a opta pentru 
viaţă sau pentru moarte, libertatea ca înţelegere a necesităţii, controlul 
ferm al pasiunilor, virtutea şi conformarea cu ordinea universală şi 
cu propria natură ş.a. Seneca este, de fapt, un transmiţător de teme, 
subiecte şi modele umane pentru literatura din epoca Renaşterii şi a 
clasicismului. 

Printre poeţi se evidenţiază Marţial, originar din Hispania, unul 
dintre cei mai mari cultivatori ai epigramei latine, în care descria 
modul de viaţă şi moravurile din epocă, şi Iluvenal, cel mai cunoscut 
poet satiric al acestei perioade. Continuînd tradiţiile satirei lui Luci- 
liu, în cele 16 satire ale sale luvenal supune unei critici necruțătoare 
realităţile timpului, protestează împotriva puterii banilor, împotriva 
inegalităţii sociale, a degradării morale a virfurilor societăţii romane. 
De această perioadă ţine şi creaţia fabulistului roman Fedru, despre 
care nu se cunosc prea multe. În schimb fabulele sale — nişte prelucrări 
în versuri ale fabulelor greceşti în proză — au devenit ulterior un izvor 
de inspiraţie pentru mai multe generaţii de poeţi fabulişti din diferite 
literaturi naţionale, inclusiv din literatura română. 

Proza latină include romanul Satiricon al lui Petroniu (secolul I d.Hr), 
păstrat în fragmente, cel mai important fiind fragmentul consacrat de- 
scrierii ospăţului lui Trimalchio — episod reuşit şi din punct de vedere 
artistic. Autorul surprinde tendinţe ale dezvoltării societăţii într-o ma- 
nieră satirică de prezentare a realităţii şi a personajelor. Un alt roman 
de rezonanţă universală se numeşte Metamorfozele sau Măgarul de aur 
al scriitorului Apuleius (c. 125-170 d.Hr.), avînd la bază un subiect 
din basmele mai multor popoare — transformarea eroului în măgar. 

După destrămarea Imperiului Roman vechea literatură antică îşi 
încetează existenţa. Apare o literatură în care se impun alte principii 
şi din care avea să ia naştere literatura medievală în limba latină. Cu 
toate acestea, valorile literare ale Antichității au exercitat o influență 
considerabilă asupra dezvoltării literaturii universale de mai tîrziu, în 
special asupra literaturii europene, ca moştenitoare directă a tradiţiilor 
Antichității greco-romane. 

Teorie literară 


Epigrama este o 
specie a genului liric, 
de obicei un catren, 
care satirizează 
elementele negative 
ale caracterului uman, 
ale unei situaţii etc., 
terminîndu-se cu 

o poantă. La grecii 
antici, epigrama 
desemna inscripţiile 
şi dedicaţiile de pe 
pietrele funerare, 

de pe soclurile 
monumentelor, ale 
statuilor sau altor 
opere de artă. In 
literatura latină a fost 
cultivată de Marţial. 


„Instabilitatea politică, 
pricinuită de exploatarea 
la care țările române erau 
supuse, desele schimbări 
de tron care îndreptau 

pe atîţi pretendenți şi 

pe atiți boieri refugiați 
către Constantinopol, 

îi mînă alteori spre 
Polonia, unde rămîn în 
răstimpuri mai mult sau 
mai puţin lungi şi unde 
fiii lor găsesc învățătură 
mai înaltă. Este cazul lui 
Grigore Ureche, probabil 
fost student la Lvov, al lui 
Miron Costin, student la 
Bar. Pe toate aceste căi 
ajung scriitorii români ai 
secolului al XVII-lea şi 


al XVIII-lea să cunoască 
literatura latină în care se 
regăseau atestări despre E 
războaiele lui Traian şi > 
colonizarea Daciei.“ ai 
TUDOR VIANU 

Vergiliu s-a născut în loca- 
litatea Andes, lîngă Mantua 
(în prezent Mantova), în 
nordul Italiei. A învăţat 
în oraşul Cremona, apoi 
la Mediolanum (Milano). 
Venind la Roma în anul 
50 î.Hr., învaţă la o şcoală de 
retorică. Dar o abandonează, 
fiind atras de filozofia epi- 
cureică, ce „invadase întrea- 
ga Italie“ atunci, precum 
constata Cicero. 

Vergiliu s-a apropiat de 
filozoful epicurian Siron, 
care trăia într-o vilă nu de- 
parte de Neapole. După 
moartea acestuia, Vergiliu 
a cumpărat vila şi livada de 
lîngă ea, mutîndu-se acolo 
cu traiul. La Roma venea rar, 
preferînd un mod de viaţă 
retras şi modest în acest colţ 
de ţară de o rară frumuseţe. 
Pe lîngă filozofia lui Epicur, 
Vergiliu a fost pasionat şi de 


Perioada de înflorire a poeziei latine ţine de sfîrşitul secolului I î.Hr. 
şi începutul secolului I d.Hr. Ea coincide, în linii mari, cu perioada 
principatului lui Octavian August. Situaţia social-politică şi economică, 
după terminarea războaielor civile şi instaurarea regimului lui August, 
şi-a lăsat amprenta asupra literaturii latine. În literatură se evidenţiază 
două tendinţe: oficială, apologetică, susţinînd politica lui Octavian 
August, şi de opoziţie, mai slab dezvoltată, exprimînd stări de spirit 
contrare regimului oficial. Prima tendinţă este exprimată mai pronun- 
ţat în creaţia poeţilor Vergiliu şi Horaţiu, a doua — în opera lui Ovidiu. 

Publius Vergilius Maro (70-19 î.Hr.) este poetul oficial al acestei 
perioade, conştient de rolul artistului în viaţa ţării şi de importanţa 
reformelor lui August pentru regenerarea morală a Romei. Creaţia lui 
Vergiliu este un exemplu grăitor pentru a înţelege nu atît influenţa lite- 
raturii greceşti asupra celei latine, cît receptarea creatoare a literaturii 
elene de către cea latină. În prima operă a lui Vergiliu — Bucolicele — se 
reia caracterul specific al literaturii pastorale, cunoscute din literatura 
greacă. Volumul este alcătuit din zece poeme, numite egloge, avînd 
trăsături constante ca structura dialogică (competiţia păstorilor în arta 
de a compune versuri), măşti ale păstorilor ce imprimă poemelor un 
caracter convenţional, împletirea elementelor lumii ideale cu cele ale 
lumii reale ş.a. Vergiliu apare drept continuator al idilelor lui Teocrit, 
reluînd şi prelucrînd de la acesta fragmente întregi. Totuşi, Vergiliu este 
un poet original, captivînd prin sinceritatea sentimentelor şi maniera de 
a sesiza natura, prin fermecătoarea muzică a versurilor. În timp ce Te- 
ocrit îi prezintă pe păstori cumva de la distanţă, avînd o atitudine uşor 
ironică faţă de ei, Vergiliu pătrunde profund în lumea lor interioară, 
reliefind-o cu toată seriozitatea şi chiar cu patetism. Descrierea vieţii 
idealizate de la ţară, departe de lumea modernă, armonia şi calmul 
universului cîmpenesc reflectă indirect tendenţiozitatea lui Vergiliu, 
ce condamnă războaiele şi proslăveşte viaţa liniştită instaurată după 
venirea la putere a lui Octavian August. 

Georgicele, o altă operă a lui Vergiliu, este un poem didactic, apro- 
piat de eposul didactic al lui Hesiod. Alcătuit din patru cărţi, descrie 
muncile agricole într-o manieră idealizată. De fapt, Georgicele au fost 
scrise la îndemnul lui Octavian August şi al lui Mecena, în scopul de 
a prezenta viaţa de la ţară şi muncile agricole ca pe o existenţă ideală 
a omului, în raport cu războaiele ce ruinaseră gospodăriile ţărăneşti 
şi satele. 

Capodopera care i-a adus lui Vergiliu faima universală este, însă, 
poemul epic Eneida, în care şi-au găsit expresia adecvată concepţiile 
sale social-politice şi măiestria sa artistică. 

ANTICHITATEA 


La baza Eneidei se află mitul despre eroul troian Enea, cunoscut în Italia din 
cele mai vechi timpuri, care, după războiul greco-troian, a părăsit Troia şi, la 
îndemnul zeilor, a venit pe pămînturile italice, punînd temelia viitoarei Rome. 
Aşa se explică şi faptul că viţele nobile, familiile bogate romane căutau să-şi 
restabilească arborele genealogic, revendicîndu-se ca descendente ale lui Enea. 
Însuşi neamul Iuliilor, din care se trăgea şi August, şi-a stabilit genealogia din 
Ascaniu-luliu, fiul lui Enea. Eneida este alcătuită din 12 cărţi, împărţite în două 
părţi. Prima parte cuprinde cărţile 1-5, în care se povesteşte despre fuga lui 
Enea din Troia incendiată, despre rătăcirile lui pe mare şi despre aflarea sa la 
Cartagena, la curtea Didonei, de care se îndrăgosteşte, dar datoria îl obligă să 
o abandoneze şi să-şi urmeze drumul, Didona părăsită punîndu-şi capăt zilelor. 
Partea a doua (cărţile 7-12) este consacrată relatării despre războaiele pe care 
Enea le-a purtat în Italia, poemul încheindu-se cu victoria lui Enea asupra con- 
ducătorului italic Turnus. Cartea a 6-a constituie o verigă de legătură între aceste 
două părţi şi descrie aflarea lui Enea în împărăţia morţilor, unde se întîlneşte 
cu tatăl său Anchise. Prin faţa lor se perindă sufletele viitorilor urmaşi italici 
pînă la contemporanii lui Vergiliu şi ai lui August. Poetul demonstrează, astfel, 
originile mitice ale poporului său. 


Vergiliu a fost un admirator al lui Homer, a cărui operă a studiat-o, 
inspirîndu-se din ea. Eneida uneşte parcă într-un singur poem Iliada 
şi Odiseea, prima parte a Eneidei amintind mai mult de Odiseea, a 
doua — de Iliada. În Eneida atestăm elemente preluate de la Homer 
şi adaptate noului poem: povestirea lui Enea despre rătăcirile sale la 
ospăţul dat de Didona ne duce cu gîndul la povestirea lui Odiseu la 
curtea regelui Alcinou, scenele de luptă din partea a doua a Eneidei 
amintesc de cele din Iliada, încăierarea dintre Enea şi Turnus seamănă 
cu cea dintre Ahile şi Hector, enumerarea triburilor italice aminteşte de 
vestitul „catalog al corăbiilor“ din Iliada, existenţa planurilor pămîn- 
tean şi olimpian în desfăşurarea evenimentelor etc. În timp ce Iliada 
întruchipează asediul cetăţii, iar Odiseea — recuperarea cetăţii, Eneida 
redă fondarea, întemeierea cetăţii. 

În pofida acestor similitudini, Vergiliu nu este un imitator. Îndără- 
tul legendei transpare la Vergiliu lumea reală, prezentul se vede prin 
prisma viitorului. Ca şi celelalte opere vergiliene, Eneida este un poem 
tendenţios, autorul glorifică Roma şi pe împăratul Octavian August. 
Deşi e îmbrăcat în haină mitologică, iar evenimentele sînt plasate 
într-un trecut îndepărtat, poemul este pătruns de spiritul realităţilor 
romane, redate prin diferite prevestiri, prorociri. Scenele de bătălie 
amintesc de cele din războaiele civile. Vergiliu apare ca un patriot, 
elogiind, prin chipul şi faptele lui Enea, istoria şi virtuțile poporului 
roman, imprimîndu-le o dimensiune ideologică şi artistică. Enea 
este sinteza a două modele de eroi epici — Ahile şi Odiseu, cu adinci 
semnificaţii în contextul epocii augustine. Poetul împleteşte istoria cu 
mitologia, trecutul cu prezentul, variind registrele emoţionale: de la 
solemn şi patetic — la liric şi dramatic. Vergiliu introduce elemente noi 
în poemul epic, ce îl fac deosebit de cel homeric, şi pregăteşte calea 
spre eposul eroic medieval din literaturile europene. 

poezia neotericilor, înde- 
osebi de Catul, din care se 
inspiră în primele sale ver- 
suri (culegerea Catalepton) . 
Vergiliu a scris trei opere 
principale: culegerile Buco- 
lice şi Georoice şi poemul Enei- 
da, la care a lucrat mai mulţi 
ani, încheindu-l în anul 
19 î.Hr., fără a fi satisfăcut 
de ceea ce scrisese. După 
aceasta a plecat în Grecia, 
însă la întoarcere, venind 
împreună cu Octavian Au- 
gust, care făcea şi el cale 
întoarsă din Grecia, Vergiliu 
s-a îmbolnăvit grav şi a murit 
în portul Brundisium. A fost 
înmormîntat la Neapole, 
pe epigrama lui funerară 
fiind scris: „La Mantua m-am 
născut, în Calabria am murit. 
Neapole pulberea mi-o păstrea- 
ză. Am cîntat imaşuri, arături, 
căpetenii“. Vergiliu rugase cu 
limbă de moarte ca prietenii 
săi Varrius şi Tucca să ardă 
Eneida, considerînd-o ne- 
terminată, dar, la insistența 
lui Octavian, poemul a fost 
editat şi a ajuns, astfel, pînă 
în zilele noastre. Aceiaşi pri- 
eteni au scris şi cartea Despre 
caracterul şi deprinderile lui 
Vergihu, care nu s-a păstrat, 
dar datele şi relatările din ea 
au fost preluate de biografii 
lui Vergiliu, care le-au per- 
petuat pentru posteritate. 


Teorie literară 


Egloga este o specie 
a poeziei antice care 
aminteşte poezia bu- 
colică (pastorală) 

şi reprezintă un 
poem scurt, uneori 
sub formă de dialog 
între păstori sau între 
un păstor şi o păsto- 
riţă, evocînd viaţa 
păstorilor în sînul 
naturii, iubirea etc. 

Bucolica V 


„Nimfele plîngeau pe Dafnis, mort de-o moarte nemiloasă. 
Voi, aluni, aţi fost atunce martori bocetului lor, 

Şi voi, apelor, atunce cînd, pe bietul lor fecior, 

Muma lui, îmbrăţişindu-l, blestema şi zei, şi stele... 
Presăraţi cu flori pămîntul, umbră la fîntîni făceţi-i 

Voi, păstorilor, lui Dafnis; el vrea asta de la voi. 

Faceţi-i mormînt şi scrieţi pe mormîntul lui apoi: 

„Eu sunt Dafnis; din pădure slava mea urcă la stele, 
Paznic de mioare mîndre şi mai mîndre decît ele“. 


Eu arme cînt acum şi pe bărbatul 
Cel care, de pe plaiurile Troiei, 

E], cel dintii, veni mînat de soartă 
Pe țărmurii lavinici, în Italia. 

Mult timp l-au aruncat pe dînsul zeii 
Şi pe uscat, şi pe adîncul mării 

Din pricina mîniei ne-mpăcate 

A aprigei lunone. Multe încă 

A suferit şi în război, pe urmă, 
Cetatea pînă s-o întemeieze 

Şi zeii pînă să-i aducă-n Laţiu: 

Aşa născutu-s-a latina gintă, 

Aşa părinţii noştri de la Alba 

Şi zidurile Romei celei nalte. 

O! Muză, spune-mi mie din ce pricini, 
Ce voie i-a fost frîntă, ce durere 

O mistuia pe-a zeilor regină, 

De l-a împins pe-un om vestit în lume 
De cuvios să treacă prin atîtea 
Primejdii şi să-ndure-atitea chinuri?.. 
Dar auzise ea că se va naşte 

Din sîngele troian o seminţie, 

Ce va dărma cetatea titiană, 


Şi că din el cîndva o să răsară 
Intru risipa Libiei poporul 
Trufaş în luptă, domn a toată lumea... 


Cîntul al şaselea 


„Acuma hai, ce glorie-nsoţi-va 

De-aci-ncolo troiana seminţie, 

Ce strănepoţi pe tine mi te-aşteaptă 

Din ginta cea italică. Ce suflete 

Ilustre au să poarte-al nostru nume, 

Aceste toate ţi le-oi spune ţie 

Şi soarta ta îţi voi dezvălui-o... 

Turna-vor alţii mai cu-ndemînare 

Statui de-aramă ce răsuflă parcă, 

(Eu unul cred) şi chipuri vii vor scoate 

Din marmură; vor cuvînta mai bine; 

Vor măsura pe cer colindul stelelor, 

Vor spune cînd răsar pe boltă ele: 

(Să-ţi fie arta), lumea tu s-o cîrmui 

Şi pacea s-o aşezi între popoare: 

Pe cei supuşi puterii tale iartă-i! 

Pe cei trufaşi supune-i cu puterea!“ 
(Trad. de Teodor Naum) 


E] Chestionar pentru lectură comentată 


* Prin ce se aseamănă Bucolica a V-a cu balada Mioriţa? 


E * Spuneţi cine este bărbatul pe care autorul îl cîntă în Eneida? 

i * Cu cine dintre eroii homerici se aseamănă Enea din poemul lui Vergiliu? 
i, * Identificaţi versurile în care autorul se referă la originile Romei. 

i * Citiţi fragmentul din cîntul al şaselea şi spuneţi la cine se referă Anchise, 
“ tatăl lui Enea? 

9 * Comentaţi utilizarea timpurilor verbelor din aceste versuri. 

Quintus Horatius Flaccus (65-8 î.Hr.) este al doilea mare poet 
al tendinței oficiale în literatura latină din perioada principatului. În 
tinereţe el a împărtăşit ideile republicane, însă s-a împăcat ulterior 
cu principatul, deşi s-a retras din politică şi a trăit modest. Modul de 
viaţă a determinat temele şi motivele poeziei sale, reunite sub genericul 
înţelepciunea sau filozofia horaţiană, unele devenind celebre: aureas 
mediocritas, aequam servare mentem, carpe diem, vanitas vanitatum, 
fugit irreparabile tempus. 

Cele patru opere fundamentale ale poetului sînt: Epode, Satire, Ode 
şi Epistole. Horaţiu a demonstrat o orientare mai curînd filozofică, 
meditativă, decît emoţională. Epodele abordează o tematică politică, 
dar şi poezii în care sînt atacați unii contemporani, în spirit arhilohi- 
an. În Epode se observă tendinţele dominante în cărţile reunite sub 
titlul generic Satire, axate pe momente autobiografice, dar şi pe teme 
literare. Majoritatea satirelor au un caracter filozofico-moral, Horaţiu 
exprimind un principiu al înţelepciunii sale — de a te mulţumi cu 
puţinul, de a fi moderat în toate. Asta însemna o formă de acceptare 
a regimului lui August, întîlnită la mai mulţi contemporani, ce dădea 
iluzia independenţei şi a libertăţii în acţiuni. O mare diversitate te- 
matică atestăm în Ode — patru cărţi de poezii lirice, în care pot fi 
evidenţiate ode politice, filozofice, erotice etc. Horaţiu elogiază cura- 
jul, dreptatea, cinstea, simţul civic, promovează principiile unei vieţi 
moderate, dar cu trăirea intensă a clipei. O atenţie aparte merită oda 
literară Mi-am ridicat statuie..., în care poetul îşi prezintă meritele şi 
spune că a fost primul ce a pus în poezie „eoliana armonie“, afirmînd: 
„Eu n-am să fiu răpus în întregime, / Va vieţui ce e mai bun din mine“. 
În Epistola către Pisoni (cunoscută şi ca Arta poetică) Horaţiu are ca 
obiectiv principal restabilirea interesului pentru forma şi meşteşugul 
artistic, care încă nu exista în poezia latină. Autorul abordează un 
şir de probleme generale referitoare la conţinutul şi la forma operei 
literare, la genurile şi speciile literare, insistînd asupra necesităţii res- 
pectării unor principii şi reguli menite şi să instruiască, şi să delecteze 
cititorul. Horaţiu a contrubuit şi la organizarea sistemului de valori 
în conştiinţa romană: restaurarea tradiţiilor, glorificarea zeităților 
protectoare, morala realistă bazată pe criteriul raţiunii, condamnarea 
exceselor, idealul vieţii echilibrate, caracterul efemer, trecător al lumii, 
păstrarea echilibrului sufletesc, conjugat cu trăirea în prezent, trium- 
ful poeziei ca mod de existenţă, supremaţia raţiunii asupra forţei ş.a. 
Opera lui Horaţiu a transmis valorile clasicismului augustin în cultura 
europeană (Renaşterea, clasicismul). Motive horaţiene sînt evidente 
în poezia lui Eminescu. 


Arta poetică 


Voi care scrieţi, luaţi subiect pe măsura puterii 
Voastre şi mult chibzuiţi ce vă pot purta sau vă refuză 
Umerii. Celui ce alege materia după putință 

Horaţiu este originar din 
Venusia. Era fiul unui li- 


bert, adică al unui fost sclav 
şi, după cum scrie G. Căli- 
nescu, „Horaţiu a suferit 
de un sentiment secret de 
inferioritate“, deoarece, 
„într-o lume împărţită în 
clase definite, condiţia lui 
morală nu era uşoară“. Ia- 
tăl său a depus toate efor- 
turile pentru a-i da fiului 
studii excelente. A studiat 
la Roma şi la Atena, luînd 
cunoştinţă temeinic de fi- 
lozofia şi literatura greacă 
pe care le-a valorificat apoi 
în creaţia sa. La Atena l-a 
cunoscut pe Brutus, unul 
dintre conducătorii con- 
juraţiei împotriva lui Cae- 
sar, şi Horaţiu se înrolează 
în armata republicanilor, 
comandînd chiar o legiu- 
ne în timpul luptei de la 
Philippi (42 î.Hr.). După 
înfrîngerea republicanilor 
şi venirea la putere a lui 
Octavian, revine la Roma 
în urma amnistiei acordate 
de triumviri, se angajează ca 
grefier, dar abandonează în 
curînd slujba, dedicîndu-se 
literaturii. După ce a fost in- 
trodus în cercul lui Mecena, 
a început calea anevoioasă 
a împăcării lui Horaţiu cu 
principatul. Devenind adep- 
tul lui August şi bucurîndu- 
se de sprijinul lui Mecena, 
Horaţiu nu acceptă să-şi 
jertfească independenta şi 
libertatea, să scrie pe placul 
puterii, adoptînd o poziţie 
de mijloc (aureas medio- 
critas), prudentă, preferînd 
să trăiască departe de Roma, 
la o moşie de la Tibur, pe 
care o primise în dar de la 

Mecena. Experienţa perso- 
nală îi sugerează lui Horaţiu 
şi o anume filozofie a vieţii, 
numită „înţelepciunea ho- 
raţiană“, printre principiile 
acesteia evidenţiindu-se: 
vestita „aureas mediocritas“, 
o situare justă între două 
extreme, pentru a nu bate 
la ochi; măsura în lucruri, 
în toate există limite („est 
modus în rebus"); mulţumirea 
cu puţinul, să nu doreşti 
mai mult decît e de ajuns 
(„guod satis est“); bucuria 
vieţii modeste de la ţară, în- 
demnul de a trăi clipa („car 
pe diem“), care se află la baza 
tuturor operelor poetului. 
După moartea lui Vergiliu, 
Horaţiu rămăsese cel mai 
mare poet al Romei şi i s-a 
poruncit compunerea im- 
nului aşa-numitelor „jocuri 
seculare“, în care Horaţiu 
îl proslăveşte pe Octavian 
şi reformele acestuia, lucru 
pe care poetul îl făcea mai 
rar înainte. 


AMINTIȚI-VĂ 


Numiţi cîteva poezii 
ale lui Eminescu în 
care este evidentă 
valorificarea unor teme 
şi motive din creaţia 
lui Horaţiu. 


Nu-i va lipsi bogăţia-n cuvinte, nici ordinea clară, 

Ordinea (sau eu mă-nşel) are-această virtute, acest farmec 
Că autorul promisei poeme ne spune îndată 

Ceea ce-ndată-i de spus, că pe multe le lasă, le-amînă 
Pentru moment, una-i place, pe alta o dispreţuieşte. 

Prin legătura prudentă şi fină-a cuvintelor, iarăşi, 

Capeţi distincţie-n scris, dacă, prin iscusită-mbinare, 

Faci dintr-un mai vechi cuvînt unul nou. De cumva e nevoie 
Proaspete nume să dăm unor lucruri ce-n umbră-au rămas, noi 
Vom făuri chiar cuvinte de care Cethegii cu şorțuri 

N-au auzit, şi permisă va fi libertatea discretă; 

Şi-apoi cuvintele noi, nou create, găsi-vor primire 

Dacă, în chip cumpătat, din izvor grec se trag. Cum adică? 
Ceea ce le-a-ngăduit lui Caeciliu şi Plaut romanul 

Va refuza lui Vergiliu şi Variu? Urît eu de ce sînt 

Pentru un pic ce-l pot face, cînd limba lui Cato şi Enniu 
A-mbogăţit al strămoşilor grai şi numiri noi de lucruri 

A născocit? S-a dat voie şi pururea se va da voie 

S-aduci în limbă — un cuvînt însemnat cu a vremii pecete... 
S-a disputat dacă face natura sau arta poema 

Demnă de laudă. Munca lipsită de-o vînă bogată 

Cum şi talentul incult nu văd ce-ar folosi, într-atît de 

Mult se cer una pe alta şi prieteneşte se leagă. 


(Trad. de I.C. Niculescu) 


Sclavului său 


Nu vreau ram de tei împletit cunună. 
E un fast persan, nu-l doresc, copile. 
Nu mai căuta trandafiri de toamnă 
Pentru stăpînu-ţi. 

Ţie, ce-mi slujeşti cu atîta rîvnă, 

Mie, care beau sub umbrarul viței — 
Mirtul cel modest ni se potriveşte 

Cu mult mai bine. 


(Trad. de Constantin Condrea) 


Exegi monumentum 


Un monument nălţat-am, care mai veşnic e decît arama 


şi-atit de nalt, cum nu-s înalte nici piramidele regeşti; 
< pe el nici ploaia rozătoare, nici vînt năpraznic nu-l dărîmă 
să Bocsa ui loratiu cu şi nu îl vor clinti nici anii să îi socoteşti 
Lu 7 A . . . . 

. o abstracţie filozofică, cum trec în şiruri nesfirşite cu clipele ce fug mereu. | 

ci un tablou literar Nu voi muri întreg: din mine o parte, partea cea mai mare 
î. al timpului.“ va-nvinge Moartea şi, prin slava ce-mi vor înălța urmaşii, eu 
< GEORGE CĂLINESCU în orice veac la fel de tînăr voi creşte fără încetare. 
7 (Trad. de N.1. Herescu) 

3 Chestionar pentru lectură comentată 


* Evidenţiaţi motivul principal în poezia Sclavului său. 
* Numiţi cîteva poezii din creaţia lui Eminescu în care este prezent acelaşi 


motiv. 


* Comentaţi versurile din oda a XXX-a (Exegi monumentum), evidențiind 
ideile pe care le exprimă poetul despre opera sa. 


* Citiţi atent fragmentul din Arta poetică (Epistola către Pisoni) şi spuneţi 


Teorie literară 


Epoda provine din 
grecescul epodos (epi — 
„asupra“, „la sfârşit“ şi 
ode — „cîntec“). Iniţial, 
se numea drept epodă 
în lirica greacă antică 
un tip de vers. 


ce trebuie să facă un poet pentru a realiza o operă de artă? 


* Cum trebuie, în opinia lui Horaţiu, să procedeze un poet cu cuvintele? 


* Ce contează mai mult la realizarea unei opere de artă: talentul sau 


munca? 


Poezia elegiacă este cultivată de mai mulţi 
poeţi latini, evidenţiindu-se Tibul, Properţiu 
şi Ovidiu, toţi avînd o atitudine critică faţă de 
principat. Spre deosebire de Vergiliu şi Horaţiu, 
poeţii elegiaci îşi formează o lume a lor, opusă 
celei oficiale. Ei cultivă o poezie erotică, cerînd 
respect pentru sentimentele omului. Elegia de 
dragoste se deosebeşte de cea greacă: dacă ele- 
nii îi imprimau note sociale, la romani elegiile 
aveau un caracter intimist, anticipîndu-le pe 
cele din timpurile noi. Lirica elegiacă latină are 
trăsături specifice şi constante: un sistem tipic 
de personaje (de regulă, un poet sărac, iubita 
lui, un soţ sau admirator bogat, o slujnică-mij- 
locitoare) şi de situaţii, în care personalitatea 
poetului şi împrejurările vieţii se dispersează 
în ficţiunea datorată canonului elegiac. Poeţii 
elegiaci îşi reunesc poeziile în cicluri sau cărţi 
dedicate iubitelor, ce apar cu pseudonim. Ti- 
bul îşi consacră versurile Deliei şi lui Nemeris, 
Properţiu — Cynthiei, Ovidiu - Corinei, femeile 
iubite fiind numite domina (doamnă). Aspectul 
va fi reluat de poeţii medievali, trubadurii şi 
minnesângerii dedicîndu-şi poeziile doam- 
nelor inimilor lor, proslăvindu-le virtuțile şi 
calităţile nobile. 

Opera lui Publius Ovidius Naso (43-17 î.Hr.) 
depăşeşte, desigur, cadrul îngust al poeziei 
elegiace, ea fiind mult mai vastă şi mai variată. 
Scrierile sale constituiau în poezia latină o ten- 
dinţă opusă celei oficiale şi pot fi împărţite în 
trei perioade. 

Prima perioadă e marcată de tema iubirii, 
realizată în diferite registre, genuri şi specii 


poetice. Ovidiu manifestă spirit de observaţie 
şi un viu interes pentru realitatea din jur, creînd 
un nou tip al elegiei de dragoste, diferită de 
cea a lui Tibul sau Properţiu. Aşa sînt scrise 
Amorurile, în care tema iubirii este însoţită şi de 
glumă, rîs, ironie, sfidindu-se legile şi regulile 
introduse de August în sfera moralei, a căsă- 
toriei etc. Poetul manifestă un interes aparte 
pentru psihologia feminină. De la elegia de 
dragoste din Amoruri Ovidiu trece la epistola 
lirică pe teme mitologice. Epistolele eroinelor 
reprezintă o culegere de scrisori versificate ale 
eroinelor mitologice (Penelope, Briseis, Didona, 
Medeea, Fedra ş.a.) către soţii sau iubiții ce le-au 
abandonat. Studiile la şcoala de retorică, exer- 
ciţiile bazate pe arta discursurilor (controver- 
sele şi svasoriile), atracţia pentru discursurile 
axate pe descrierea stărilor psihologice ale 
personajelor, puse în împrejurări neobişnuite, 
şi-au găsit expresia adecvată în aceste epis- 
tole, unde eroinele din mitologie erau scoase 
din cadrul eroic tradiţional, cunoscut tuturor, 
şi apropiate de psihologia femeilor contempo- 
rane. Impresionează arta caracterizării psiho- 
logice a Penelopei, Medeei, Didonei şi a altor 
eroine din scrisorile adresate lui Odiseu, Iason, 
Enea etc. Ovidiu a intenţionat să scrie şi răs- 
punsurile adresanţilor, reuşind să compună 
doar trei scrisori de răspuns. În prima perioadă 
Ovidiu mai scrie două poeme didactice, adesea 
cu note hazlii şi glumeţe: Arta iubirii, un fel 
de manual de dragoste, cu un întreg cod de 
reguli de conduită, pentru tînărul îndrăgostit, 
în relaţiile cu femeia dragă, şi Leacuri contra 

Ovidiu s-a născut la 20 
martie, anul 43 î.Hr., în oră- 
şelul Sulmo, regiunea Abru- 
tium, unde strada centrală îi 
poartă azi numele. Tatăl său 
era ecvestru de viţă nobilă. A 
studiat la Roma la o şcoală 
de retorică, arta oratorică 
fiind atunci în vogă. Ovidiu 
era atras de discursurile în 
care oratorul descria stări 
psihologice ale omului, le 
argumenta abil într-o nara- 
țiune înveşmîntată cu cele 
mai alese expresii. A ocu- 
pat posturi publice, dar a 
preferat să se dedice poeziei. 
Căsătorit de foarte tînăr, s-a 
despărţit de prima şi de a 
doua soţie. A treia căsătorie, 
cu tînăra văduvă Fabia, a 
fost mai reuşită. Fabia avea 
trecere la curtea lui August, 
deşi Ovidiu nu era de acord 
cu reperele morale ale regi- 
mului. In anul 8 d.Hr. este 
trimis în exil la Tomis (azi 
Constanţa, România). S-au 
emis diferite opinii privind 
cauza surghiunului. Drept 
pretext oficial a fost Arta 
iubirii, carte ce nu i-a plăcut 
lui August, nemulţumit şi de 
atitudinea poetului faţă de 
regim şi de reforme. De la To- 
mis, Ovidiu trimite la Roma 
scrisori prietenilor şi soţiei, 
sperînd să intervină pentru 
afi rechemat la Roma. Dar nu 
s-a schimbat nimic nici după 
moartea lui August. Ovidiu 
moare la Tomis. Nu se ştie 
locul înmormîntării. Doar 
inscripţia funerară, compusă 
de el, ce poate fi citită pe 
monumentul din piaţa ce îi 
poartă numele la Constanţa, 
ne spune că sub acea piatră 
zace Ovidiu — „cîntăreţul iubi- 
rilor gingaşe“. 


iubirii, cu sfaturi îndrăgostiţilor, cărora, pentru a se „lecui“ de iubire, 
li se recomandă plăcerile vieţii de la ţară. Despre cosmetice, un soi de 
tratat de îngrijire a feţei, denotă opţiunea poetului pentru frumuseţea 
naturală, nealterată de farduri sau soluţii tămăduitoare. 

În a doua perioadă a creaţiei poetul latin este preocupat de tezau- 
rul de legende, mituri, credințe, obiceiuri ale romanilor, pe care le 
valorifică în două opere importante din această perioadă: Fastele şi 
Metamorfozele. Scrise sub influenţa evidentă a Pricinilor lui Callimah, 
Fastele reprezintă un fel de calendar al datinilor şi obiceiurilor popo- 
rului roman. Metamorfozele se impun ca o operă poetică excepţională, 
un vast poem epic, în care se dezvăluie nu numai forţa talentului său 
artistic, dar şi vasta sa erudiție în materie de mituri şi legende. Ovidiu 
a adunat, ordonat şi prelucrat poetic, în 15 cărţi, ce alcătuiesc Meta- 
morfozele, vreo 250 de mituri şi legende despre prefacerea oamenilor 
în alte făpturi sau obiecte neînsufleţite (plante, flori, arbori, stînci, 
constelații), de la crearea lumii pînă la prefacerea lui Iuliu Caesar în 
cometă. În plan filozofic, Metamorfozele demonstrează că Ovidiu era 
la curent cu concepţia despre transmigraţiunea sufletelor (metempsi- 
hoza) a lui Pitagora, pe care o expune la începutul cărţii a 15-a. În 
Metamorfoze, impresionează măiestria artistică a poetului, fantezia 
sclipitoare, sensibilitatea şi fineţea, semnificaţiile de profundă umani- 
tate ale celor mai multe episoade (de exemplu, despre Narcis, despre 
Orfeu şi Euridice, despre Piram şi Tisbe, despre zborul lui Dedal şi Icar, 
despre Pygmalion, despre cele patru vîrste ale omenirii ş.a.). 

Perioada a treia a creaţiei lui Ovidiu cuprinde elegiile scrise în exil, 
la Tomis, reunite în culegerile intitulate Tristele şi Ponticele. Ele prezintă 
o mare diversitate de motive şi teme, cu accentele puse pe propriile 
sentimente sincere: tristeţe, melancolie, frică, dor de casă, durere, re- 
voltă, mînie etc., din care transpare poetul exilat şi stările-i sufleteşti. 
O semnificaţie aparte o au versurile dedicate peisajului Pontului Euxin 
şi traiului localnicilor, al strămoşilor noştri, Ovidiu fiind unul dintre 
puţinii mari poeţi ai lumii, ce i-a eternizat în poezie (Iarna la Tomis), 
astfel, ultimele creaţii ale poetului avînd şi o importanţă documentară 
pentru istoria neamului nostru. 


Metamorfoze 
Orfeu şi Euridice 


„„„Foarte atent ascultînd vorba lui şi al strunelor bocet, 
Lacrimi de jale vărsînd, plîng a morţilor suflete pale... 
Cică, de-al strunelor glas fermecate, plingeau Eumenide 
Ca niciodată în viaţă. Că nici Persefona, nici soţu-i 
Rege-al Infernului, ruga nu pot ca să nu i-o-mplinească. 
Iată că pe Euridice o cheamă; ea iese din umbră, — 
Calcă încet şchiopătînd, cum se vede, piciorul o doare. 
Şi, împreună cu dînsa, Orfeu a primit învoială: 

„Pînă nu treci de cîmpiile Aver, — în urmă n-ai dreptul 
Ca să priveşti — de n-asculţi, ţi se ia înapoi daru-acesta“. 

Urcă-n tăcere amîndoi cărăruia abruptă, spinoasă. 


Bezna-i învăluie-n drum cu o şoaptă de taină şi smoală. 
Iată-i, aproape că stau cu piciorul pe-a terei hotare, — 


Insă, de teamă că ea va rămîne în urmă, sau poate, 


Dornic s-o vadă — priveşte-ndărăt: ea pe dată dispare. 


Miinile-ntinde cătînd a braţelor ei fierbinţeală, 
Dar în deşert a cuprins doar a vîntului rece suflare... 


(Trad. de Iuliu Cîrchelan) 


Iarna la Tomis 


„„.Cînd vine însă iarna cea tristă şi cumplită, 
Şi geru-mbracă ţara în albul lui veşmînt 

Şi cînd la miazănoapte e crivăţ şi ninsoare 
Atunci să-i vezi pe barbari de viscol doboriţi! 
Nici soarele, nici ploaia nu pot topi zăpada, 


Şi crivățul o-ngheaţă: 
Ea-n veci nu se mai ia; 


Nu s-a topit cea veche şi vine alta nouă 

Şi-n multe părţi rămîne omăt din două ierni 
Şi-aşa de tare-i vîntul, că dezgoleşte case 

Şi turnurile-nalte le surpă la pămînt. 
Atunci, de frig barbarii îşi pun pe ei cojoace, 
Îşi pun iţari, nu-şi lasă decît obrazul gol, 

Iar ţurţurii de gheaţă le zuruie în plete, 

De albă promoroacă scînteie barba lor, 

Aice vinu-ngheaţă şi el păstrează chipul 
Ulciorului, şi nu-l bei, ci-l fărîmi în bucăţi!... 


Scrisoare soţiei 


„„„Va rătăci, străină, o umbră de roman! 

Tu oasele-ntr-o urnă să mi le-aduci acasă. 
Încalte după moarte să nu mai fiu pribeag! 

Nu te opreşte nime, tebana Antigona 

Şi-a îngropat un frate, călcînd porunci regeşti. 
Cu pulbere şi frunze de-amom tu să le-amesteci 
Şi să le pui în groapă, afară din oraş. 

Cu slove mari pe urmă, tu sapă-aceste versuri 
Pe marmur, să le vadă grăbitul trecător: 

„Eu care zac aice sunt Naso, cîntăreţul 

Iubirilor gingaşe, răpus de-al meu talent. 

O! Tu, ce treci pe-alături, dac-ai iubit vreodată, 
Nu-ţi fie greu a zice: să-i fie somnul lin!“ 

Pe piatr-ajunge-atita! Căci operele mele 

Vor fi un mult mai mare, mai trainic monument. 
Deşi mult rău făcură poetului, cred însă 

Că ele-un nume veşnic prin veacuri îi vor da... 


(Trad. de Teodor Naum) 

„În autorii antichităţii, 
plini de adevăr, 

de elegantă, de idei 
nimerite şi care vor 
rămîne pururi tineri, 
găsim un remediu 

în contra regresului 
intelectual.“ 

MIHAI EMINESCU 


„Un mare poet trăieşte 
pentru posteritate în 
forme mereu schimbate 
şi prin tot alte şi alte 
aspecte ale operei lui. 
Căi noi de acces către 
producţia poeţilor se 
deschid fiecăreia din 
epocile care încearcă 
să se apropie de ei. 
Această cale, în ce-l 
priveşte pe Ovidius, pare 
a fi astăzi realismul său 
psihologic şi social.“ 
TUDOR VIANU 


CLASA A X-A 


ot 
_ 


îh 


LITERATURA UNIVERSALĂ 


„Literatura latină, la 
început mult debitoare 
celei greceşti, şi-a creat 

în curînd o personalitate 
proprie, cu totul originală, 
în decursul istoriei 
poporului roman. Epoca 
republicană, apoi cea a 
principatului lui August, 
în fine epoca imperială, 
au creat o literatură care 
a reflectat evenimentele, 
realitățile, situaţiile, 
emițînd şi judecăţile 
scriitorilor asupra 
acestor fapte.“ 

OVIDIU DRIMBA 


„Ambiţia lui Ovidiu era 
de a face o operă adîncă. 
Sarcina eminamente 
serioasă pentru un poet 
era atunci să trateze 
despre natura rerum, ca 
Lucrețiu, pe care Ovi- 
diu îl admira nespus, şi 
să demonstreze originea 
mitică şi divină a lui 
August. E ceea ce Ovi- 
diu a încercat în Meta- 
morphoses, care sînt, de 
fapt, o istorie fabuloasă 
a Universului, luînd-o 
ab ovo. Filozof, Ovidiu 
nu era, deşi nu i se poate 
tăgădui un anume entu- 
ziasm pentru proble- 
mele imense pe care i le 
ridică viaţa fenomenală. 
Facultatea lui dominantă 
este imaginaţia, adesea 
magnifică sau numai 
magnificentă, cu tendința 
spre colosal şi fastuos.“ 
GEORGE CĂLINESCU 


CLASA A X-A 


Or 
NO 


3 Chestionar pentru lectură comentată 


Expuneţi, pe scurt, legenda despre Orfeu şi Euridice. 
Citiţi fragmentul din Orfeu şi Euridice şi evidenţiaţi particularităţile 
artistice. 


De ce Ovidiu scrie că Euridice „calcă încet şchiopătînd, cum se vede, 
piciorul o doare“? 


Comentaţi în fragmentul din Iarna la Tomis măiestria poetului în a 
descrie iernile în ţara geților. 


Comparaţi testamentul lui Ovidiu din Scrisoare soției cu versurile lui 
Horaţiu din Exegi monumentum, evidențiind asemănările şi deosebirile. 


Momente ale receptării 


Receptarea scriitorilor Romei antice în spaţiul cultural românesc 
începe odată cu afirmarea latinităţii noastre de către cronicarii mol- 
doveni. Primele încercări de traducere din poezia latină în limba ro- 
mână ţin de secolele XVII-XVIII (M. Costin, D. Cantemir, N. Costin). 
Din opera lui Horaţiu vor traduce în secolul al XIX-lea Gh. Asachi, 
I. Heliade Rădulescu, M. Eminescu, Al. Odobescu ş.a.; din cea a 
lui Ovidiu - V. Aron, I. Burac, T. Cipariu, C. Conachi, B.P. Hasdeu, 
Şt. Vârgolici ş.a.; din cea a lui Vergiliu — V. Aron, |. Heliade Rădulescu, 
V. Pop, Gr. Grandea, M. Străjan ş.a. Numărul şi calitatea traduce- 
rilor au sporit în secolul al XX-lea prin versiunile lui G. Coşbuc, 
N. Pandelea, G. Murnu, E. Lovinescu, D. Murăraşu, T. Naum (din 
Vergiliu), C.I. Niculescu, I. N. Herescu, T. Costa, A. Densusianu, 
G. Pop (din Horaţiu), T. Naum, E. Camilar (din Ovidiu). La Chişi- 
nău au tradus din poezia latină Paul Mihnea, Constantin Condrea, 
Pavel Boţu, Iuliu Cîrchelan ş.a. Unele texte traduse din literatura 
latină au fost incluse în crestomaţia Literatura universală. Grecia 
şi Roma antică (Chişinău, 1968). 

Receptarea critică a început cu articole despre poeţii latini publi- 
cate în presa periodică din secolul al XIX-lea. În secolul al XX-lea 
apar şi studii, prefețe, semnate de cunoscuţi critici şi istorici lite- 
rari, inclusiv monografii, precum sînt cele despre Ovidiu ale lui 
N. Lascu şi O. Drimba. 

Ecouri şi reminiscenţe din literatura latină se întîlnesc la scriitorii 
noştri din cele mai vechi timpuri. În poezia lui Miron Costin apar 
motive horaţiene (poemul Viiaţa lumii), ce se resimt şi în Ţiganiada 
lui I. Budai Deleanu. Sub influenţa odelor horaţiene Gh. Asachi 
a scris Oda pentru fericirea patriei române. Din Horaţiu se inspiră 
şi Vasile Alecsandri (poezia În miezul nopții), dar, mai ales, Mihai 
Eminescu. Reminiscenţe ovidiene se întîlnesc la Miron Costin 
şi I. Budai Deleanu, la Gh. Asachi şi B.P. Hasdeu. Chipul lui Ovidiu 
apare în operele lui V. Alecsandri, N. Iorga ş.a. Le-au dedicat versuri 
poeţilor latini mai mulţi poeţii clasici şi moderni. 

EVUL MEDIU 


„Cultura şi civilizaţia modernă îşi au îndepărtatele origini în acea lungă şi 
neînchipuat de fertilă perioadă care a fost Evul Mediu. Formele fundamentale 
ale vieții economice, evolutia iobăgiei şi constituirea clasei burgheze, statele şi 
naţiunile, formarea unei civilizaţii general europene, germenii capitalismului, 
înstutu(ii sociale şi politice, aparitia oraşelor cu o nouă structură a vieţii 
citadine, şcolile profesionale şi universităţile, efervescența cercetării ştiinţifice, 
marile dispute din cîmpul gîndirii filozofice, definitivarea limbilor şi formarea 
lteraturilor naționale, două dintre stilurile cele mai importante din istoria artei, 
romanic şi gotic, — sînt tot atîtea fapte epocale generate din timpul frămîntatelor, 
dramaticelor şi, totodată, extrem de fecundelor secole ale Evului Mediu. “ 

OVIDIU DRIMBA 


OBIECTIVE ŞI COMPETENŢE 


La sfîrşitul studierii compartimentului 

veţi cunoaşte: 

* conceptul de literatură medievală; 

* factorii ce au contribuit la constituirea şi dezvoltarea literaturii 
medievale; 

* periodizarea literaturii medievale; 

* noţiuni de teorie literară (genuri şi specii literare), în baza valorilor 
artistice medievale; 

* operele de referinţă ale literaturii medievale; 

* aspectele cele mai importante ale receptării literaturii medievale 
în spaţiul cultural românesc; 

veţi fi capabili: 

* să evidenţiaţi caracterul specific al literaturii medievale; 

* să caracterizați concepţia despre lume şi despre om, care stă la baza 
literaturii medievale; 

* să comentaţi cele mai reprezentative opere literare medievale; 

* să surprindeţi idei preumaniste în operele medievale studiate; 

* să identificaţi în literatura română reminiscenţe ale literaturilor 
medievale europene şi orientale; 


veţi fi în stare: 


* să vă exprimaţi punctul de vedere asupra unor opere medievale; 

* să promovați interesul pentru lectura unor valori literare autentice; 

* să conştientizaţi necesitatea autocunoaşterii şi a punerii în valoare 
a propriei personalităţi, ca rezultat al receptării şi cunoaşterii 
literaturilor medievale; 

* să valorificaţi ideile desprinse din studiul literaturii medievale în viaţa 
cotidiană; 

* să contribuiţi la cultivarea în jurul vostru a toleranţei, diversităţii 
şi a multiculturalismului. 

LITERATURA UNIVERSALĂ 


na Repere istorice şi culturale 


pe care o înfățișează Antichitatea se încheie în secolul al V-lea, odată cu prăbuşirea Imperiului 
acest veac de mijloc Roman de Apus, urmare a migraţiunilor popoarelor germanice. Se trece la o pe- 
(între căderea Romei rioadă nouă, numită de către umaniştii italieni Evul Mediu, fiind cuprinsă între 
la 476 d.Hr. şi Antichitate şi Epoca modernă. În Evul Mediu forma principală de organizare so- 
căderea Bizanțului — cială, economică şi politică a fost feudalismul. În condiţiile feudalismului are loc 
Constantinopol la constituirea unor noi popoare, apar şi se dezvoltă oraşele, fărîmiţarea feudală este 
1453 d.Hr.) ni se pare înlocuită treptat de procesul invers de centralizare statală şi de unificare teritori- 


ală, ce va conduce la constituirea monarhiilor absolute. Evul Mediu este marcat 
de numeroase războaie interne şi externe, revolte populare, cruciade, expansiuni 
etc. Caracterul ierarhic al societăţii feudale şi-a pus amprenta pe dezvoltarea 
culturii medievale. Deşi se consideră că Evul Mediu a fost o perioadă sumbră, 
cu multe probleme de ordin material şi spiritual, s-au dezvoltat, totuşi, filozofia 
şi ştiinţele, subordonate teologiei şi dominate de scolastică, dar influențate şi de 
ZOE DUMITRESCU- spiritul clasic, antic şi de cel oriental. Realizări remarcabile cunosc artele plastice, 

BIS INA în special arhitectura religioasă. Se dezvoltă stilurile romanic, gotic, bizantin, iar 
în Spania — cultura arabă. 


a avea o unicitate 
grăitoare pe planeta 
noastră, deoarece 
din ea mijeşte 
viitoarea Europă. “ 


. . . . . . . . . . . . . . . . . . . . . . . . . . . . . . . . . . . 


Asupra literaturii medievale au exercitat o influență considerabilă 
trei factori: creştinismul, creaţia populară şi tradiţiile antichităţii, chiar 
dacă ponderea fiecăruia nu este aceeaşi în toate literaturile şi în toate 
zonele geografice. Religia creştină şi biserica au jucat rolul principal 
în dezvoltarea literaturii medievale, concepţia religioasă despre om 
Cine erau aezii şi lume lăsîndu-şi amprenta asupra tuturor creaţiilor medievale. Atit 
şi rapsozii antici? Com- în literaturile occidentale, cît şi în cele orientale se observă un şir de 
paraţi-i cu poeţii-cîntă- trăsături comune. Astfel, sînt aproape identice graniţele cronologice 
reţi medievali (druizii, ale literaturii medievale şi periodizarea în interiorul Evului Mediu, ce 
scalzii, barzii, jonglorii, cuprinde peste o mie de ani. Asemănătoare sînt genurile şi speciile lite- 
că DL sapie OA rare cultivate, împărţite, de obicei, în superioare şi inferioare sau după 

stările sociale, criteriul ierarhiilor fiind de bază în epoca medievală în 
toate sferele vieţii societăţii, inclusiv în literatură. Există o literatură 
clericală şi o literatură de sorginte populară, democratică, există o 
literatură cavalerească (curteană) şi o literatură orăşenească. Alături 
de literaturile vechi apar altele noi, alături de limbile clasice, care îşi 
schimbă funcţiile, apar limbile popoarelor tinere, în care încep să se scrie 
opere. Literatura capătă un caracter alegoric, simbolic şi moralizator. 
Literaturile orientale în Evul Mediu. În primele secole ale erei 
noastre începe o nouă perioadă în evoluţia literaturilor orientale. 
Secolele IV-VIII reprezintă o etapă importantă în dezvoltarea artei şi 
a literaturii indiene, o culme a căreia este creaţia celui mai mare poet al 


AMINTIŢI-VĂ 


CLASA A X-A 


ot 
R 

EVUL MEDIU 


Indiei — Kalidasa. Se presupune că ar fi trăit la 
sfîrşitul secolului al IV-lea — începutul secolului 
al V-lea, făcînd parte din grupul „celor nouă 
perle“ — artişti şi filozofi de la curtea regelui 
Vikramanditya (380-413). 1 se atribuie mai 
multe opere, inclusiv drama intitulată Sakun- 
tala. Subiectul este preluat din Mahabharata. 
Regele Dusyanta se căsătoreşte cu Sakuntala, 
fiica adoptivă a unui sihastru, pe care o găsise 
în pădure, unde se afla la vînătoare, dar, în 
curînd, o uită, iar ea pierde inelul primit de la 
soţ. Sakuntala îl naşte pe Bharata, iar după ce 
un pescar găseşte inelul pierdut de Sakuntala şi 
îl aduce regelui Dusyanta, acesta porneşte în că- 
utarea ei şi o aduce la palat împreună cu copilul, 
căruia i se prezice că va stăpini lumea. Este o 
piesă plină de lirism şi de graţie, de sentimente 
duioase şi de admiraţie profundă faţă de natură. 

De perioada medievală a literaturii indiene 
ţine şi culegerea de povestiri cu caracter di- 
dactic Panciatantra (în traducere: Cinci cărți). 
Capodopera reprezintă primul model de poves- 
tire înrămată, de origine folclorică. Panciatantra 
conţine povestiri cu caracter didactic, culegerea 


exercitînd o influenţă incontestabilă asupra fabu- 
listicii orientale şi europene. Panciatantra oferă 
o amplă panoramă a vieţii societăţii indiene, 
denunţind nedreptatea, corupţia, abuzurile, 
avariţia, decăderea morală a clasei avute şi sus- 
ține o concepţie despre viaţă bazată pe valoarea 
omului prin virtuțile acestuia. Influenţa cărţii se 
resimte în diferite capodopere universale, de 
exemplu, în O mie şi una de nopţi sau în Deca- 
meronul lui Boccaccio. 

Din literatura chineză medievală se evi- 
denţiază cîteva realizări ale poeziei din timpul 
dinastiei Tang (618-907), cînd China devine o 
mare putere a lumii. Caracterul nou al poeziei 
chineze ţine acum de împletirea universalismu- 
lui tradiţional cu concreteţea şi cotidianul exis- 
tenţei, caracteristică mai multor poeţi, printre 
care: Li Po sau Li Bai / Tai Bai (701-766) şi 
Du Fu sau Tu Fu (712-770). Li Po cultivă o te- 
matică variată: iubirea, natura, clipa trecătoare, 
motive filozofice, sociale etc. Considerat drept 
cel mai mare poet chinez al tuturor timpurilor, 
Du Fu prin lirica sa socială, axată pe viaţa celor 
umili, condamnă nedreptăţile, glorifică trecutul. 


DU FU 
Moşneagul 


Nu mai coboară 
pacea pe pămînt. 
Nici eu, un biet moşneag, 


i-e frig în straiele 
necăptuşite. 
Oare mi-i scris 


Cu ochii-nchişi, 
furat de amintiri, 
oftez: nu m-a prea răsfăţat 


de ea n-am parte. 
Feciorii şi nepoţii 

nu mai sînt: 

De ce te-ai îndurat de mine, 
moarte? 

Mă lepăd 

de bătrînul meu toiag. 
Nu mă căinaţi, 

mi-s braţele vînjoase. 

La hamul luptei 

încă pot să trag. 

Durerea asta de n-ar fi, 
din oase. 

Mai-marelui mă-nfăţişez, 
fălos, 

gata de cătănie, 
pasămite. 

Baba se vaietă 

fără folos: 


să n-o mai văd în veci? 
Îmi e de ea, 

că-i firavă şi slabă. 
Pe-ntortocheatele-mi 
de-acum poteci 

să nu răcesc 

mă-nvaţă biata babă. 
Cetatea-i întărită 

la Ceangan, 

păzit e vadul 

rîului în spume. 

N-o să păţim 

ca la Eceng mai an, 
cînd fără rost 

pieri atîta lume. 

Ni-s date 

întâlniri şi despărţiri. 
N-am cum ghici 

cînd le-a venit sorocul. 

norocul. 

Ard focuri mari 

pe munţii megieşi: 

o nouă oaste 

stăpînirea strînge. 
Cealaltă zace-n cîmp 
leş lîngă leş 

şi văile 

s-au înroşit de sînge. 
s-a stins 

În ţară-al bucuriei glas? 
Mă cheamă datoria: 
calea-i una. 

Colibă dragă, dulce sat, 
vă las 

şi teamă mi-i 

că pentru totdeauna. 


(Trad. de Ion Covaci) 


CLASA A X-A 

„Du Fu îşi dispută cu 

Li Bai locul de frunte 

în ierarhia poeziei 
chineze clasice. „Cîmpul 
de forță“ instaurat de cei 
doi poeţi dă configuraţia 
întregii poezii chineze 
clasice: direcţia Li Bai, de 
inspiraţie liberă, daoistă, 
de visare şi exaltare 
romantică, şi direcția Du 
Fu, a ancorării în realitate, 
a eficienței confucianiste, 
a unui anume umor 
amar, dar tonic. Du Fu 
este de altfel poetul 

cel mai reprezentativ 

al specificului naţional 
chinez. Peregrinări, 
boală, sărăcie, eşec în 
viaţa publică, amărăciune, 
dar şi optimism şi forță 
definesc nu doar destinul 
personal al poetului, ci 
devin emblematice pentru 
acele vremi.“ 

FLORENTINA VIŞAN 

Gazelul este o poezie 
de origine orientală, 
cu caracter liric, erotic 
sau gnomic, în care 
rima de bază din 
primul distih (de fapt, 
monorima) se reia 

la sfârşitul fiecărui 
distih următor: aa — 
ba — ca — da etc. 
Gazelul a pătruns 

şi în poezia europeană. 
La noi gazeluri au 
scris M. Eminescu, 

G. Coşbuc ș.a. 


Li Po (Li Bai) 
Şopotul apelor 


Abia s-aude unda 
De mal cum s-a atins. 


Şi-atit e de adîncă 
Tăcerea, că aud 


Şi parcă îmi şopteşte 
Cu glasul stins, mereu, 
Îşi oglindeşte luna 

De toamnă chipul stins. 


Cum lotosul suspină De-adînca lui tristeţe 
Pe-adîncul lac din sud, — Şi mă-ntristez şi eu... 


(Trad. de Eusebiu Camilar) 
3 Chestionar pentru lectură comentată 


* Citiţi poezia Șopotul apelor, evidenţiaţi tema principală şi caracterizați 
expresia artistică a poetului. 

* Încercaţi să determinaţi cărei specii a genului liric îi aparţine această poezie. 

* Citiţi poezia Moşneagul din ciclul Satul Ceang şi caracterizați tema centrală. 

* Descrieţi portretul fizic şi moral al bătrînului. 


În literatura persană un loc aparte îi revine poeziei din secole- 
le X-—XIV, reprezentată de mai mulţi poeţi de rezonanţă universală, 
cum ar fi Rudaki (c. 858-941), Firdousi (c. 934-1025), Nizami 
(1141-1209), Omar Khayyam (c. 1048-1131), Saadi (c. 1213-1292), 
Hafiz (c. 1326-1390) ş.a. Firdousi este autorul primului monument 
literar persan de importanţă universală — Şah-name (Cartea regilor), 
o adevărată epopee naţională (peste o sută de mii de versuri), pre- 
zentînd întreaga istorie, reală şi legendară, a poporului persan. Omar 
Khayyam, un mare poet, dar şi un mare om de ştiinţă, a cultivat 
forma poetică robai (robaiyyat) — nişte micropoeme sub forma unor 
catrene, exprimînd dezamăgire, tristeţe, scepticism cauzat de existenţa 
trecătoare a omului, dar şi îndemn la bucuriile şi la plăcerile vieţii. 
Poetul Saadi, autorul unor capodopere ca Bustan (Livada cu fructe) şi 
Golestan (Grădina florilor), a cultivat forme poetice precum gazelul, 
casida, robaiul. Un maestru al gazelului a fost poetul Hafiz. 

Literatura arabă medievală a dat lumii monumentala operă 
O mie şi una de nopți (secolul al X-lea) — o culegere de povestiri şi 
poveşti, în care se reia forma povestirii înrămate, cînd o poveste-ca- 
dru serveşte drept pretext pentru celelalte. În O mie şi una de nopţi 
povestirea-cadru e cea a regelui Şahriar. Acesta, aflînd că soţia l-a 
înşelat şi dorind să se răzbune pe femei, se căsătoreşte de mai multe 
ori, decapitindu-şi fiecare nouă soţie după prima noapte, pînă cînd 
înţeleapta fiică a vizirului, Şeherazada, îl încîntă cu poveştile sale, 
cărora le tot găseşte o continuare, naraţiunea prelungindu-se o mie 
şi una de nopţi, soţul, în cele din urmă, renunţind s-o ucidă. La noi, 
această operă arabă a fost cunoscută iniţial prin intermediul cărţii 
populare Halima. 

În ceea ce priveşte literatura japoneză, remarcăm contribuţia geni- 
ului poetic japonez prin cultivarea unor specii poetice de largă rezonan- 
ţă universală: cele numite tanka şi haiku -— creaţii de formă fixă, de 
dimensiuni miniaturale, un fel de echivalent liric al stampei. Prima 

culegere de tanka ţine de secolul al VIII-lea, fiind Cartea celor zece mii 
de foi, alcătuită de Otomo Yakamoti (718-785). 

Un maestru recunoscut al poeziei numite haiku a fost cel mai mare 
poet japonez Matsuo Bashoo (1644-1694). Îndărătul unor creionări 
rapide autorul de haiku exprimă o viziune instantanee şi intuitivă a 
realităţii, un fel de extaz poetic, de iluminare a sensului profund al 
lucrurilor, a valorii lor simbolice. 


Otomo Yakamoti Matsuo Bashoo 


Glicine — albastre 
Oglindindu-se în lac — 
Printre pietricele, 
Pe fundul apei limpezi 
Vezi pietre preţioase... 


Pojghiţa unui greier: 
S-a mistuit în cîntec 
cu totul. 


Răţuşca fragilă 
În chimonoul ei de puf... 
O, de i-ar ţine cald! 


(Trad. de Ion Acsan, 
Dan Constantinescu) 


|] Chestionar pentru lectură comentată 


* Incercaţi să comentaţi imaginea din tanka lui Yakamoti. 


* Descifraţi imaginile din haiku-urile lui Matsuo Bashoo. 


Literatura europeană în Evul Mediu. În Evul Mediu a existat şi 
o literatură scrisă în limba latină care, într-un anumit sens, continua 
tradiţiile literaturii latine clasice. Cele mai importante contribuţii ale 
literaturii laice în limba latină revin poeziei carolingiene şi poeziei 
vaganţilor. 

Poeţii vaganţi exprimă tendinţe anticlericale, se pronunţă împotriva 
normelor ascetice, cîntă bucuriile pămînteşti, veselia, petrecerile etc. 
Cunoscutul imn studenţesc Gaudeamus igitur vine tocmai din tradiţia 
poeziei vaganţilor. 

Eposul eroic medieval. Cea mai veche poezie epică în Europa de 
după căderea Imperiului Roman aparţine celților. În condiţiile destră- 
mării comunei gentilice şi ale statornicirii feudalismului capătă o largă 
răspîndire poemele epice în care, prin prisma unor viziuni mitologice 
sau în mod direct, sînt prezentate moravurile, principiile de viaţă, 
conflictele, idealurile epocii respective. 

Indiferent de ţara şi de limba în care au fost compuse, poemele epice 
eroice medievale au un şir de particularităţi comune, principalele fiind: 

1. La baza poemului epic eroic se află, de obicei, un eveniment 
istoric, transformat, uneori, în mod esenţial de către poeţii anonimi, 
ca exponenţi ai fanteziei poetice a poporului. Eposul eroic redă nu atît 
faptele istorice reale, cît spiritul şi răsfrîngerea lor în mentalul colectiv 
al epocii în care poemele au fost compuse; 

Casida este o specie 
lirică în poezia 
orientală (arabă, 
persană, turcă), 

de caracter solemn, 
scrisă în cinstea unor 
personalităţi sau 
evenimente, amintind 
oda. Casida a fost 
cultivată şi în Spania 
medievală, unde a fost 
adusă de arabi. 


Robaiul este o specie 
a genului liric în 
poezia popoarelor 
orientale, reprezen- 
tînd un catren, avind 
preponderent 
caracter filozofic, 

în care rimează 
versurile 1, 2 şi 4, 
versul 3 rămînînd 

în afara rimei. 
Uneori, după rimă, 
în cele trei versuri 
urmează rediful, adică 
repetarea unui sau 

a două-trei cuvinte. 


Tanka este poezie 
japoneză cu formă 
fixă, alcătuită din cinci 
versuri împărţite în 
două strofe, una — 
superioară, de trei 
versuri (a cîte 5, 7 

şi 5 silabe), şi alta — 
inferioară, de două 
versuri (a cîte 7 silabe 
fiecare), cu un total 
invariabil de 31 de 
silabe. 


Haiku este o poezie 
japoneză cu formă 
fixă, reprezentînd 
prima strofă, de trei 
versuri (17 silabe), a 
poeziei tanka. Specia 
haiku a apărut în 
secolul al XVI-lea. 

2. Poemele prezintă soarta unui neam sau 
destinul unui întreg popor, prin abordarea unor 
asemenea aspecte precum consolidarea statului, 
lupta împotriva duşmanilor din afară, răzmeriţele 
feudale ş.a.; 

3. Statornicirea feudalismului şi a creştinis- 
mului au lăsat urme evidente în poemele epice, 
dar această influenţă nu a afectat simţitor baza 
populară a poemelor; 

4. Poemele epice sînt opere de proporţii mari, 
cu subiecte desfăşurate şi complexe, cu multe 
personaje, a căror caracterizare psihologică se 
adînceşte, descrierile devenind mai ample. 

Cel mai vechi monument al literaturii anglo- 
saxone este poemul Beowulf, care reprezintă o 
fază timpurie a eposului eroic. 

Din eposul eroic francez, alcătuit din poeme 
numite chansons de geste (cîntece de vitejie), cel 
mai important şi mai măiestrit este Cintarea 
lui Roland. Poemul francez întruneşte toate 
trăsăturile eposului eroic. Evenimentul istoric 
autentic pe care se bazează poemul (expe- 
diţia militară a lui Carol cel Mare în Spania 
în anul 778) este modificat esenţial şi reinter- 
pretat din punctul de vedere al luptei Europei 
creştine împotriva lumii musulmane. În poem 
se regăsesc toate temele caracteristice eposului 
eroic: devotamentul vasalilor faţă de suzeran, 
o idee tipic feudală, apărarea patriei de duşma- 
nii din afară. Ideea patriotică este prezentată, 
însă, ca o luptă a creştinismului împotriva 


păgînilor, ecou al cruciadelor. Răzmeriţele şi 
conflictele dintre feudali îşi găsesc expresia în 
uneltirile lui Ganelon şi ale adepților acestuia. 
Ciocnirea a două forţe opuse, întruchipate de 
Roland şi de Ganelon, evidenţiază componenta 
creştină a modelului eroic şi cea păgină a 
personalităţii antagonistului. Asupra poemului 
şi-a lăsat amprenta şi cavalerismul, fără să-i 
fi estompat caracterul eroico-popular. Pentru 
poem sînt caracteristice simplitatea epică, natu- 
raleţea povestirii, strofele monorime, folosirea 
epitetelor şi a formulelor tipice, hiperbolizarea 
evenimentelor, tonalitatea maiestuoasă, dar 
nu şi uniformă, formula rigidă a caracterelor, 
asprimea stilului, compoziţia episodică (cîn- 
turile) etc. 

Poemul Cîntarea lui Roland evocă luptele francilor 
conduşi de Carol cel Mare împotriva sarazinilor (mau- 
rilor) care cuceriseră Spania şi amenințau Franţa. 
Carol cel Mare îl trimite pe Ganelon cu o solie la re- 
gele Marsile din Zaragoza, dar Ganelon se dovedeşte 
a fi un trădător, spunînd că Marsile acceptă condiţiile 
impuse şi convingîndu-l pe Carol cel Mare să se în- 
toarcă în Franţa. Ariergarda francilor, în care se află şi 
viteazul Roland, este atacată de sarazini în trecătoarea 
Roncevaux din munţii Pirinei. Roland sună prea tîrziu 
din cornul său fermecat pentru a-l chema în ajutor pe 
rege şi, deşi luptă eroic, este rănit şi moare. Regele îl 
găseşte mort, îi învinge apoi pe mauri şi îl pedepseşte 
pe trădătorul Ganelon. Fragmentul de mai jos descrie 
ultimele clipe din viaţa lui Roland. 


Cîntarea lui Roland 


Viteazul simte moartea ce-l cuprinde 
Şi de la cap spre inimă-i coboară. 
Dă fuga, subt un pin stingher se-ntinde, 
Cu faţa spre pămînt, în iarba verde, 
Sub el îşi pune sabia şi goarna; 

Spre păgînime capul şi-l întoarce, 
Ţinînd într-adevăr ca împăratul 

Şi toţi ostaşii lui francezi să spună: 
„Ca un viteaz pieri vestitul conte!“ 
Păcatele-şi destăinuie, smerit, 

Dînd pentru ele Domnului mănuşa. 
Roland îşi simte istovit veleatul. 
Spre Spania, din vîrful unei măguri, 
C-o mînă se izbeşte peste piept: 


59 


„Îndură-te şi iartă-mi, Doamne, toate 
Păcatele — mai mari sau mai mărunte — 
Ce-am săvârşit de cînd venii pe lume 
Şi pînă azi, cînd zac, lovit de moarte!“ 
Spre Domnul şi-a întins mănuşa dreaptă, 
Un pilc de îngeri către el coboară. 
Roland viteazul zace subt un pin 
Cu faţa către Spania întoarsă. 

Încep prin minte amintiri să-i treacă: 

Tot ce cu vitejie cucerise 

Şi dulcea Franţă, cei cu el de-o viţă 

Şi Carolmagnul, care îl crescuse... 

Şi plînsul şi suspinele-l înving... 
(Trad. de Aurel Tita) 

3 Chestionar pentru lectură comentată 


* Identificaţi în acest fragment trăsăturile eroului. 


* Care sînt preocupările majore ale eroului înainte de a muri? 


* Evidenţiaţi elementul religios şi explicaţi funcţia acestuia. 


* Găsiţi figurile de stil. 


Eposul eroic spaniol este reprezentat de 
poemul Cîntarea Cidului, care evocă lupta spani- 
olilor împotriva maurilor ce cuceriseră aproape 
toată Spania la începutul secolului al VIII-lea. 
Lupta de eliberare a ţării, recucerirea teritori- 
ilor ocupate de mauri a fost numită reconquista. 
Poemul spaniol povesteşte despre faptele eroice 
ale unui personaj istoric, Rodrigo Diaz de Vivar, 
supranumit de mauri Cid (de la un cuvînt arab 
ce înseamnă „domn“, „stăpîn“). 

Spre deosebire de Roland, Cid e prezentat 
multilateral, el este nu numai un bun vasal 
şi patriot, ci şi un soţ iubitor, un tată grijuliu, 
cadrul domestic în care este surprins eroul ap- 
roape egalînd cadrul războinic. Totodată, Cid, 
vasalul şi cavalerul, este arătat în conflict cu 
nobilii trufaşi, aroganţi, decăzuţi (infanţii de 
Carri6n), reprezentînd forţa centrifugă a feu- 
dalilor, ostilă puterii regale. Cid triumfă asupra 
intrigilor de curte, apare ca un erou popular, 
accentul se pune pe umanitate, pe legăturile 
cu poporul, poemul afişind o vădită tendinţă 
antiaristocratică. Modelul eroic este configurat 
în limitele verosimilităţii, ale realului, elemen- 
tul fantastic nu mai joacă nici un rol. Lipsesc 
hiperbolizarea, miraculosul. Descrierile sînt 
realiste şi concrete, nu se întîlnesc metafore. 
În schimb, sînt prezente epitetele şi formulele 
tipice stilului epic. 

În eposul eroic german se evidenţiază Cîn- 
tecul Nibelungilor în care găsim nu doar prelu- 
crarea tardivă a vechilor poeme epice ale po- 
poarelor germanice, ci şi o modificare esenţială 
a acestora sub influenţa literaturii cavalereşti. 
Apărut într-o societate feudală fărimiţată, epo- 
sul german nu mai are în centru ideea unităţii 
naţionale, patosul patriotic, ci tema luptelor 
interfeudale, însoţită de răzbunări, trădări, 
lupte fratricide, măceluri etc. 

Pe linia acestor poeme epice eroice se înscrie 
atît Cîntecul oastei lui Igor, cel mai cunoscut 


monument al literaturii medievale ruse, cît şi 
eposul eroic la români. 

Literatura cavalerească. În secolul al XII-lea 
feudalismul se consolidează definitiv în ţările 
europene. Clasa dominantă în societate este 
alcătuită din nobili şi cavaleri, antrenați în 
războaie şi turniruri, ospeţe şi petreceri. Cava- 
lerismul devine un atribut tipic al societăţii, 
transformîndu-se într-o adevărată organizaţie 
feudal-militară, cu regulamentele şi idealurile 
sale de castă, de cinste, de eroism şi de iubire. 
Cavalerul trebuia să corespundă unui cod de 
reguli şi exigenţe, să fie nu numai viteaz şi 
curajos, fidel suzeranului său, dar şi un om 
educat, elegant, galant. 

Realitatea a generat o literatură exprimînd 
idealurile de viaţă ale cavalerismului care, la 
rîndul ei, a contribuit la consolidarea acestuia. 

Literatura cavalerească s-a manifestat în po- 
ezie şi în roman, mai rar în proza scurtă. Cele 
mai valoroase opere le-a dat literatura france- 
ză, apoi, sub influenţa ei, literatura germană, 
în celelalte, scrierile de factură curteană fiind 
reprezentate mai modest şi în forme specifice. 
Patria poeziei cavalereşti este sudul Franţei, re- 
giunea Provența, care, la acea vreme, era mult 
mai avansată, în plan economic, politic şi cul- 
tural, decît alte provincii franceze. Apropierea 
Provenţei de Italia şi de Spania arabă a înlesnit 
avîntul ştiinţelor şi al artelor, mai ales al filo- 
zofiei şi al poeziei, iar puterea slabă a bisericii 
în sudul Franţei nu a stăvilit avîntul culturii 
laice, cu spiritul ei democratic. 

Creatorii poeziei cavalereşti erau numiţi 
trubaduri în sudul şi truveri în nordul Franţei. 
Tematica este variată, domină, însă, dragostea 
şi faptele eroice cavalereşti. Trubadurii cîntă 
frumuseţea naturii şi dragostea pămîntească, 
idealul cavalerului războinic este înlocuit trep- 
tat cu unul estetic. Poezia devine „descoperire“, 
„găsire“ (trobar) a semnificaţiilor şi a armoniilor 

Tema iubirii este una din- 
tre principalele în litera- 
tura cavalerească, însă con- 
ceptul de iubire curteană 
se deosebeşte esenţial de 
ceea ce înseamnă dragos- 
tea în sensul modern al 
cuvîntului. Suprapune- 
rea concepţiei moderne 
despre iubire celei cava- 
lereşti conduce la o in- 
terpretare falsă. Iubirea 
curteană apare ca ceva 
opus principiilor acelei 
societăţi — ea este liberă, în 
afara oricăror principii de 
castă sau bisericeşti, este o 
dragoste opusă căsătoriei, 
ultima depinzînd adeseori 
de interesele părinţilor. 
Conform codului cavale- 
resc, femeia iubită este 
sau trebuie să fie aproape 
întotdeauna o femeie mă- 
ritată. Numai o asemenea 
femeie a alimentat cultul 
doamnei pe care o slujeşte 
cavalerul şi care adesea 
era soţia suzeranului, fapt 
ce se explică prin relaţiile 
vasalice, tipice pentru so- 
cietatea respectivă. Astfel, 
iubirea curteană este pa- 
siunea firească a omului, 
un sentiment liber, nobil, 
opus iubirii conjugale, pe 
care biserica şi dogma nu 
le acceptau. lubirea cavale- 
rească denotă două tendin- 
ţe: iubirea fină, bună (fin 
amor) şi iubirea ne-bună 
(fol amor). 

Literatura cavalerească 
oferă o mare gamă de nu- 
anţe ale acestei concepţii 
despre iubire, ce a exer- 
citat o influenţă evidentă 
asupra tematicii erotice 
din literatura de mai târziu. 


sonore, un discurs ornat, dar şi încifrat adesea prin alegorie şi sim- 
bol. Succesele trubadurilor în materie de imagistică şi tehnică poetică 
reprezintă o adevărată revoluţie în poezie. Important este interesul 
trubadurilor şi al truverilor pentru frumuseţea materială şi pentru 
noblețea interioară a sentimentelor, poezia cavalerească anunţind, 
de fapt, începutul reabilitării omului şi a existenţei lui fireşti, atît de 
proprii literaturii prerenascentiste şi umaniste de mai tîrziu. 

Varietatea tematică a liricii cavalereşti a condus şi la constituirea 
unor forme poetice variate, pe care le-am putea numi specii poetice. 
Cele mai frecvente sînt: canţona, alba sau obada, pastorela, sirventa, 
tensona sau tensonul, romanţa lirică, balada, tînguirea sau bocetul 
ş.a. Fiecare îşi are tematica şi particularităţile formale. Dintre poeţii 
trubaduri se evidenţiază Bernard de Ventadour, Jaufr& Rudel, Guillau- 
me de Poitiers, Piere Vidal, Marcabrus ş.a. 

În alte ţări europene poezia cavalerească a urmat modelele pro- 
vensale, adaptindu-le unor condiţii specifice. O bogată moştenire poe- 
tică există în Portugalia şi Galicia (Spania). În Italia, ea s-a manifestat 
în creaţia poeţilor celor două şcoli celebre: şcoala siciliană şi şcoala 
„dulcelui stil nou“. În Germania, această poezie se numeşte Minnesang 
(cîntec de dragoste), iar poeţii sînt numiţi minnesăngeri. În secolul al 
XIII-lea poezia cavalerească intră în declin, fiind strîmtorată de noua 
poezie a burgurilor. 

Romanul curtean sau cavaleresc cultivă o tematică asemănătoare 
celei din poezia cavalerească, însă apare ca element nou fantasticul 
preluat din folclor, în special din cel celtic. Autorii romanelor cavalereşti 
propagă idealul cavaleresc, dar îi şi distrează pe cititori prin relatarea 
aventurilor eroului. Ca şi în lirică, atestăm şi aici tendinţe preumaniste: 
elogierea bucuriilor lumeşti, interesul major pentru individualitatea 
omului, încrederea în perfectibilitatea umană, firescul afirmării indi- 
viduale, respectul faţă de femeie ş.a. 

Romanul cavaleresc medieval se consituie din mai multe cicluri. 
Cel mai important ciclu de romane cavalereşti este cel breton sau 
despre regele Arthur din Britania, numite şi romane despre isprăvile 
cavalerilor Mesei Rotunde. Printre acestea se evidenţiază: 1) lais-urile 
bretone, aparţinînd Mariei de France; 2) romanele despre Tristan şi Isolda; 
3) romanele despre regele Arthur; 4) romanele despre sfintul Graal. 

În creaţia lui Chrâtien de Troyes, creatorul romanelor cavalereşti 
despre regele Arthur, se disting două grupuri. În romanele primului 
grup (Erec şi Enida) dragostea este prezentată ca un sentiment firesc, 
liber de orice idealizare cavalerească şi rafinament, autorul insistînd 
asupra problemei compatibilităţii dragostei şi a faptelor vitejeşti, expri- 
mind ideea umanistă despre necesitatea egalităţii bărbatului şi a femeii 
în dragoste, căsătorie etc. În romanele din al doilea grup (Lancelot sau 
Cavalerul cu şareta, Yvain sau Cavalerul cu leul, Parceval sau Povestea 
Graalului) se intensifică elementul cavaleresc, problematica romane- 
lor se reduce la prezentarea diferitelor aspecte ale idealului cavaleresc. 

Un ciclu separat îl constituie romanele cavalereşti despre Tristan şi 
Isolda, al căror subiect a fost reconstruit de J. Bedier. Este exprimat 

conflictul dintre individualitatea umană şi vio- 
lenţa feudală, cu alte cuvinte - contradicţia 
dintre dragostea aleasă individual şi normele 
feudale de căsătorie. Faptul însemna începutul 
luptei pentru descătuşarea şi eliberarea perso- 
nalităţii umane de sub dogmele feudal-religi- 
oase. Romanul exprimă un protest împotriva 
violenţei feudale asupra omului, însă protestul 
este limitat la problema dragostei. Într-un sens, 
în Tristan şi Isolda sînt anticipate aspecte ale 
literaturii renascentiste. 

Romanul curtean german este cultivat de Wol- 
fram von Eschenbach, a cărui capodoperă în 
versuri, Parzival, promovează ideea împăcării 
şi a armonizării idealurilor cavalereşti cu cele 
morale. Autorul prefigurează şi idei preumaniste, 
renascentiste. 

În Spania romanul cavaleresc a căpătat am- 
ploare abia în sec. XV-XVI, servind ca imbold 
pentru a fi parodiat în capodopera lui Cervantes 
Don Quijote de la Mancha. Cel mai cunoscut este 
Amadis de Gaula. 

Literatura orașelor este expresia schimbărilor 
din societatea medievală ca urmare a creşterii 
rolului burgurilor. Dezvoltarea meşteşugurilor, 
a comerţului, consolidarea militară a oraşelor- 
comune, în care ia amploare activitatea econo- 
mică a viitoarei burghezii şi cea intelectuală 
(dezvoltarea învăţămîntului, a filozofiei şi a 
ştiinţelor, chiar dacă scolastica este încă puter- 
nică), apariţia populaţiei orăşeneşti cu o nouă 
mentalitate au generat şi o nouă literatură, 
opusă literaturii curtene sau cavalereşti, cultivînd 
alte teme, genuri şi specii literare şi exprimînd 
o altă concepţie despre lume şi om, în care tri- 
umfa bunul simţ, judecata trează, practicismul, 
cotidianul, uneori în forme groteşti. Literatura 
oraşelor creează personajele sale — oameni de 
la oraş, cu spirit critic, ceea ce a determinat 
tendinţele satirice, didactice şi moralizatoare 
ale acestei literaturi. 

Ca şi în literatura cavalerească, formele cla- 
sice ale literaturii orăşeneşti (sau burgheze, 
cum i se mai spune uneori, avindu-se în vedere 
„burgurile“) provin din Franţa: aici apar genuri 
şi specii noi, cele mai reprezentative modele ale 
acestui tip de literatură. O formă populară şi în- 
drăgită erau fabliaux-urile, nişte povestiri hazlii, 


în versuri scurte, menite să distreze, să stirnească 
rîsul, dar avînd şi un scop moralizator, didactic. 

În literatura germană o specie asemănătoare 
a fost schwank-ul. 

Notele satirice sînt caracteristice şi Romanu- 
lui lui Renart (sau Romanul Vulpoiului), operă 
celebră a literaturii orăşeneşti. 

O capodoperă a literaturii franceze este 
Romanul Trandafirului, operă tipică pentru ten- 
dinţa alegorico-didactică a literaturii oraşelor. 

Alegorii didactice atestăm şi în literatura 
medievală engleză, unde se evidenţiază poemul 
alegorico-didactic Viziunea lui Petru Plugarul, al 
lui William Langland. 

În literatura acestei perioade se dezvoltă şi o 
poezie lirică şi populară, ce denotă o tendinţă 
spre cultivarea unor specii fixe de poezie, proces 
laborios, care necesită artă, disciplină, precum 
şi o tendinţă orientată spre o poezie didactică 
şi satirică. Dintre speciile liricii populare se 
evidenţiază baladele, de exemplu, cele spani- 
ole, numite romanțe, sau cele engleze despre 
Robin Hood. 

În lirica franceză se impun cîţiva mari po- 
eţi, printre care Rutebeuf, care cultivă poezia 
autobiografică şi poezia satirică, preponderent 
anticlericală, şi care aproape că nu a scris despre 
dragoste; Charles d'Orlans, care a practicat 
balada, rondoul, versurile triste, melancolice; 
Francois Villon (1431-1463?), autor de tran- 
ziţie de la intersecţia secolelor, a epocilor, 
ultimul mare poet francez medieval, dar prefi- 
gurînd tendinţe renascentiste. Poezia sa e o 
tulburătoare confesiune a omului de la sfirşitul 
Evului Mediu. 

În literatura germană se impun, în poezia din 
perioada respectivă, poeţii care au creat Meister- 
gesang-ul, iar în cea spaniolă Cartea bunei iubiri 
a lui Juan Ruiz, un Villon al Spaniei. 

Teatrul medieval şi drama medievală reprezintă 
un fenomen nou, dar comparabil, în anumite 
aspecte ale evoluţiei sale, cu cel antic. Biserica 
creştină interzisese teatrul şi dramele antice, 
considerîndu-le manifestări păgîne. Însă tot 
biserica a încercat să reînvie teatrul, dar din 
alte motive, urmărind scopuri utilitare. Astfel, 
a apărut teatrul religios. Biserica nu a putut, 
însă, distruge tradiţia populară, străvechile cul- 

turi naturiste, legate de sărbătorirea venirii primăverii sau a iernii, a 
semănatului sau a striîngerii roadei, însoţite de dansuri, cîntece, de 
respectarea unor datini şi obiceiuri, din care provine teatrul comic. 
Drama religioasă include drama liturgică, misterul, miracolul. Teatrul 
comic a cultivat specii ca farsa, sotia, moralitatea. În Germania a 
existat un tip de farse numite Fastnachtspiel-uri (de la cuvîntul german 
Fastnacht — lăsata secului) — scenete comice jucate la sărbătorirea lă- 
satei secului de grupuri de oameni mascaţi, ceva în stilul obiceiurilor 
noastre teatralizate la sărbătorile de iarnă. Unele opere din literatura 


medievală pregătesc terenul pentru tranziţia spre Renaştere. 
„Din toate poemele 


care s-au scris după /lia- za 
da, cel al Cidului Momente ale receptării 


este cel mai homeric 
în spiritul său.“ 
ROBERT SOUTHEY 


Dintre operele medievale orientale cunoscute la noi amintim 
traducerea lui G. Coşbuc a Sakuntalei, operă transpusă ulterior şi 
de E. Camilar. Din Panciatantra s-au publicat fragmente tălmăcite 
încă în 1907, în Convorbiri literare. Mai tîrziu, în 1932, s-a publicat 
traducerea integrală din sanscrită, realizată de Th. Simenschy. Din 
poezia chineză s-a tradus, ce-i drept, nu după original, încă din 
secolul al XIX-lea. Cea mai valoroasă apariţie editorială rămîne a fi 
Antologia poeziei chineze clasice, tipărită în 1963 în colecţia „Bibli- 
oteca pentru toţi“. Şi din poezia japoneză s-a tradus, încă în secolul 


„Poezia trubadurilor s-a al XIX-lea, iar în 1940 a apărut o antologie de poezie japoneză (Eşarfe 
format sub influența po- de mătase), traspunerile fiind realizate de Al.T. Stamatiad, după 
eziei arabe, mai evoluată versiuni franceze. Mai multe versiuni în limba română a cunoscut 
la acea dată, mai rafinată, şi culegerea O mie şi una de nopți, începînd cu cea intitulată Halima 


cîntînd iubirea în accente 
pasionante.“ 
OVIDIU DRIMBA 


şi pînă la ultima, realizată de P. Hossu. Din poeţii persani s-a tradus 
în secolele XIX-XX, mai ales din Saadi, Hafiz, Omar Khayyam. 

Cele mai cunoscute opere ale literaturilor medievale europene 
au pătruns în spaţiul cultural românesc din vechi timpuri, prin 
traduceri şi adaptări. Romanul medieval a fost cunoscut prin aşa- 
numitele „cărţi populare“, de exemplu Alexandria (Romanul lui 
Alexandru Macedon), tălmăcirea datînd de prin secolul al XVII-lea. 
Încă din secolul al XIX-lea au fost publicate în presă traduceri din 
baladele engleze despre Robin Hood şi din baladele spaniole (Ro- 
mancero). Al. Popescu-Telega a publicat un fragment din Cîntarea 
Cidului, tălmăcit ulterior integral, ca şi Cintarea lui Roland. Există 
şi o versiune a Ciîntării Cidului, publicată la Chişinău, traducerea 
aparţinînd lui luliu Cîrchelan. S-au realizat mai multe traduceri din 


o „TI istan şi Isolda e eposul german, cea mai reuşită fiind a lui V. Tempeanu. M. Beniuc 
< biblia iubirii Evului Mediu a tradus în 1951 Cîntecul oastei lui Igor, tălmăcit şi în secolul al 
RA păgân, abia creştinizat, XIX-lea. Altă versiune modernă, intitulată Cînt de oastea lui Igor, a 

PUMA văzut lumina tiparului la Chişinău, în anii '70 ai secolului al XX-lea, 
N SINE ERIE traducător fiind George Meniuc. 
< 
[9] 
< 

Creaţia lui Dante Alighieri e strîns legată de climatul social şi politic 
al epocii sale. În Italia, în secolul al XIII-lea, mai ales în nordul ţării, 
existau oraşe-comune libere, bogate şi puternice, în care orăşenii luptau 
înverşunat împotriva vechilor rînduieli feudale. Intensitatea luptei era 
diferită de la o regiune la alta, oraşele-comune italiene duşmănindu-se, 
dar înţelegînd şi necesitatea unificării Italiei şi a transformării ei într-un 
stat unitar, cu putere centralizată. Dezvoltarea furtunoasă a oraşelor, 
în special în partea de nord a Italiei, diversificarea meseriilor practi- 
cate, intensificarea comerţului contribuie la apariţia unei noi forme 
de viaţă economică, politică, socială şi culturală. Schimbările creează 
premise pentru o nouă literatură şi cultură. 

Viaţa societăţii italiene din epocă este dominată de lupta dintre două 
partide politice: ghibelinii, partidul nobililor, ce aspirau la unificarea 
Italiei cu sprijinul împăratului Germaniei, şi guelfii, partidul mese- 
riaşilor şi al comercianților, care doreau acelaşi lucru, dar în frunte cu 
papa. Scindarea ulterioară a guelfilor în două fracțiuni („albii“, adepţi 
ai papei, la care va adera şi Dante, şi „negrii“, susținători ai împăratului 
german), lupta dintre ele terminîndu-se cu triumful guelfilor negri şi 
exilul lui Dante, din care, ca şi poetul exilat Ovidiu, nu s-a mai întors. 

Oraşul Florenţa devine un centru al vieţii economice, politice şi cul- 
turale a Italiei. Aici a înflorit şcoala poetică a „dulcelui stil nou“. Spre 
deosebire de poezia cavalerească din Evul Mediu, poezia stilnovistă 
denotă maturizarea conceptului de iubire şi ipostaza nouă a femeii 
în poezie, rafinamentul filozofic, spontaneitatea sinceră, exploatarea 
virtuţilor poetice ale limbii comune vorbite. Ea anunţă prerenaşterea 
italiană, care şi-a găsit expresia plenară în creaţia lui Dante Alighieri — 
ultimul poet al Evului Mediu şi, totodată, primul poet al timpurilor noi. 
Atit viaţa, cît şi opera dantescă se găsesc sub semnul acestui dualism, 
propriu întregii literaturi prerenascentiste. Dante este considerat pre- 
cursor al umanismului. 

Ca poet, Dante a început să scrie versuri în maniera şcolii siciliene, 
apoi a trecut la „dulcele stil nou“. Această manieră caracterizează Viaţa 
nouă, volum în care versurile (sonete de dragoste către Beatrice) se 
intercalează cu fragmente în proză, evidenţiindu-se elemente noi, (pre) 
renascentiste, confesiunile sincere ale poetului îndrăgostit de Beatrice, 
alături de elementele încă vechi, medievale. 

Opera doctrinară a lui Dante cuprinde tratatele Despre monarhie, 
Banchetul şi Despre elocinţa în limba vulgară (cunoscut şi cu denumi- 
rea Despre limba populară). Despre monarhie include concepţiile sale 

Dante Alighieri s-a născut 
la Florenţa în anul 1265, 
într-o familie aparţinînd 
micii nobilimi orăşeneşti. 
A urmat studii tipice pentru 
şcoala medievală, comple- 
tîndu-le cu învățarea limbi- 
lor franceză şi provensală. 
Totodată, Dante este atras 
de literatura antică, dintre 
poeţii latini admirîndu-l 
pe Vergiliu. La nouă ani 
s-a îndrăgostit de o fată de 
vîrsta lui, Beatrice Portinari, 
pe care a iubit-o toată viaţa, 
şi care l-a inspirat pentru 
prima operă, Viaţa nouă, 
dar şi pentru capodopera 
Divina Comedie. Beatrice, 
despre care Dante a vrut să 
spună „ceea ce despre nici o 
femeie nu s-a spus vreodată“, a 
fost întruchiparea nu doara 
frumuseţii divine, dar şi a for- 
melor de gîndire superioare 
iubirii — filozofia şi teolo- 
gia. După moartea Beatricei, 
Dante se consacră studiului 
filozofiei, se înscrie în cor- 
poraţia medicilor, participă 
la viaţa politică a Florenței, 
face parte din fracțiunea 
guelfă a „albilor“. După ce 
puterea la Florenţa trece la 
guelfii „negri“, Dante este 
exilat, pribegind prin dife- 
rite oraşe ale Italiei. Moare 
la Ravenna în 1321. 

politice, Banchetul tratează probleme de ordin 
filozofic, iar Despre elocinţa în limba vulgară 
oferă o schiţă referitoare la formarea limbilor 
romanice, Dante fiind considerat şi fondatorul 
filologiei romanice. 

Capodopera ce i-a adus lui Dante celebri- 
tatea este Comedia (Divină a fost numită de 
către urmaşi, începînd cu Boccaccio - primul 
său biograf şi comentator, autorul cărţii Viaţa 
lui Dante). Urmînd principiile artei poetice 
medievale, Dante îşi intitulează opera Comme- 
dia, pentru că aşa se numeau atunci operele cu 
un început trist şi un sfârşit fericit. Dante preia 
tradiţia „viziunilor“ despre lumea de dincolo, 
foarte răspîndite în Evul Mediu, dar nu lipsesc 
izvoarele antice, de exemplu, cartea a VI-a din 
Eneida lui Vergiliu, în care se povesteşte despre 
călătoria lui Enea în împărăţia morţilor. Astfel, 
opera lui Dante reprezintă o călătorie imaginară 
prin tărimurile lumii de apoi. Divina Comedie se 
compune dintr-un prolog şi trei mari cărţi, nu- 
mite cantice (Infernul, Purgatoriul şi Paradisul, 
corespunzînd celor trei tărimuri ale lumii de 
dincolo), fiecare cantică, la rîndu-i, conținînd 
cite treizeci şi trei de cînturi, scrise în terţine, 
încheindu-se cu cuvintul „stele“. Fiecare tărim 
cuprinde cîte zece părţi componente: Infernul 
este compus dintr-o cîmpie întunecată şi nouă 
cercuri, Purgatoriul — din ţărmul mării, coasta 
muntelui, şapte briie şi paradisul pămîntesc, 
iar Paradisul — din nouă ceruri mobile şi un 
cer fix, numit Empireul. Utilizarea numărului 
simbolic trei (cu multiplii săi nouă, treizeci şi trei, 
nouăzeci şi nouă), şapte şi zece (inclusiv la pă- 
trat — 100) asigură echilibrul şi simetria acestei 
vaste construcţii şi subliniază aspiraţia poetului 
spre perfecţiune. 


Divina Comedie începe cu o „rătăcire“ a poetului: 
fiind „în miezul vieţii“, îşi pierde „dreapta cărare“, 
pomenindu-se într-o pădure întunecată, unde este 
ameninţat de trei fiare sălbatice — un leu, o lupoaică şi 
o panteră. Din această pădure îl scoate umbra poetului 
latin Vergiliu, care îi comunică poetului că a fost trimis 
de Beatrice şi că îl va conduce prin împărăţia păcatului 
(Infernul) şi prin cea a curăţirii de păcate (Purgatoriul). 
Dante şi Vergiliu trec prin poarta Infernului şi ajung în 

primul cerc al acestuia — Limbul, unde se află, fără a 
suferi vreo pedeapsă, sufletele copiilor morţi înainte 
de Hristos, adică fără a fi botezați. Tot aici se află şi 
sufletele unor cunoscuţi reprezentanţi ai Antichității, 
printre care Dante îi recunoaşte pe Homer, Horaţiu, 
Ovidiu, Lucan. Aici este şi locul însoţitorului Vergiliu, 
Dante fiind mîndru că era al şaselea între asemenea 
genii. La intrarea în cercul al doilea se întîlnesc cu rege- 
le mitologic Minos, judecătorul Infernului, care judecă 
sufletele păcătoşilor, după care fiecare este aruncat 
într-un cerc al Infernului, conform păcatelor săvîrşite. 
În cercul al doilea se chinuie cei care au păcătuit prin 
dragoste. Printre umbrele unor mari eroi şi eroine din 
Antichitate şi din Evul Mediu apar şi cele ale lui Paolo 
Malatesta şi Francesca da Rimini, a căror istorie tra- 
gică îl înduioşează pe Dante atît de mult încît îşi pierde 
cunoştinţa. Venindu-şi în fire, poetul şi călăuza sa trec 
prin celelalte cercuri ale Infernului, unde îşi ispăşesc 
pedeapsa cei care au păcătuit prin lăcomie, zgîrcenie şi 
risipă. Urmează „întilniri“ cu mînioşii, ereticii, violenţii, 
sinucigaşii, hulitorii, destrăbălaţii, cămătarii, seducă- 
torii, linguşitorii, vrăjitorii, pungaşii, ipocriţii, hoţii etc. 

În cercul al optulea (cîntul XXVI) se află sufletele 
sfătuitorilor de rele, printre ei şi Ulise (Odiseu), care 
povesteşte despre ultima sa călătorie într-un monolog 
ce dezvăluie măreţia cutezanţei şi a raţiunii umane. În 
ultimul cerc al Infernului se află trădătorii de tot soiul. 
Astfel, în Infern, Dante se întîlneşte cu personalităţi din 
trecut şi cu unii dintre contemporani. Dante şi Vergiliu 
străbat un labirint subteran şi ajung la poalele mun- 
telui Purgatoriului. Vergiliu urmează sfatul lui Cato, 
supraveghetorul Purgatoriului, încingîndu-l pe Dante 
cu „stuful umilinţei“ şi spălîndu-i faţa la marginea mă- 
rii, ca să poată păşi pe tărimul celor ce cred în ispăşirea 
păcatelor prin pocăință. Astfel, trecînd prin Purgatoriu, 
se vor întîlni cu cei care s-au căit în ultimul moment 
sau au murit de moarte violentă, reuşind să se pocă- 
iască, cu mai mulţi leneşi, neglijenţi, trufaşi, invidioşi, 
nepăsători, zgîrciţi, risipitori, desfrînaţi etc., ascultind 
pilde demne de urmat. Îndreptîndu-se spre Paradisul 
pămîntesc, Vergiliu îi spune lui Dante că aici misiunea 
sa de călăuză este pe sfîrşite, declarîndu-l pe poetul 
italian stăpîn al propriului destin şi luîndu-şi rămas 
bun de la el. Dintr-un car triumfal apare Beatrice care 
îl mustră pe Dante pentru toate păcatele săvîrşite după 
moartea ei, iar el se căieşte de greşelile comise. Femeia 
iubită îşi scoate vălul ce-i acoperea faţa şi i se arată lui 
Dante în toată strălucitoarea ei frumuseţe. Beatrice îi 
vorbeşte despre pomul cunoaşterii binelui şi răului, iar 
Dante este scufundat în apă sfîntă, purificîndu-se de 

toate păcatele şi fiind gata să se ridice spre ceruri şi 
spre stele. Înainte de a intra în Paradis, Dante îl invocă 
pe Apollo, zeul artelor şi al ştiinţelor, pentru a-l ajuta 
să-şi ducă la bun sfîrşit opera. Împreună cu Beatrice, 
poetul pătrunde în primul cer, al Lunii, discutînd cu 
ea mai multe probleme teologice. Urmează cerul lui 
Mercur, cu sufletele active, cerul lui Venus, cu sufletele 
iubitoare; cerul Soarelui, cu sufletele înțelepte; cerul lui 
Marte, cu sufletele războinicilor; cerul lui Jupiter, cu 
sufletele principilor înţelepţi şi drepţi; cerul lui Saturn, 
cu sufletele contemplative; cerul înstelat, cu sufletele 
triumfătoare, unde Dante vede triumful lui Hristos; 
cerul mobil, cu stihiile îngereşti şi, în cele din urmă, 
Empireul, unde Dante obţine favoarea de a contempla 
şi înţelege taina unităţii şi a trinităţii lui Dumnezeu, 
taina încarnării şi a învierii lui Hristos. Visul se între- 
rupe aici, poemul încheindu-se cu versul „iubirea care 
mişcă sori şi stele“. 

Divina Comedie este, pe de o parte, o sinteză 
a literaturii şi a culturii medievale, în general, 
pe de altă parte, reprezintă o prevestire a Ii- 
teraturii umaniste din epoca Renaşterii, adică 
poate fi considerată operă prerenascentistă. 
„Elogiul culturii antice, al demnităţii şi nobleţei 
omeneşti, al meritului, al cunoaşterii, al voinţei 
şi al acţiunii, fac, îndeosebi, ca Divina Comedie, 
una din marile sinteze ale Evului Mediu, să pre- 
figureze idealuri noi“ (C. Comorovski). 

Deşi tematica poemului pare a fi una pur 
religioasă, vizînd lumea de apoi, este sugerată 
şi însufleţită, în mare parte, de lumea reală, de 
problemele actuale ale epocii. În poem şi-a găsit 
expresia un dualism caracteristic pentru Dante, 
ce îmbină concepţia şi atitudinea încă veche, 
medievală, faţă de lume şi om cu o serie de 
elemente ale unei noi concepţii, renascentiste, 
umaniste despre lume şi om. Luînd în discuţie 
mai multe probleme, Dante le interpretează în 
spiritul concepţiilor medievale, dar le depăşeşte 
adesea, oferind abordări ce prefigurează uma- 
nismul Renaşterii. Dintre numeroasele proble- 
me pe care le pune poetul s-ar putea evidenția 
cîteva principale, în a căror interpretare trebuie 
să surprindem atît ceea ce este vechi, medieval, 
ascetic, bisericesc, precum şi ceea ce apare ca 
ceva nou, umanist, renascentist. Printre acestea 
se evidenţiază: problema bisericii şi a clerului, 
problema antichităţii, problema credinței şi a 


raţiunii, problema iubirii, problema activismu- 
lui omului ş.a. Astfel, Dante a fost un creştin, 
un om credincios, care nu punea la îndoială 
necesitatea bisericii şi a credinţei, procedînd 
ca o persoană formată în spiritul concepţiilor 
medievale. În acelaşi timp, el îşi permitea să 
critice clerul de toate rangurile, inclusiv pe 
papa de la Roma (cîntul XIX din Infern, de 
exemplu), prefigurînd prin aceasta atitudinea 
umaniştilor faţă de slujitorii cultului. Ca om 
religios, Dante îi plasa pe reprezentanţii lumii 
antice în Infern, pentru simplul fapt că au fost 
păgîni. Pe Vergiliu îl ia, totuşi, în calitate de 
însoțitor prin Infern şi Purgatoriu, încercînd să 
reabiliteze astfel Antichitatea în spiritul uma- 
nismului renascentist. Dante apelează adesea la 
figuri din mitologia antică (Cerberul, Centaurul 
ş.a.) pentru a îmbogăţi schematica mitologie 
creştină. În concordanţă cu dogma creştină, 
Dante pune mai presus credinţa decît raţiunea, 
Beatrice întruchipînd înţelepciunea divină, 
altfel spus — credinţa. Poetul, însă, dă o înaltă 
apreciere şi raţiunii, Vergiliu fiind un simbol al 
raţiunii omeneşti. Iar în cîntul XXVI din Infern, 
referindu-se la eroul mitologiei greceşti Ulise 
(Odiseu), poetul italian proslăveşte curiozitatea 
raţiunii, dorința umană de a cunoaşte tainele 
universului. Spre deosebire de slujitorii cultu- 
lui, care nu admiteau implicarea omului în tre- 
burile lumeşti, Dante aprobă activismul social 
al acestuia, elogiază adevăratul patriotism, îi 
acuză pe politicienii corupți şi pe trădători. 
Dante manifestă un viu interes pentru individ, 
el însuşi fiind una dintre cele mai complexe 
personalităţi ale poemului. Poetului italian ni- 
mic din ce este omenesc nu îi e străin: iubirea, 
duioşia, îndoiala, ura, disprețul, frica etc. 
Unul dintre cele mai zguduitoare episoade 
din Divina Comedie este cîntul V din Infern, în 
care este pusă în discuţie problema dragostei. 
Ca poet format în tradiţia medievală creştină, 
Dante condamnă dragostea pămîntească, gă- 
sind-o păcătoasă, punînd-o mai presus pe cea 
divină, cerească, platonică. De aceea, sufletele 
păcătoşilor din iubire se chinuie în iad. Conţi- 
nutul cîntului V din Infern redă episodul iubirii 

dintre Francesca da Rimini şi Paolo Malatesta. Însă, ca poet prerenascentist, Dante manifestă 
compasiune pentru aceşti îndrăgostiţi, anticipînd, astfel, atitudinea umaniştilor faţă de dragoste. 


Deşi Boccaccio este considerat ca prim-comentator al Divinei Comedii, de fapt, însuşi Dante a 


fost primul ei comentator, în Epistola către Can Grande della Scala, în care autorul explică sem- 
nificaţia titlului, dar şi cele patru sensuri (literal, alegoric, moral şi anagogic) ale oricărei opere, 
conform exegezei medievale. Poemul nu este doar o viziune, ci o măreaţă metaforă, redînd starea 
morală a omului Dante şi starea tragică a lucrurilor din lumea înconjurătoare. 


Divina Comedie 


Infernul 


Cîntul V 


Cercul al doilea. Judecătorul Infernului: Minos. Păcăto- 
şii din dragoste: Francesca da Rimini şi Paolo Malatesta. 
Povestea lor de dragoste şi de moarte. 

Ci ascultînd cum deapănă-amintirea 

de cavaleri şi doamne de-altădată 
mă-nvinse mila mai să-mi pierd simţirea 
şi-am zis: „Poete, — aşa grăi din ceată 
pe-aceia doi ce strînşi în zbor se-mbie 

şi ca şi fulgul de uşori se-arată“. 
„Aproape, spuse, cînd vor fi să fie, 

pe dragostea ce le-a săpat mormîntul 

îi roagă să se-apropie şi-au să vie“. 
Abia-i împinse-n preajma noastră vintul 
şi-am zis: „Grăiţi, de nu vă-mpinge zorul, 
O, inimi frînte, şi vi-e dat cuvîntul“. 
Precum hulubii, cînd îi mînă dorul 

de cuibul dulce,-ntind aripi uşoare 
şi-aceeaşi vrere le grăbeşte zborul, 

aşa şi ei spre noi, din ceata-n care 
Didona stă, prin iureşu-învrăjbit, 

atîta foc pusesem în strigare. 

„O, suflet bun şi nobil ce-ai trudit 
s-ajungi aici, noi ce pămîntu-odată 

cu-al nostru sînge-n lume-am înroşit“. 
„De nu ne-ar fi vrăjmaş cerescul tată, 
noi l-am ruga să-ţi deie moarte-uşoară, 
căci milă ai de soarta ce ni-e dată. 

De vrei s-asculţi povestea noastră-amară 
ori să ne-ntrebi, te-om asculta şi-om spune, 
pînă ce vîntul nu se-ndeamnă iară. 
Cetatea-n care m-am născut pe lume 

pe țărm adastă unde Padul moare 

cu-ai săi, şi apa şi-o revarsă-n spume. 
Iubirea care-n cei aleşi tresare 

îl prinse-n mreji cu-a mea făptură, moartă 
în chip ce şi-azi, cînd mi-amintesc, mă doare. 
Iubirea care pe iubiţi nu-i iartă 

de chipu-i drag pe veci m-a-nlănţuit, 

încît, cum vezi, nu-i chin să ne despartă. 
Iubirea-aceeaşi moarte ne-a sortit: 
străfund de iad pe ucigaş l-aşteaptă“. 
Astfel grăi. Şi cum şedeam mihnit 

de-a lor osîndă tălmăcită-n faptă, 

lăsai obrazu-n jos, către pămînt, 

pîn'ce Virgil: „Ce ai?“ rosti în şoaptă. 
Tîrziu, cînd glasu-mi se rosti-n cuvînt: 
„O, cîte vise şi ce dor de viaţă 

i-a-mpins, grăii, pe aceştia spre mormînt!“ 
Şi-ntors spre ei: „Francesca,-am spus, pe faţă 
mi-aşterne lacrimi dorul tău şi chinul; 

ci spune-mi tu, pe cînd eraţi în viață 

şi încă dulce vă era suspinul, 

cum de v-aţi prins în mreaja de ispite, 

şi dragostei i-aţi cunoscut veninul?“ 
„Nu-i chin mai mare-n vremi nenorocite 
decit — răspunse-n lacrimi şi păli — 

să-ţi aminteşti de clipe fericite. 

Şi-o ştie domnul tău. Dar de mă-mbii 
să-ţi spun dorinţa cum ne-a-nvins treptat, 
suspin şi grai rostind voi împleti. 
Citeam odată cum l-a subjugat 

pe cavalerul Lancelot iubirea; 

singuri eram şi fără de păcat. 

Adesea-n taină ne-am surprins privirea 
şi-acelaşi gînd obrajii ne-a pălit; 

ci-un singur vers ne-a biruit simţirea. 
Cînd am citit cum zîmbetul rîvnit 

i-l sărută pe gură Lancelot, 

acesta ce mi-e în veci nedespărţit 

mă sărută şi-un freamăt era tot; 
de-atunci nicicînd n-am mai citit "nainte 
căci pentru noi fu cartea Galeot“. 

Şi-n timp ce unul se rostea-n cuvinte, 
cel'lalt plîngea astfel încît, dovadă 

că-mi frînse mila grai şi simţăminte, 
căzui cum numai morţii pot să cadă. 


"ŞI 


EVUL MEDIU 


(3 Chestionar pentru lectură comentată dt ie tacă 


Viziunea este o specie 
a literaturii clericale 
medievale în care 

se relatează despre 
cum „a văzut“ omul 
lumea de dincolo. 


* În baza fragmentului din cîntul V, comentaţi atitudinea lui Dante faţă 
de dragoste. 


* Cum sînt prezentaţi Francesca da Rimini şi Paolo Malatesta? 

* Cum credeţi, de ce Dante este atit de curios să afle istoria iubirii acestor 
doi tineri? 

* Ce rol joacă în acest cînt descrierile de peisaj? 

* Explicaţi comparaţiile din acest fragment. 


* Evidenţiaţi în fragmentul dat ceea ce îl caracterizează pe Dante ca ultimul 


poet al Evului Mediu şi primul poet al timpurilor noi. 


Momente ale receptării 


Încercările de traducere în română din Dante le datorăm lui Ion 
Heliade Rădulescu (primele cinci cînturi din Infern şi un sonet din 
Viaţa nouă). Au mai tradus din Divina Comedie Gh. Asachi, A. Den- 
suşianu, N. Gane ş.a. Prima traducere integrală a capodoperei dan- 
teşti îi aparţine lui George Coşbuc, despre care Ramiro Ortiz scria: 
„Coşbuc şi-a făcut un suflet dantesc, mulţumită căruia frumuseţea 
traducerii lui nu rezultă din fidelitatea cu care a interpretat fiecare 
cuvînt în parte, ci din tonul general şi aproape, aş zice, de „suflarea 
dantescă“, pe care a ştiut să i-o dea... Mie traducerea mi se pare 
prețioasă nespus şi de aşa fel, că puţine popoare din Europa se 
pot făli cu alta mai bună“. Au urmat şi alte traduceri, inclusiv ale 
sonetelor din Viaţa nouă. O ultimă şi excelentă traducere a Divinei 
Comedii, publicată în 1965, îi aparţine Etei Boeriu. La Chişinău a 
fost publicată în 1968 traducerea lui G. Coşbuc. Istoria interpre- 
tărilor critice ale operei lui Dante începe cu consemnările lui Gh. 
Asachi. Cea mai mare contribuţie în perioada modernă aparţine 
aceluiaşi G. Coşbuc, care intenţionase să scrie un amplu comen- 
tariu, în şase volume, din care a reuşit să scrie doar două. Printre 
celelalte lucrări despre viaţa şi opera lui Dante se evidenţiază cele 
scrise de T. Vianu, Al. Marcu, Al. Balaci, precum şi studiul lui T. 
Pârvulescu şi D. D. Panaitescu Dante în România. Dintre basarabeni 
un mare popularizator al operei lui Dante a fost N. Rusu, autorul 
volumului Dante Alighieri (1965) şi al studiului introductiv la ediţia 
chişinăuiană a Divinei Comedii. Opera lui Dante a fost admirată şi 


AMINTITIVĂ 


Care este titlul unei 
viziuni medievale 
engleze? 


NOTA BENE 


La Chişinău prima carte 
despre Dante Alighieri, un 
studiu monografic, a fost 
publicată în anul 1965. Au- 
torul lucrării, profesorul 
Nicanor Rusu, fost bursier 
în Italia, unde şi-a luat şi 
doctoratul, era un fin cunos- 
cător al creaţiei lui Dante. 


„Dante nu a avut o 
viziune mistică, nu a 
avut o viziune dată de 
somn. El a călătorit viu, 
cu ochii dilataţi, însetat 
de cunoaştere, cum 

a fost întreaga viaţă. 

Şi el străbate tărîmurile 


apreciată de numeroşi scriitori români clasici şi contemporani. Eco- de dincolo ca un poet, 
uri danteşti se întîlnesc în creaţia lui 1. Budai-Deleanu, C. Negruzzi, ca un om întreg, cu toate 
N. Filimon, Al. Odobescu, V. Alecsandri ş.a. Gh. Asachi, V. Micle, iubirile şi urile sale, cu i: 
Al. Macedonski, N. Iorga i-au dedicat lui Dante elogioase versuri. toate dorurile şi visurile, x 
cu toate durerile şi < 
speranţele. El este cel < 
mai realizat personaj w 
al înaltei sale opere.“ e 
ALEXANDRU BALACI U 

RENAȘTEREA 


„Civilizaţia Renaşterii este cea dintii 

care descoperă şi pune în lumină figura 

omului în integritatea şi bogăţia ei. “ 
JAKOB BURCKHARDT 


CLASA A X-A 


OBIECTIVE ŞI COMPETENŢE 


La sfîrşitul studierii compartimentului 

veţi cunoaşte: 

* noţiunile de Renaştere şi umanism; 

* factorii care au contribuit la constituirea şi dezvoltarea literaturii 
renascentiste şi a umanismului; 

* limitele cronologice ale literaturii Renaşterii; 

* noţiuni de teorie literară (genuri şi specii literare), în baza valorilor 
artistice renascentiste; 

* operele de referinţă ale literaturii din epoca Renaşterii; 

* aspectele cele mai importante ale receptării literaturii renascentiste 
în spaţiul literar românesc; 

veţi fi capabili: 

* să evidenţiaţi caracterul specific al literaturii renascentiste; 

* să caracterizați concepţia umanistă despre lume şi despre om care 
stă la baza literaturii Renaşterii; 

* să comentaţi unele opere reprezentative ale literaturii renascentiste; 

* să evidenţiaţi ideile umaniste în operele renascentiste studiate; 

* să identificaţi în literatura română reminiscenţe ale umanismului; 


veţi fi în stare: 


* să vă exprimaţi punctul de vedere asupra unor opere renascentiste; 
* să promovați interesul pentru lectura unor valori literare autentice; 
* să conştientizaţi necesitatea autocunoaşterii şi a punerii în valoare 
a propriei personalităţi ca rezultat al receptării şi cunoaşterii literaturii 
umaniste; 
* să valorificaţi ideile desprinse din studiul literaturii renascentiste 
în viaţa cotidiană; 
* să contribuiţi la cultivarea în jurul vostru a toleranţei, diversităţii 
şi a multiculturalismului. 

RENAŞTEREA 


Repere istorice şi culturale 


Ultima perioadă a Evului Mediu, cronologic cuprinzînd sfîrşitul secolului al 
XV-lea, secolul al XVI-lea şi începutul secolului al XVII-lea, e cunoscută cu denumi- 
rea de Renaştere. Epoca Renaşterii a fost pregătită de întreaga evoluţie a societăţii 
feudale, dar, mai ales, de marile transformări, evenimente şi descoperiri ce au loc 
în secolele XV-XVI: apariţia elementelor viitoarei societăţi capitaliste în sînul vechii 
societăţi feudale în destrămare, creşterea rolului oraşelor şi al manufacturilor, 
intensificarea comerţului, progresul în navigaţie, marile descoperiri geografice, 
inventarea tiparului. Un eveniment important a fost Mişcarea Reformei, iniţiată 
de Martin Luther, ai cărei adepţi au fost numiţi mai tîrziu protestanți, mişcare 
cu repercusiuni în mai multe ţări europene, conducînd la războaie religioase. Se 
schimbă radical concepţia despre lume, despre om, în comparaţie cu cea veche, 
medievală. Noua concepţie se numeşte umanism, ca şi mişcarea social-culturală 
care o promovează în cele mai diverse domenii ale activităţii omului: ştiinţă, 
filozofie, morală, literatură, pictură, arhitectură, teatru, muzică etc. 


. . . . . . . . . . . . . . . . . . . . . . . . . . . . . . . . . . . 


Renaşterea şi umanismul sînt într-o legătură indisolubilă, deşi 
reprezintă noţiuni diferite ce nu trebuie confundate sau identificate. 
Renaşterea, de fapt, este o epocă în istoria omenirii (cuprinzînd, în 
Italia, secolele XIV-XVI, iar în celelalte ţări vest-europene -— sfîrşitul 
secolului al XV-lea, întreg secolul al XVI-lea şi chiar începutul secolului 
al XVII-lea), care a produs o civilizaţie şi o cultură nouă, la a cărei bază 
se află umanismul, în sensul de concepţie despre viaţă, de viziune 
asupra lumii, opusă concepţiei medievale, scolastice şi dogmatice. 
Termenul umanism se aplică preponderent curentului sau mişcării 
culturale apărute în Italia pe la mijlocul secolului al XIV-lea, iar apoi 
şi în alte ţări europene, în secolele XV-XVI. Astăzi această mişcare este 
cunoscută ca umanism renascentist sau, pur şi simplu, umanism, deşi 
la origini denumirea era de Studia Humanitatis sau de Humaniores 
Litterae y Humanitas. 

Prin umanism se înţelege nu numai curentul sau mişcarea culturală 
la care ne-am referit, dar şi concepţia despre lume promovată de repre- 
zentanţii ei, aşezînd omul în centrul universului şi considerîndu-l drept 
cea mai mare minune a lumii, afirmîndu-i măreţia şi nemărginitele 
posibilităţi de cunoaştere. Ideea anticilor că omul este măsura tuturor 
lucrurilor, că numai în raport cu omul capătă valoare toate lucrurile 
este pusă la baza concepţiei umaniste despre lume. 

În această epocă raţiunea umană descoperă alte dimensiuni ale lu- 
mii, alte spaţii, alte coordonate economice, etice şi politice. Ca rezultat 
al descoperirilor geografice şi ştiinţifice se instaurează o altă imagine 

„Deşteptarea culturală 
ce caracterizează 
henaşterea încă. de la 
începul reprezintă, înainte 
de toate, o reinnoită 
afirmare a omului, a 
valorilor umane, în 
domenii multiple: de 
la arte la viata civilă. 
Nu întâmplător, ceea ce 
frapează mai cu seamă 
la scriitori şi istorici 
este această preocupare 
pentru oameni, pentru 
lumea lor, pentru 
activitatea lor în lume. “ 


EUGENIO GARIN 


NOTA BENE 


Referindu-se la rolul filolo- 
giei din acea epocă, E. Renan 
scria: „Nu mă tem că exagerez 
spunînd că filologia, indiso- 
lubil legată de atitudinea 
critică, este unul dintre cele 
mai esențiale elemente ale 
spiritului modern, că fără de 
filologie, lumea modernă nu 
ar fi aceea ce este, că filologia 
constituie marea diferenţă 
între evul mediu şi timpurile 
moderne. Dacă depăşim evul 
mediu în claritate, în precizie, 
în critică, apoi o datorăm ex- 
clusiv educaţiei filologice... 
Spiritul modern, adică raţio- 
nalismul, critica, khberalismul, 
a fost întemeiai în aceeaşi zi cu 
filologia. Întemeietorii spiri- 
tului modern sînt filologia. “ 

şi concepţie a lumii. Umanismul din epoca 
Renaşterii a parcurs mai multe etape — atît în 
Italia, patria sa, cît şi în ţările unde s-a afirmat 
în secolul al XVI-lea. 

Termenul Renaştere a fost, se pare, folosit 
pentru prima oară de J. Michelet, în 1855, şi de 
J. Burckhardt, în 1860, denumind mişcarea cul- 
turală umanistă. Renaşterea nu este un fenomen 
pur italienesc, chiar dacă mişcarea renascentistă 
din alte ţări europene a fost, parţial, şi rodul 
unor ecouri ale Renaşterii italiene. 

Noul climat economic, social şi politic, 
iniţial în Italia secolului al XIV-lea, apoi şi în 
celelalte ţări europene şi-a lăsat amprenta şi 
asupra literaturii umaniste din epoca Renaşterii. 
Aceste schimbări au contribuit la formarea noii 
mentalități, gîndiri şi viziuni asupra lumii, ce 
au redefinit locul omului în lume în raport cu 
concepţia medievală veche. Acum omul începe 
să se emancipeze, să dobindească autonomie 
şi valoare ca individ, să gîndească liber şi să 
trăiască precum îl îndeamnă mintea şi natura 
sa. Omul devine activ, curios, optimist, dornic 
să se autocunoască şi să cunoască lumea, să se 
afirme, crezînd în posibilităţile sale nemărginite, 
aproape demiurgice. Aceste transformări ale 
mentalităţii omulul obişnuit din epocă au avut 
un impact cu totul deosebit la nivelul omu- 
lui cult, al cărturarului sau artistului, care se 
înarmează cu noua concepţie umanistă despre 
lume şi încearcă să o promoveze în activitatea 
intelectuală. Omul nou devine un ideal şi pen- 
tru marii gînditori şi artişti umaniști. Cuvintele 
umanistului Pico della Mirandola „Nimic nu este 
mai presus pe pămînt decît omul, nimic nu este 
mai presus în om decît mintea şi sufletul lui“ 
exprimă o convingere generală a umaniştilor 
din toate părţile privind omul şi valoarea sa. 

La sfîrşitul secolului al XV-lea şi începutul 
secolului al XVI-lea, cînd umanismul se afirmase 
şi se consolidase definitiv în Italia, dar dispăruse 
şi entuziasmul primelor generaţii de umaniști, 
în alte ţări europene concepţiile umaniste ca- 
pătă o amploare excepţională la curţile regale, 
în universităţi şi în unele sectoare ale clerului 
şi ale burgheziei. Ele se răspîndesc inclusiv 
graţie sprijinului unor mecenaţi de rangul cel 
mai înalt (Carl VIII, în Franţa, Izabela Catolica 

şi cardinalii Mendoza şi Cisneros, în Spania, 
Friedrich de Saxonia, în Germania ş.a.). În pe- 
rioada de ascensiune a umanismului în Europa 
se evidenţiază, prin contribuţia la afirmarea 
curentului umanist pe plan european, Erasmus 
din Rotterdam (1469-1536), numit „prinţul 
umaniştilor Europei“. 

Activitatea unei bune părţi a umaniştilor 
s-a transformat cu timpul în una de cabinet, 
de pură cărturărie, depărtîndu-se de mersul 
societăţii burgheze în devenire, care îşi mani- 
festa caracterul tot mai antiuman. Idealurile 
umaniste nu-şi puteau găsi posibilităţi de reali- 
zare în viaţă. Aceasta i-a făcut pe mulţi umaniști 
ai ultimelor generaţii să-şi piardă optimismul şi 
încrederea în materializarea ideilor pentru care 
luptau. Concepţiile multora capătă un caracter 
tragic, ceea ce a determinat apariţia conceptului 
de umanism tragic, specific Renaşterii tardive. 

În ceea ce priveşte impactul umanismului 
asupra artei şi a literaturii din Epoca Renaşterii, 
se poate spune că artele şi literatura, create în 
această perioadă, poartă, într-un fel sau altul, 
amprenta concepţiei umaniste despre om şi 
despre lume. Efectele noii concepţii umaniste 
au fost impresionante atît în artă (Rafael, Leo- 
nardo da Vinci, Tiţian, Michelangelo, Maza- 
ccio, Perugino, Giorgione ş.a.), cât şi în ştiinţă 
(Leonardo da Vinci, Kepler, Galileo Galilei, 
Giordano Bruno, Copernic). 

Caracterizarea generală a umanismului şi a 
Renaşterii va fi completă, însă, dacă se va inclu- 
de şi o serie de alte probleme, cum sînt rapor- 
turile dintre umanism şi Mişcarea Reformei în 
principalele ţări europene, formarea statelor 
naţionale şi, în legătură cu aceasta, problema 
monarhului, problema limbii ş.a. Cu atît mai 
mult cu cît aceste aspecte au fost abordate de 
scriitorii renascentişti în majoritatea operelor. 

Marii scriitori ai Renaşterii europene (Pe- 
trarca, Boccaccio, Cervantes, Lope de Vega, 
Rabelais, Shakespeare ş.a.) au fost umanişti 
în sensul adevărat al cuvîntului, au promovat 
concepţii umaniste, au conturat chipul omului 
Renaşterii, liber de orice constrîngeri, dornic de 
a-şi trăi viaţa aşa cum îi dictează firea. Scriitorii 
umaniști au situat omul în centrul universului, 
l-au glorificat împreună cu bucuriile vieţii sale 

pămînteşti. Ei s-au inspirat atît din literaturile 
clasice greacă şi latină, preluînd şi valorificînd 
teme, motive, personaje, genuri şi specii litera- 
re, cît şi din realitate. 

Epoca Renaşterii poate fi considerată una 
de tranziţie de la Evul Mediu spre epoca mo- 
dernă. Aspecte ale concepţiei umaniste despre 
om şi despre lume atestăm încă în literatura 
medievală, însă adevărata tranziţie este mar- 
cată de prerenaştere — fenomen apărut, la fel, 
mai întîi în Italia. 

Pe scriitorii umanişti ai Renaşterii îi carac- 
terizează universalitatea preocupărilor şi tita- 
nismul activităţii. Umaniştii Renaşterii au fost 
oameni multilateral dezvoltați, gînditori şi eru- 
diţi, strălucind în mai multe domenii. Studiul 
stiinţelor umanistice (studia humanitatis) cerea 
să ai vaste cunoştinţe, iar cel ce se pretindea 
umanist trebuia să fie cult şi erudit, cu ştiinţă 
de carte acumulată în baza modelelor clasice 
antice pe care le studia intens şi cu pasiune. 
„Dulceaţa dragostei de carte“ era pentru uma- 
nişti un atribut al demnităţii omului. Folosirea 
limbii latine era aproape obligatorie pentru 
scrierile erudite, uneori în latină se scria şi 
beletristică. Antichitatea devine un model de 
viaţă şi de artă. Ştiinţa şi literatura încep să se 
elibereze de sub tutela scolasticii şi a dogmelor, 
a teologiei în general. În vasta lor literatură, 
umaniştii şi-au expus concepţiile despre lume şi 
despre om, au cultivat o bogată proză savantă 
şi doctrinară (scrieri istorice, politice, filozofice, 
estetice etc.) şi o proză pur literară sau artistică. 
În cadrul prozei savante sau doctrinare întîlnim o 
mare varietate de specii şi forme literare, pre- 
cum dialogul, tratatul, discursul, eseul, epistola 
sau scrierea istorică. 

Poezia Renaşterii străluceşte prin creaţia lui 
Petrarca, Shakespeare, Michelangelo, a poeţilor 
Pleiadei franceze, a lui Sidney şi Spenser, Garci- 
laso de la Vega şi Luis de Le6n. Încercările de 
poem epic (Ariosto, Tasso, Ercilla, Cam6es), 
de literatură pastorală şi cavalerească reînvie 
o anumită tradiţie, deşi nu întotdeauna încu- 

nunată de succes. Marii prozatori ai Renaşterii 
au cultivat nuvela (Boccaccio, Cervantes, Mar- 
gareta de Navarra) şi romanul (Rabelais şi Cer- 
vantes, autorii prozei picareşti spaniole). Teatrul 
renascentist se dezvoltă pretutindeni, dar nu 
toate experienţele au vigoarea dramaturgiei 
engleze (Shakespeare) sau a celei spaniole (Lope 
de Vega şi şcoala lui). 

În ceea ce priveşte literatura română, Dan 
Horia Mazilu în studiul Literatura română în 
epoca Renaşterii menţionează că şi aici, deşi în 
condiţii specifice, a existat o epocă a Renaşterii, 
inclusiv o prerenaştere, în care s-a manifestat un 
umanism specific, dar asemănător celui vest-eu- 
ropean, că Renaşterea românească are un timp 
al ei, variat motivat, nişte scopuri particulare şi, 
evident, un set de funcţii pe care a fost chemată 
să le exercite. 

Răzbat şi ecouri ale umanismului occidental, 
constituindu-se mai multe centre în Transil- 
vania, Moldova şi în Ţara Românească. La răs- 
pîndirea umanismului au contribuit voievozii 
iubitori de cultură (Ştefan cel Mare, Neagoe 
Basarab, Petru Rareş, Constantin Brîncoveanu 
ş.a.) şi marii erudiţi (Udrişte Năsturel, Miron 
Costin, Nicolae Milescu, mitropolitul Dosoftei, 
fraţii Radu şi Şerban Greceanu ş.a.). 

Deşi s-a constituit mai tîrziu decît în vestul şi 
centrul Europei, umanismul românesc a trecut 
treptat de la textele religioase şi letopiseţele 
scrise în limba slavonă la o etapă nouă, marcată 
de răspîndirea limbii latine şi a literaturii anti- 
ce. S-a reliefat originea latină a limbii noastre, 
creîndu-se o literatură didactică şi o istoriografie 
umanistă, punîndu-se bazele unei versificaţii 
culte. Printre cele mai mari realizări ale litera- 
turii române, cu pronunţate tendinţe umaniste, 
se înscriu Învățăturile lui Neagoe Basarab către 
fiul său Theodosie (asemănătoare tratatelor unor 
mari umaniști europeni ai timpului ca Erasmus 
din Rotterdam, Baldassare Castiglione, Niccolo 
Machiavelli), opera lui Nicolaus Olahus, Letopi- 
sețul lui Grigore Ureche, creaţia lui Miron Costin 
şi a stolnicului Constantin Cantacuzino ş.a. 

„Renaşterea s-a 
născut în oraşele-state 
itaheneşti, aici trebuie 

căutate trăsăturile 
Omului Renaşterii: 
artistul, autor al unor 
opere originale, dar şi 
autorul transformării 
propriei pozaţii sociale 
datorită valorii artei 
sale: astfel, el capătă 
dreptul de a interveni 
în viața cetății. “ 
EUGENIO GARIN 

„Om al Renaşterii este 
mai ales Petrarca prin 
contactul activ cu 
antichitatea... Contactul 
atît de fecund al lui 
Petrarca cu antichitatea 
a contribuit să fixeze 
toate aceste atitudini ale 
poetului, a căror grupare 
alcătuieşte formula 
însăşi a umanismului: 
patriotismul, iubirea 
libertăţii, idealism moral 
de origine platonică, slujit 
prin mijloacele retoricii 
ciceroniene.“ 

TUDOR VIANU 


Repere istorice şi culturale 


Patria Renaşterii europene a fost Italia, în virtutea faptului că acolo — mai 
devreme decît în alte ţări — a început trecerea de la formele vechi de viaţă la cele 
noi, burgheze, de la concepţia medievală despre om şi lume — la cea nouă, uma- 
nistă. Aceste schimbări s-au manifestat şi în cultura italiană din această perioadă. 
Primele trăsături ale noii literaturi renascentiste se constată în creaţia lui Dante 
Alighieri, considerat precursor al umanismului şi al Renaşterii italiene. La începutul 
secolului al XIV-lea creşte numărul centrelor noii culturi umaniste, concentrate în 
cele mai înfloritoare oraşe italiene - Florenţa, Bologna, Padova, Ferrara, Urbino, 
Roma, Pavia, Veneţia ş.a. 


. . . . . . . . . . . . . . . . . . . . . . . . . . . . . . . . . e. 


Literatura Renaşterii italiene poate fi împărţită convenţional în trei 
perioade mari, care coincid aproximativ cu cele trei secole cît a durat 
epoca Renaşterii în Italia: 

1) secolul al XIV-lea (il Trecento); 2) secolul al XV-lea (il Quattro- 
cento); 3) secolul al XVI-lea (il Cinquecento). 

Activitatea primei generaţii de umanişti italieni continuă tendinţele 
renascentiste conturate în creaţia lui Dante Alighieri şi este strîns le- 
gată de oraşul Florenţa, cel mai important centru economic, politic şi 
cultural italian din secolele XIII-XIV. Umanismul italian timpuriu este 
reprezentat, în primul rînd, de Francesco Petrarca şi Giovanni Boccac- 
cio, urmaţi de Luigi Marsili, Colluccio Salutati ş.a. 

A doua perioadă a Renaşterii italiene ţine de secolul al XV-lea. 
Curțile marilor seniori devin adevărate centre culturale, unde umaniştii 
italieni îşi desfăşoară activitatea, adesea subordonată intereselor mece- 
naţilor. Astfel, cu venirea la putere a familiei Medici, Florenţa redevine 
un important centru intelectual, mai ales în vremea lui Lorenzo de 
Medici (1449-1492), numit Magnificul. El a atras la curte perso- 
nalităţi ale Renaşterii italiene, precum pictorii Botticelli, Donatello, 
Leonardo da Vinci, Michelangelo, gînditorii Marsilio Ficino, Pico della 
Mirandola ş.a. Însuşi Lorenzo Magnificul era un om de mare cultură, 
mecenat şi poet. A cultivat diferite specii poetice: poemul, sonetul, 
idila pastorală, canţona, manifestînd interes şi pentru poezia populară. 
Cel mai talentat poet din cercul lui Lorenzo de Medici a fost Angelo 
Poliziano (1454-1494), umanist şi admirator al culturii antice, dar 
şi promotor al ideii de a scrie literatură în limba italiană, valorificînd 
tradiţiile populare. Un mare poet din cercul lui Lorenzo de Medici, 
prieten şi îndrumător al acestuia, a fost şi Luigi Pulci (1432-1484), 
autorul cunoscutului poem cavaleresc eroi-comic Uriaşul Morgante. 

Alt centru al culturii umaniste italiene s-a aflat în oraşul Ferrara, 
unde au activat mai mulţi umanişti italieni, autori ai unor celebre poe- 
me epice. Unul dintre ei este contele Matteo Boiardo (1441-1494), 
autorul poemului cavaleresc Orlando îndrăgostit, în care iubirea cavale- 
rească capătă şi accente renascentiste, chiar dacă păstrează aparent 
rigorile cavalereşti, faţă de care autorul are o atitudine uşor ironică. 
Rămas neterminat, mai mulţi poeţi au încercat să continue poemul 
lui Boiardo. Cea mai realizată continuare aparţine poetului Lodovico 
Ariosto (1474-1533), la care a lucrat mai mulţi ani, astfel apărînd 
poemul Orlando furiosul. Ariosto valorifică aspectele pozitive, umaniste 
ale universului cavaleresc, ale codului său etic, elogiază omul şi viaţa 
reală a acestuia, cu toate bucuriile şi necazurile ei, opusă lumii vechi 
feudale în degradare. 

Ultima perioadă a Renaşterii italiene, care cuprinde secolul al 
XVI-lea, este marcată de creaţia ultimei generaţii de umanişti, ce acti- 
vează atunci cînd începe criza umanismului. Tipică pentru literatură 
este acum cultivarea genului pastoral sau bucolic. Lumea idealizată 
a păstorilor pe fundalul mediului rural este opusă vieţii zbuciumate 
şi pline de contradicții de la oraş. Una dintre cele mai importante 
opere ale secolului este romanul Arcadia al lui Iacopo Sannazzaro 
(1456-1530), care a determinat dezvoltarea genului pastoral în vestul 
Europei. Printre alţi umaniști italieni se evidenţiază Pietro Bembo 
(1470-1547), autorul unui faimos tratat dialogat Proze asupra limbii 
comune, axat pe problemele limbii literare italiene; Baldassare Casti- 
glione (1478-1528), scriitor moralist, autorul dialogului Omul de curte, 
în care pune în valoare virtuțile educative ale umanismului, tratînd 
problema curteanului ideal (calităţile, meritele, comportamentul etc.), 
dar şi alte teme; Niccolo Machiavelli (1469-1527), autorul celebrului 
tratat Principele. Ca patriot şi umanist, Machiavelli dorea eliberarea 
Italiei şi crearea unui stat independent şi puternic, în fruntea căruia 
să se afle un conducător, un principe care să cunoască bine proble- 
mele ţării şi să ştie cum să o conducă eficient. Meritul unui principe 
nu constă, după părerea lui Machiavelli, în acumularea unor calităţi 
şi însuşiri bune, ci în priceperea de a-şi menţine statul pe care îl con- 
duce, pentru care sînt acceptabile orice căi şi mijloace. De aici provine 
celebra formulă „Scopul scuză mijloacele“, considerată esenţa machi- 
avelismului ca doctrină. Machiavelli este şi autorul unei comedii de 
mare succes — Mătrăguna. O altă mare realizare a secolului al XVI-lea 
în Italia este aşa-numita commedia dell'arte, care a exercitat o influenţă 
considerabilă asupra comediei europene. 

Ultimul mare reprezentant al literaturii italiene din epoca Renaşterii 
este Torquato Tasso (1544-1595), a cărui operă exprimă începutul 
crizei umanismului. Obsedat de ideea de a crea o mare epopee naţio- 
nală bazată pe evenimente de importanţă universală, Torquato Tasso 
a lucrat toată viaţa asupra poemului Ierusalimul eliberat, care i-a adus 
faima universală. Prin această operă, Tasso a încercat să demonstreze 
că faptele de vitejie săvirşite pentru triumful credinţei contribuie la 
educarea morală a omului. 

Commedia del/'arte 
este o formă de teatru 
specific italiană. A 
apărut ca o reacţie 
împotriva teatrului 
erudit, practicat în 
cercurile restrînse de 
spectatori, graţie celor 
care, în noile condiţii 
sociale, trăiau din 
teatru, avind nevoie 
de public şi de bani: 
aceştia erau actorii 
ambulanți, actori 

cu experienţa farsei 
populare, care au creat 
un nou gen — commedia 
dell 'arte. 

Deşi au existat şi alte 
denumiri (comedie 
improvizată, comedie 
cu măşti, comedie 

cu subiect etc.), s-a 
încetățenit cea de 
commedia dell'arte, 
pentru că definea cu 
precizie caracterul 
specific de comedie 
interpretată de actori 
de meserie, de actori 
profesionişti, care nu 
aveau la dispoziţie o 
piesă scrisă, ci doar 
un scenariu, textul 
propriu-zis urmînd 

să fie improvizat de 
către actori în timpul 
reprezentării. Acest 
gen a avut un succes 
extraordinar în epocă, 


răspîndindu-se repede 

în întreaga Europă. 

Francesco Petrarca s-a năs- 
cut în oraşul Arezzo, unde, 
după venirea la putere a 
guelfilor „negri“, şi-au găsit 
refugiu mai mulți exilați 
politici din Florenţa, prin- 
tre care şi tatăl lui Petrarca, 
notar florentin şi prieten 
al lui Dante. Apoi familia 
s-a stabilit la Avignon, în 
sudul Franţei, unde se afla 
atunci Curtea papală. Aici 
Petrarca a început să în- 
veţe, îndrăgind literatura 
latină. A studiat dreptul la 
Montpellier şi la Bologna, 
revenind la Avignon, unde 
a intrat în ierarhia clericală 
şi a cunoscut îndeaproape 
viciile Curţii papale, criti- 
cate mai tîrziu în opera sa. 
Aflîndu-se în slujba familiei 
Colonna, tînărul Petrarca 
capătă faima unui rafinat 
cunoscător al culturii antice, 
începe să scrie versuri dedi- 
cate unei femei cu numele 
Laura, pe care a iubit-o şi a 
cîntat-o în poeziile sale din 
ziua cînd a văzut-o pentru 
prima dată şi pînă la mo- 
artea ei. Petrarca a călătorit 
mult prin Italia şi prin alte 
ţări, fiind atras de manu- 
scrisele autorilor antici, de 
monumentele de artă. Pe- 
trarca s-a bucurat de ospitali- 
tatea unor oameni bogaţi, 
care îl invitau la curţile lor, 


Francesco Petrarca este primul umanist în sensul adevărat al cuvîn- 
tului, deşi unii istorici literari, în virtutea reminiscenţelor medievale 
din gîndirea şi concepţia sa despre om şi despre lume, îl consideră 
scriitor de tranziţie, un scriitor al prerenaşterii, reprezentînd mai cu- 
rînd preumanismul. A fost un mare patriot şi adept al unificării Italiei. 
Activitatea de savant-filolog şi pasiunea pentru studiul antichităţii l-au 
consacrat ca întemeietor al filologiei clasice. Prin versurile scrise în 
limba italiană, reunite în celebrul Canţonier, Petrarca pune începuturile 
liricii renascentiste. 

Atît opera de erudiție, scrisă în latină, cit şi poezia, cea mai mare 
parte fiind scrisă în italiană, dezvăluie procesul anevoios şi complex 
al eliberării personalităţii umane din captivitatea dogmelor religioase 
medievale, încercarea omului de a se elibera de transcendentul ce îl 
obsedează şi îl înfricoşează. Conflictul central al epocii — confruntarea 
dintre concepţia veche, medievală, şi cea nouă, umanistă, despre lume 
şi despre om -— se răsfrînge în sufletul eroului liric al Canţonierului şi 
se manifestă ca un dezacord dramatic între idealul unei iubiri celeste, 
platonice şi cel al iubirii pămînteşti. Meritul lui Petrarca şi importan- 
ţa sa pentru evoluţia poeziei europene moderne este că nu numai a 
conştientizat conflictul dintre vechi şi nou, dar l-a şi rezolvat — deşi nu 
fără ezitări sau îndoieli — în favoarea noului, adică a idealului umanist. 
Petrarca recurge la lirică pentru a exprima gîndurile, emoţiile, stările 
sufleteşti ale personalităţii umane în proces de emancipare. Ceea ce 
ţine de epocal, de general este redat în lirica sa ca ceva trăit, gîndit, 
simţit, suferit personal, aceasta părînd a fi marea descoperire poetică 
a lui Petrarca. Este vorba de celebrele sonete dedicate Laurei, inclu- 
se, împreună cu alte poezii, în culegerea Canţonierul, care cuprinde 
în total 366 de poezii, numite uneori şi Rime, incluzînd 317 sonete, 
29 canţone, 9 sextine, 7 balade şi 4 madrigale. 

În sonetele incluse în Canţonier poetul italian, ca şi premergătorii 
provensali şi italieni, inclusiv Dante, şi-a cîntat iubirea platonică pentru 
o femeie pe care o numeşte Laura (acest nume are la Petrarca o sem- 
nificaţie simbolică) şi despre care spune doar că a văzut-o prima oară 
la 6 aprilie 1327 şi că a murit peste 21 de ani. Petrarca a continuat să 
o cînte în versuri şi după moarte, ceea ce l-a făcut să împartă sonetele 
dedicate Laurei în două părţi: „Pentru viaţa Laurei“ şi „Pentru moartea 
Laurei“, asigurînd, astfel, o compoziţie simetrică. Din punct de vedere 
tematic, divizarea sonetelor i-a permis să redea gama tuturor etapelor 
iubirii sale: de la prima clipă, cînd a văzut-o pe Laura, şi pînă la stările 

de disperare de după moartea ei, poezia devenind un fel de jurnal liric. 
Deşi iubirea pentru Laura mai poartă amprenta liricii de dragoste a 
dulcelui stil nou şi a lui Dante, Petrarca prezentînd-o pe Laura ca pe o 
întruchipare a frumuseţii divine, a virtuţii, a perfecțiunii ce purifică 
şi înnobilează, nu transformă femeia iubită într-o abstracţiune, într-un 
simbol. Ea apare ca o fiinţă reală, în situaţii reale, poetul descrie noi 
şi noi ipostaze ale iubitei, dar şi trăirile, suferinţele, îndoielile, speran- 
țele, regretele de om îndrăgostit, oscilînd între dragostea platonică, 
înălţătoare, şi iubirea senzuală, pămîntească. G. Călinescu menţiona 
că „Petrarca a devenit un caz istoric complex, un individ care se zbate 
între două lumi, ca între umbră şi lumină“, deşi considera că acest 
dramatism este exagerat. Prin lirica sa de dragoste Petrarca justifică 
şi elogiază pasiunile pămînteşti, contribuind la promovarea concepţiei 
umaniste despre lume şi om. 

Unele dintre canţonele lui Petrarca (Italia mea, Nobile spirit sau 
Către noul guvernator al poporului roman) au valoarea şi puterea mo- 
bilizatoare a unor manifeste de latinitate şi italienitate, în care poetul 
îşi exprimă sentimentele patriotice şi detestă luptele feudale şi politice, 
visînd la unitatea Italiei fărîmiţate. 

În virtutea faptului că umanismul şi Renaşterea s-au manifestat mai 
devreme în Italia, aici au apărut şi primele modele de poezie epică 
renascentistă. Interesul umaniştilor italieni pentru valorile clasice ale 
Romei antice, imitarea şi valorificarea lor au determinat şi încercă- 
rile de a reînvia tradiţia marilor epopei antice. Francesco de Sanctis 
menţiona drept firesc faptul ca, „în această înviere a Italiei antice, 
limba latină să fie considerată nu numai ca limbă a cărturarilor, dar 
şi ca limbă naţională, şi istoria Romei să le pară italienilor propria lor 
istorie. Din aceste idei a ieşit Africa, operă care trebuia să fie, pentru 
Petrarca, adevărata Eneidă, marea epopee naţională, reprezentată prin 
acea ultimă luptă în care Roma, învingînd Cartagina, îşi deschidea 
drumul spre stăpînirea universală“. În poemul Africa, scris în latină, 
poetul povesteşte evenimente din al doilea război punic, drept izvor 
servindu-i Titus Livius. Petrarca evocă victoriile generalului roman 
Scipio Africanul şi elogiază măreţia Romei. Însă vremurile se schim- 
baseră: condiţiile în care se afla Italia pe timpul lui Petrarca nu puteau 
da naştere unei veritabile epopei naţionale. Poemul, deşi apreciat în 
atmosfera de atunci a conştiinţei publice, nu a fost decît o încercare 
nereuşită. Încercări de a crea noi epopei naţionale întîlnim şi în alte 
literaturi din epoca Renaşterii (de exemplu, Franciada lui Pierre de 
Ronsard, Araucana lui Alonso de Ercilla) rezultatul fiind aproape me- 
reu acelaşi: imposibilitatea renaşterii, în condiţiile de atunci, a unor 
adevărate epopei naţionale. Excepţie face, poate, Lusiada lui Luis de 
Cam6es. 

dar a preferat mai mult ca 
orice independenţa şi sin- 
gurătatea, pentru a studia 
şi a-şi scrie operele. Poemul 
Africa, scris în limba latină, 
i-a adus faima de poet în- 
coronat cu lauri pe colina 
Capitoliului din Roma. Din- 
tre operele scrise în latină 
se evidenţiază Epistole fără 
nume, Epistole latine, Epistole 
familiare, Epistole de bătrîneţe, 
Epistole diverse, Epistolele met- 
rice, Despre bărbații vestiți, 
Despre viaţa singuratică ş.a., 
iar dintre cele scrise în lim- 
ba italiană, poemul alego- 
ric Triumfurile şi vestitul 
Canţonier. Petrarca a fost 
un mare patriot şi a încer- 
cat prin autoritatea sa de 
poet şi erudit să influenţeze 
viaţa politică din Italia nu 
numai prin poezia sa civică, 
ci şi prin implicare în acti- 
vitatea politică. Fiind atras 
de idealul republican, poe- 
tul salută revolta antifeudală 
sub conducerea lui Cola di 
Rienze (dedicîndu-i cele- 
bra canţonă Nobile spirit), 
care proclamase la Roma 
republica. De fapt, Petrarca 
nu a avut o puternică vocaţie 
politică, adevărata sa vocaţia 
fiind creaţia. Ultimii ani i-a 
petrecut retras la o vilă din 
Arqua, lîngă Padova, unde 
s-a stins din viaţă la 18 iulie 
1374. 


„Cine citeşte Canţonierul 
nu poate să nu aibă 
impresia aceasta, 

a unei lumi abstracte, 
retorice, sofistice, 

aşa cum o găsim 
figurată de trubaduri, 
dar în care apar senti- 
mente mai omeneşti şi 
mai reale, forme mai 
limpezi şi mai reliefate. 
FRANCESCO DE SANCTIS 

Teorie literară 


Petrarchismul desem- 
nează imitarea poeziei 
lui Petrarca, fiind 
caracteristic literaturii 
italiene, dar şi altor 
literaturi europene. 
Se va distinge petrar- 
chismul unor continu- 
atori ai lui Petrarca, în 
sensul unei asimilări 
creatoare (inclusiv 

a neoplatonismului, 
ca la Pietro Bembo, 
Lorenzo de Medici, 
Michelangelo, Giordano 
Bruno, Baldassare 
Castiglione), de sensul 
peiorativ al termenului, 
propriu unei mulţimi 
de poeţi minori, 
imitatori indirecţi şi 
servili ai modelului 
creat de Petrarca. 


Sonetul este o 
compoziţie poetică 
fixă, alcătuită din 

14 versuri endeca- 
silabe, formată din 
două strofe a cîte 
patru versuri şi din 
alte două strofe a câte 
trei versuri. Schema 
rimelor în catrene este 
ABAB, ABAB, 

iar în terţete — 

CDE, CDE. 


NOTA BENE 


Patria sonetului este consi- 
derată Italia, fiind folosit 
pentru prima oară de poe- 


Sonetul LXI 


Slăvite fie clipă, ceas şi loc, 
meleag şi an, şi anotimp şi lună, 
şi ziua-n care ochii tăi, stăpînă, 
în mine-aprins-au vilvătăi şi foc. 


Şi-n veci slăvit dintîiiul dulce dor 
În care-am ars cu dragostea-nfrăţit, 
şi arcul cu săgeata aţintit, 

şi rănile ce-adînc în piept mă dor. 


Slăvite fie vorbele ce eu, 
(0, cîte!) le-am rostit chemînd spre tine, 
şi lacrimile, şi suspinul greu, 


şi versul scris ce faima ta prin mine 
o spune lumii-ntregi, şi gîndul meu 
ce-i doar al tău şi neîmpărţit cu nime. 


Sonetul CXXXIV 


Nici pace n-am, nici lupta nu mă-mbie; 
mă tem şi sper, şi ard şi sînt de gheaţă, 
şi zac răpus şi zbor pînă-n tărie, 

nimic nu prind şi-o lume strîng în braţă. 


Stăpînă am ce-n mîna ei mă ştie, 

dar nu mă vrea, nici nu mă lasă-n viaţă; 
iubirea-ntr-ajutor nu vrea să-mi vie, 

nici viu mă vrea, nici cum să scap mă-nvaţă. 


Văd fără ochi, strig fără limbă-n gură, 
să mor rîvnesc şi chem după-ajutoare, 
mi-s ceilalţi dragi şi mie-mi caut vină. 


Zîmbesc în lacrimi, totul mi-e tortură, 
viaţa şi moartea-mi sînt la fel de-amare 
şi numai tu, stăpînă, eşti de vină. 

(Trad. de Eta Boeriu) 


ţii şcolii siciliene. Invenţia 

sonetului i se atribuie lui [5] Chestionar pentru lectură comentată 
< | Giacomo da Lentini, iniţiato- 5 | IDE | SR 
| rul acestei şcoli. Au scris? Citiţi sonetul LXI şi explicaţi în ce scop autorul recurge la tehnica repetiţiei 
i sonete poeţii şcolii dolce ŞI a enumeraril. 

stil nuovo şi Dante. Sone- + Ce idee exprimă Petrarca în ultimele versuri ale acestui sonet? 
<< | tul devine forma metrică isa f : RE i 
IP i o a ti „._* Observaţi în sonetul CXXXIV antiteza şi explicaţi-i funcţia. 
i. dominantă în lirica lui ni | 
_ | Petrarca şi a imitatorilor  * Ce efecte produce utilizarea repetată de către Petrarca a unor perechi 
O | ui, aşa-numiţii petrarchişti. de noţiuni contrastante? 

Giovanni Boccaccio este unul dintre cei mai de seamă reprezentanţi 
ai literaturii renascentiste italiene şi unul dintre marii nuvelişti ai lite- 
raturii europene. Cunoscător al literaturii clasice, dar şi al literaturii 
medievale, Boccaccio a scris în limba latină mai multe opere de erudiție 
inspirate din mitologia antică, a scris, însă, şi în limba italiană nume- 
roase poezii, poeme, romane în versuri şi în proză (Filostrato, Filocolo, 
Nimfele din Fiezole, Ameto, Fiammetta). Însă opera ce l-a nemurit este 
cea pe care autorul, după cum rezultă dintr-o scrisoare, nu o aprecia 
mult şi nu îi recunoştea valoarea, fiind chiar la un pas de a o distruge, dar 
tocmai această creaţie s-a dovedit a-i fi capodopera — Decameronul. 

Titlul trimite la cuvintele greceşti deca (zece) şi imera (zi), sugerînd 
că e vorba de povestiri spuse timp de zece zile. Decameronul începe cu 
o impresionantă descriere a cumplitei ciume din 1348, al cărei martor 
ocular a fost autorul. Şapte doamne şi trei cavaleri se retrag la o vilă 
în împrejurimile Florenței şi timp de zece zile, după-amiază, în afară 
de zilele de post, fiecare dintre ei povesteşte cîte o întîmplare, cîte o 
istorie din viaţă. Astfel, se povestesc o sută de nuvele. În fiecare zi se 
alege un rege sau o regină pentru a stabili subiectul povestirilor din 
ziua respectivă, fiecare zi încheindu-se cu o baladă cîntată de unul 
dintre naratori. Dar compoziţia Decameronului nu se reduce la aceas- 
ta: opera începe cu o introducere lirică şi se încheie cu o postfață a 
autorului, creînd, astfel, primul nivel al cadrului în care este introdusă 
întreaga naraţiune. Urmează un al doilea nivel al compoziţiei înră- 
mate, reprezentat de cei zece povestitori care, la rîndul lor, constituie 
un prim-plan al Decameronului, cel al realităţii imediate, empirice, 
adică al Florenței bîntuite de ciumă şi al vilei unde s-au retras cele zece 
persoane pentru a se salva de pericol. La prima vedere, este vorba de 
un plan al realităţii contemporane, dar şi acest cadru este ficțional, în 
care acţionează personaje închipuite. Acestea povestesc zilnic cîte o 
povestire, iar ceea ce se relatează în toate povestirile este un al doilea 
plan -— cel propriu-zis al naraţiunii, în care mai apare o realitate, şi ea 
ficțională, dar diferită de realitatea naratorilor. Între cele două niveluri 
ale naraţiunii şi cele două planuri ale realităţilor prezentate există o 
legătură invizibilă, ceea ce imprimă unitate operei în ansamblu, chiar 
dacă, aparent, unitatea este formală. Astfel, impresia este că ceea ce se 
povesteşte în cele o sută de nuvele nu reprezintă ceva detaşat, depărtat 
de cititor, deoarece între cititor şi universul nuvelistic se interpun, ca 
adevăraţi intermediari, naratorii care, pe de o parte, par a fi ipostaze ale 
autorului, dar, pe de altă parte, reprezintă un grup de tineri dispuşi la 
distracţii şi veselie, aceştia alcătuind, de fapt, o societate de umaniști, 

Giovanni Boccaccio este 
fiul nelegitim al unui ne- 
gustor florentin şi al unei 
franţuzoaice. Viitorul scri- 
itor se naşte la Paris (deşi 
unii biografi consideră că 
s-ar fi născut la Certaldo/ 
Florenţa), dar de mic a fost 
adus la Florenţa, unde tatăl 
său dorea să-l pregătească 
pentru cariera de negustor. 
Tînărul Boccaccio nu se 
simte atras de această înde- 
letnicire, nici de studiul 
dreptului canonic, pentru 
care a fost trimis la Neapo- 
le. Ce-i drept, aici a găsit o 
ambianţă de cultură şi rafi- 
nament la curtea regelui 
Robert de Anjou, cu care 
tatăl său era prieten, ceea ce 
i-a permis să se bucure de o 
primire favorabilă în cercu- 
rile aristocratice ale Neapo- 
lelui şi să-şi formeze o vastă 
cultură literară. La Neapole 
se îndrăgosteşte de Maria 
de Aquino, care va străbate 
opera lui sub numele de Fi- 
ammetta, iubirea servindu-i, 
probabil, şi ca îndemn de a 
scrie nu numai poezii, dar 
şi opere narative. În perioa- 
da aflării sale la Neapole 
Boccaccio scrie Vînătoarea 
Dianei, Filocolo, Filostrato, 
Teseida. Întors la Florenţa, 

Boccaccio găseşte o altă 
atmosferă, mai prozaică în 
comparaţie cu ambianța 
elegantă de la Neapole. La 
Florenţa viaţa sa e modestă şi 
retrasă, dedicată studiului şi 
literaturii, dar concetăţenii 
îl preţuiesc şi îl atrag în 
activitatea politică, încre- 
dinţîndu-i diferite misiuni 
diplomatice pe lîngă seniori 
de vază sau misiuni culturale 
pe lîngă mari poeţi, printre 
care rămîne memorabilă pri- 
ma sa întîlnire cu Petrarca. 
Printre operele din perioada 
florentină se evidenţiază 
poemele Ameto, Viziunea 
de iubire, Nimfele din Fiezole 
şi romanul autobiografic 
Elegia Madonnei Fiammetta. 
Stabilit la Certaldo, scrie 
capodopera Decameronul, pe 
care, ca şi Petrarca în cazul 
sonetelor sale, nu o va apre- 
cia prea mult. În ultimii ani 
ai vieţii trece printr-o criză 
spirituală, devenind cleric, şi 
se consacră unor lucrări mai 
serioase, cum este Corbaccio 
(Biciul) şi mai multor opere 
erudite, scrise în limba lati- 
nă. Boccaccio, ca şi Petrarca, 
a avut un cult aparte pentru 
marele lor înaintaş Dan- 
te. La Florenţa a ţinut mai 
multe lecţii-comentarii pu- 
blice despre Divina Comedie 
şi scrie prima biografie a lui 
Dante, intitulată Mc tratat 
întru lauda lui Dante. Retras 
la Certaldo, Boccaccio moa- 
re la 21 decembrie 1375. 


de oameni noi, ce îl predispun, îl sensibilizează pe cititor, înlesnindu-i 
o înțelegere mai profundă a celor citite. 

Fiecare nuvelă reprezintă o situaţie de viaţă, obişnuită, gravitînd în 
jurul celor două teme mari ale Decameronului — dragostea şi aventurile. 
Nuvelele (cu excepţia primei zile şi a noua, fără teme obligatorii) sînt 
reunite printr-o temă comună, fiecare fiind o variaţie a temei propuse. 
De exemplu, nuvelele zilei a doua au ca subiect principal întîmplarea, 
norocul, în a treia zi se povesteşte despre cum se pot cîştiga lucruri 
pierdute sau dorite, în a patra zi tema este dragostea cu sfîrşit nefericit, 
nuvelele din ziua a cincea au ca temă dragostea cu sfîrşit fericit, cele 
din ziua a şasea se axează pe salvarea de un pericol printr-o vorbă de 
duh, în a şaptea zi se povestesc diferite păcăleli şi farse jucate bărbaţilor 
de femeile lor, în a opta — personajele fac reciproc asemenea glume şi 
farse, iar în ultima zi, a zecea, este abordată tema spiritului curtean, 
a gesturilor nobile şi mărinimoase. În unele nuvele se fac simţite note 
anticlericale. Cu toate acestea, temele şi motivele nuvelelor adesea se 
intercalează, trec dintr-o nuvelă în alta, se repetă, se întrepătrund şi 
concresc, ceea ce demonstrează că autorul nici nu a avut intenţia de a 
le delimita cu stricteţe, mai ales că multe au fost preluate din diferite 
izvoare. Contează că Boccaccio apare în Decameron ca un maestru al 
acţiunii, al conducerii şi dezvoltării ei, reuşind să creeze un echilibru 
interior în fiece nuvelă şi în toate, luate împreună. Tematica dezvăluie 
o întreagă viziune realistă asupra vieţii şi a omului. Realitatea este 
lumea în tranziţie, care iese din captivitatea unei concepţii ascetico- 
religioase caracteristice Evului Mediu şi păşeşte îndrăzneţ într-o eră 
nouă, îmbrăţişind o concepţie renascentistă, umanistă despre lume. 
Dacă la început despre ciumă se vorbeşte cu o anumită frică, spre sfîr- 
şitul cărţii lucrurile se schimbă, naratorii devin mai neînfricaţi. Despre 
ei se spune că nici moartea nu-i va învinge, iar dacă totuşi vor muri, 
o vor face binecuvîntînd această viaţă. 

Eroii lui Boccaccio întruchipează omul Renaşterii timpurii, acţio- 
nează într-un cadru geografic, istoric şi social concret. În capodoperă 
întîlnim o mare varietate de tipuri sociale, feudali crunţi, popi hapsîni 
şi corupți, cavaleri nobili, negustori şmecheri sau duşi de nas, oameni 
proşti şi oameni deştepţi, femei fidele şi desfrînate, aventurieri noro- 
coşi şi hoţi de drumul mare etc. Personajele Decameronului „sînt în 
general personaje ale unei singure reacţii, au un comportament strict 
precizat într-un anumit sens. Asta nu înseamnă că sînt schematice sau 
neadîncite psihologic. Dar reprezentînd faţetele multiple ale omului în 
general, ale unei omeniri în veşnică mişcare, situaţia nuvelei cerea o 
singură reacţie, prin care să avem un exemplu viu de comportament“ 
(Michaela Şchiopu). Ele se caracterizează prin dragostea de viaţă, de 
a-şi afirma posibilităţile, prin optimism, sete de cunoştinţe şi de acţiuni, 
prin aspiraţia „însuşirii“ totale a lumii din jur. 

Merită subliniată atitudinea autorului şi a personajelor faţă de Dum- 
nezeu, biserică, cler, popor, societatea contemporană, în ansamblu, 

care este una senzuală, pămîntească, carnală şi prezentă în aproape 
toate nuvelele. Tocmai aceasta i-a făcut pe unii să vadă în opera lui 
Boccaccio o carte indecentă, trivială. Însă erotismul nuvelelor nu trebuie 
înţeles în sens obscen, ceea ce nu era caracteristic autorului, ci în sens 
mai larg, umanist. Reabilitarea omului şi a vieţii pămînteşti a acestuia, 
cu toate bucuriile şi plăcerile ei, este unul dintre cele mai importante 
aspecte ale artei renascentiste. Boccaccio nu înjoseşte omul, ci îl înalţă 
prin zugrăvirea veridică a „naturii“ lui, a iubirii ca sentiment firesc, 
nobil şi frumos. 

Boccaccio şi-a afirmat încrederea într-o lume în care omul să trăiască 
potrivit legilor firii sale. De aceea, cartea sa a fost receptată, instinctiv, 
şi ca un manual al artei de a trăi, ca un model de artă nuvelistică pen- 
tru prozatorii de mai tîrziu. Decameronul se traduce în alte limbi, din 
el se inspiră o întreagă generaţie de scriitori din diferite ţări. 


Momente ale receptării 


Literatura Renaşterii italiene a fost cunoscută la noi din cele mai 
vechi timpuri. Umaniştii italieni Silvio Piccolomini şi Poggio Bracciolini 
au susţinut ideea latinităţii noastre şi originea latină a limbii române — 
adevăruri afirmate de marii noştri cărturari încă la începuturile litera- 
turii române culte. Mulţi scriitori clasici şi moderni au contribuit pe 
diferite căi la popularizarea literaturii umanismului italian în spaţiul 
nostru cultural. Versiuni din lucrările umaniştilor italieni s-au realizat 
încă în prima jumătate a secolului al XIX-lea, cel mai tradus fiind T. Tasso. 
Din poemul Ierusalimul eliberat se traduc iniţial fragmente (Gh. Asachi, 
I. Heliade Rădulescu), iar în 1852 apare traducerea integrală în proză. 
Primele sonete traduse din opera lui Petrarca au fost publicate în di- 
ferite reviste (Convorbiri literare, Familia). La noi primul mare admi- 
rator al lui Petrarca a fost Gheorghe Asachi, care a tradus din poeziile 
lui Petrarca şi l-a imitat în culegerea sa de poezii publicată la Iaşi în 
1836. Un alt împătimit de autorul Canţonierului a fost poetul Alexandru 
Depărăţeanu. Primele fragmente din Principele lui Machiavelli au fost 
traduse de Eminescu şi I. L. Caragiale. Cu timpul s-au realizat traduceri 
noi şi de calitate din majoritatea capodoperelor Renaşterii italiene. 

Mai rare au fost pînă în secolul al XX-lea interpretările critice ale 
operelor umaniştilor italieni, deşi au apărut în presă articole şi studii, 
întîietatea revenindu-i iarăşi lui Tasso. Italienistica română a oferit, 
îndeosebi în a doua jumătate a secolului al XX-lea, studii excelente 
despre umaniştii italieni. S-a dovedit productivă şi receptarea creatoare 
a operelor acestora. Gh. Asachi îl admiră pe Petrarca şi îl imită, la fel şi 
Al. Depărăţeanu. În Țiganiada, 1. Budai Deleanu se inspiră din poemul 
lui Ariosto Orlando furios, dar şi din T. Tasso. N. Filimon foloseşte unele 
idei ale machiavelismului în Ciocoii vechi şi noi. 

„Giovanni Boccaccio este 
primul în lume după mai 
bine de un mileniu, care 
a regăsit, într-o expresie 
nemuritoare şi fericită, 
comicul vieții.“ 

E. G. PARODI 


„Boccaccio este promo- 
torul unei arte de netă 
tendinţă realistă, aşa cum 
se va manifesta ea din 
plin în epoca Renaşterii, 
corespunzînd unui stadiu 
clasic. Opera sa reprezintă 
un echilibru între recepti- 
vitatea faţă de lumea 
exterioară şi efervescența 
spirituală, creatoare 

de concepte şi idei.“ 
MICHAELA ŞCHIOPU 

„Aş vrea ca limba 
noastră să fie atât de 
bogată în exemple 
proprii, încît să nu mai 
avem nevoie Să recurgem 
la străini... De ce 
sîntem oare atît de mari 
admiratori ai altora? De 
ce sîntem atât de nedrepti 
cu noi înşine? De ce 
sîntem cerşetori faţă de 
limbile străine, ca şi 
cînd ne-ar fi ruşine să o 
folosim 
pe a noastră?“ 


DU BELLAY 


NOTA BENE 


„Pleiada“ este denumirea 
unui grup de stele, a unei 
constelații. Acest nume 
l-au purtat un grup de 
poeţi din Grecia antică 
(perioada elenistică sau 
alexandrină), din care au 
făcut parte Calimah, Teo- 
crit, Apoloniu din Rodos 
şi Lycofron. În cazul litera- 
turii franceze, numele de 
„pleiadă“ se datorează ad- 
miraţiei lui Ronsard pen- 
tru pleiada alexandrină. 


Repere istorice şi culturale 


Spre deosebire de Italia, epoca Renaşterii cuprinde în Franţa un secol — al 
XVI-lea, deşi trăsături ale concepţiei umaniste despre lume şi om apar încă spre 
sfîrşitul secolului al XV-lea, perioadă ce ar putea fi numită „prerenaştere“, ilustrată 
mai ales de creaţia lui E. Villon. Ideile umaniste nu s-au bucurat în Franţa de un 
sprijin intens din partea noii clase a burgheziei, care era mai puţin activă decît 
în alte ţări europene. În schimb, umanismul a fost susţinut mai mult în cercurile 
nobililor cu vederi înaintate, ca urmare a contactelor acestora cu cultura uma- 
nistă italiană. Orientarea spre valorile umaniste italiene este caracteristică pentru 
primii douăzeci de ani ai domniei lui Francisc I, care sprijină mişcarea umanistă 
din Franţa, promovată, cu precădere, de către reprezentanţii nobilimii. O altă 
particularitate a Renaşterii în Franţa ţine de raporturile cu Mişcarea Reformei, 
care nu a fost numai o mişcare religioasă: forma religioasă pe care a îmbrăcat-o a 
ascuns conflicte economice şi politice mai adînci. Pînă pe la mijlocul anilor '30 ai 
secolului al XVI-lea protestantismul şi umanismul s-au completat, avînd scopuri 
aproape comune. Cînd, însă, Mişcarea Reformei capătă amploare, îndeosebi sub 
conducerea lui Calvin, mulţi umanişti se distanțează de ea. Confruntarea dintre 
catolici şi protestanți (numiţi în Franţa „hughenoţi“) a generat războaiele reli- 
gioase din a doua jumătate a secolului al XVI-lea, ce au culminat cu sîngeroasa 
încăierare dintre catolici şi hughenoți în 1572, cunoscută ca „Noaptea Sfintului 
Bartolomeu“. Deşi o parte din umanişti erau atraşi de anumite idei ale catolicilor 
sau protestanților, cei mai de seamă umanişti francezi au avut rezerve faţă de 
fanatismul religios. 


. . . . . . . . . . . . . . . . . . . . . . . . . . . . . . . . . . . 


Literatura Renaşterii franceze poate fi împărţită convenţional în 
două perioade: 1) prima jumătate a secolului al XVI-lea; 2) a doua 
jumătate a secolului al XVI-lea. 

În prima perioadă a Renaşterii franceze se evidenţiază un grup 
de scriitori a căror activitate e strîns legată de curtea surorii regelui 
Francisc I, care, după a doua sa căsătorie cu regele Navarrei, este cu- 
noscută ca Margareta de Navarra (1492-1549), una dintre cele mai 
culte femei din epoca Renaşterii, susținătoare a ideilor umaniste şi o 
apreciată scriitoare. A scris poezii şi poeme, dar cea mai importantă 
operă a ei este o culegere alcătuită din 72 de nuvele — Heptameronul, 
scrisă sub influenţa Decameronului lui Boccaccio şi etalînd o evidentă 
tendinţă moralizatoare. Dintre scriitorii de la curtea Margaretei de Na- 
varra se evidenţiază poetul Clement Marot (1496-1544). În versurile 
sale, de o simplitate, eleganţă, fluiditate şi claritate clasice, se împle- 
teşte satirizarea clericilor şi a justiţiei corupte cu elogierea bucuriilor 
şi a plăcerilor vieţii pămînteşti. Marot primul a introdus sonetul în 
poezia franceză. Prima perioadă a literaturii Renaşterii franceze este 

dominată, însă, de Francois Rabelais, autorul 
celebrului roman Gargantua şi Pantagruel. 

Cea mai mare realizare din perioada a doua 
a literaturii franceze din epoca Renaşterii este 
poezia Pleiadei. 

Pierre Ronsard (1524-1585) s-a impus ca 
cel mai important poet al Pleiadei, considerat 
„prinţ al poeţilor“. Nobil de o aleasă cultură, 
face o carieră de paj de curte, călătoreşte, 
se iniţiază în diplomaţie, dar afectat la doar 
17 ani de o semisurditate, se vede obligat să 
renunţe la cariera diplomatică şi se dedică 
studiului antichităţii şi poeziei. Într-o elegie 
(a XVI-a), poetul vorbeşte despre legendara sa 
origine română (,„Străbunul stirpei mele de- 
acolo dar se trage, / Danubiul de unde vecin e 
ţării trace. / De vale mai de unguri, în îngheţat 
hotar, / E un boier de seamă, marchizul de 
Ronsard...“). Veşnic îndrăgostit, el şi-a cîntat 
iubirile în poezie, Casandra, Maria, Elena fiind 
inspiratoarele celor mai cunoscute versuri, în- 
deosebi ale sonetelor dedicate fiecăreia dintre 
ele, în care se împletesc frecvent motivul sorții 
schimbătoare (fortuna labilis), al trăirii clipei 
(carpe diem), al trecerii iremediabile a timpului 
(fugit irreparabile tempus), elogiindu-se, în 
spiritul epicureismului, bucuriile şi plăcerile 
vieţii de la ţară, în sînul naturii: „Ascultă, 
scumpa mea, învaţă / de vrei să ai bogată viaţă 
/ şi să trăieşti în bucurii:/ culege-ţi floarea 
frumuseţii / să n-ajungi vîrsta bătrîneţii / 
şi floare veştedă să fii“. Iar într-un alt sonet 
poetul spune: „Ori vrei să zici, cum eşti la 
tinereţe, /Să ne petrecem zilele-ţi cu soare, / 
Că vine-n grabă hida bătrîneţe / Şi dragostea 
se trece ca o floare?“. Ronsard a jucat rolul 
unui Petrarca francez, mînuind mijloace expre- 
sive mai bogate şi mai diverse, ce i-au permis 
să redea o gamă mai variată de nuanţe ale 
stărilor sufleteşti ale îndrăgostitului. Iubirea 
este la Ronsard mai materială, mai terestră, 
dar nu pierde din farmecul unui sentiment ce 
înnobilează. Dragostea îi produce poetului şi 


satisfacţii spirituale, după cum o spune în so- 
netul Eu în trei zile Iliada toată... Sonetele de 
inspiraţie petrarchiană abundă în reminiscenţe 
antice, anacreontice şi horaţiene, dînd în vileag 
o atitudine epicureică faţă de viaţă şi idealul 
renascentist al omului descătuşat, liber, iubitor 
de viaţă şi optimist, aşa cum declară în sonetul 
Cînd mult-bătrină tu vei fi, la lumînare..., tipic 
poeziei lui Ronsard: „Trăieşte, să mă crezi, pe 
miine să nu laşi: / Culege chiar de azi toţi tran- 
dafirii vieţii“. Ronsard a cultivat şi oda, elegia, 
imnul, madrigalul, egloga, poezia pastorală, 
epigrama, epistola, epitaful, diferite varietăţi 
ale poemului (politic, satiric, epic). 

Un alt nume remarcabil al Pleiadei franceze 
este Joachim Du Bellay (1525-1560), care 
semnează Manifestul ei, intitulat Apărarea şi 
ilustrarea limbii franceze (1549) — unul dintre 
cele mai importante documente pentru istoria 
limbii şi a literaturii franceze. Ca poet liric, Du 
Bellay a cultivat sonetul în ciclul Olivul şi în 
două volume intitulate Antichităţi şi Regrete. 
Sonetele lui Du Bellay sînt pătrunse de un lirism 
suav şi sincer, adesea nostalgic, melancolic, 
elegiac, marcat de profunde accente filozofice. 

Optimismul primelor generaţii de umaniști 
francezi scade treptat, făcînd loc, spre sfîrşitul 
secolul al XVI-lea, dezamăgirii şi scepticismului 
privind realizarea idealurilor umaniste, ceea ce 
denotă începutul crizei umanismului în Franţa. 
Ultimul mare umanist francez este Michel de 
Montaigne (1533-1592), scriitor-filozof, autorul 
celebrelor Eseuri, în care constată criza ideilor 
umaniste, reexaminîndu-le critic şi exprimîndu-şi 
îndoiala față de valabilitatea lor absolută. „Ce 
ştiu eu?“ — se întreabă filozoful, afirmînd, astfel, 
„îndoiala“ ca formă sau metodă de cunoaştere. 

Literatura franceză din epoca Renaşterii 
iniţial a fost cunoscută la noi mai mult prin 
intermediul textelor originale, primele tradu- 
ceri din Ronsard şi Rabelais fiind publicate doar 
spre sfîrşitul secolului al XIX-lea şi începutul 
secolului al XX-lea. 

Francois Rabelais s-a năs- 
cut în La Deviniere, lingă 
Chinon, în familia unui avo- 
cat. Şi-a petrecut copilăria 
la ţară, a intrat ca novice 
(posluşnic) la mănăstirea 
ordinului Cordilierilor din 
La Baumette, apoi a petre- 
cut mai mulți ani la mănă- 
stirea din Fontenoy-le-Compte, 
unde a studiat limbile clasice 
(greaca, latina, ebraica), 
iar, prin intermediul lor, 
nu numai cărţile sfinte, dar 
şi operele autorilor antici. 
Părăsind traiul monahal, Ra- 
belais a studiat la mai multe 
universităţi, interesîndu-se 
de jurisprudentă, studiind 
şi practicînd, însă, mai ales 
medicina, fiind numit ulteri- 
or medic la spitalul principal 
din Lyon. La Montpellier 
a obţinut titlul de doctor 
în medicină, a ţinut şi un 
curs de medicină. A tradus 
şi a comentat lucrările lui 
Galen şi Hipocrate. Dacă 
nu s-ar fi dedicat literaturii, 
ci medicinei, Rabelais ar fi 
devenit, probabil, un medic 
cu renume. A beneficiat de 
protecţia unor înalţi demni- 
tari şi de prietenia unor mari 
scriitori şi umaniști francezi. 
Caracterul cu adevărat en- 
ciclopedic al cunoştinţelor 
şi-a lăsat amprenta şi asupra 
capodoperei sale — roma- 
nul Gargantua şi Pantagruel, 
pe care l-a scris timp de 
douăzeci de ani. Se stinge 
din viaţă la Paris, în anul 
1553. Se spune că testamen- 
tul lui ar fi fost următoarea 
frază: „N-am nimic, sînt 
plin de datorii, restul îl las 
săracilor“. 


| 4 ai 

Francois Rabelais este figura cea mai importantă a umanismului 
francez. Capodopera sa, romanul Gargantua şi Pantagruel, se compune 
din cinci cărţi sau părţi, avînd ca bază şi izvor de inspiraţie tradiţia 
folclorică, îndeosebi romanele populare de aventuri în care se parodiau 
romanele cavalereşti medievale. 


Prima carte, intitulată „Preaînfricoşata viaţă a Marelui Gargantua, tatăl lui 
Pantagruel, aşa cum a fost alcătuită mai demult de domnul Alcofribas, abstrăgător 
de chintesenţă. Scriere plină de pantagruelism“, se deschide cu un prolog în care 
autorul vorbeşte despre sensul operei sale, care nu trebuie redus doar la „vesela 
pierdere de vreme“, ci tălmăcit într-un înţeles cuprinzător, autorul sugerînd sensul 
încifrat printr-o alegorie despre cîinele care găseşte un os cu măduvă, pe care 
îl zdrobeşte şi suge măduva: „Sfărîmaţi osul şi sugeţi-i măduva hrănitoare!“, îi 
îndeamnă Rabelais pe cititori. Cartea întîi începe cu descrierea vechimii neamului 
de uriaşi al lui Gargantua, fiul lui Grandgousier şi al Gargamellei. Gargantua a 
fost purtat 11 luni în burta mamei, care, fiind însărcinată, a mîncat prea mult şi, 
în plină indigestie, l-a născut pe Gargantua prin urechea stîngă, iar pruncului, 
văzîndu-se la lumină, primul lucru ce i-a ieşit din gura sa mare (de unde i s-a 
tras şi numele) a fost să i se dea să bea. Autorul descrie copilăria lui Gargantua, 
care pînă la virsta de cinci ani crescuse ca un sălbatic, dar moştenise de la tatăl 
său unele sclipiri de înţelepciune populară, dintre care una s-a dovedit a fi de-a 
dreptul „genială“, cînd a inventat cea mai plăcută ştergătoare pentru fund. Grand- 
gousier hotărăşte să-l dea la învăţătură, la început avîndu-l ca dascăl pe un teolog 
scolastic, Thumbal Holofern, cu care a ajuns a fi un netot din cauza metodelor 
folosite, apoi pe un preceptor umanist, Ponocrate, care l-a învăţat după alte metode 
şi cu acesta pleacă la Paris călare pe o iapă uriaşă ca şi el unde face mai multe 
năzbitii, ca cea cu clopotele de la Catedrala Notre-Dame. Printr-o scrisoare este 
chemat acasă de către părintele său Grandgousier, nevoit să intre într-un război 
cu vecinul său agresiv Picrochol din cauza unei cerţi dintre nişte ciobani din ţara 
sa Utopia şi nişte brutari-plăcintari din ţara vecină Lerna, condusă de Picrochol. 
Gargantua cu ai săi, ajutat şi de un călugăr, fratele Ioan, supranumit Zdrelitorul, 
îl învinge pe Picrochol, iar în cinstea victoriei i se construieşte fratelui loan mă- 
năstirea de la Theleme, unde toţi trăiesc după o singură regulă: „Fă ce-ţi place!“. 

Cartea a doua — „Pantagruel, regele dipsozilor, înfățișat aşa cum a fost, cu faptele 
şi isprăvile lui înfricoşate, de fie-iertatul Alcofribas, abstrăgător de chintesență“ — 
reia genealogia lui Pantagruel, evidențiind ce a moştenit de la părinţii săi. Dornic 
de a învăţa, Pantagruel pleacă la studii prin Franţa, trecînd pe la cele mai de 
seamă universităţi ale vremii, un bun prilej pentru autor de a arăta sistemul de 
învăţămînt existent, căruia i se opune unul nou, umanist, sugerat şi de scrisoa- 
rea lui Gargantua către fiul său. La Paris, Pantagruel îl cunoaşte pe Panurge, un 
semivagabond-semistudent, vesel din fire şi iubitor de aventuri, cu care avea să 
fie prieten toată viaţa. Aflînd că Utopia a fost invadată de dipsozi, Pantagruel cu 
Panurge participă la lupte, intră apoi în cetatea amoroţilor, unde Panurge îi face 
o nuntă de pomină regelui Anarhie, iar autorul promite să continue descrierea 
aventurilor, invitîndu-i pe cititori să fie în viaţă adevăraţi pantagruelişti. 

În cartea a treia, care se numeşte „Despre faptele şi pildele mari ale bunului 
Pantagruel, alcătuită de Domnul Francois Rabelais, doctor în medicină şi monah 
al ostroavelor Hiere“, autorul îi ridiculizează pe cei cărora nu le plac cărţile 
lui, descriind apoi cum Pantagruel ocupă ţara dipsozilor, aduce acolo utopieni, 
fiind ajutat de Panurge, care îl însoţeşte peste tot, dar care este preocupat de 
o problemă: dacă trebuie sau nu să se însoare. În căutarea unui răspuns, eroii 
pornesc într-o lungă călătorie pentru a se lămuri, vizitînd diferite locuri şi 
insule, ca pînă la urmă să decidă a merge să consulte oracolul Sfintei Butelci, 
cartea încheindu-se cu elogii aduse descoperitorului unei plante utile — pan- 
tagruelionul. 

Cartea a patra — „Despre faptele şi pildele mari ale vrednicului Pantagruel, 
alcătuită de Domnul Franqois Rabelais, doctor în medicină“ — continuă descrierea 
călătoriei eroilor spre oracol, poposind pe diferite insule (ostrovul Sobolilor, 
ostrovul Smochiniţilor, ostrovul Papimanilor etc.), prilej de a prezenta diverse 
aspecte ale orînduirii din acea vreme. 

Ultima carte, a cincea, intitulată „Despre faptele şi pildele mari ale bunului 
Pantagruel, alcătuită de Domnul Frangois Rabelais, doctor în medicină, cuprinzind 
oracolul Sfintei Bacbuc, împreună cu răspunsul Butelcii, pentru aflarea căruia 
s-a întreprins lunga călătorie înfăţişată aici aşa cum a fost“, povesteşte despre 
popasurile călătorilor pe ostrovul Clopotelor, apoi pe cel al Cotoilor, în ţara 
Chintesenţei, pe ostrovul Luminilor, de unde se îndreaptă spre templul Sfintei 
Butelci care, la întrebarea lui Panurge, răspunde cu un singur cuvînt: „Trinch“, 
ceea ce înseamnă „Bea!“, în sens direct, dar, mai ales, în sensul dat de preoteasa 
Bacbuc: a bea, a sorbi din izvorul înţelepciunii, al cunoştinţelor. 


Romanul lui Rabelais reprezintă o adevărată enciclopedie a tim- 
pului, dar şi o operă literară de mare originalitate artistică, în care 
fantezia se îmbină cu realitatea. Realitatea este privită din perspectiva 
deformării prin nişte lentile gigantice, ceea ce îi permite scriitorului să 
dezvăluie adevărata faţă a lucrurilor, puse sub incidenţa rîsului. Este 
vorba de un mod mai profund şi mai subtil de a înţelege lumea din jur. 

Ca scriitor umanist, Rabelais are o atitudine critică faţă de vechea 
societate feudală, ale cărei concepţii şi instituţii mai dăinuiau. Această 
atitudine domină întreg romanul, îndeosebi primele două cărţi. 
Rabelais atacă violent lumea feudală, apelînd la caricatură şi grotesc. 
Nu cruţă aparatul birocratic, demascîndu-i pe judecători, avocaţi, 
procurori, funcţionari etc., ceea ce se vede în mai multe capitole din 
cărţile a doua şi a patra. Pînă şi numele date unor feudali exprimă nu 
numai esenţa firii lor, dar şi atitudinea autorului: seniorii Coate-Goale 
şi Japcan Ghearălungă, căpitanul Fluierăvînt, ducii de Roatamorii, de 
Bucagioasa şi de Rămăşiţel, principele de Scărpinătura, vicontele de 
Padukernitza, regele Anarhie etc. 

În secolul al XVI-lea începe să dispară concepţia curteană medievală 
despre război. Rabelais critică războaiele şi răzmeriţele feudale, dez- 
văluie caracterul distrugător al războaielor, îndeosebi în capitolele în 
care se descrie războiul de agresiune al lui Picrochol împotriva Utopiei. 

O temă centrală la Rabelais este cea anticlericală şi anticatolică, 
proprie mai multor scriitori umanişti din epoca Renaşterii. Anticleri- 
calismul nu înseamnă neapărat ateism. Rabelais, la început, a sprijinit 

„Rabelais prezintă analogii 
cu un scriitor de-al nostru, 
cu lon Creangă. Aceeaşi 
situaţie a realismului şi la 
acest scriitor, cu observaţii 
asupra vieţii şi societăţii, 
acelaşi apel la folclor, 
multe procedee stilistice 
comune, Oşlobanu din 
Amintiri, Gerilă, Păsări- 
lăți-lungilă şi Setilă din 
Harap Alb sînt rude de 
aproape cu Grandgousier, 
cu Gargantua şi Pantagru- 
el. Verva povestitorului 
moldovean aminteşte pe 
a scriitorului renascentist 
francez. Acelaşi tempera- 
ment robust, mişcat de 
mari pofte; acelaşi rîs 
gigantic. Îi unesc de ase- 
menea unele resentimente 
şi lupte cu vechea şcoală 
îndobitocitoare, cu ipocri- 
zia clericilor. Nu lipseşte 
nici plăcerea de 

a acumula referințele, 
proverbele sau cuvintele, 
ca atunci cînd amin- 

teşte multele unelte ale 
lui Pavel Ciubotaru sau 
mărfurile de tot felul din 
dugheana jupînului Ştrul. 
În sfîrşit, un dar asemă- 
nător de a nota mişcarea 
şi de a vedea cu precizie 
lucrurile, oamenii şi situa- 
țiile. Desigur, Creangă nu 
pune marile probleme de 
cultură pe care le adu- 

ce în discuţie înaintaşul 
lui, într-o epocă de mari 
transformări ale orînduirii 
sociale. Dar ambii scriitori 
ne aduc acelaşi mesaj al 
încrederii în viaţă şi în 
popor, un mesaj de care, 
atunci cînd îşi croiesc un 
drum nou, au nevoie toate 
societăţile tinere, toate 
societățile care se găsesc 
în momentele revoluţionare 
ale progresului lor.“ 
TUDOR VIANU 

Mişcarea Reformei, mai tîrziu, însă, s-a înde- 
părtat de protestanți, fiind mai precaut, inclusiv 
în operele sale. Scriitorul critică biserica, mai 
ales clerul corupt şi făţarnic. Ca umanist şi 
savant, Rabelais ia în deridere orice supersti- 
ţii şi dogme, critică papalitatea, îndeosebi în 
capitolele despre ţara papimanilor din cartea a 
patra. Disputele teologice, caracteristice Renaş- 
terii, şi-au găsit o expresie adecvată în romanul 
rabelaisian. 

Romanul a fost conceput astfel, încît planul 
criticii, al negării lumii vechi feudale este însoţit 
de un altul: al afirmării şi elogierii. Respingînd 
lumea feudală veche, cu toate concepţiile şi 
instituţiile ei, Rabelais apără principiile şi 
idealurile umanismului, elogiază omul, natu- 
ra, raţiunea umană. Inclusiv rîsul rabelaisian 
serveşte acest dublu sens. Savantul rus Mihail 
Bahtin spunea că la Rabelais risul este ambi- 
valent: în măsura în care distruge, în aceeaşi 
măsură şi afirmă. Printre aspectele legate de 
planul afirmării idealurilor noi, umaniste, tre- 
buie evidenţiate cîteva probleme centrale. 

Una dintre problemele amplu dezbătute în 
roman este cea a educaţiei. Rabelais critică 
scolastica — temelia ideologică a vechii societăţi 
feudale, respingînd sistemul de educaţie şi de 
învăţămînt medieval. Satirizarea vechii pedago- 
gii o întîlnim nu numai în capitolele din cartea 
întîi, în care este descrisă educarea lui Gargan- 
tua de către un dascăl de formaţie scolastică, 
Thumbal Holofern, dar şi în capitolele unde 
este descrisă Sorbona şi învățații ei. Respingînd 
scolastica şi pe promotorii acesteia, Rabelais 
afirmă principiile unei educaţii în stil umanist, 
reprezentată de figura dascălului Ponocrate, al 
cărui program educativ vizează atît trupul, cît 
şi spiritul, atât teoria, cît şi practica, bazîndu-se 
pe trezirea curiozităţii, interesului de a învăţa, 
dar şi pe necesitatea unei relaxări pe potrivă. 
Este semnificativă, în acest sens, scrisoarea lui 
Gargantua către Pantagruel, care este un ade- 
vărat program al umanistului Rabelais. 

Problema educaţiei e pusă în relaţie directă 
cu necesitatea formării unui om nou, cu vederi 
umaniste, liber, multilateral dezvoltat. Cu atit 

mai mult cu cît personaje principale sînt trei 
regi: Grandgousier, Gargantua şi Pantagruel. 
Caracterizarea lor, exact în această conse- 
cutivitate, demonstrează că fiecare dintre ei 
reprezintă şi o ipostază a suveranului iluminat, 
umanist. Grandgousier, rege înţelept în virtu- 
tea experienţei de viaţă şi a tradiţiei populare, 
de unde a fost preluat, intuieşte necesitatea 
instruirii fiului său Gargantua, căruia îi aduce 
dascăli acasă, pe urmă îl trimite la Universitatea 
de la Paris, conştientizînd că moştenitorul său 
trebuie să fie un om cu carte. Cu atît mai mare 
e strădania lui Gargantua de a-i da o educaţie 
umanistă lui Pantagruel, care întruchipează, 
într-un fel, idealul unui rege sau monarh ilumi- 
nat, învăţat, bun. Următoarele cuvinte ale lui 
Gargantua, preluate de la Platon, redau exact 
ideea unui monarh înţelept: „Atunci vor fi re- 
publicile fericite, cînd conducătorii vor gîndi şi 
gînditorii vor conduce“. 

Descrierea mănăstirii Theleme reprezintă 
programul pozitiv al scriitorului, supremă 
expresie a încrederii autorului în om, ca fiinţă 
raţională, care aspiră spre cunoaştere şi desă- 
virşire, întruchipînd idealul dezvoltării armoni- 
oase a omului — trupeşti şi sufleteşti —, al unei 
vieţi active. 

În roman se îmbină parodierea caricaturală 
a poemelor eroice cu un realism de factură 
satirică, un rol important jucîndu-l grotescul. 
Riîsul rabelaisian ambivalent este unul sănătos, 
afirmînd noua viziune umanistă asupra vieţii. 
Contribuţia lui Rabelais la dezvoltarea limbii 
franceze este inegalabilă, el este un neîntrecut 
maestru al limbajului artistic, unii spunînd 
chiar că limbajul, foarte variat, inclusiv licen- 
ţios şi vulgar pe alocuri, este principalul per- 
sonaj al scriitorului. El jonglează cu sensurile 
cuvintelor, creează şi introduce unele noi. Stilul 
lui Rabelais este dinamic, pitoresc şi plastic. 
Dimensiunea gigantică a lumii descrise a cerut 
şi un arsenal lingvistic pe potrivă — cascade de 
enumerări, acumulări lexicale interminabile, 
creatoare de comism şi de rîs copios. Maniera 
în care a scris Rabelais se aseamănă cu cea a 
lui Ion Creangă. 

Capitolul XXIII 


Cum l-a îndrumat Ponocrat pe Gargantua, 
învăţîndu-l să nu piardă nici un ceas din zi 


Văzînd Ponocrat felul cu totul necugetat în 
care îşi petrecea ziua Gargantua, a hotărît să-i dea 
de aici încolo o altă îndrumare. Socotind, însă, 
că firea omului nu se lasă întoarsă de la o zi la 
alta decît cu mare silnicie, s-a arătat la început 
mai îngăduitor. 

Pentru a izbîndi mai lesne în cele ce-şi pusese 
în gînd, Ponocrat l-a dus pe Gargantua în mijlocul 
învăţaţilor din partea locului, ca după pilda lor 
să-şi ascută mintea şi să-şi întărească dorinţa de 
o învăţătură nouă, mai potrivită cu însuşirile lui. 

Îndrumat astfel, Gargantua s-a dedicat învăţă- 
turii cu atîta rîvnă încît, nelăsînd să se irosească 
nici un ceas al zilei, îşi petrecea tot timpul cu 
citirea cărţilor şi adîncirea ştiinţei adevărate 
despre lume. 

Se scula în fiecare zi la ceasurile patru de 
dimineaţă. În vreme ce slujitorii îl frecau cu 
ştergarele, Gargantua stătea să asculte cîteva 
verseturi din Sfînta Scriptură, spuse limpede şi 
cu glas tare, după rostirea cuvenită unei aseme- 
nea citiri. Pentru treaba aceasta fusese ales un 
copil de casă tinerel, numit Anagnoste, născut şi 
crescut în palme la Basche. Potrivit cu înţelesul 
şi pilda acelor învățături, Gargantua îşi îndrepta 
gîndul cu închinăciuni şi rugi evlavioase către 
bunul Dumnezeu, a cărui mărită strălucire şi 
înţelepciune o mărturisea cuvîntul Evangheliei. 

Se îndrepta apoi spre un loc mai ferit, unde se 
uşura de rămăşiţele fireşti ale bucatelor ce mis- 
tuise. Acolo, pe îndelete, dascălul său venea să-i 
reamintească pildele ce ascultase, tălmăcindu-i 
cu de-amănuntul părţile mai adînci şi mai greu 
de înţeles. Iar la întoarcere se oprea să cerceteze 
dacă cerul s-a schimbat peste noapte şi ce vreme 
prevestesc, pentru ziua aceea, luna şi soarele. 

După aceasta îl îmbrăcau, îl pieptănau, îi po- 
triveau părul în bucle, îl dichiseau şi-l stropeau cu 
miresme, în care timp se mai întorcea o dată cu 
gîndul la cele învăţate în ajun. Îşi rostea lecţiile pe 
dinafară, căutînd să desprindă învăţăminte privi- 
toare la firea oamenilor. Uneori se lăsa odihnei 


vreo două-trei ceasuri, dar de-îndată ce slujitorii 
sfîrşeau să-l îmbrace, se smulgea din aşternut şi 
vreme de trei ceasuri împlinite stătea să asculte 
ce spune înţelepciunea cărţilor. 

Gargantua cu dascălul său ieşeau după aceea 
împreună şi se îndreptau spre răspîntia de dru- 
muri de la Bracque, ori la iarbă verde, unde bă- 
teau mingea, jucau ogoiul, înviorîndu-şi trupurile 
cu mişcări dibace, după ce minţile şi le ascuţiseră 
cugetînd. Se desfătau astfel în toată voia lor şi 
după bunul lor plac, ducîndu-şi jocul mai departe 
pînă ce asudau leoarcă sau se simțeau osteniţi. Se 
ştergeau de năduşeală şi îşi frecau bine tot trupul, 
schimbau cămăşile şi, pornind agale, se opreau să 
vadă dacă prînzul e gata. În aşteptarea bucatelor 
mai rosteau o dată, răspicat şi limpede, învăţătura 
desprinsă din lecţia zilei aceleia. 

Între timp, sosind şi doamna Poftă-Bună, se 
aşezau la masă fără zăbavă. Pînă să vină chelarul 
cu vinurile, Gargantua asculta cu plăcere pove- 
stiri vesele despre marile isprăvi ale trecutelor 
vremi. Apoi, după cum avea bună-plăcere, cerea 
să i se citească şi altele; zăbovea la un plăcut taifas 
cu dascălul său, vorbind despre bunătatea, folosul 
şi alcătuirea osebitelor mîncăruri şi băuturi aduse 
pe masă, adică pîinea, vinul, apa, sarea, carnea, 
peştele, fructele, legumele, rădăcinoasele de unde 
vin şi cum se pregătesc? Astfel, în scurtă vreme 
a ajuns să cunoască de-a fir a păr toate scrierile 
despre acestea, ale lui Pliniu, Ateneu, Dioscoride, 
Iuliu Pollux, Galen, Porfir, Opian, Polib, Heliodor, 
Aristotel, Elian şi ale altora. Pentru a se lămuri 
mai bine, porunceau adeseori să li se aducă acele 
cărți la masă. Gargantua învățase pe de rost tot 
ce scria în ele, aşa că nu se afla doftor în lume 
care să ştie măcar pe jumătate cît el. 

Li se aduceau pe urmă cărţi de joc, dar nu 
pentru a-şi încerca norocul, ci pentru a învaţă, 
mînuindu-le, o mulţime de născociri plăcute şi 
isteţe dibăcii, cu înţelesuri luate din ştiinţa nu- 
merelor. Aritmetica îi plăcea lui Gargantua şi 
în fiecare zi, după masa de prînz, şi după cină, 
îşi petrecea vremea cu această îndeletnicire, 
găsind în ea mai multă desfătare a minţii decît 
altădată în jocul de cărţi sau de zaruri. Atît de 
bine învățase să socotească în gînd şi pe hirtie, 

încît englezul Tunstal, care a scris multe despre 
acestea, mărturisea că, dacă ar fi să se măsoare 
cu Gargantua, abia s-ar pricepe să deosebească 
cifrele. Dar, în afară de numere, Gargantua cuno- 
ştea tot atît de bine şi celelalte ramuri ale mate- 
maticii: geometria, astronomia şi muzica, iar în 
timp ce aşteptau să se rumenească bucatele, cei 
doi se apucau să înjehebe tot felul de instrumente 
ale cîntecului, însemnau figuri de geometrie şi 
căutau să desluşească legile ştiinţei despre stele. 
După care, alegînd o melodie cu cinci-şase părţi, 
se porneau să-i dea viers din adîncul bojocilor. 
Gargantua învățase să cînte din liră, din lăută, 
din spinetă, din harfă, din flaut nemţesc (cu nouă 
găuri), din violă şi din trombon. 

Petrecînd astfel cam un ceas din zi, după ce 
mistuia mîncarea şi deşerta rămăşiţele, Gargan- 
tua se aşeza din nou la învăţat şi timp de alte trei 
ceasuri — cîte o dată mai mult — lua de la capăt 
cărţile de dimineaţă, ori mergea cu cititul mai 
departe, scriind şi înşirînd una după alta, fără 
greşeală, vechile litere latineşti. 

După aceea plecau la plimbare, însoţiţi de un 
tînăr cavaler din Turena, scutierul Gimnast, care 
îl învăţa pe Gargantua arta călăriei. Schimbîn- 
du-şi îmbrăcămintea, încăleca pe rînd un buies- 
traş voinic, un cal spaniol, un fugar arăbesc, un 
armăsar de luptă ori o iapă uşoară. Făcea de o 
sută de ori ocolul cîmpului de alergare, călărea 
fără scări, sărea peste şanţuri, peste casă, se rotea 
în cerc, pe dreapta şi pe stînga. Apoi lua în mînă 
lancea, dar nu ca s-o frîngă, căci nu-i neghiobie 
mai mare decît să te lauzi: „Am rupt zece lănci 
într-o întrecere de luptă!“ (Şi un potcovar ar fi în 
stare de o asemenea ispravă.) Adevărata vitejie 
e să rupi cu lancea ta zece de-ale potrivnicului. 
Gargantua, purtînd în mînă sulița lui puternică şi 
bine ascuţită, putea să dărîme o poartă, să stră- 
pungă o platoşă, să reteze un copac, să culeagă 
din goană un inel, să ia din virf o şa de călărie 
cu călăreț cu tot, un coif sau o mănuşă de fier. 
Iar toate acestea le făcea înzăuat şi înarmat din 
creştet pînă în călciie. 

Înota în apă adîncă, pe spate, pe burtă, pe-o 
coastă, cu tot trupul, numai cu picioarele sau cu 
un braţ afară din apă. Trecea Sena cu o carte în 
mînă, fără s-o ude şi, ca Iuliu Cezar, îşi purta 
hainele în dinţi... 

Capitolul LVII 


Cum trăiau telemiţii în mănăstirea lor 


Viaţa în mănăstire nu era supusă nici unor legi, 
rînduieli ori porunci, întrucît fiecare trăia după 
voia lui nestingherită şi după bunul lui plac. Se 
ridica din aşternut cînd se sătura de somn, bea, 
mînca, îşi vedea de treburi, şi se culca din nou, 
cum şi cînd găsea de cuviinţă. Nimeni nu-l trezea, 
nimeni nu-i poruncea să se aşeze la masă ori să 
se scoale; nici o silă şi nici o constrîngere nu-l 
zorea. Aşa hotărîse Gargantua. Întreaga lege a 
mănăstirii se cuprindea în aceste patru cuvinte: 
FĂ CE-ŢI PLACE! 

Oamenii liberi şi de neam bun, doritori de plă- 
cută însoţire, au din firea lor înclinări cuminţi şi 
cuviincioase, ferindu-se de orice rele deprinderi; 
dar atunci cînd sînt supuşi prin silnicie să sufere 
umilinţele robiei, ei pierd rîvna de a trăi în cinste, 
căutînd să sfărîme jugul ce-i apasă. Căci aşa ne-a 
fost dat: să ne ispitească lucrurile oprite şi să pof- 
tim a face ceea ce nu ne e îngăduit. 

Lăsaţi în voia lor, telemiţii se împăcau între 
ei atît de bine, încît, dacă unul singur arăta o 
dorinţă, toţi ceilalţi se grăbeau a-i face pe plac. 

Erau toţi deprinşi numai în cele alese; nu se 
afla printre ei nici unul care să nu ştie a citi, a 
scrie şi a cînta din cele mai plăcute instrumente; 
fiecare vorbea cinci-şase limbi, pricepîndu-se să 
alcătuiască povestiri şi să potrivească stihuri. Nu 
se mai pomeniseră nicicînd cavaleri atît de viteji 
şi de chipeşi, mai îndemînatici şi mai iscusiţi în 
mînuirea armelor, călare şi pe jos. Niciodată nu 
se văzuseră femei mai curate, mai drăgălaşe, mai 
puţin mofturoase şi mai meştere la lucrul mîinilor, 
la cusut sau orice altă îndeletnicire potrivită unei 
femei cinstite şi stăpînă pe voia ei. De aceea, cînd 
se întîmpla ca vreun tînăr din cuprinsul mănăsti- 
rii, fie la îndemnul părinţilor, fie din altă pricină, 
să părăsească într-o bună zi aşezările Telemei, de 
multe ori lua cu sine pe femeia căreia îi fusese 
prieten credincios şi se însura cu ea; şi după cum 
la Telem, în mănăstire, trăiseră cu credinţă şi cu 
prietenie unul faţă de altul, tot astfel rămîneau 
şi în căsnicie, uniţi pînă la sfîrşitul vieţii lor, ca 
în ziua cea dintii în care s-au însoţit. 

(Trad. de Alexandru Hodoş) 

3 Chestionar pentru lectură comentată 


* Caracterizaţi în baza primului fragment sistemul de învăţămînt renascentist. 
* Din ce compartiment al ştiinţelor făcea parte muzica în acele vremuri 


şi de ce? 

Ce exprimă Rabelais în fragmentul despre felul cum trăiau telemiţii? 
Comentaţi principiul de viaţă al telemiţilor: „Fă ce-ţi place!“ 
Evidenţiaţi în ambele fragmente particularităţile prozei lui Rabelais. 


Momente ale receptării 


Scris în prima jumătate a secolului al XVI-lea, romanul lui Francois 
Rabelais Gargantua şi Pantagruel rămîne şi astăzi una dintre cele 
mai valoroase creaţii literare ale tuturor timpurilor. Tradus în foarte 
multe limbi şi comentat pe parcursul secolelor de numeroşi critici 
şi istorici literari, romanul lui Rabelais oferă fiecărei epoci noi şi 
noi semnificaţii. 

În spaţiul literar românesc romanul lui Rabelais a început să fie 
cunoscut tîrziu, după aproape trei secole de la apariţie. G. Călinescu 
spunea că Alecu Russo era „un pricepător al autorilor de savoare 
lingvistică precum Rabelais“. Scriitorii noştri clasici, cunoscători ai 
literaturii franceze, au citit desigur romanul Gargantua şi Panta- 
gruel în original, apreciind valoarea artistică a acestei capodopere 
a literaturii franceze şi universale. Pentru C. Dobrogeanu-Gherea 
Rabelais era unul dintre scriitorii „care, prin risul lor, au biciuit 
viţiile societăţii“. Tudor Vianu spunea că Rabelais prezintă analogii 
cu Ion Creangă: „Verva povestitorului moldovean aminteşte pe a 
scriitorului renascentist francez“. G. Călinescu semnala asemănări 
nu numai cu Creangă, ci şi cu Anton Pann. 

Prima traducere în limba română, deşi parţială, din opera lui 
Rabelais, a apărut abia în 1942, traducătorul V. A. Macri menţio- 
nînd în Cuvîntul înainte că tălmăcirea sa venea să umple „un gol 
în literatura română“. În 1962 a apărut o altă traducere, realizată 
de Romulus Vulpescu, care, în 1963, a publicat şi o ediţie pentru 
copii, urmată de alta, în 1967, ultima realizată împreună cu Ileana 
Vulpescu. Traducerea completă a romanului, apărută în 1967, apar- 
ţine lui Alexandru Hodoş. Romanul lui Rabelais a fost publicat şi 
la Chişinău, unde distinsul critic şi istoric literar Vasile Coroban a 
scris cu inspiraţie despre capodopera romancierului francez. 

Printre lucrările exegetice dedicate lui Francois Rabelais se nu- 
mără volumul lui Ovidiu Drimba Rabelais (1963), studiul lui Tudor 
Vianu Arta lui Rabelais, studiul introductiv al lui N. N. Condeescu 
Frangois Rabelais şi opera sa, apărut în ediţia din 1967, studiul lui 
Liviu Cosma Introducere în opera literară rabelaisiană, publicat în 
1980 în seria Texte comentate (colecţia Lyceum a editurii Albatros) şi 
altele. Modalităţi şi procedee rabelaisiene pot fi întilnite în creaţia 
lui |. Creangă, A. Pann, C. Hogaş. 

„Aşa decurge toată opera 
lui Rabelais, într-o ploaie 
de citate şi de cuvinte 
savante şi rare, a căror 
intenţie este tocmai de 

a parodia înțelepciunea 
cărţilor din care sînt 
extrase. Erudiţia aceasta 
este gustoasă nu în sine, 
ci în jovialitatea care le 
dezlănţuie. Adevărata 
taină a lui Rabelais este 
la joyeuset&. Anton Pann 
ori Creangă, deşi atit 
antonpannismul, cît şi 
humuleştenismul sînt 
varietăţi de rabelaisianism, 
adică de savoare a 
erudiției joviale, fac cu 
greu figură de erudiți 
pentru cititorul comun. 
Asta vine din prejudecata 
că autorul livresc trebuie 
să fie neapărat un 
cărturar. Erudiţia însă nu 
are limite, şi Anton Pann, 
şi Creangă sînt şi ei 

nişte mari erudiţi şi nişte 
umanişti în materie de 
ştiinţă şi literatură rurală. 
Deşi citatele lor nu sînt 
scoase din cărţi, ci din 
tradiţia orală, operele 

lor nu sînt mai puțin 
cărturăreşti, structura 
scrierilor lor fiind aceeaşi 
ca în opera lui Rabelais: 
adică o jovialitate 
enormă, care înăbuşă cel 
mai neînsemnat fapt 
într-un roi de citate“. 
GEORGE CĂLINESCU 

PP Repere istorice şi culturale 


şi mai autentică a La sfîrşitul secolului al XV-lea spaniolii încheie lupta împotriva dominaţiei 
spaniolului constă arabe — reconquista (1492). Columb descoperă, în acelaşi an, America şi în se- 
în faptul că nu pune colul al XVI-lea Spania începe conquista Lumii Noi, iar regii catolici îi izgonesc 
condiţii vieţii; este pe evrei din ţară. Vechea societate feudală se destramă, noile relaţii capitaliste 
mereu gata s-o accepte, se dezvoltă lent. Bogăţiile aduse din America fac din Spania cea mai bogată 
oricare ar fi aspectul ţară din Europa, în care, după spusele unui contemporan, soarele nu apune 
sub care i se niciodată, dar şi cea mai înapoiată din punct de vedere economic: clasele avute 
înfățișează. “ preferă să aducă totul ce le trebuie din ţările vecine, contribuind, cu aurul lor, 


la dezvoltarea economiilor străine. Procesul unificării ţării nu fusese dus la ca- 
păt, nu se consolidase o monarhie absolută puternică, colonizarea Americii nu 
a contribuit la dezvoltarea economică, pauperizarea maselor largi a intensificat 
parazitismul, influenţa bisericii rămîne mare. În aceste condiţii, umanismul 
spaniol capătă trăsături specifice, care se manifestă în cultura şi în literatura 
spaniolă din Epoca Renaşterii. 


JOSE ORTEGAY 
GASSET 


În literatura Renaşterii spaniole se evidenţiază două perioade: 

1) sfîrşitul secolului al XV-lea şi prima jumătate a secolului al 
XVI-lea, numită uneori Renaşterea timpurie; 

2) a doua jumătate a secolului al XVI-lea şi începutul secolului al 
XVII-lea, numită Renaşterea culminantă. 

Prima perioadă a Renaşterii spaniole se caracterizează printr-un 
evident dualism: pe de o parte, persistă concepţiile vechi, medievale, 
pe de altă parte, îşi croiesc drum, deşi cu greu, ideile umaniste. 
Printre primii umanişti spanioli se impun Elio Antonio de Nebrija 
(1444-1522), autorul primei gramatici a limbii spaniole, Juan Luis 
Vives (1492-1540), promotor al unui sistem pedagogic umanist, Juan 
de Valdes (1500-1541), autorul unui cunoscut tratat despre limbă, 
Antonio de Guevara (1480-1545), autorul lucrării Ceasornicul dom- 


NOTA BENE nilor (1529), care este prima operă a unui autor spaniol, tradusă în 


limba noastră de Nicolae Costin la începutul secolului al XVIII-lea. 
Epoca Renaşterii în Spania 


e Poe În literatura spaniolă capătă acum o largă dezvoltare poezia lirică. 
nu trebuie contundată cu poeţii spanioli „naţionalizează“ mai multe genuri şi specii literare ita- 
aşa-numitul „Secol de aur , ÎI i Sata ge Ip 

< . ; liene, îndeosebi sonetul, dar valorifică şi tradiţiile poeziei populare. 

h al culturii spaniole, ce cu- S id iază G i] de la Vi 1501-1536 id 

> | prinde doar perioada a SE €Vi lenţiază ac aso de la Vega ( 501- ), consi erat „rege 
< | douaa Renaşterii spaniole al poeţilor castilieni“ şi care s-a învrednicit de o apreciere înaltă din 
— | adică jumătatea a doua a  Pârtea tuturor generaţiilor de poeţi de mai târziu. Se bucură de o mare 
w | secolului al XVI-lea şi pri- popularitate în Spania, deşi cu multă întîrziere în raport cu alte ţări, 
| ma jumătate a secoluluial romanul cavaleresc, cel mai reuşit fiind Amadis de Gaula, publicat în 
_. . PRE E 3 . 

O | XVII-lea. 1508. Dramaturgia umanistă este reprezentată de Juan del Encina 

(1468-1529), numit „patriarhul teatrului spaniol“, Bartolome Torres 
Naharro (1485-1531), autorul primului tratat despre dramă în limba 
spaniolă, Lope de Rueda (1510-1565) ş.a. 

În a doua perioadă a Renaşterii spaniole, lirica se diversifică, 
apar şcoli poetice ca cea de la Salamanca, ilustrată de Luis de Le6n 
(1527-1591), sau cea de la Sevilla, printre poeţii acesteia impunîn- 
du-se Fernando de Herrera (1534-1597). În proză se observă un 
mare interes pentru genul bucolic. Cel mai cunoscut roman pastoral 
spaniol este Diana lui Jorge de Montemayor (1520-1561). Pe la 
mijlocul secolului al XVI-lea ia naştere în Spania proza picarescă sau 
romanul picaresc, o formă nouă de roman, al cărui nume vine de la 
cuvîntul spaniol picaro (hoţ, haimana, vîntură-lume). Romanul picaresc 
reprezintă o naraţiune de la persoana întîi, eroul-picaro îşi povesteşte 
cu lux de amănunte istoria vieţii, cu toate aventurile şi nenorocirile 
întîmplate, trecînd prin diferite medii sociale. Aceasta îi permite auto- 
rului să prezinte un tablou realist al societăţii, o galerie de personaje 
şi de categorii sociale, conturate critic şi ironic. Prima operă picarescă 
spaniolă este povestirea anonimă Lazarillo de Tormes (1554), atribuită 
de unii istorici literari lui Diego Hurtado de Mendoza, în care întîlnim 
un erou-picaro mai mult de nevoie, în timp ce eroul romanului lui 
Mateo Alemân (1547-1614), intitulat Guzmăân de Alfarache, tradus 
şi în limba română, este un picaro de vocaţie, lucrarea constituind un 
model clasic de roman picaresc. Culmea prozei spaniole din epoca 
Renaşterii este reprezentată de creaţia lui Cervantes. 

Teatrul spaniol renascentist este dominat de figura lui Lope Felix 
de Vega Carpio (1562-1635) — cel mai mare dramaturg spaniol din 
epoca Renaşterii, „un monstru al naturii“, după celebra formulă a lui 
Cervantes. A lăsat o imensă moştenire literară: peste două mii de piese 
(peste 21 de milioane de versuri), cărora li se adaugă încercările în 
mai toate genurile şi speciile literare ale vremii. 

Lope de Vega şi-a expus concepţiile despre teatru şi dramă într-o 
compoziţie în versuri din anul 1609, intitulată Noua artă de a scrie 
piese de teatru în această vreme. În timpul lui Lope, comedia nu în- 
semna neapărat „comedie“, ci orice fel de piesă de teatru. Pe un ton 
de „glumă serioasă“, Lope justifică teoretic noua comedie pe care el, 
în fond, o crease: „Cînd trebuie să scriu o comedie / închid preceptele 
cu şapte chei, / îi scot din cameră pe Plaut şi Terenţiu, / ca să nu strige, 
cum obişnuieşte, / în cărţile tăcute, adevărul, / şi scriu cu meşteşugul 
născocit / de cei care pretind să recolteze / aplauzele vulgului, căci 
drept e / să îi vorbeşti pe placul lui, prosteşte. / Nu-i oare el acel care 
plăteşte?“ 

Opera lui Lope este vastă şi variată: a scris piese social-politice 
şi istorice (Fuente Ovejuna, Steaua Seviliei, Alcaldele din Zalamea), 
piese de moravuri, numite comedii de capă şi spadă (Fata cu ulciorul, 
Țăranca din Jetafe, Ctinele grădinarului etc.), a pus bazele teatrului 
spaniol clasic. Pe urmele lui au păşit şi alţi dramaturgi, contemporani 
cu el, care formează aşa-numita şcoală a lui Lope de Vega (Guillen de 
Castro, Luis Velez de Guevara). 

„Esenţa faimei lui 

Lope de Vega era 
populară, nu ofici- 

ală..., popularitatea lui 
Lope depăşeşte cu mult 
limitele scenei. Ea e un 
adevărat fenomen social... 
Hotărîtoare au fost 
mîndria şi bucuria cu care 
poporul spaniol îşi regăsea 
în teatrul lui Lope chipul, 
viaţa şi năzuintele... 

Lope de Vega reproduce 
sistematic aceeaşi situaţie: 
opoziția dintre „cei de 
jos“, care au de partea lor 
cinstea, dreptatea, vitejia, 
şi „superiorii“ lor sociali, 
care încarnează bunul 
plac, silnicia, asuprimea. 
Ideea esenţială a drama- 
turgiei lui Lope de 

Vega este foarte simplă: 
superioritatea morală 

a celui socialmente 
„inferior“, mai ales a 
omului simplu din popor.“ 
PAUL ALEXANDRU 
GEORGESCU 


„Adevărata influenţă 

a lui Lope de Vega s-a 
manifestat nu atit prin 
împrumutarea mecanică 
de la el a subiectelor şi 

a intrigii complicate, cît 
prin folosirea particularităților 
dramatice ale pieselor lui 
în direcția pe care el a 
dat-o artei dramatice.“ 
RAMON MENENDEZ PIDAL 

Miguel de Cervantes 
Saavedra s-a născut la 7 sau 
8 octombrie (fiind botezat 
la 9 octombrie) anul 1547 
la Alcală de Henares, un 
orășel în apropiere de Ma- 
drid, într-o familie nobilă, 
dar săracă. Tatăl său era chi- 
rurg şi trebuia să muncească 
pentru a-şi întreţine familia, 
fiind nevoit să peregrineze 
prin mai multe oraşe. Astfel, 
viitorul scriitor a învăţat la 
mai multe şcoli din diferite 
oraşe (Valladolid, Sevilla, 
Madrid, Salamanca), între- 
rupîndu-şi frecvent studiile. 
În 1569 cardinalul Giulio 
Acquaviva, sosit temporar 
în Spania, îl ia pe Miguel ca 
valet în Italia, unde acesta 
cunoaşte cultura şi litera- 
tura italiană. Cînd, în 1571, 
sultanul Selim invadează 
Ciprul, Cervantes se înro- 
lează în armata spaniolă, 
iar apoi, pe galera „La Mar- 
quesa“, ia parte în ziua de 
'7 octombrie la vestita bătă- 
lie de la Lepanto. Este rănit 
şi îşi pierde braţul stîng, 
rămînînd infirm pentru 
toată viaţa. Cu toate acestea, 
participă şi la alte campa- 
nii, inclusiv la expediţia lui 
Don Juan de Austria împo- 
triva Tunisului. Obţinînd 


Miguel de Cervantes Saavedra reprezintă, prin întreaga-i creaţie, 
culmea literaturii spaniole din Renaştere. A cultivat aproape toate 
genurile şi speciile literare cunoscute în epocă, a scris poezii şi poe- 
me, tragedii şi comedii, nuvele şi romane, inegale, desigur, ca valoare 
artistică, dar care demonstrează vasta sa experienţă literară. Astăzi, 
faima lui Cervantes este determinată de Nuvelele exemplare (1613) şi, 
în primul rînd, de celebrul său roman Don Quijote (vol. I, 1605; vol. 2, 
1615), considerat ca primul roman modern. 


Don Quijote este un hidalgo sărac din La Mancha care, în urma lecturii unui 
număr mare de romane cavalerești şi sub influenţa lor, îşi pierde minţile: „De 
îndată ce nu mai fu în toate minţile, îi intră în cap cel mai năstruşnic gînd ce-a 
stăpinit vreodată-n lumea asta pe vreun nebun, şi anume: începu să i se pară 
cu cale, şi chiar neapărat trebuincios, atît pentru faima bunului său nume, cît 
şi pentru folosul ţării sale, să se facă nici mai mult nici mai puţin decît cavaler 
rătăcitor şi s-o pornească în lumea întreagă, călare şi cu armele-n mi.ini, în căutare 
de aventuri, făcînd toate isprăvile pe care citise el că le făceau cavalerii rătăcitori, 
lecuind tot soiul de rele şi dînd piept cu primejdiile în fel şi chip de prilejuri, de 
unde, ieşind cu bine la capăt, să-şi cîştige renume şi glorie eternă“. Încălecînd 
pe un cal slăbănog, o mirţoagă, numită Rocinante, el porneşte la drum, decis ca 
toate faptele săvîrşite să le consacre alesei inimii sale, pe nume Dulcineea din 
Toboso, care era, de fapt, o ţărancă nu tocmai frumoasă. După eşecul primei ieşiri 
din sat, Don Quijote pleacă din nou, de data aceasta însoţit de Sancho Panza, un 
ţăran mucalit, pe care l-a convins să-i fie scutier, pentru că toţi cavalerii rătăcitori 
aveau scutieri. Urmează un şir de alte aventuri, în care Don Quijote ia lucrurile 
din realitate drept altceva, nimerind în situaţii ridicole în urma nebuniei sale, 
suferind tot felul de necazuri şi, în cele din urmă, fiind adus acasă mai mult mort 
decit viu. Peste o lună porneşte cu Sancho din nou la drum, cu atît mai mult cu 
cît îi promisese acestuia, în semn de răsplată pentru osteneala şi fidelitatea faţă 
de stăpîn, să-l facă guvernatorul unei insule, dîndu-i sfaturi trebuincioase. San- 
cho, deşi încearcă, nu este în stare să administreze insula Barataria şi, în cele din 
urmă, renunţă la guvernare. După multe alte aventuri şi peripeții, Don Quijote se 
întoarce acasă, cade într-un somn greu, apoi trezindu-se, se vindecă de nebunie 
şi moare, deplîns de scutier. 


Povestirea aventurilor celor doi eroi este întreruptă adeseori, mai 
ales în primul volum, prin inserarea în linia de subiect centrală a 
unor nuvele, lucru tipic pentru romanul acelor vremi. Nuvelele inter- 
calate nu sînt „de umplutură“, ci au o anumită funcţie în ansamblul 
întregului roman. 

Conflictul din roman este concret-istoric, între un model de realitate 
perimat şi altul nou, în ascensiune. Cervantes inaugurează un nou tip 
de conflict literar: confruntarea omului marcat de aspirații nobile cu 
realitatea străină şi ostilă acestor aspirații — conflict tipic romanului 
social şi literaturii realiste de mai tîrziu. Conflictul este dezvăluit por- 
nind de la viaţa reală a Spaniei acelor vremi, Cervantes dînd — după 

părerea lui Marcelino Menendez y Pelayo -— „cel dintii model al roma- 
nului realist modern“. Cele peste şase sute de personaje din roman, 
în mare parte episodice, reprezintă aproape toate tipurile sociale ale 
Spaniei: aristocrați, militari, cărturari, hangii, păstori, ţărani, negustori, 
vagabonzi, clerici, comedianţi, studenţi etc. În roman se conturează două 
Spanii — una oficială şi alta populară —, autorul creînd o adevărată 
frescă a Spaniei contemporane lui. 

Pe acest fundal se evidenţiază cele două personaje principale ale 
romanului, Don Quijote şi Sancho Panza. 

Ca provenienţă socială, Don Quijote este de origine nobilă, un hidal- 
go. Însă din punctul de vedere al concepţiilor sale despre om şi despre 
lume, el este un umanist. Don Quijote consideră că a venit pe lume 
să înlăture nedreptatea şi răul, îndurînd, pentru aceasta, mai multe 
jigniri, lipsuri şi umiliri, dar rămînînd fidel idealului său de dreptate şi 
adevăr. Eroul consideră că omul trebuie apreciat nu după proveniența 
socială, ci după faptele sale, întrucît sîngele se moşteneşte, iar virtutea 
se cîştigă şi preţuieşte mai mult decît sîngele. El apreciază libertatea 
şi onoarea omului, nu însă în sens aristocratic, ci în spirit umanist. 
Idealul umanist al eroului se asociază ideii „secolului de aur“, despre 
care Don Quijote le vorbeşte unor păstori, idee foarte răspîndită în 
literatura spaniolă renascentistă. Un adevărat program umanist repre- 
zintă sfaturile pe care Don Quijote le dă lui Sancho Panza, înainte ca 
acesta să se ducă să guverneze insula mult promisă. 

Umanismul promovat de eroul lui Cervantes nu este pasiv, doar 
verbal, ci activ, dinamic. Don Quijote luptă în numele idealului, însă 
încercările de a-l reînvia, de a afirma dreptatea în lume nu se încunu- 
nează de succes. Don Quijote vrea să facă bine, însă rezultatul este, 
de cele mai multe ori, trist. Realitatea deformează aspiraţiile eroului, 
iar Don Quijote, în loc de bine, face mai curînd rău. Sînt suficiente 
exemple în roman în acest sens: episodul cu Andrâs-păstorul, cel cu 
ocnaşii, pe care îi pune în libertate ş.a. Apare, însă, o întrebare firească: 
de ce Don Quijote suferă eşec? Pentru că a pierdut simţul realităţii şi 
trăieşte într-o altă lume. Dar nici realitatea nu are nevoie de idealuri 
ca cele ale cavalerului rătăcitor, nu are nevoie de umanismul său. În 
realitate, se afirmau alte principii, diferite de cele umaniste ale lui 
Don Quijote. Pe de altă parte, umanismul poartă la Cervantes haina 
cavalerismului, adică vechea haină a cavalerismului este îmbrăcată pe 
un nou conţinut. Iniţial, scriitorul şi-a propus o parodie a romanelor 
cavalereşti, treptat, însă, romanul s-a transformat într-o operă despre 
destinul tragic al umanismului. Pe de o parte, cavalerismul trebuia 
să sublinieze caracterul activ, militant, eroic al umanismului lui Don 
Quijote, pe de altă parte — demonstra inconsistenţa sa în noile con- 
diţii, ale lumii burgheze în devenire, cînd cavalerismul devenise un 
anacronism. De aici, caracterul tragicomic al personajului principal, 
care îşi propune scopuri nobile, dar acţionează fără a ţine seama de 
realitate. De aici şi nebunia eroului. În acest sens, Don Quijote se înscrie 
în marea temă a nebuniei din literatura Renaşterii, elogiul nebuniei 

eliberarea de sub arme, cu 
scrisori de recomandare, se 
întoarce acasă, dar galera 
„EI Sol“ este atacată de pirați 
şi Cervantes este luat captiv, 
dus în Alger, împreună cu 
fratele său, pe care fami- 
lia l-a răscumpărat. Pentru 
Miguel piraţii cereau o sumă 
mai mare datorită scriso- 
rilor de recomandare. A 
urmat o perioadă de grele 
şi aspre încercări şi, după o 
absenţă de unsprezece ani, 
Cervantes revine în Spania. 
Se căsătoreşte şi se dedică li- 
teraturii, publicînd romanul 
pastoral Galateea, mai multe 
comedii şi tragedii. Văzind 
că nu poate trăi din scris, 
încearcă să-şi cîştige exis- 
tenţa prin alte mijloace, 
îndeplinind diferite func- 
ţii. Între timp, lucrează la 
romanul Don Quijote, a cărui 
primă. parte o publică în 
1605. In 1613, apar Nuvelele 
exemplare, urmate de poemul 
Călătorie în Parnas. Publi- 
carea unei false „continuări“ 
a romanului Don Quijote de 
către un adversar al său, un 
oarecare Alonso Fernândez 
de Avellaneda, îl grăbeşte pe 
Cervantes să termine partea 
a doua a romanului, care 
vede lumina tiparului în 
1615, urmată de o culegere 
de piese. Dar scriitorul con- 
tinuă să trăiască în sărăcie, 
deşi romanul Don Quijote 
se bucură de popularitate 
chiar şi dincolo de hotarele 
Spaniei. În ultimii ani ai 
vieţii Cervantes lucrează la 
romanul de aventuri Persiles 
şi Segismunda, care a fost 
publicat după moartea sa, 
survenită la 23 aprilie 1616. 

Nuvela este o specie a 
genului epic. Termenul 
nuvelă provine de la 
cuvîntul italian novella 
(derivat, la rindul 

său, din latinescul 
nova, adică noutate) şi 
denumeşte o naraţiune 
ficțională situată între 
povestire şi roman. 
Acest tip de naraţiune 
a existat şi în Evul 
Mediu, cînd era foarte 
răspîndit obiceiul 

de a povesti diferite 
întîmplări preluate 

din romanele greceşti, 
din compilaţii latine, 
din fabhaux-uri sau 
chansons de geste, din 
tradiţia populară, din 
Vieţile sfinților, din 
culegeri arabe sau 
persane, arta de a 
povesti considerîndu-se, 
în general, de sorginte 
orientală. Nuvela se 
caracterizează printr- 
un singur fir narativ, cu 
un conflict concentrat, 
cu personaje puţine, 
acţiunea desfăşurîndu-se 
în jurul unui personaj 
principal. 


„Quijote şi Sancho nu 
sînt abstracțiuni, ci ființe 
vii şi e greşit a-i socoti 
ca termeni antinomici. 
Scriitorul se slujeşte de ei 
dialogic, strecurîndu-şi 
ideile, cînd prin unul, 
cînd prin altul, fără 
deosebire, fără nici o 
preocupare de simetria 
didactică.“ 

GEORGE CĂLINESCU 


fiind pronunţat, înaintea lui Cervantes, de către umanistul olandez 
Erasm din Rotterdam. 

Sancho Panza nu este numai tradiționalul scutier din romanele 
cavalereşti. El este reprezentantul poporului, dar al unui popor încă 
tînăr, dacă putem spune aşa, care încă nu şi-a manifestat posibilităţile, 
mai ales că şi el este „contaminat“ întrucîtva de setea de îmbogăţire 
şi de parvenire, proprie epocii. Sancho este un om treaz la minte, 
chibzuit, de o bogăţie sufletească neobişnuită. Cele mai bune trăsături 
ale lui Sancho se dezvăluie în episodul guvernării insulei Barataria, 
care reprezintă idealul unei societăţi în viziunea omului din popor. 
Guvernarea lui Sancho se asociază cu idealul unei orînduiri sociale 
drepte şi el dă dovadă de multă înţelepciune şi iscusinţă cînd încearcă 
să facă dreptate. Sancho-scutierul a fost conceput în contrast cu Don 
Quijote-cavalerul, pentru a produce un efect de umor democratic tipic 
literaturii spaniole din epoca de glorie. Cu el intră în roman stihia 
limbii populare. Sancho foloseşte la tot pasul proverbe şi zicători, care 
exprimă înţelepciunea populară. Menţionînd caracterul popular al 
romanului Don Quijote, materializat în stil, în maniera de expresie, în 
vorbirea orală populară, în felul de a povesti şi de a zice, Iorgu Iordan 
sugera o posibilă comparaţie cu Ion Creangă. 

Don Quijote şi Sancho Panza se completează, fenomenul comple- 
mentarităţii, al osmozei lor spirituale fiind numit „quijotizarea“ lui 
Sancho şi „sancizarea“ lui Don Quijote. Referitor la acest aspect 
G. Călinescu scria că în intenţia lui Cervantes, Sancho nu este „o ima- 
gine răsturnată a lui Quijote, ci un complement“. 


Don Quijote 
PARTEA A DOUA 
Capitolele XLII-XLIII 


Despre poveţele pe care i le-a dat don Quijote 
lui Sancho Panza mai înainte de-a se duce acesta să-şi 
cîrmuiască insula, dimpreună cu alte lucruri chibzuite 
şi despre al doilea rînd de poveţe pe care i le-a 
dat don Quijote lui Sancho Panza 


Într-acestea pică şi don Quijote şi, aflînd de ceea ce se petrecea, pre- 
cum şi de zorul cu care trebuia să plece Sancho la cîrmuirea lui, îl luă, cu 
îngăduinţa ducelui, de mînă şi se duse cu dînsul în cămara lui, cu gîndul 
de a-l povăţui cum e bine să se poarte în slujba ce-avea s-o aibă. După ce 
intrară-n odaie, trase uşa după el, zăvorînd-o, îl aşeză aproape cu de-a 
sila pe Sancho lîngă dînsul şi-i spuse cu vorbă domoală: 

- Nici nu mai ştiu, dragă Sancho, cum să mulţumesc cerului că mai 
întîi şi mai-nainte de-a da fericirea peste mine, ţi-au ieşit ţie sorții să-ntil- 
neşti şi să dai de-un noroc atît de mare. Eu, care aveam de gînd, cînd mă 
voi înavuţi, să te plătesc pentru slujbele tale, mă văd abia la începutul 
drumului meu către chiverniseală, cîtă vreme tu, mai înainte de vreme şi 
împotriva rostului obişnuit după care merg lucrurile, îţi vezi încununate 

năzuinţele. Alţii fac ochi dulci, stau pe la uşi, se milogesc, se scoală pe 
mîncate, se roagă, stăruiesc şi tot nu capătă ce au ei de gînd; şi vine altul 
care, fără să ştie cum sau necum, se pomeneşte c-o slujbă şi c-o cinste, 
după care se băteau atiţia; aici se potriveşte şi se prinde de minune vorba 
aceea, că un dram de noroc face mai mult decît un car de minte. Tu, care 
pentru mine eşti, fără nici o urmă de îndoială, un prostănac, care nici prea 
de dimineaţă nu te scoli, nici pînă noaptea tîrziu nu trudeşti şi nici vreo 
osteneală nu-ţi dai, abia numai de-o adiere a cavaleriei rătăcitoare ce-ai 
fost atins, că, fără chiu şi fără vai, te şi trezeşti din senin cîrmuitor al unui 
ostrov. Toate astea ţi le spun, Sancho, ca să nu pui pe socoteala vredniciei 
tale milostivirea primită, ci să mulţumeşti cerului, care rîinduieşte atît de 
frumos lucrurile, şi apoi să mulţumeşti şi măreției pe care o cuprinde-n 
sine îndeletnicirea cavaleriei rătăcitoare. Dacă te-ndeamnă inima să crezi 
cele ce-ţi spun, atunci fii, fătul meu, cu luare-aminte la acest Caton al tău, 
ce vrea să te povăţuiască şi să-ţi fie cîrmă şi călăuză, care să te îndrumeze 
şi să te scoată la bun liman din marea cea învolburată, unde eşti gata să 
te avînţi, căci slujbele şi treptele cele mari nu sînt altceva decît o mare 
adîncă de griji. Mai înainte de toate trebuie să te temi de Dumnezeu, 
fiule, pentru că-n teama de el stă înţelepciunea; şi dacă eşti înțelept, nu 
poţi greşi niciodată, în al doilea rînd, să te veghezi pe tine însuţi şi să 
te străduieşti a te cunoaşte, fiindcă aceasta este cea mai anevoioasă cu- 
noaştere din cîte se pot închipui. Din faptul de a te cunoaşte va ieşi acela 
de a nu te umfla asemeni broaştei care a vrut să fie pe potriva boului; că 
dacă faci treaba asta, atunci gîndul c-ai păzit porcii la tine-n sat va fi ca 
picioarele cele urîte ale păunului, care-i potolesc îngîmfarea cînd el, cu 
coada rotită, şi le priveşte. 

— Asta-i adevărat, răspunse Sancho, însă numai cînd eram ţînc păzeam 
porcii; cînd am ajuns şi eu ceva mai răsărit, gîşte păzeam, nu porci; dar 
asta, după cîte mi se pare, n-are nici în clin, nici în mînecă cu ceea ce ne 
doare, că doar nu toţi cei care ocîrmuiesc se trag din viță de domnitori. 

- E-adevărat ce spui, răspunse don Quijote, şi tocmai de asta cei care 
nu-s din capul locului de neam mare trebuie să alăture la vrednicia slujbei 
pe care o-ndeplinesc şi o dulce blindeţe, care, însoţită de înţelepciune, 
să-i pună la adăpost de clevetirea cea răutăcioasă, de care nici o mărire 
nu scapă nepîngărită. Fii mîndru, Sancho, de obirşia ta de rînd şi nu te 
ruşina să spui că te tragi din ţărani; fiindcă văzînd că nu roşeşti de asta, 
nimeni n-o să se apuce să te ruşineze, şi-ţi face mai mare cinste să fii un 
smerit virtuos decît un păcătos trufaş. Sînt nesfirşit de mulţi aceia care, 
trăgîndu-se dintr-un neam de rînd, s-au ridicat pînă la cea mai înaltă 
treaptă duhovnicească şi împărătească, şi, ca să te încredinţez de acest 
adevăr, aş putea să-ţi dau la pilde pînă ţi s-ar uri... Să ştii, Sancho, că 
dacă iei drept măsură virtutea şi te mîndreşti că faci fapte virtuoase, n-ai 
de ce să-i mai pizmuieşti pe cei ce se trag din domnitori şi din domni 
mari, pentru că obiîrşia înaltă se moşteneşte, pe cînd virtutea se capătă, 
şi virtutea are preţ în ea însăşi, pe cînd obirşia înaltă, nu. Stînd, deci, 
lucrurile aşa cum stau, dacă atunci cînd vei fi în ostrovul tău va veni să 
te vadă vreuna din rubedeniile tale, nu te uita de sus la ea şi n-o jigni, ci, 

„Nu există în lume 
operă mai profundă 

şi mai plină de forță 
deocamdată, este 
ultimul şi cel mai plin de 
măreție cuvînt al minţii 
omeneşti, este ironia cea 
mai amară, pe care a 
putut-o vreodată expune 
un om, şi dacă pămîntul 
n-ar mai fi, iar oamenii ar 
fi întrebaţi undeva: 

„la spuneți, v-aţi înţeles 
viața de pe pămînt şi ce 
concluzii ați tras despre 
ea?“, atunci omul l-ar 
putea oferi în tăcere 

pe Don Quijote: „lată 
concluzia mea despre 
viaţă şi puteţi să mă 
condamnaţi pentru asta?“ 
F.M.DOSTOIEVSKI 


„Abia acum ceva mai 
mult de doi ani m-am 
încumetat să încep 
traducerea lui Don 
Quijote şi azi, la capătul 
acestor „munci“, în toate 
sensurile cuvîntului, am 
înțeles şi eu, pe viu, ceea 
ce învățasem şi ştiam, şi 
anume că tocmai cartea 
aceasta, care primilor săi 
cititori li s-a părut doar 
o irezistibilă carte de 
divertisment şi atit, 

fără să ascundă nici un 
mister, este cea mai greu 
descifrabilă din toate; 
mi-am construit, visînd 
să o mulez cît mai strîns 
pe ceea ce ne-a rămas 
din prototipul dispărut, 
propria mea versiune 
interpretativă, într-un soi 
de transă şi de frenezie 
care m-au modificat mai 
profund decît îmi pot 

da seama acum.“ 

SORIN MĂRCULESCU 

dimpotrivă, primeşte-o bine, găzduieşte-o şi os- 
păteaz-o, fiindcă prin asta te vei face plăcut lui 
Dumnezeu, care nu vrea să fie nesocotită nici 
una din făpturile lui, şi-ţi vei face şi datoria faţă 
de firea cea înţeleaptă. Dac-o aduci şi pe nevas- 
tă-ta cu tine — fiindcă nu-i bine ca acela căruia i 
se încredinţează pentru multă vreme o cîrmuire 
să stea fără muierea lui — învaţ-o, dăscăleşte-o şi 
dezbar-o de firea ei cea necioplită, fiindcă cel mai 
adesea o femeie nătîngă şi din topor duce de rîpă 
şi face să se-aleagă praful de tot ce-a înfiripat un 
ocîrmuitor înţelept. De-o fi să rămii văduv — lucru 
ce se poate întîmpla — şi de pe urma treptei tale 
înalte te vei alege cu o nevastă mai de neam, n-o 
lua în aşa fel ca să-ţi slujească de mreajă şi de nadă 
pentru a ajunge, vorba aceea, la n-am nevoie de 
pitac, dar tu zvîrle-mi-l în sac; fiindcă adevăr zic 
ţie că de tot ce-o primi muierea judecătorului, o 
da socoteală bărbatul ei la judecata de apoi şi o 
plăti împătrit după moarte trebile pe care nu şi 
le-a pus la socoteală-n viaţă. Nu te lăsa niciodată 
călăuzit de ce-ţi trăsneşte prin cap, lucru ţinut la 
mare preţ numai de neajutoraţii la minte, care se 
cred firoscoşi. Să afle-n cugetul tău mai multă milă 
lacrimile săracului, dar nu să te aplece a le da şi 
mai multă dreptate decît dovezilor temeinice ale 
bogatului, încearcă să descoperi adevărul, ascuns 
atit după făgăduinţele şi darurile bogatului, cât şi 
după vaietele şi rugăminţile săracului. Dacă vrei 
să ţii o cale cu adevărat dreaptă, nu descărca asu- 
pra vinovatului tot ce-i mai aspru-n legi, fiindcă 
judecătorul neîndurat nu-şi cîstigă o faimă mai 
mare decît cel blind. Dacă cumva se pleacă mai 
mult într-o parte cumpăna dreptăţii, vezi să nu fie 
pe talerul darurilor, ci pe talerul milei. Dacă ţi s-o 
întîmpla să judeci plîngerea vreunui vrăjmaş de-al 
tău, îndepărtează-ţi gîndul de la jignirea îndurată 
şi îndreaptă-ţi-l numai către adevărul lucrului ce 
trebuie judecat. Să nu te laşi orbit de patima ta 
în socotelile altora, fiindcă greşelile pe care le 
săvirşeşti din patimă de cele mai multe ori nici 
nu se mai pot îndrepta şi, chiar de s-ar îndrepta, 
ar fi numai cu preţul trecerii de care te bucuri 
şi poate chiar şi al averii tale. Dac-ar veni vreo 
muiere frumoasă să-ţi ceară dreptate, întoarce-ţi 
ochii de la lacrimile ei şi urechile de la vaietele ei 
şi cumpăneşte pe-ndelete temeiul cererii ei, dacă 

nu vrei ca mintea să ţi se înece în plinsul ei, iar 
cinstea în tînguirile ei. Pe acela pe care ai de gînd 
să-l pedepseşti cu fapta nu-l mai năpăstui şi cu 
vorba, fiindcă îi e de-ajuns amăritului de el pe- 
deapsa caznei pe care i-o dai, făr'a mai fi nevoie 
să-i trînteşti şi ocări pe deasupra. Pe vinovatul ce 
cade sub osînda ta priveşte-l ca pe-un nefericit, 
bătut de toate vînturile firii noastre celei căzute-n 
păcat, şi, pe cît îţi stă-n putinţă, fără a aduce vreo 
vătămare celor potrivnici lui, arată-te milostiv şi 
blind, pentru că, deşi însuşirile lui Dumnezeu 
sînt toate pe o potrivă, mai mult se desprinde şi 
străluce-n ochii noştri însuşirea îndurării decît 
aceea a dreptăţii. Dacă urmezi, dragă Sancho, 
aceste poveţe şi aceste porunci, multe zile de trăit 
vei avea, veşnic fi-va renumele tău, îmbelşugată 
îţi va fi răsplata, nemaiauzită fericirea; îţi vei că- 
pătui copiii după pofta inimii, vor căpăta nume 
mare şi ei, şi nepoţii tăi, vei trăi cu toată lumea în 
pace şi bună voire, iar în ultimele clipe ale vieţii 
te va găsi şi clipa morţii într-o bătrîneţe senină 
şi înaintată, iar strănepoţii tăi ţi-or închide ochii 
cu mîinile lor gingaşe şi plăpînde. Toate cele ce ţi 
le-am spus pîn-acum sînt învățături menite să-ţi 
împodobească sufletul; ascultă acum şi pe cele 
ce trebuie să-ţi slujească la împodobirea trupului. 

Cine-i acela care să fi auzit vorbele de mai sus 
ale lui don Quijote şi să nu-l socotească drept un 
ins cît se poate de înţelept şi însufleţit de cele mai 
bune gînduri? Dar cum s-a mai spus de-atitea ori 
de-a lungul acestei măreţe istorii, don Quijote 
înşira la bazaconii numai cînd era vorba de ca- 
valeria rătăcitoare, pe cînd în celelalte rostiri ale 
sale se arăta înzestrat cu o minte atît de limpede 
şi de cuprinzătoare, încît la tot pasul faptele îi 
dezminţeau judecata, şi judecata, faptele; dar în 
acest al doilea rînd de învățături pe care le dete 
lui Sancho se arătă iscusit foarte şi-şi ridică pe- 
aceeaşi culme atît înţelepciunea, cît si sminteala. 
Sancho era numai urechi ascultîndu-l şi căuta 
să-şi întipărească-n minte poveţele lui, ca unul 
care avea de gînd să le folosească şi să facă, cu 
ajutorul lor, ca plodirea ocîrmuirii lui să sfirşească 
printr-o naştere fericită. Urmă dară mai departe 
don Quijote şi spuse: 

- În ceea ce priveşte felul cum trebuie să te 
chiverniseşti pe tine şi cum să-ţi chiverniseşti 

casa, cel dintîi lucru ce te sfătuiesc e să fii curat 
şi să-ţi tai unghiile, făr-a le lăsa să crească, aşa 
cum fac unii care cred, din prostie, că unghiile 
lungi le înfrumuseţează miinile, ca şi cum scîrna 
şi înnăditura asta, pe care nu şi-o mai taie de 
fel, ar fi unghie omenească, şi nu gheară de uliu 
din cei mîncători de şopiîrle: nărav porcesc şi din 
cale-afară de sucit. Să nu umbli, Sancho, descins 
şi dezmăţat, fiindcă neîngrijirea în îmbrăcăminte 
e semn de fire lăsătoare, numai dacă, sub această 
neîngrijire şi dezmăţare nu se strecoară vreun gînd 
ascuns, aşa cum se zice că era la Iuliu Cezar. Cum- 
păneşte cu grijă cam cit ţi-ar aduce slujba asta, şi 
dacă-ţi îngăduie să le faci slugilor tale cîte-o haină 
cu fireturi, fă-le-o mai degrabă gospodărească şi 
trainică decît strălucită şi împopoţonată, şi împar- 
te-o între slugile tale şi calici; vreau să spun că 
dacă-ţi dă mîna să îmbraci şase copii de casă, tu 
îmbracă numai trei şi mai îmbracă şi trei calici, 
aşa că o să ai copii de casă şi în cer şi pe pămînt; 
că felul ăsta de a da haine cu fireturi n-o să le 
intre niciodată-n cap celor plini de deşertăciune. 
Să nu măniînci usturoi şi nici ceapă, ca să nu dea 
de gol, prin izul lor, neamul tău cel prost; umblă 
încet, vorbeşte tacticos, dar nu în aşa fel încît să 
pară că te asculţi cum vorbeşti, fiindcă tot ceea 
ce-i nefiresc e rău. Prînzeşte puţin şi cinează şi mai 
puţin, căci sănătatea întregului trup se strujeşte 
în făurăria stomahului. Fii cumpătat la băutură, 
ținînd socoteală că vinul peste măsură nici nu 
păstrează tainele şi nici nu se ţine de cuvînt. Ia 
seama, Sancho, să nu mesteci cu amîndouă fălcile 
şi nici să nu eructezi în fața nimănui. 

— Nu ştiu ce-i aia „să eructezi“, spuse Sancho. 

Şi atunci don Quijote îi spuse: 

— A eructa, dragă Sancho, vrea să zică a rigîi 
şi asta-i una din vorbele cele mai urîte din graiul 
castilian, măcar că-i de-o mare însemnătate, aşa 
că lumea subţire şi-a găsit scăparea cu latineasca, 
şi-n loc de „a rîgîi“, spune „a eructa“, iar în loc 
de „rîgiieli“, spune „eructări“; şi chiar dacă unii 


nu-nţeleg aceste vorbe, nu-i mare pagubă, căci 
obişnuinţa le va face cu timpul să intre-n grai, 
aşa încît să se-nţeleagă uşor; şi asta se cheamă a 
îmbogăţi graiul, asupra căruia sînt atotputernice 
mulțimea şi obişnuinţa. 

— Într-adevăr, stăpîne, spuse Sancho, una din 
poveţele şi învăţăturile pe care am de gînd să mi 
le întipăresc bine-n minte este să nu rîgii, fiindcă 
eu obişnuiesc să fac des treaba asta. 

— Să eructezi, Sancho, nu să rigîi, spuse don 
Quijote. 

- Să eructez oi spune de-acu-nainte, şi pe legea 
mea că n-o să uit! 

- De asemenea, Sancho, nu trebuie să mai 
amesteci în vorbirea ta tot puhoiul acela de zicale, 
aşa cum ai tu obiceiul, că deşi zicalele sînt învă- 
ţături scurte, tu, de multe ori, le tragi într-atita de 
păr, încît par mai degrabă aiureli decit învățături. 

- La asta numai Dumnezeu poate să găsească 
leac, răspunse Sancho, fiindcă ştiu la zicale mai 
abitir decît o bucoavnă, şi-atit de multe-mi vin 
de-a valma la gură cînd vorbesc, încît se iau la 
harță-ntre ele, vrînd să iasă toate deodată; limba 
însă le zvirle afară pe cele ce-i vin mai întîi în cale, 
fie că merg, fie că nu; dar oi avea grijă de-acu- 
nainte să le spun numai pe acelea ce se potrivesc 
cu vrednicia slujbei mele, că de este casa plină, 
repede-i gata de cină, şi cine se tocmeşte nu se 
mai sfădeşte, şi cine trage clopotul a primejdie, 
acela la bun adăpost se găseşte, pentru că şi cu 
nevasta beată şi cu butia plină, nu se poate. 

— Dă-i înainte, Sancho, toarnă, trînteşte, înşiră 
la zicale, că nimeni nu te-ntrece: „Las' să mă bată 
mumă-mea, că eu bat titirezul“. Nici n-am apucat 
să-ţi spun cum trebuie să te fereşti de zicale, că 
tu-mi şi trînteşti într-o clipită un pomelnic întreg, 
care se loveşte ca nuca-n perete cu ceea ce vorbim. 
Uite, Sancho, eu nu zic c-ar prinde rău o zicală la 
locul potrivit; dar înşirarea fără noimă a zicalelor 
şi îngrămădirea lor talmeş-balmeş fac să iasă o 
vorbire lîncedă şi dezlînată... 

(Trad. Edgar Papu şi lon Frunzetti) 

„Don Quijote nu e 

numai un roman, primul 
din punct de vedere 
cronologic şi calitativ 
dintre marile romane. 
Este romanul romanelor... 
Don Quijote este critica 
romanelor făcută într-un 
roman, şi povestea unui 
cititor de romane propusă 
cititorilor de romane. În 
Don Quijote cititorul de 
romane a devenit omul 
care trăieşte romanele, iar 
acesta a devenit 

omul care îşi trăieşte 
propria viaţă, dar viața 

sa ideală, aceea care 

se cerea născută 

printr-un efort eroic.“ 
ALBERT THIBAUDET 


NOTA BENE 


Prin volumul Impresii asu- 
pra literaturii spaniole şi prin 
alte lucrări despre scriitorii 
spanioli, G.Călinescu a 
oferit cea mai completă şi 
sintetică contribuţie româ- 
nească la interpretarea 
fenomenului literar hispa- 
nic, marcată de o abordare 
personală şi originală în 
corespundere cu concep- 
ţia sa despre condiţia şi sta- 
tutul unui adevărat istoric 
literar. 


„Cervantes face parte 
din categoria creatorilor 
de figuri imense care, 
strivite de făpturile lor, 
mai vii decît viața 
însăşi, n-au biografie 
sau au una ridicată 

pe ipoteze, aproape 
pierdută în mitologie.” 
GEORGE CĂLINESCU 


[] Chestionar pentru lectură comentată 


* Evidenţiaţi în sfaturile pe care i le dă don Quijote lui Sancho Panza 


esenţa lor umanistă şi prezentaţi-l pe don Quijote ca pe un umanist: 
aprecierea omului, a comportamentului acestuia, a virtuţii, a dreptăţii etc. 


Caracterizaţi felul de a vorbi al lui don Quijote şi al lui Sancho Panza. 


Identificaţi în text, la nivelul vorbirii, complementaritatea celor două 
personaje („quijotizarea“ lui Sancho Panza şi „sancizarea“ lui don Quijote). 


Ce puteţi spune despre umorul lui Cervantes? 


Momente ale receptării 


Primul traducător în limba română al romanului Don Quijote, 
după versiunea franceză a lui Florian, a fost Ion Heliade Rădu- 
lescu. Prima traducere a romanului direct din spaniolă aparţine 
junimistului Ştefan Vârgolici, iar a doua — cunoscutului hispanist 
român din perioada interbelică Al. Popescu-Telega, dar nici una 
dintre ele nu a fost integrală. Pe aceasta au realizat-o Ion Frunzetti 
şi Edgar Papu. Nuvelele exemplare şi Persiles şi Segismunda au fost 
traduse şi comentate remarcabil de Sorin Mărculescu. 

Istoria traducerilor româneşti ale capodoperei lui Cervantes Don 
Quijote, de la tălmăcirea lui lon Heliade Rădulescu după versiunea 
franceză a lui Florian, trecînd prin cea realizată direct din spaniolă 
de junimistul Ştefan Vârgolici şi prin alte încercări, mai mult sau 
mai puţin reuşite, cea integrală aparţinînd lui Ion Frunzetti şi Edgar 
Papu, pînă la ultima, realizată de Sorin Mărculescu şi publicată în 
2004, ilustrează, de fapt, evoluţia ascendentă şi etapele principa- 
le ale receptării literaturii spaniole în spaţiul cultural românesc. 
Cercetarea receptării critice a literaturii spaniole în spaţiul cultural 
românesc confirmă dezvoltarea ascendentă a hispanisticii noastre, 
pionieratul aparţinîndu-i lui 1. Heliade Rădulescu, urmat, într-un 
fel sau altul, de abordarea fenomenului literar hispanic de către 
M. Kogălniceanu, B. Petriceicu Hasdeu ş.a. 

Cele mai relevante realizări ale hispanisticii noastre din perioada 
interbelică aparţin lui N. Iorga şi Al. Popescu-Telega. Pe această linie 
se înscrie şi activitatea lui Al. Ciorănescu, autorul primei micro- 
monografii româneşti despre Calderân şi unul dintre recunoscuţii 
cercetători ai barocului spaniol. Totodată, trebuie evidenţiate, în 
mod special, încercările lui N. Iorga, Al. Popescu-Telega, Al. Cio- 
rănescu ş.a. de a stabili şi cerceta un şir de asemănări între istoria 
şi literatura celor două extreme ale latinităţii europene, tendinţă 
caracteristică şi pentru Mircea Eliade. Mult mai modestă e recep- 
tarea literaturii spaniole la nivelul interpretării critice în spaţiul 
românesc de la Est de Prut, la care şi-au dat concursul unii critici 
şi scriitori din Republica Moldova, în special M. Cimpoi, precum 
şi cîţiva hispanişti universitari. În această contribuţie se înscriu şi 
lucrările hispanistului S. Pavlicencu. 

iezii 


. 
RENAŞTEREA 


Repere istorice şi culturale 


Renaşterea engleză a fost pregătită de prefacerile ce au început să se producă 
încă în secolul al XIV-lea în toate sferele vieţii sociale, economice, politice, care 
au condus la procesul de destrămare a vechilor relaţii feudale şi la dezvoltarea 
noilor relaţii capitaliste. Epoca Renaşterii în Anglia coincide, în linii mari, cu 
perioada domniei dinastiei Tudorilor — de la venirea la putere a lui Henric VII 
(1485) pînă la moartea reginei Elisabeta (1603) — care a contribuit la transfor- 
marea Angliei într-un stat puternic din punct de vedere economic şi comercial, 
a cărui rivalitate cu Spania a ajuns pînă la război. Mişcarea Reformei a avut 
în Anglia adînci rădăcini populare, dar s-a înfăptuit „de sus“ de către regele 
Henric VIII. Despărțirea de Roma, confiscarea bunurilor bisericilor şi mănă- 
stirilor, încetarea plătirii dărilor bisericeşti au înlesnit nu numai dezvoltarea 
economiei, dar şi a umanismului englez. În asemenea condiţii, umanismul englez 
a fost preocupat mai puţin de probleme literare şi filozofice, dar mai mult de 
cele sociale, politice şi morale. 


. . . . . . . . . . . . . . . . . . . . . . . . . . . . . . . . . . e. 


Literatura Renaşterii engleze a fost anticipată, într-un sens, de 
Povestirile din Canterbury ale lui Geoffrey Chaucer (1340-1400), 
considerat părintele literaturii engleze şi unul dintre precursorii lui 
Shakespeare. Umanismul englez a fost promovat la cumpăna seco- 
lelor XV-XVI de un grup de tineri filologi, admiratori ai antichităţii 
clasice, de la Universitatea din Oxford, cel mai cunoscut fiind uma- 
nistul Thomas More sau Morus (1478-1535), autorul cărţii Utopia. 
Lucrarea lui Th. Morus a fost scrisă şi publicată în limba latină în 1516, 
cu titlul Despre cea mai bună formă de stat sau Noua insulă Utopia, 
iar în engleză a fost tradusă şi publicată mai tîrziu, în 1551. Ca for- 
mă literară, Utopia lui Th. More vine din tradiţia romanului grecesc 
de aventuri sau de călătorii din perioada alexandrină, dar are puncte 
de tangenţă şi cu legendele medievale despre „raiul pe pămînt“ sau 
despre nişte insule unde domină o fericire eternă. În condiţiile noilor 
descoperiri geografice asemenea scheme literare au fost revalorificate 
în spirit nou. Astfel, umanistul englez apelează atît la relatările din 
epocă privind descoperirea unor noi teritorii, cît şi la izvoare antice. 
Avînd o construcţie dialogată şi fiind compusă din două părţi, Utopia 
prezintă, pe de o parte, realităţile engleze contemporane autorului, faţă 
de care el are o atitudine critică, pe de altă parte, în opoziţie cu starea 
de lucruri din Anglia, este prezentată ţara Utopiei, ca model al unei 
societăţi omeneşti ideale. Utopia lui Th. Morus inaugurează literatura 
utopiilor, foarte răspîndită în epoca Renaşterii. 

„Lăteratura Renaşterii 
a înflont în Angha 
mai târziu, 
afirmându-se în 
principal în domeniul 
dramaturgiei, în 
proză şi poezie dînd 
mai putine opere de 
valoare şi de circulație 
universală. “ 


OVIDIU DRIMBA 


Teorie literară 


Utopia (de la gr. 

topos — „loc“, căruia i s-a 
aplicat negația greacă 
0u — „nu“, adică loc 
care nu există) este o 
operă care imaginează 
o lume sau o realitate 
ideală menită să-i 
prezinte cititorului 
avantajele unei 
organizări sociale 

în raport cu cea 
existentă. În utopii 
şi-a găsit expresia, 

de asemenea, visul 

de veacuri al omenirii 
despre o societate 
bazată pe dreptate, 
despre o viaţă mai 
bună. Numele acestui 
gen de opere a fost 
generalizat de Utopia 
lui Thomas Morus 
care a oferit modelul 
pentru un şir de 
opere similare. 


CLASA A X-A 


(de) 
SI 


= 


LITERATURA UNIVERSALĂ 


NOTA BENE 


În literatura română prima 
utopie este considerată 
Însemnarea călătoriei lui 
Dinicu Golescu, în care se 
oferă o imagine utopică 
a Occidentului ca model 
ideal de societate. 


AMINTITIVĂ 


CLASA A X-A 


(ie) 
(9.2) 


Care sînt trăsăturile 
literaturii SF şi prin 
ce se aseamănă acest 
gen de literatură 

cu utopiile? 


„Doctorul Faust de 
Marlowe este conceput 
în limitele modelului 
tradițional al moralității, 
cu lupta dintre bine şi 
rău şi cu morala finală. 
Dar ceea ce este nou 

la Marlowe e că eroul 
său nu este o entitate 
abstractă, ci o ființă 
umană concretă, 
schițînd pentru teatrul 
englez imaginea 
eroului individual în al 
cărui suflet se situează 
conflictul dramatic.“ 


CAMILA HENRIQUEZ 
URENA 


Poezia engleză din această perioadă se caracterizează prin valori 
mai modeste în plan universal. Deşi s-au cultivat diverse forme poe- 
tice, cea mai răspîndită a fost sonetul. În poezia engleză sonetul a fost 
introdus de Thomas Wyatt (1503-1542) care, aflindu-se în Italia, s-a 
familiarizat cu sonetele lui Petrarca, din care a şi tradus. Printre alţi 
poeţi englezi pot fi evidenţiaţi Henry Howard Surrey (1517-1547), 
Philip Sidney (15541586), poet şi diplomat, autor al celebrului tra- 
tat Apărarea poeziei. El a creat, după modelul Pleiadei franceze, un 
cerc literar numit Areopagul, promovînd nu numai modelele literare 
ale lui Petrarca şi Chaucer, dar şi pe cele ale lui Ronsard şi Du Bellay. 
Membru al Areopagului a fost şi poetul Edmund Spenser (1552-1599), 
promotor al unui ideal platonic al iubirii. Dar cele mai realizate sonete 
engleze în epoca Renaşterii aparţin lui Shakespeare. 

Literatura Renaşterii engleze a înregistrat un succes incontestabil 
în domeniul dramaturgiei. Printre dramaturgii englezi din epoca 
Renaşterii se evidenţiază Christopher Marlowe (1564-1593) con- 
siderat ca cel mai important precursor al lui Shakespeare. Marlowe 
este un om al Renaşterii, iubitor de viaţă şi de libertate, pasionat de 
cunoaştere şi de acţiune. Dintre operele dramatice ale lui Marlowe se 
evidenţiază Tragica istorie a doctorului Faust. Marlowe a fost primul 
scriitor care a prelucrat în formă dramatică legenda medievală despre 
doctorul Faust. În epoca Renaşterii această legendă a mai fost relatată 
într-o carte populară germană, tradusă atunci şi în limba engleză. Însă 
dramaturgul englez imprimă acestei legende un alt sens filozofic şi 
moral. Doctorul Faust îşi vinde sufletul diavolului, dar ceea ce capătă 
în schimbul acestui pact nu foloseşte în scopuri personale. El doreşte 
să deschidă universităţi, să consolideze puterea militară a patriei, să 
domine ţările vecine. Şi Mefistofel este interpretat altfel: el nu seamă- 
nă cu diavolul legendelor medievale, ci reprezintă spiritul rebel ce se 
ridică împotriva forţei divine, anticipînd chipul lui Satan din creaţia lui 
Milton şi Byron. Totodată, în ambele personaje Marlowe a întruchipat 
forţa şi dîrzenia oamenilor epocii Renaşterii, încrederea în posibilităţile 
lor nemărginite de afirmare. 

Un important dramaturg englez din perioada Renaşterii este Ben 
Jonson (1572-1637), umanist şi admirator al lui Shakespeare. El anti- 
cipează, de fapt, teatrul clasicist, scriind comedii cu caracter didactic, 
care au ca scop îndreptarea moravurilor. Dramaturgul evidenţiază o 
singură trăsătură a personajului, în conformitate cu aşa-numita „teorie 
a umorilor“, la baza căreia se află o concepţie moştenită din Evul Me- 
diu. Potrivit acesteia, organismul uman conţine anumite lichide vitale 
(„umori“), caracterele omeneşti fiind rezultatul diferitor combinări ale 
„umorilor“, al echilibrului, care se întilneşte mai rar, sau al dezechi- 
librului „umorilor“, întîlnit mult mai frecvent. „Umorul“ se manifestă 
ca o pasiune sau ca o toană a omului. Dintre operele lui Ben Jonson 
se evidenţiază comediile de moravuri Fiecare cu toana lui, Fiecare 
fără toana lui, Alchimistul şi, nu în ultimul rînd, cea mai importantă 
comedie satirică Volpone, în care demască influenţa nefastă a banului 
asupra omului. 

i ASTE ui 


RENAŞTEREA 


William Shakespeare reprezintă culmea teatrului englez din epoca 
Renaşterii. Marele dramaturg a fost un autodidact cu o minte ascuţită 
şi cu o fantezie bogată, care a învăţat nu numai din cărţi sau din con- 
vorbirile cu oameni mai culţi decit el, ci şi din viaţa reală pe care a 
cunoscut-o în cele mai diverse aspecte. 

La studierea operei lui Shakespeare ne confruntăm, ca şi în cazul 
dramaturgiei lui Lope de Vega, cu imposibilitatea unei clasificări şi 
urmăriri cronologice exacte a creaţiei sale. Periodizarea care se propune 
ia în considerare, cu mici excepţii, ordinea aproximativă în care Sha- 
kespeare şi-a compus operele. La baza periodizării se află nu doar prin- 
cipiul cronologic, ci şi evoluţia concepţiilor umaniste ale dramaturgului 
englez. Vom evidenția, astfel, trei perioade în creaţia lui Shakespeare: 
optimistă, tragică şi romantică. 

Prima perioadă cuprinde operele scrise pînă în anul 1600 şi poate fi 
numită optimistă. Shakespeare crede în rezolvarea armonioasă a con- 
tradicţiilor vieţii sociale în modul cel mai fericit pentru om. Umanismul 
lui optimist se desprinde, mai ales, din comediile Îmblînzirea scorpiei, 
Visul unei nopți de vară, Nevestele vesele din Windsor, Neguţătorul din 
Veneţia, A douăsprezecea noapte, Mult zgomot pentru nimic ş.a. Domină 
elogierea omului, a dragostei lui de viaţă, a activismului şi ingeniozităţii, 
a nobleţei, tinereţii şi frumuseţii. Conflictul dintre vechi şi nou se rezolvă, 
de obicei, în favoarea noului, de cele mai multe ori fără dramatism, 
fără prea mari complicaţii, ceea ce demonstrează că autorul crede în 
împlinirea noilor idealuri umaniste. Tema principală a comediilor lui 
Shakespeare este dragostea, care învinge toate obstacolele. Triumful 
iubirii înseamnă, de fapt, triumful ideilor noi umaniste şi al oamenilor 
ce le împărtăşesc. Se disting două tipuri de comedii: cu caracter liric şi 
cu caracter de farsă. În primele, de exemplu, în Visul unei nopţi de vară, 
situaţiile şi personajele sînt poetice, feerice, afirmînd, nu fără o doză 
de umor fin, bucuria vieţii şi iubirea adevărată. Acţiunea se petrece 
în Grecia sau în Italia, lumea sudului fiind diferită de cea ipocrită şi 
puritană din Anglia. În piesele ce au caracter sau structură de farsă 
întîlnim situaţii şi personaje din viaţa de toate zilele, ca în Nevestele 
vesele din Windsor, în care autorul plasează acţiunea într-un mediu 
provincial englez, elogiind sentimentul demnităţii umane, ridiculizînd 
prostia şi aroganţa, dar, mai ales, „cavalerismul“ şi fanfaronada nobi- 
lului declasat Falstaff — caracter complex şi contradictoriu ca produs al 
epocii de tranziţie. Există şi comedii cu caracter mixt — A douăsprezecea 
noapte, preponderent comedie lirică, dar intercalată cu elemente de 
farsă: autorul admiră personaje renascentiste ca Viola, care îşi croieşte 

William Shakespeare s-a 
născut la 23 aprilie 1564 
în orăşelul Stratford-upon- 
Avon în familia unui mănu- 
şar înstărit. La şcoala din 
localitate a învăţat greaca şi 
latina şi a început să ia cu- 
noştinţă de literatura şi isto- 
ria antică. După căsătoria 
cu fiica unui fermier bogat 
s-a stabilit la Londra, unde 
intră în contact cu lumea 
teatrelor. Devine în curînd 
actor, iar de prin 1592-1593 
este angajat ca actor şi dra- 
maturg în trupa lui Richard 
Burbage. A prelucrat în mod 
genial mai multe piese me- 
diocre, care nu s-au păstrat 
pînă astăzi. Shakespeare a 
fost proprietar asociat al 
celebrului teatru „Globe“, 
ceea ce i-a asigurat o situaţie 
materială bună. La Londra 
a muncit mult, scriind cîte 
una sau două piese pe an, 
completîndu-şi cunoştin- 
ţele în diferite domenii. 
Ca autor dramatic original 
a cunoscut celebritatea în 
epocă, iar în timp de peste 
20 de ani de activitate a scris 
37 de piese. Ca poet liric s-a 
făcut cunoscut prin sonetele 
sale, considerate o culme 
a poeziei renascentiste. În 
plină glorie s-a retras în 
orăşelul său natal, unde s-a 
stins din viaţă în 1616, la 
vârsta de 52 de ani. 

drumul spre fericire prin propriile-i forţe şi ca- 
pacităţi, învingînd diferite obstacole, în timp 
ce satirizează ascetismul puritan-burghez al lui 
Malvolio. Comediile lui Shakespeare se axează 
pe motive dramatice dintre cele mai variate, 
uneori în chiar aceeaşi piesă, încît fiecare come- 
die are ceva specific, ce nu se repetă în altele. 
Comedia Neguţătorul din Veneţia ocupă un loc 
aparte, marcînd trecerea la perioada a doua a 
creaţiei lui Shakespeare. Construită pe confrun- 
tarea dintre umanism (morala umanistă) şi 
antiumanism (principiul burghez al îmbogăţi- 
rii), comedia anticipează problematica eroico- 
tragică a marilor tragedii shakespeariene, deşi 
în final triumfă umanismul. 

Cele mai multe drame sau cronici istorice 
au fost scrise în prima perioadă. Chiar dacă 
este zugrăvită în ele o realitate cruntă şi întu- 
necată, marcată de frămîntări şi conflicte, 
pînă la urmă, predomină încrederea în viaţă, 
în triumful binelui asupra răului, în progresul 
istoric, ceea ce le apropie de caracterul opti- 
mist al primei perioade de creaţie. În dramele 
istorice autorul prezintă evenimente impor- 
tante din istoria ţării: războaie externe şi lupte 
interne, însoţite de victorii şi de pierderi, de 
fapte eroice şi de trădări josnice. În asemenea 
condiţii avea loc procesul de formare a naţiunii 
engleze şi de instaurare a monarhiei absolute. 
Ideea progresului istoric al Angliei, în mersul 
ei de la barbarismul şi anarhia de factură feu- 
dală spre monarhia absolută, e una centrală 
în majoritatea dramelor istorice. Susţinător al 
puterii regale, Shakespeare îi critică pe regii 
slabi sau tirani care îşi urmăresc doar interesele 
personale, uitînd de obligaţiile unui rege faţă 
de ţară şi de popor, cum se întîmplă în Richard 
al II-lea sau Richard al III-lea. Adept al absolu- 
tismului, ca formă progresistă de conducere 
politică la acea vreme, dramaturgul le opune 
regilor tirani chipul unui monarh mai apropiat 
de idealul său umanist în figura lui Henric al 
V-lea. În drama istorică Henric al IV-lea prinţul 
Henric, viitorul Henric al V-lea, trece printr-o 
adevărată şcoală de educare a unui monarh 
adevărat, cunoscînd viaţa oamenilor de rînd 
şi începîndu-şi activitatea prin lupta împotriva 

feudalilor ce se opuneau centralizării puterii în 
ţară. Devenind rege, Henric al V-lea, în drama 
istorică omonimă, încearcă să acţioneze prin 
luarea în considerare a intereselor şi posibilită- 
ţilor supuşilor săi. Astfel, Shakespeare, în prima 
perioadă de creaţie, mai crede în ideea că statul 
absolutist ar putea satisface interesele majore 
ale tuturor păturilor sociale. Ca intenţie şi ca 
realizare artistică, dramele istorice, care par a fi 
uneori „cronici“ istorice, corespund idealurilor 
Renaşterii prin lupta împotriva rînduielilor 
vechi feudale şi încercarea de a afirma forme 
noi de viaţă, prin titanismul personajelor şi an- 
vergura evenimentelor înfăţişate. 

În prima perioadă a creaţiei, William Shake- 
speare a scris şi 154 de sonete, ce alcătuiesc 
un microroman de dragoste cu trei personaje 
(poetul, iubita infidelă şi prietenul care îl înşea- 
lă şi îi ia iubita), o confesiune despre trei ani 
din viaţa poetului, marcați de mult zbucium 
sufletesc, lamentări, reproşuri şi de mai puţine 
clipe fericite. Problematica sonetelor este, însă, 
cu mult mai amplă, incluzînd judecăţi despre 
starea de lucruri din jur, despre viciile societăţii 
care, de fapt, anunţă începutul dezamăgirii în 
idealuri, începutul crizei umanismului. Unele 
sonete anunţă tragediile de mai tirziu, de exem- 
plu, celebrul sonet 66 reprezintă o anticipare a 
problematicii tragediei Hamlet, iar sonetul 127 
prefigurează tema din tragedia Othello. Sone- 
tele sînt expresia măiestriei artistice a autorului, 
ca particularităţi artistice fiind muzicalitatea şi 
picturalitatea, utilizarea contrastului, antitezei, 
repetiţiei, aliteraţiei, asonanţei, precum şi a 
unui lexic variat din diferite domenii. 

Ţin de prima perioadă de creaţie şi două 
tragedii — Romeo şi Julieta şi Iulius Caesar. În 
prima, conflictul dintre două epoci şi două lumi 
este reprezentat prin vendetta şi ura dintre 
familiile Montecchi şi Capuletti, ca expresie a 
anarhiei feudale, înţelegerea şi dragostea ce-i 
uneşte pe cei doi tineri îndrăgostiţi din Verona 
fiind de acum elementul noii lumi renascentiste. 
Eroii mor în lupta împotriva vechilor norme 
şi îngrădiri feudale, apărîndu-şi iubirea şi tri- 
umfînd din punct de vedere spiritual: familiile 
se împacă, ceea ce înseamnă că noul a învins. 

Cu toate că subiectul e tragic, în Romeo şi Julieta există multe scene 
vesele, luminoase, pline de bucuria vieţii — trăsături comune şi come- 
diilor din prima perioadă. A doua tragedie (Iulius Caesar) este mai 
aspră, marcînd trecerea la perioada a doua şi anticipînd problematica 
marilor tragedii. 

A doua perioadă de creaţie a lui Shakespeare cuprinde anii 1601-— 
1608, fiind numită şi tragică. Este perioada marilor tragedii shakes- 
peariene. Criza umanismului, reflectată în tragediile scrise în această 
perioadă, este condiţionată de atitudinea ostilă a noii lumi capitaliste 
faţă de idealurile umaniste ale Renaşterii şi de intensificarea reacţiunii 
feudale în Anglia. Conflictul dintre umanism şi antiumanism, conturat 
anterior în unele opere din prima perioadă, capătă acum un caracter 
mult mai acut şi mai încordat. Eroul-umanist moare în lupta contra 
forţelor antiumaniste, dar rămăne fidel idealului, triumfind astfel atît 
asupra răului din sine, cât şi asupra răului din jur. De aceea, nu este 
corect să vorbim de un anumit pesimism al acestei perioade, aşa cum 
au afirmat unii critici, deoarece chiar şi atunci cînd eroii mor în luptă 
cu răul din jur, tragediile shakespeariene emană încredere în măreţia 
omului şi în triumful ideilor umaniste. Umanismul de la sfîrşitul epo- 
cii Renaşterii intră în criză, căpătînd un caracter tragic, fiind numit 
umanism tragic. 

Din acest punct de vedere tragedia Hamlet reprezintă cea mai eloc- 
ventă ilustrare a poziţiilor şi a concepţiilor lui Shakespeare din peri- 
oada a doua de creaţie. Drama şi măreţia lui Hamlet sînt şi cele ale 
unei întregi generaţii de umanişti, din care face parte şi Shakespeare. 
Eroul tragediei este, de fapt, un umanist ce descoperă contradicţi- 
ile epocii sale şi conştientizează necesitatea luptei împotriva răului, 
dar şi imposibilitatea de a întreprinde ceva de unul singur împotriva 
acestui rău. Întors acasă de la studii, Hamlet îşi dă seama că între re- 
alitatea lumii în care trăieşte (asasinarea tatălui, infidelitatea mamei, 
căsătorită cu asasinul, falsitatea curţii regale etc.) şi concepţiile sale 
despre lume şi oameni există o mare discrepanţă. Hamlet are o „gîndire 
nobilă“, după cum spune Ofelia, caracterizîndu-l ca pe un om ideal: 
„(...) minte-aleasă (...) / EI, ochi şi grai şi spadă totodată, / Curtean 
şi cărturar şi-ostaş. Nădejdea / Şi floarea-acestei mîndre ţări. Oglinda / 
Şi pilda frumuseţii-n chip şi port. / EI, pilda tuturor (...)“. Hamlet este 
zguduit de ceea ce află şi suferă în singurătatea sa. Comportamentul 
mamei îl face să piardă încrederea în oameni. Pînă şi cu Ofelia, pe 
care o iubeşte, se poartă dur, jignind-o. Descoperirea crimei îi întăreşte 
dorinţa de acţiune, însă eroul îşi dă seama că răul nu se reduce la cel 
personal, existent la curtea regală, ci este cu mult mai mare, întreaga 
ţară şi întreaga lume părîndu-i-se o închisoare. Monologul „A fi sau a 
nu fi“ dezvăluie „urgiile de-aici“: „biciul acestor vremi şi-obida asupririi, 
jignirea-adusă numelui de om, durerea dragostei neîmpărtăşite, trufia 
dregătorilor, dreptatea zăbavnică“. Pentru a trece la acţiune, Hamlet 
are nevoie de dovezi. Ca să le afle şi să se poată feri de pericolul ce îl 
paşte la o curte viciată, eroul simulează nebunia, o temă răspîndită în 

„Shakespeare prezintă 
omul interior devastat 

de lupta tendinţelor lui 
contradictorii. Această 
împrejurare îi permite 

să zugrăvească nu numai 
omul static, acelaşi 

în toate manifestările sale, 
dar caractere în devenire, 
evoluînd între poli opuşi.“ 
TUDOR VIANU 


Teorie literară 


Tragicul este o 
categorie estetică 

ce presupune un 
conflict puternic între 
o personalitate de 
excepţie, purtătoare 

a unei valori, şi forţe 
contradictorii care o 
înving, provocîndu-i 
suferinţă şi moartea. 
Există un tragic obiectiv, 
al destinului, cînd 
suferinţele nu se 
datorează personajului, 
ci unor forţe 
exterioare (Oedsp reoe, 
de Sofocle), şi un 
tragic subiectiv, cînd 
suferinţele provin 

din însuşi caracterul 
personajului (Regele 
Lear, de Shakespeare). 
Există şi cazuri cînd 
cele două forme de 
tragic se îmbină, 

dar una dintre ele, 
totuşi, predomină. 

literatura Renaşterii. Spectacolul cu actorii, pe 
care îl pune la cale, îi dezvăluie adevărul, însă 
eroul mai vrea să chibzuiască. Şi chibzuieşte, 
măcinat de îndoieli, pe parcursul a patru acte, 
însă numai duelul dintre Hamlet şi Laertes pune 
capăt lucrurilor, în finalul ultimului act. 

Tragedia Othello este o tragedie a „încrederii 
înşelate“. Iubirea dintre Othello şi Desdemona 
este prezentată de Shakespeare în spirit uma- 
nist, ea se bazează pe reciprocitate, încredere 
şi respect. De moartea eroilor se face vinovat 
Yago, un mizantrop de tip burghez, pentru care 
viaţa este o permanentă luptă a tuturor contra 
tuturor. Dar o parte de vină o poartă şi Othello, 
de a cărui credulitate şi pasionalitate a profitat 
intrigantul Yago. Din punctul de vedere al lui 
Othello, care a dat crezare clevetirii, Desdemona 
este vinovată pentru că a încălcat legea cea 
mai mare - legea încrederii omeneşti. Pentru 
aceasta el o judecă şi o omoară. Dar răul nu 
este atotputernic. Emilia, soţia lui Yago, îşi de- 
mască soţul. Othello recapătă astfel încrederea 
în oameni, pe care părea că o pierduse, dar îşi 
pune capăt zilelor, prin aceasta pedepsîndu-se 
parcă pentru că a îndrăznit să pună la îndoială 
iubirea Desdemonei, dar şi pentru că, pe de altă 
parte, nu poate trăi fără ea. 

În tragedia Regele Lear, pornind de la o veche 
legendă, Shakespeare prezintă, pe de o parte, 
destrămarea relaţiilor familiale sub influenţa 
lăcomiei de avere, acuzînd cruzimea şi egois- 
mul proprietăresc, iar pe de altă parte, dezvă- 
luie trezirea, deşteptarea spirituală a omului 
ce a cunoscut adevărata faţă a lumii. Regele 
Lear are o închipuire eronată despre viaţă şi 
lume. La început apare ca o persoană încrezu- 
tă şi plină de sine, dar în tragedie trece de la 
un pol al vieţii sociale a ţării sale (splendoarea 
şi măreţia curţii regale) la celălalt (suferinţele 
mulțimii flămînde şi pribege) şi, sub influenţa 
experienţei amare a vieţii reale, ajunge la înse- 
ninarea minţii, la înțelegerea umanistă a lumii. 

Într-o altă tragedie — Macbeth — răspîndirea 
răului în lume este prezentată în alt fel: răul îl 
macină pe om dinăuntru. Într-un anume sens, 
ca temă, tragedia aminteşte de drama istorică 
Richard al III-lea, dar, spre deosebire de aceasta, 

în Macbeth caracterul uzurpatorului, al tiranului 
este prezentat în evoluţie: înzestrat cu însuşiri 
de luptător viteaz şi de comandant talentat, 
Macbeth cade sub influenţa ademenitoare şi 
păgubitoare a dorinţei de putere, închipuindu-şi 
că nu poate fi pe deplin om decit devenind 
rege. Şi cum calea spre tron trece prin crimă, 
el devine un ucigaş, un criminal, un tiran care 
duce ţara la ruinare. 

A treia perioadă a creaţiei lui Shakespeare 
este cea de după 1608, pe care am putea să 
o numim convenţional romantică. După cum 
am putut observa, tragismul dramaturgului 
nu a ajuns niciodată la pesimism. Chiar şi atunci 
cînd omul apucă pe un drum greşit sau cînd 
moare în luptă contra răului din lume, autorul 
continuă să admire forţa, energia şi pasiunea 
acestuia, măreţia titanică a raţiunii omeneşti. 
Scriitorul îşi dă seama că în condiţiile acelei 
vremi era imposibilă realizarea practică a ide- 
alurilor umaniste, dar nu pierde încrederea în 
posibilitatea realizării lor într-un viitor, fie şi 
foarte îndepărtat. Nu întîmplător în ultimele 
piese (Cymbeline, Poveste de iarnă, Furtuna) 
Shakespeare foloseşte motive folclorice, de basm, 
căci poporul şi-a exprimat de cele mai multe ori 
visul sau speranţa în triumful binelui asupra 
răului tocmai în basm sau în poveste. Căuta- 
rea altor rezolvări, de data aceasta netragice, 
ale conflictelor marchează specificul ultimei sale 
perioade de creaţie. 

Dintre piesele acestei perioade cea mai im- 
portantă este Furtuna, un adevărat testament 
poetic, un bilanţ al gîndirii artistice umaniste 
a lui Shakespeare. În Furtuna este prezentată, 
într-un anumit sens, istoria înfrîngerii tempo- 
rare a umanismului, exprimîndu-se încrederea 
într-o posibilă victorie a acestuia în viitor. Duce- 
le Prospero, întruchipare a raţiunii şi a ştiinţei, 
este detronat de fratele său, care se înscăunează 
în locul lui şi porunceşte ca Prospero cu fiica 
sa Miranda să fie duşi în largul mării şi lăsaţi 
în voia valurilor. Acestea îi poartă spre ţărmul 
unei insule populate de fiinţe fantastice, un- 
de, cu ajutorul cărţilor sale magice, simbol al 
înțelepciunii umaniste, Prospero reuşeşte să 
domolească spiritele rele, a căror întruchipare 

este Caliban, şi îl eliberează pe Ariel, simbolul 
forţelor binefăcătoare. Apoi, aflind că fratele 
său cu suita se află în largul mării, Prospero 
stîrneşte cu forţele magiei o furtună, iar naufra- 
giaţii îşi găsesc şi ei adăpost pe aceeaşi insulă, 
unde conspiră, luptă unul împotriva celuilalt 
şi numai tînărul Ferdinand este ferit de intrigi, 
îndrăgostindu-se de Miranda. Prospero reuşeşte 
să dejoace toate uneltirile intriganţilor şi să-şi 
întoarcă tronul. Prospero exprimă încrederea 
lui Shakespeare în viitor, într-un viitor în care 
vor triumfa idealurile umaniste. 

Shakespeare este un mare artist, un maestru 
al realismului renascentist, adevărul şi viaţa 
alcătuind temelia operelor sale. El a adus o 
contribuţie importantă la dezvoltarea artei 
dramatice, îndeosebi a artei de a crea nu tipuri, 
ci caractere variate şi multilaterale, tipice şi 
individualizate. 


Deşi s-a încercat a-l prezenta pe Shakes- 
peare ca poet baroc, el este totuşi un scriitor 
aparţinînd Renaşterii. După cum sublinia 
Tudor Vianu, „Shakespeare este un poet al 
Renaşterii prin tematica operei lui, prin moti- 
vele şi izvoarele folosite, prin noul rol dat lite- 
raturii, prin libertatea lui spirituală. Astăzi, el 
ne apare şi drept cel mai mare poet al acestei 
epoci, nu numai fiindcă nimeni nu-l depăşeşte 
în comprehensiunea umană, dar fiindcă nici 
un alt poet al aceleiaşi vremi nu păstrează 
actualitatea lui“. 

lar această actualitate este determinată, în 
primul rînd, de cunoaşterea profundă a omului 
în toată diversitatea manifestărilor sale, dovadă 
stînd întreaga operă a celui pe care Eminescu 
l-a numit „geniala acvilă a Nordului“, „cel mai 
mare poet“, căruia i-a dedicat cunoscuta poezie 
Cărţile. 


Hamlet 


Actul 1 
Scena 2 [...] 


HAMLET: 


O, carnea aceasta mult prea închegată 
De s-ar topi şi s-ar preface-n rouă, 
Sau dacă Cel-de-Sus n-ar sta-mpotrivă, 
Cu legea lui, uciderii de sine! 

O, Doamne, cît de obosit şi searbăd, 
Şi de prisos, şi muced mi se pare 

Tot rostu-acestei lumi. E o grădină 

Ce creşte neplivită. lerburi rele 

În voie-o cotropesc. Unde-am ajuns! 
Doar două luni de cînd muri... nici două! 
Un rege atît de bun! Ca un luceafăr 
Pe lîngă un satir, faţă de-acesta, 
Şi-atîta de duios cu mama mea, 

Că n-ar fi îngăduit să se atingă 

Nici vîntului ceresc mai cu asprime 
De chipul ei. O, ceruri şi pămînt! 

Să mai mi-aduc aminte? Cît de strîns 
De el se alipea, de parcă doru-i 
Creştea din chiar îndestularea sa... 
Şi-apoi, după o lună... De-aş putea 

Să nu mă mai gîndesc! O, slăbiciune, 


Ţi-e numele femeie! Doar o lună, 
Cînd nici încălțămintea-i nu s-a rupt 
Cu care a dus pe tatăl meu la groapă 
În lacrimi toată-ntocmai ca Niobe. [...] 


Actul III 
Scena 1 [...] 


HAMLET: 


A fi sau a nu fi: iată-ntrebarea, 

E oare mai de laudă să suferi, 

În sinea ta, săgețile şi praştia 

Norocului vrăjmaş, sau mai degrabă 

Să te-narmezi în faţa unei mări 

De zbucium şi prin luptă s-o răpui? 

Să mori, să dormi... nimic mai mult. Să ştii 
Că printr-un somn poţi pune-odată capăt 
Durerii sufleteşti şi-atitor chinuri 

Ce-s partea cărnii, iată o-ncheiere 

Spre care năzuim. Să mori, să dormi; 

Să dormi poate visînd? Aici stă totul. 

Ce vise-n somnul morţii poţi visa 

Cînd am scăpat vremelnicei strinsori? 

E tocmai ce ne-ndeamnă-a pregeta, 
Şi-aici se află şi acea-ndoială 

Ce dă restriştii-o viaţă-atit de lungă. 

O, cine-ar mai răbda disprețul, biciul 
Acestor vremi şi-obida asupririi, 
Jignirea-adusă numelui de om, 
Durerea dragostei ne-mpărtăşite, 
Trufia dregătorilor, dreptatea 
Zăbavnică, bătaia de picior 

Pe care vrednicia răbdătoare 

O tot îndură de la nedestoinici. 

Cînd liniştea şi-ar căpăta-o sigur 


C-un vîrf de jungher. Cine-ar sta să-şi ducă 


Povara vieţii-n geamăt şi sudori, 
De n-ar fi spaima de ceva de-apoi, 
De ţărmul neştiut de unde nimeni 
N-a mai venit şi care ne-ngrozeşte 
Făcîndu-ne mai lesne să-ndurăm 
Urgiile de-aici, decît să tindem 
Spre altele pe care nu le ştim. 

Şi cugetul ne schimbă-n bieţi mişei, 
Încât firescul chip al hotărîrii 

Sub raza slabă-a gîndului păleşte, 
Şi-avînturile cele mai măreţe 

Sub semnu-acesta se abat din drum 
Şi pier ca faptă. [...] 


Actul IV 
Scena 4 [...] 


HAMLET: 


[...] Cum fiece prilej mă-nvinuieşte 
Dînd pinteni răzbunări-mi amorţite! 
Ce-i omul, dacă n-are alt gînd pe lume 
Decît să doarmă şi să se hrănească? 
Un dobitoc şi alt nimic mai mult. 
Desigur, cel ce ne-a făcut cu-atita 
Cuprindere de minte să vedem 

Ce-a fost şi ce va fi, nu ne-a-nzestrat 
Cu-această judecată şi putere 
Dumnezeiască pentru-a le lăsa 

Să prindă mucegai în sinea noastră. 
Şi fie că-i becisnică uitare, 

Sau poate doar sfială mişelească 
Aceea ce mă face-a cumpăni 

Prea mult asupra faptei plănuite, 


Un gînd ce-i doar pe-un sfert înțelepciune, 


Şi numai mişelie pe trei sferturi, 

Nici eu nu ştiu de ce trăiesc spunîndu-mi: 
„Lucrul acesta trebuie să-l fac 

Şi am de ce să-l fac, şi îl voiesc 

Şi am puteri şi mijloace să-l fac. 

Mă-ndeamnă pilde mari cât tot pămîntul, 
Şi-această oaste-mi stă de mărturie 

Cu numărul şi greutatea ei, 

C-un prinţ firav şi blind care-o comandă, 
Al cărui duh purtat de-o sfîntă rîvnă 

Îşi bate joc de piedicile sorții, 

Iar tot ce-i nestatornic şi vremelnic 
Într-însul, el le-aruncă-acum în faţa 
Norocului, primejdiei şi-a morţii, 

Spre cucerirea unei coji de ou“. 

A fi om mare într-adevăr nu-nseamnă 

Să te frămînţi, doar pentru pricini mari, 
Ci să te baţi chiar pentr-un fir de pai, 
Atunci cînd cinstea-ţi însăşi este-n joc. 
De ce mai stau pe gînduri, cînd un tată 
Ucis şi-o mamă pîngărită sînt 


Îndemn pentru-al meu gînd şi pentru sînge. 


Şi las s-adoarmă tot, pe cînd privesc — 
Spre-a mea ruşine — douăzeci de mii 
De-ostaşi ameninţaţi să moară-ndată 
Şi care numai pentru-o-nchipuire 

Şi numai pentru umbra unei glorii 

Se duc la groapă cum s-ar duce-n pat, 
Se bat pentru un petic de pămînt 

În care nici n-au loc toţi să se lupte, 
Şi-n care nu-s nici locuri de mormînt 
Destule să-şi înmormînteze morţii. 

O, de-azi nainte, gîndurile-mi pline 
Să-mi fie, ori de sînge-ori de ruşine. 


Sonetul LXVI 


Scîrbit de toate, tihna morţii chem; 
Sătul să-l văd cerşind pe omul pur, 
Nemernicia-n pururi şi-n huzur, 
Credinţa — marfă, legea — sub blestem, 
Onoarea -— aur calp, falsificat, 

Virtutea fecioriei tîrguită, 

Desăvirşirea jalnic umilită, 

Cel drept, de forţa şchioapă dezarmat, 
Şi arta sub căluşe amuţind; 

Să văd prostia — dascăl la cuminţi, 

Şi adevărul — „semn al slabei minţi“, 
Şi Binele slujind ca rob la rele. 

Scîrbit de tot, de toate mă desprind: 
Doar că, murind, fac rău iubirii mele. 


(Trad. de Ion Frunzetti) 

3 Chestionar pentru lectură comentată 


* Evidenţiaţi ideile principale din sonetul LXVI şi găsiţi idei asemănătoare 


* Identificaţi în fragmentul din actul I gîndul care îl obsedează pe Hamlet 


în Hamlet. 


şi de ce. 
Care este părerea lui Hamlet despre lumea din jurul său? 


Cum este conturat chipul mamei lui Hamlet în acest fragment? 


Evidenţiaţi ideile principale din celebrul monolog hamletian 


„A fi sau a nu fi“. 


Comentaţi concepţia lui Hamlet despre om în fragmentul din actul IV. 


Momente ale receptării 


Unul dintre studiile cele mai documentate privind istoria recep- 
tării operei lui Shakespeare în spaţiul cultural românesc este cel 
semnat de Dan Grigorescu Shakespeare în cultura română modernă 
(1971). Shakespeare a fost cunoscut la noi, mai întti, prin mijlocirea 
spectacolului de teatru. Trupe vieneze reprezentaseră în Transil- 
vania piese ale dramaturgului englez încă în secolul al XVIII-lea. 
Alte trupe maghiare şi germane au prezentat piese din repertoriul 
shakespearian pe scenele din Transilvania şi din Bucureşti şi în seco- 
lul al XIX-lea. Unul dintre primii cronicari ai teatrului shakespearian 
a fost Cezar Bolliac. Printre primii traducători în limba română 
ai pieselor lui Shakespeare sînt Toma Alexandru Bagdat (Romeo 
şi Julieta, Othello), Ioan Barac (Hamlet), G. Bariț (fragmente din 
Neguţătorul din Veneţia şi lulius Caesar), S. Stoica (Iulius Caesar), 
Alecu Vasiliu (Neguţătorul din Veneţia — cea dintii piesă shakespea- 
riană montată în versiune românească). Traducerile au continuat şi 
în a doua jumătate a secolului al XIX-lea, printre traducători figurînd 
Al. Pelemon, P. P. Carp, Scarlat şi Dimitrie Ghica, Barbu Lăzureanu 
ş.a. În secolul al XX-lea se impun traducerile realizate de scriitorii 
Gala Galaction, Ion Barbu, Al. Philippide, Dan Botta, Ion Vinea, Ion 
Frunzetti, Virgil Teodorescu, Vladimir Streinu, de angliştii Mihnea 
Gheorghiu, Dan Duţescu, Leon Leviţchi ş.a. 

În paralel cu receptarea la nivelul traducerilor, s-a realizat şi 
receptarea din perspectiva interpretărilor critice. La început au 
prevalat articolele de popularizare sau simple referiri la opera 
dramatică a lui Shakespeare, mai tîrziu au apărut şi studii seri- 
oase, bine documentate, cum sînt cele ale lui M. Dragomirescu, 
D. Protopopescu, T. Vianu, 1. Botez, L. Leviţchi, D. Duţescu, M. Ghe- 
orghiu, D. Grigorescu, Z. Dumitrescu-Buşulenga, V. Călin, Al. Duţu, 
Şt. Avădanei ş.a. 

Ecouri shakespeariene atestăm în opera lui Eminescu, în unele 
drame istorice româneşti (Hasdeu, Delavrancea), în sonetele lui 
V. Voiculescu. Poezii de inspiraţie shakespeariană au scris Al. Phi- 
lippide, M. Sorescu ş.a. 

„Prin Shakespeare, 

toate naţiunile care 

s-au deschis influenței 
operei lui, întreaga 
omenire a devenit mai 
lucidă, mai clară şi mai 
adîncă în înțelegerea 
omului. Cunoaşterea 
mecanismului pasiunilor, 
a tuturor motivelor active 
în sufletul omenesc şi a 
diferenţierilor individuale 
ale acestuia au făcut 
progrese enorme prin 
drama shakespeariană.“ 
TUDOR VIANU 


„Shakespeare n-a 
imaginat nimic nou: 
tipuri literare, forme 
de vers, situaţii etc. 

Şi, totuşi, el este unul 
dintre cei mai originali 
autori care au existat 
vreodată... Shakespeare 
n-a împrumutat de la 
nimeni nimic; s-a găsit 
doar pe el însuşi.“ 

T. W. BALDWIN 

„Literatura secolului al XVII-lea, ca şi 

literatura renascentistă, se întemeiază 

pe ideea despre o personalitate umană 

autonomă, liberă de îngrădirile medievale, 

despre drepturile şi posibilităţile ei ca 

măsurariu principal al valorilor umaniste. “ 
IURI VIPPER 


OBIECTIVE ŞI COMPETENŢE 


La sfîrşitul studierii compartimentului 
veți cunoaşte: 


* conceptul de clasic şi clasicism; 

* factorii care au contribuit la constituirea şi dezvoltarea clasicismului; 

* principiile estetice ale clasicismului; 

* noţiuni de teorie literară (genuri şi specii literare), în baza valorilor 
artistice clasiciste; 

* operele de referință ale clasicismului; 

* aspectele cele mai importante ale receptării literaturii clasicismului în 
spaţiul literar românesc; 


veţi fi capabili: 

* să evidenţiaţi caracterul specific al unei opere clasiciste; 

* să caracterizați principiile estetice ale clasicismului; 

* să comentaţi cîteva opere reprezentative ale clasicismului; 

* să surprindeţi idei preclasiciste în operele renascentiste studiate; 


* să identificaţi în literatura română reminiscenţe ale clasicismului 
european; 


veți fi în stare: 

* să vă exprimaţi punctul de vedere asupra unor opere clasiciste; 

* să promovați interesul pentru lectura unor valori literare autentice; 
* să conştientizaţi necesitatea autocunoaşterii şi a punerii în valoare 


a propriei personalităţi ca rezultat al receptării şi cunoaşterii literaturii 
clasiciste; 


* să valorificaţi ideile desprinse din studiul literaturii clasiciste în 
viaţa cotidiană; 
< * să contribuiţi la cultivarea în jurul vostru a toleranţei, diversităţii 
x şi a multiculturalismului. 
< 
< 
V 
< 
_. 
o 

Repere istorice şi culturale 


Secolul al XVII-lea se caracterizează printr-o mare diversitate a proceselor 
economice, sociale, politice şi culturale, ce cuprinseseră ţările europene. În Anglia, 
are loc prima revoluţie burgheză, care deschide calea noilor relaţii capitaliste, 
dar burghezia şi nobilimea engleză, speriate de avîntul mişcărilor populare, 
restaurează monarhia. În Franţa, se consolidează statul absolutist, în urma înă- 
buşirii rebeliunilor feudale (frondelor) şi a protestelor maselor populare, politica 
lui Richelieu fiind orientată spre asigurarea unui relativ echilibru între forţele 
nobilimii şi ale burgheziei. În schimb, absolutismul spaniol îşi manifestă mai 
mult esenţa reacționară, împingînd ţara spre o catastrofă economică şi politică. 
Războiul de Treizeci de Ani a ruinat Germania, menţinînd fărîmiţarea ţării, iar 
absolutismul german s-a manifestat mai slab şi doar în cadrul unor state mici. 
Fărîmiţată rămîne în secolul al XVII-lea şi Italia, absolutismul regional, provincial 
coexistînd cu republicile comerciale. Tendinţele de refeudalizare sînt însoţite de 
mişcări populare, de răscoale nu numai în vestul, dar şi în estul Europei, inclusiv 
în ţările orientale. Alături de vechile puteri coloniale (Spania, Portugalia), în lupta 
pentru colonii se lansează tinerele state burgheze (Anglia, Olanda). 

Secolul al XVII-lea este marcat de înflorirea gîndirii ştiinţifice şi tehnice. Spre 
deosebire de epoca Renaşterii, acum ştiinţa capătă un caracter tot mai autonom, 
dînd lumii personalităţi precum Kepler, Descartes, Locke, Newton, Pascal, Leibniz, 
Spinoza, Bacon, Hobbes, Gassendi ş.a. care, prin lucrările lor, au contribuit la 
progresul ştiinţei şi filozofiei. O dezvoltare considerabilă ating artele (arhitectura, 
pictura, muzica etc.), evidenţiindu-se asemenea personalităţi artistice ca Rubens, 
Rembrandt, C. Perrault, Ch. Le Brun, C. Wren ş.a. 


În literatura secolului al XVII-lea s-au constituit două mari curente: 
barocul şi clasicismul. Şi unul, şi celălalt sînt reacţii specifice la uma- 
nismul Renaşterii, marcînd conştientizarea crizei idealurilor renas- 
centiste, însă depăşirea acestei crize îşi găseşte manifestări diferite în 
baroc şi în clasicism. Mai multe principii ale acestor două curente s-au 
conturat încă în epoca Renaşterii. Trecerea de la Renaştere la baroc şi 
clasicism reprezintă un proces îndelungat şi greu de surprins în forme 
clar constituite. Acest proces şi-a găsit expresia în fenomene sau curente 
artistice de tranziţie ca prebarocul sau preclasicismul. Ca o punte de 
trecere de la Renaştere la (pre)baroc poate fi considerat manierismul, 
o manifestare a Renaşterii tardive, în care idealurile umaniste şi tra- 
diţiile renascentiste pierd din vitalitatea de odinioară, impunîndu-se 
o manieră caracterizată prin complicarea şi rafinamentul extrem ale 
expresiei poetice, prin afectarea exagerată şi încifrarea enigmatică a 

„Aşa cum Renaşterea 
a crescul şi s-a difuzat 
din centrul ei italian 
şi celelalte ţări ale 
Furopei au primit 
răsunetele ei uneori cu 
o sută de ani întârziere, 
tot aşa clasicismul 
a pornit din Franta, 
producînd interesante 
şi particulare reacții 
în alte țăni ale 
continentului. “ 


ZOE DUMITRESCU- 
BUŞULENGA 


NOTA BENE 


În constituirea sa, doctrina 
estetică a clasicismului a 
parcurs trei etape: prima 
etapă ţine de epoca Re- 
naşterii, cuprinzând a doua 
jumătate a sec. al XVI-lea, 
în care domină ideea imi- 
tării anticilor; a doua etapă 
cuprinde anii 1600-1660 
şi se caracterizează prin 
menţinerea principiului 
imitării anticilor, dar se 
impune principiul respec- 
tării regulilor, dictat de 
cultul raţiunii; a treia etapă 
începe de prin 1660 şi se 
prelungeşte pînă în secolul 
al XVIII-lea, în locul prima- 
tului regulilor situîndu-se 
primatul gustului. 


CLASA A X-A 


_ 

LITERATURA UNIVERSALĂ 


Teorie literară 


Poetică se numeşte 

o lucrare referitoare 
la principiile artei 
literare sau ale poeziei, 
de exemplu, Poetica lui 
Aristotel sau Poetica lui 
Boileau. Poetică se mai 
numeşte un ansamblu 
de principii şi reguli 
privind tehnica 
literaturii, în general, 
sau a unui curent 
literar, de exemplu, 
poetica clasicistă sau 
romantică. Ca teorie 

a creaţiei literare, 
poetica este o parte 

a esteticii. La început 
poetica avea un 
caracter normativ, 

iar din secolul 

al XX-lea capătă 

tot mai mult un 
caracter descriptiv. 


„Corneille ne subjugă 
caracterelor şi ideilor lui, 
iar Racine se conformează 
ideilor noastre; Corneille 
zugrăveşte oamenii care ar 
trebui să fie, iar Racine — 
aşa cum sînt. În Corneille 
găsim mai mult din ceea 
ce se cade chiar să luăm 
ca model, în Racine găsim 
mai mult din ceea ce 
recunoaştem în alții sau 
din ce simţim noi înşine. 
Unul te înalță, te uimeşte, 
te stăpîneşte, te învaţă; 
celălalt îți place, te 
răscoleşte, te înduioşează, 
te pătrunde.“ 

JEAN DE LA BRUYERE 


CLASA A X-A 


_ 
= 

acesteia ş.a. Dacă o delimitare cronologică precisă este greu de stabilit, 
succesiunea curentelor se prezintă astfel: Renaşterea — manierismul — baro- 
cul — clasicismul. Cele două curente principale din secolul al XVII-lea 
barocul şi clasicismul s-au manifestat în mod diferit în literaturile 
europene. Astfel, barocul s-a impus mai pregnant în literatura spaniolă 
din acest secol, în timp ce clasicismul s-a manifestat mai pronunţat în 
creaţia scriitorilor francezi. 

Asupra literaturii din secolul al XVII-lea şi-au lăsat amprenta siste- 
mele filozofice ale perioadei, în primul rînd, filozofia raţionalistă a lui 
Ren€ Descartes (1596-1650), autorul lucrării Discurs asupra metodei 
de a ne conduce raţiunea şi de a căuta adevărul în ştiinţe (1637), cunos- 
cută mai mult cu titlul scurt Discurs asupra metodei. Continuînd tradiţi- 
ile Renaşterii, Descartes respinge gîndirea scolastică cu raţionamentele 
ei seci şi abstracte, opunîndu-i o nouă metodă de gîndire, bazată pe 
primatul şi pe autonomia raţiunii, considerată criteriul suprem atît 
al cunoaşterii ştiinţifice, cît şi al celei artistice. Cu ajutorul raţiunii, 
omul cunoaşte adevărul, legile universului şi ale artei şi trebuie să se 
conducă de ele în activitatea sa. Filozofia raţionalistă sau carteziană 
recunoaşte natura duală a omului, în care se îmbină esenţa sa spiritu- 
ală, superioară, şi cea materială, inferioară, adică raţiunea şi pasiunea. 

Clasicismul este unul dintre curentele literar-artistice care s-a impus, 
îndeosebi, în literatura franceză din secolul al XVII-lea şi s-a prelungit 
pînă în secolul al XVIII-lea. Deşi se poate vorbi despre clasicism ca 
despre un fenomen tipologic sau o atitudine estetică existentă dintot- 
deauna în arta universală, vom înţelege prin clasicism doar curentul 
concret-istoric constituit în secolul al XVII-lea, cu prelungirile lui fireşti 
în secolul al XVIII-lea. Termenul clasicism provine de la cuvîntul clasic, 
care se utilizează în sensul de autor sau operă ce întruneşte condiţiile 
perfecțiunii, ce constituie un model de realizare. De asemenea, clasic 
înseamnă şi ceea ce aparţine lumii şi culturii antice greco-latine. A 
intrat de mult în uz, încetăţenindu-se, şi un alt sens al acestul cuvînt: 
se numeşte clasic autorul sau clasică opera care aparţine curentului 
literar-artistic din secolele XVII-XVIII clasicismul. De aici rezultă că o 
operă se numeşte clasică pentru că este exemplară, pentru că este de 
valoare, dar şi pentru că aparţine clasicismului. Dar tot atît de adevărat 
este că nu orice operă clasică, în sensul că aparţine clasicismului, este 
şi clasică în sensul de exemplară, perfectă, de valoare. Avem opere 
aparţinînd clasicismului care nu întrunesc condiţiile clasicităţii. Prin 
urmare, ajungem la concluzia aberantă că o operă clasică, într-un 
sens, nu este sau nu poate fi clasică, în celălalt sens. Tocmai din aceste 
considerente ar fi mai corect dacă pentru ceea ce aparţine curentului 
artistic numit clasicism am folosi cuvîntul clasicist. În acest caz o operă 
este clasicistă pentru că aparţine clasicismului, ea poate fi şi clasică, 
dar poate şi să nu fie. Cu atît mai mult cu cît spunem real, natural, 
simbolic, dar nu în sensul că ceva sau cineva aparţine realismului, 
naturalismului sau simbolismului, pentru acestea din urmă utilizînd, 

- CLASICISMUL 


cum este şi firesc, cuvintele realist, naturalist, simbolist. O asemenea 
delimitare contribuie nu numai la folosirea corectă a cuvintelor la 
care ne-am referit, dar şi la înțelegerea adecvată a fenomenelor lite- 
rare vizate. 

Baza filozofică a clasicismul este raționalismul, de aceea raţiunea 
are un rol dominant în estetica, dar şi în operele scriitorilor clasicişti. 
Afirmîndu-se într-o perioadă de consolidare a monarhiei absolutiste, 
clasicismul încearcă restabilirea încrederii umaniste în măreţia omului, 
aşezat în centrul operei de artă, ca în Renaştere, dar omul raţional 
al clasiciştilor se deosebeşte de omul Renaşterii. Omul clasicismului, 
după cum îl definea Tudor Vianu, este cel „pe care jocul tuturor for- 
ţelor realului îl determină, fără să îl absoarbă în unitatea lor. Este 
clasic omul care trăieşte în îndoita conştiinţă a dependenţei sale faţă 
de totalitatea forţelor naturale şi spirituale ale lumii şi a individuali- 
tăţii sale puternice şi mîndre“. Concepţiile umaniştilor Renaşterii se 
întemeiau pe armonia principiului material cu cel ideal, a raţiunii cu 
sentimentul, a datoriei cu pasiunea. Concepţiile clasiciştilor reflectă 
antagonismul lor: raţiunea este opusă sentimentului, interesele gene- 
rale celor personale, raţionalul emoţionalului, ceea ce determină şi 
conflictul operelor clasiciste: conflictul dintre datorie şi pasiune, dintre 
rațiune şi sentiment. Pe de o parte, clasiciştii au încercat să pătrundă 
mai adînc în lumea sufletească a omului, pe de altă parte, au reliefat 
mai mult trăsăturile generale ale fiinţei umane în detrimentul celor 
individuale, evidențiind în caracterele create o trăsătură principală, 
dominantă, general-umană, lipsită de concreteţe istorică, îndeosebi 
în tragedie, pe cînd în comedie legătura dintre caracter şi mediu este 
mai pronunţată. Operele clasiciste au un caracter adesea polemic, 
publicistic şi un evident scop educativ, moral şi estetic. 

Principiile estetice ale clasicismului au fost sintetizate în Arta poe- 
tică (1674) a lui Nicolas Boileau-Despreaux (1636-1711), însă multe 
dintre ele au fost formulate încă în epoca Renaşterii, în diferitele tratate 
şi comentarii renascentiste ale Poeticii lui Aristotel. Deşi Poetica lui 
Aristotel nu a fost una normativă, cum a fost cea a lui Horaţiu (Epistola 
către Pisoni), cea clasicistă are un caracter normativ, cuprinzînd un şir 
de principii şi reguli obligatorii pentru toţi creatorii operelor de artă. 
Chiar dacă unii autori nu respectau anumite reguli, ieşind din cadrul 
rigorilor clasicismului, toţi respectau, totuşi, principiile fundamentale 
ale doctrinei clasiciste. Cele mai importante sînt: 

* imitarea naturii şi imitarea anticilor; 

* primatul raţiunii; 

* neamestecul genurilor sau ierarhia genurilor; 

* respectarea regulilor clasice (regula verosimilității, regula „bu- 
nei-cuviinţe“, regula celor trei unități ş.a.). 

Atit teoria, cît şi practica artistică clasicistă şi-au găsit expresia de- 
plină în literatura franceză din secolul al XVII-lea, îndeosebi în genul 
dramatic. 

NOTA BENE 


Arta poetică a lui Boileau 
este scrisă în versuri şi se 
compune din patru cîn- 
turi. Cânturile I şi IV cu- 
prind precepte generale, 
iar cînturile II şi III se 
referă la genuri şi specii 
literare. În cîntul 1 Boi- 
leau consideră că trebuie 
să scrie versuri doar cel 
ce simte o vocaţie pen- 
tru poezie şi se călăuzeşte 
de rațiune. Aceasta, însă, 
nu se opune sensibilităţii 
şi imaginaţiei poetice, ci 
se suprapune noţiunii 
de bun-simţ — principala 
însuşire a omului, care 
trebuie să stăpînească şi să 
le coordoneze pe celelal- 
te, generînd sentimentul 
măsurii. Cântul II este con- 
sacrat genurilor (speciilor) 
mici (idila, elegia, sonetul, 
satira), iar cîntul III — gen- 
urilor mari (epopeea, tra- 
gedia, comedia). În cîntul 
IV se recomandă poeţilor 
prietenia cu un critic sin- 
cer, onest şi dezinteresat. 


„Cînd Boileau scrie prima 
sa satiră, doctrina clasică, 
pe care el o va prezenta 
abia în 1674, este bine 
închegată şi, în general, 
recunoscută şi aprobată. 
Marele lui merit constă, 
însă, în a fi sintetizat 
principiile clasice, 
prezentîndu-le în versuri 
admirabile şi pline de 
adevăr. Aportul său 
dogmatic este minim, 

dar reuşeşte să ne facă 

să înțelegem clasicismul 
şi spiritul secolului 

al XVII-lea.“ 

SORINA BERCESCU 


CLASA A X-A 

CLASA A X-A 


Arta poetică 


Cîntul 1 


[...]Oricare-ar fi subiectul, glumeţ — sublim chiar fie, 


Să puneţi sensul frazei cu rima-n armonie; 
Zadarnic se tot ceartă că nu pot sta-mpreună: 
E. doar o sclavă rima şi-i drept să se supună. 
Cînd mintea se frămîntă o rimă bună-a prinde, 
Atunci ca s-o găsească ea lesne se desprinde; 
Sub jugul raţiunii se pleacă mlădioasă, 

Şi-n loc să-i strice, — o face bogată şi frumoasă, 
Însă neluată-n seamă, devine foarte rea, 

Şi ca s-o prindă, sensul aleargă după ea. 

Iubiţi, deci, raţiunea şi pentru-a voastre lire 
Din ea luaţi frumosul şi-a artei strălucire... 
[...]Feriţi-vă de scribul steril şi vorbăreţ, 

Să nu se-ncarce stilul cu lucruri fără preţ. 

Tot ce-i prea mult e pururi şi fad, şi odios, 

Că spiritul respinge podoaba de prisos. 

Cînd nu-ţi cunoşti măsura, să scrii nu izbuteşti. 


Fugind de-un rău, un altul mai mare întîlneşti... 
Cînd scrii, ai grijă, tonul să-l schimbi necontenit. 


Un stil mereu acelaşi şi pururi uniform 
Zadarnic străluceşte; toţi cititorii-adorm. 

Nu prea citim poeţii născuţi să plictisească, 
Dacă pe-aceleaşi tonuri încearcă să grăiască. 
Ferice cel ce ştie uşor să treacă-n rime 

Din tonul grav la dulce, din glumă la asprime! 
De cititori iubită, blagoslovita-i carte, 

În librării de multe succese are parte. 
Feriţi-vă-n ce scrieţi de frazele vulgare: 

Un stil oricît de simplu, noblețea lui îşi are. 
Dispreţuind bun-simţul, burlescul joc îşi bate... 


[...]ldeile la unii-s atît de-ntunecate, 

Că par de-o piclă deasă mereu îngreunate; 
Lumina raţiunii nu-i poate lămuri. 

'Nainte de a scrie, învaţă-te-a gîndi. 

De-i limpede ideea sau nu-i destul de clară, 
Aşa va fi şi versul ce-n urmă-i va s-apară. 
Cînd prinzi un lucru bine, exprimă-l desluşit, 
Cuvîntul, să-l îmbrace, răsare negreşit. 
Respectul pentru limbă voi pururi să-l aveţi 
Chiar dacă-n mari excese ar fi ca să cădeţi. 
Zadarnic îi daţi frazei un ton melodios, 

Cînd vorba nu-i la locu-i, e versul vicios. 

Şi mintea nu admite pomposul barbarism, 
Nici versul care-nchide semeţul solecism. 
Cînd nu-i stăpîn pe limbă oricît ar fi de mare 
Poetu-ntotdeauna e scrib fără valoare. 
Lucraţi încet chiar dacă imboldul vă zoreşte, 
Să nu vă-ncînte stilul ce-aleargă nebuneşte; 
Un stil vioi ce-ncearcă să făurească rime, 
N-arată-atita spirit, cît slabă isteţime... 

[...] Grăbeşte-te cu-ncetul, curajul să nu-l pierzi, 
De zeci de ori poemul mereu să-l cizelezi; 
Dă-i lustru, şlefuieşte-l, îndreaptă-l de nu merge; 
Arareori s-adaugi, dar mai adesea şterge! 
N-ajunge ca lucrării ce de greşeli e plină, 

Din cînd în cînd cu-n spirit să-i împrumuţi lumină; 
Ai grijă orice lucru la locul lui să fie; 

Sfirşitul şi-nceputul să-şi aibă armonie, 

Din opera de artă, cu piese potrivite 

Un singur tot ce faceţi prin forme diferite 
Cînd scrii nu te abate prea mult de la subiect, 
De dragul unor fade cuvinte de efect. 


(Trad. de Ionel Marinescu) 


5 Chestionar pentru lectură comentată 


„Înţeleg clasicismul 

nu ca un stil, în opoziție 
de pildă cu romantismul, 
ci ca un mod de a crea 
durabil şi esenţial.“ 
GEORGE CĂLINESCU 


* Identificaţi în fragmentele de mai sus versurile în care Boileau 
evidenţiază rolul raţiunii în crearea unei opere de artă. 


* Ce importanţă dă Boileau cunoaşterii limbii de către un scriitor? 


* Găsiţi versurile care indică atitudinea autorului Artei poetice faţă de stil. 
Comentaţi comparaţia utilizată. 


* Evidenţiaţi alte principii estetice ale clasicismului asupra cărora insistă 


Boileau. 


* Încercaţi să faceţi o comparaţie între principiile „Artei poetice“ a lui 
Boileau şi celei a lui Horaţiu, din Epistola către Pisoni, studiată anterior. 

Principiile clasicismului francez s-au manifestat într-o formă strălu- 
cită în tragedia clasicistă, considerată specia dramatică cea mai înaltă. 
De fapt, tragedia a ilustrat cele mai multe dintre principiile şi regulile 
clasicismului, avînd un şir de particularităţi specifice. Astfel, subiectele 
în tragedia clasicistă franceză erau împrumutate din Antichitate sau, 
mai rar, din Evul Mediu. Conflictul principal se realizează între rațiune 
şi sentiment, între datorie şi pasiune. Personajele se disting prin măre- 
ţia lor sufletească şi sînt, de regulă, de rang înalt. Tragedia clasicistă 
este scrisă în versuri alexandrine, care corespundeau patosului moral 
înalt al acestei specii superioare a genului dramatic. Reprezentanţii 
principali ai tragediei clasiciste franceze sînt Pierre Corneille şi Jean 
Racine, care ilustrează două perioade în evoluţia tragediei franceze din 
secolul al XVII-lea. Pentru prima perioadă este caracteristică tragedia 
creată de Pierre Corneille. 

Pierre Corneille (1606-1684) a avut o concepţie proprie despre 
tragedie. „Tragedia cere pentru subiectul ei o acțiune măreaţă, extraor- 
dinară, serioasă“ spune el în discursul despre tragedie, un asemenea 
subiect urmînd a fi luat din istorie sau din legendă: „Subiectele măreţe 
care răscolesc şi dezlănţuie patimi, a căror impetuozitate le opune legilor 
datoriei şi legăturilor de singe, trebuie să depăşească verosimilul; nu li 
s-ar da nici o crezare dacă nu s-ar sprijini pe autoritatea faptelor istorice, 
care e întotdeauna de necontestat, sau pe părerea comună care ne dă un 
auditoriu gata convins“. Tragedia creată de Corneille se deosebeşte de 
cea caracterizată de Aristotel în Poetica sa. Specificul ţine de un alt 
tip de erou, care nu mai e, ca în tragedia antică, victima zeilor sau a 
destinului. Eroul lui Corneille este un om care tinde să se realizeze 
şi care ia decizii, conducîndu-se de sentimentul cinstei şi al datoriei. 
El trezeşte simpatie, admiraţie, şi nu compătimire, este gata de orice 
sacrificii în numele unor principii sublime, impuse de onoare sau de 
rang. Eroul lui Corneille este măreț prin acţiunile şi faptele sale, este 
un om ieşit din comun, ca şi multe dintre subiectele tragediilor sale. 
El pune raţiunea şi datoria mai presus de pasiune şi dragoste, fiind 
un erou în adevăratul sens al cuvîntului, autorul impunîndu-se prin 
crearea unei adevărate „tragedii eroice“. 

Capodopera lui Pierre Corneille este Cidul. Eroul poemelor eroice 
medievale spaniole şi al baladelor populare (romances), Rodrigo Diaz 
de Vivar, supranumit Cidul, a servit drept izvor de inspiraţie pen- 
tru mai mulţi scriitori. Corneille a preluat subiectul tragediei de la 
dramaturgul spaniol Guillen de Castro (1569-1631), autorul tragediei 
Tinereţea Cidului (1618). Compusă din cinci acte, tragedia Cidul are 


112 


Pierre Corneille s-a năs- 
cut la 6 iulie 1606 în familia 
unui avocat din Rouen. A 
învăţat la colegiul iezuiţilor 
din oraşul natal, unde a 
căpătat cunoştinţe bune în 
domeniul Antichității (lim- 
ba latină, istoria, filozofia 
şi literatura latină). Se pre- 
găteşte pentru o carieră 
juridică, dar, neavînd ca- 
pacităţi oratorice, renunţă 
la jurisprudenţă şi se con- 
sacră literaturii, îndeosebi 
dramaturgiei. A scris la în- 
ceput un şir de comedii care 
s-au bucurat de succes, cele 
mai cunoscute fiind Iluzia 
teatrală şi Mincinosul. Fiind 
apreciat în lumea teatrală, 
Corneille e prezentat cardi- 
nalului Richelieu şi cooptat 
în „Societatea celor cinci 
autori“, cărora Li se încredința 
să scrie piese de teatru după 
indicaţiile cardinalului. Cor- 
neille avea să renunţe în 
curînd la această colabo- 
rare, fapt ce l-a supărat pe 
cardinal şi s-a răsfrînt mai 
tîrziu asupra dramaturgu- 
lui. Prima tragedie a lui 
Corneille a fost Medeea, dar 
adevăratul triumf i l-a adus 
Cidul (1637), care a trezit, 
însă, indignarea lui Riche- 
lieu şi violente critici din 
partea Academiei Franceze, 
controlată de Richelieu, inti- 
tulate Sentimentele Academiei 

Franceze în legătură cu tragi- 
comedia Cidului. Nota critică 
i-a întărit gloria lui Corneille 
care, după cîţiva ani, repre- 
zintă pe scenă alte două 
celebre tragedii: Horaţiu 
şi Cinna, urmate de un şir 
de alte tragedii, unele eşu- 
înd. Deşi a beneficiat de o 
pensie regală, ultimii ani 
ai vieţii lui Corneille, retras 
din teatru, au fost mai mult 
trişti. S-a stins din viaţă la 
30 septembrie 1684. 


Teorie literară 


Vers alexandrin 

se numeşte versul 
caracteristic poeziei 
epice franceze, 
întîlnit încă din 
secolul al XII-lea. 
Numele îi vine, 
probabil, de la poemul 
medieval despre 
Alexandru Macedon 
şi cuprinde 12 silabe 
despărțite la mijloc, 
după a şasea silabă, 

de cezură (pauză mare 
mediană), care împarte 
versul lung în două 
emistihuri. Versul 
alexandrin poate avea 
şi paisprezece silabe, 
cum este alexandrinul 
spaniol. In clasicism, 
versul alexandrin 

a fost preferat de 
majoritatea poeţilor. 


la bază un conflict tipic pentru operele clasiciste dintre sentiment şi 
datorie. Fiica nobilului Don Gomez, Chimene (adică Himena (Xime- 
na), pentru că autorul „franţuzeşte“ numele spaniole: Chimene pentru 
Himena, Rodrigue pentru Rodrigo, Don Diegue pentru Don Diego 
etc., traducătorii adoptînd fie forma franceză a numelor, fie pe cea 
spaniolă), este îndrăgostită de Rodrigue, fiul lui Don Diegue care, la 
rîndu-i, o iubeşte. Dar după ce regele l-a numit preceptor al infante- 
lui pe tatăl lui Rodrigue, Don Diegue, contele Don Gomez îl jigneşte 
pe Don Diegue, considerînd că el trebuia să fie ales. Umilit, bătrînul 
Don Diegue îi cere fiului să-i salveze onoarea. Astfel, Rodrigue este 
pus între datoria de a apăra onoarea tatălui şi a familiei şi dragostea 
sa pentru Chimene. Chemat la duel, Don Gomez este ucis de către 
Rodrigue. În continuare, conflictul se adînceşte şi capătă o intensitate 
şi mai mare pentru că acum Chimene trebuie să-şi răzbune tatăl şi să 
ceară moartea vinovatului, eroina fiind pusă, de asemenea, să aleagă 
între datorie şi iubire. Deşi ambii eroi îşi apără onoarea, ei nu-şi pot 
înăbuşi dragostea. Cu cît mai imperioasă apare îndeplinirea datoriei, 
cu atît mai puternică le este iubirea reciprocă. Îndeplinindu-şi datoria 
faţă de patrie, Rodrigue luptă împotriva maurilor (aceştia aveau să-l 
numească „Cid“, adică stăpîn) şi se întoarce victorios la curte, ca un 
adevărat erou, dar Chimene insistă asupra pedepsirii lui. Duelul dintre 
Rodrigue şi Don Sancho, admiratorul Chimenei, trebuie să decidă cine 
îi va fi soţ. Rodrigue învinge şi Chimene se supune, căsătorindu-se cu 
eroul naţional, astfel triumfînd datoria, dar nu cea feudală, de castă, 
personală, ci o datorie superioară faţă de stat, faţă de patrie. Măreţiei 
faptelor şi a sentimentelor îi corespunde şi un limbaj, un stil adecvat, 
dramaturgul stăpînind admirabil versul alexandrin şi arta elocinţei 
în numeroasele tirade marcate de un profund dramatism, dar şi de 
un lirism specific. 


Cidul 
Actul III, scena IV 
XIMENA: 


Om crud, care pe tată-l ucide fără milă 

Prin spadă — prin vederea ei cruntă, pe copilă! 
Înlătură-mi această unealtă de omor! 

Vrei să te-ascult, Rodrigo, şi tu mă faci să mor. 


DON RODRIGO: 

Faci ce doreşti, dar, totuşi, nu părăsesc dorinţa 
Ca însăţi tu, Ximenă, să-mi împlineşti sentinţa. 
Căci oricît mi-eşti de dragă, un laş nu pot să fiu, 
Ca să reneg vreodată chemarea mea de fiu. 

Pe tatăl meu căzuse o groaznică ruşine 

Ce mă privea-n aceeaşi măsură şi pe mine. 

Ştii ce-nsemnează-o palmă pentru un om cinstit. 


113 


ie £ £ 


CLASICISMUL 


Am căutat să aflu făptaşul, l-am găsit, 

Am răzbunat onoarea-mi şi pe iubitu-mi tată. 

Şi dac-ar fi nevoie, aş face-o înc-o dată. 

Nu crede că iubirea-mi n-a dus o luptă grea 

Cu tatăl meu şi-n urmă chiar împotriva mea. 

O, judecă-i puterea: aflînd c-am fost în stare 

Să mă-ndoiesc de poate să-ncapă răzbunare. 
Silit să-ndur ocara, ori, vai! disprețul tău, 
Învinuiam de-o grabă prea mare braţul meu, 

Mă dojeneam de-această pornire prea nebună 

Şi farmecele tale erau să mă supună 

De nu-mi ziceam, Ximenă, că nu te-ar merita 
Un om lipsit de-onoare, lipsit de stima ta! 

Că ochii tăi iubirea şi-ar fi schimbat-o-n ură 
Văzînd mişel pe-acela ce vrednic îl ştiură; 

Că ascultînd amorul, urmînd al său îndemn 
De-alegerea ta însăţi m-aş fi făcut nedemn. 

Ţi-o spun din nou, ţi-oi spune-o, deşi printre suspine, 
Pînă la cel din urmă: da, te-am jignit pe tine; 
Da, te-am jignit amarnic, fiind silit s-o fac 

Pe tine să te merit şi-onoarea să mi-o-mpac. 
Mi-am împăcat onoarea şi pe bătrînul tată; 

Viu să te-mpac pe tine acuma, adorată. 

Am alergat aicea de mîna ta să mor; 

Ce-am fost dator făcut-am şi fac ce sînt dator. 
Un tată scump de strigă din fundul negrei groape 
Şi eu nu vreau victima cu nici un preţ să-i scape; 
Jertfeşte-acestui sînge pe care l-a pierdut 

Acel ce se mîndreşte cu ceea ce-a făcut! 


XIMENA: 

Rodrig, ah, ai dreptate, cu toată vrăjmăşia 

Nu pot blama pe-acela ce-şi face datoria. 

Şi-n chinurile mele ce-asupra-ţi se răsfrîng 

Eu nu te-acuz pe tine, pe mine mă deplîng; 
Ştiu ce se cheamă cinste şi cum înflăcărează 
Asemenea insultă o inimă vitează. 

Tu n-ai făcut, fireşte, decît ce se cădea, 

Dar mi-arătaşi de-asemeni şi datoria mea; 
Funesta-ţi vitejie mi-arată prin avîntu-i 

Cum îţi răzbuni un tată, şi-onoarea cum ţi-o mîntui. 
Aceeaşi rîvnă cată la rîndul meu să pun 
Onoarea să mi-o mîntui, pe tata să-l răzbun. 
Aceasta, vai, mă face să fiu nemîngliată! 

O altă mînă dacă m-ar fi lipsit de tată 
Găseam, ah, în norocul dorit de-a te vedea 
Unica alinare ce-o mai puteam avea; 

Şi-aş fi simţit un farmec în jalea mea cumplită 
Să-mi zvînţi aceste lacrimi cu mîna ta iubită. 

Ci caut a te pierde, cum l-am pierdut pe el, 
Această despărţire mă zbuciumă la fel; 
Cumplita datorie ce inima mi-o rumpe, 
Mă-mpinge la jertfirea vieţii tale scumpe, 
Căci oricît ţin la tine, Rodrig, nu aştepta 

Să simt o laşă milă faţă de crima ta. 

Şi-oricît iubirea noastră ar vrea să mă reţie, 
Voi şti să dau dovadă de-aceeaşi bărbăţie; 

Ca să fii demn de mine, tu n-ai dat îndărăt, 
La rîndul meu vreau demnă de tine să m-arăt. 


DON RODRIGO: 


Nu pregeta atuncea să faci ce eşti datoare 
Spre-a împlini o jertfă atît de-nălțătoare! 
Mîndria ta îmi cere viaţa — vin! şi-o ia! 
Osînda-mi va fi dulce şi dulce moartea mea! 
S-aştepţi pînă ce legea îşi va rosti sentinţa, 
E. să-mi întîrzii moartea şi ţie biruinţa. 

Prea fericit muri-voi, răpus de braţul tău. 


XIMENA: 

Taci, dacă-ţi sînt duşmană, nu vreau să-ţi fiu călău. 
Eu să-ţi ridic viaţa, e cu putinţă oare? 

Dator eşti să ţi-o aperi, s-o cer eu sînt datoare. 
Dar între noi e altul judecător suprem 

Şi eu am numai dreptul în faţă-i să te chem. 


DON RODRIGO: 


Oricit iubirea noastră ar vrea să te reţie 
Vei da şi tu dovadă de-aceeaşi bărbăţie. 
Căci răzbunînd un tată alt braţ, dacă-mprumuţi, 
Ximena mea, mă crede, înseamnă că mă cruţi. 
Cum braţul meu el singur mi-a răzbunat onoarea, 
Al tău să-şi dobindească la rîndu-i răzbunarea! 


XIMENA: 


Rodrig, la ce mai stărui? Tu ajutor nu ceri 
Cînd te răzbuni, la nimeni, — şi mie mi-l oferi! 
Sînt tot aşa de mîndră şi cred că se cuvine 

Ca slava răzbunării să n-o împart cu tine. 
Deci ajutor la rîndu-mi nici eu nu voi căta 

În deznădăjduirea sau în iubirea ta! 


DON RODRIGO: 

Mîndrie neînfrîntă! Vai! să nu pot obţine 

Atiîta mîngiiere încalte de la tine?! 

In numele iubirii şi-al tatălui tău mort 

Nu mă lăsa blestemul acestei vieţi să-l port, 

Mai vesel e Rodrigo de mîna ta să piară, 

Decît urît de tine, trăind o viaţă-amară! 
(Trad. de Şt.0O. Iosif) 

NOTA BENE 


Spre deosebire de sensul 
concret-istoric al noţiunii, 
adică de curent literar- 
artistic, în sens tipologic, 
clasicismul înseamnă o 
atitudine estetică existentă 
dintotdeauna în năzuinţa 
omului spre adevăr, bine 
şi frumos, o opţiune artis- 
tică pentru forme şi atitu- 
dini echilibrate, pentru o 
expresie directă, transpa- 
rentă stilistic. În această 
accepţie, se poate vorbi de 
un clasicism etern, identi- 
ficabil în orice literatură şi 
în orice perioadă istorică. 


AMINTIȚI-VĂ 


Cum se numeşte 
o creaţie literară 
medievală spaniolă 
în care personajul 
principal este, ca 
şi în tragedia lui 
Corneille? 


„Chiar dacă nu sînt 
oameni ai acţiunii şi nu 
fac ceva concret, eroii 
racinieni se întreabă 
mereu „care este soluția?“ 
şi prin asemenea 
frămîntări răvăşitoare 
aparțin şi timpului nostru. 
Ei se apropie de noi şi 
mai mult prin problema 
capitală care şi-o pun: 
„cum salvăm sufletul?“ 
MIHAI CIMPOI 


|] Chestionar pentru lectură comentată 


* Pornind de la fragmentul de mai sus, formulaţi conflictul dintre Don 
Rodrigo şi Ximena. 

* Conturaţi idealul moral al eroilor lui Corneille. 

* Ce semnificaţie au cuvintele Ximenei: „Dar între noi e altul judecător 
suprem / Şi eu am numai dreptul în faţa-i să te chem“? 

* Identificaţi în fragmentul de mai sus cîteva exemple care exprimă lupta 
dintre sentiment şi datorie atât în cazul lui Don Rodrigo, cît şi în cazul 
Ximenei. 


* Comentaţi versul „Cumplita datorie ce inima mi-o rumpe“. 


A doua perioadă în evoluţia tragediei franceze este marcată de 
influenţa ideilor jansenismului şi ale lui Blaise Pascal şi ilustrată de 
opera dramatică a lui Jean Racine. 

Jean Racine (1639-1699) a creat un alt fel de tragedie clasicistă, 
diferită de cea a lui Corneille, cu care a rivalizat. „În tragedie — scria 
Racine -— verosimilul e singurul lucru ce poate mişca. Esenţial este să 
creezi ceva din nimic. Prima regulă e să placi, să mişti, să ţii încordaţi 
timp de 5 acte spectatorii printr-o acţiune simplă, susținută de violența 
pasiunilor, de frumuseţea sentimentelor şi de eleganța exprimării.“ În 
tragediile lui Racine nu mai domină criteriul politic, aşa ca la Corneille, 
ci criteriul moral, inclusiv cînd dramaturgul abordează problema puterii 
în stat şi a monarhului sau cînd zugrăveşte viaţa de la curte. Acţiunea 
devine mai simplă, numărul evenimentelor este redus, pe dramaturg 
interesîndu-l mai mult universul interior al personajelor, natura lor 
complexă şi contradictorie. 

Eroii tragediilor sale sînt oameni copleşiţi de pasiuni şi de senti- 
mente puternice şi violente, în faţa cărora s-ar părea că raţiunea nu 
rezistă. Aceasta, însă, nu înseamnă că eroii lui Racine, subjugaţi de 
propriile pasiuni, acţionează fără a se conduce de principiul raţiunii, 
că Racine respinge raţiunea în favoarea pasiunii. Conflictul clasicist 
dintre datorie şi sentiment, dintre rațiune şi pasiune capătă la Racine 
o rezolvare specifică: raţiunea, ca normă morală, ca măsură a rapor- 
turilor dintre oameni, îi serveşte omului pentru a-şi analiza cu adevărat 
propriul caz de conştiinţă. 

Şi Racine preia majoritatea subiectelor din Antichitate. În timp ce 
lui Corneille îi corespundea mai mult teatrul lui Sofocle, lui Racine îi 
este mai aproape teatrul lui Euripide. Ca şi la tragicul grec, se observă 
şi la Racine interesul pentru iubirea tragică, pentru pasiuni mistuitoare, 
în care excelează personajele feminine, înzestrate cu o enormă forţă 
interioară şi cu conştiinţa fermă a datoriei morale. Eroinele lui Racine 
preferă să moară decit să-şi încalce principiile morale. Astfel se întîmplă 
în Andromaca, una dintre cele mai cunoscute tragedii raciniene. 

Subiectul tragediei Andromaca este preluat din Antichitate, fiind 
prezent şi în teatrul lui Euripide. După moartea lui Hector, în războiul 
troian, soţia sa, Andromaca, devine prizoniera lui Pirus, fiul lui Ahile. 

Pe Pirus îl iubeşte Hermiona, cu care acesta urmează să se căsătoreas- 
că, iar pe Hermiona o iubeşte Oreste, care soseşte pentru a-l lua şi a-l 
duce grecilor pe Astianax, fiul lui Hector şi al Andromacăi, ultimul 
descendent al troienilor. Însă Pirus este îndrăgostit de Andromaca şi 
este dispus să nu-l cedeze pe Astianax dacă Andromaca îi va deveni 
soţie. Văduva lui Hector nu poate accepta iubirea lui Pirus, pentru că, 
astfel, ar trăda amintirea soţului şi iubirea pentru fiul lor. Toate des- 
tinele personajelor principale sînt legate între ele şi totul va depinde 
de hotărîrea Andromacăi. Cu excepţia ei, ceilalţi (Pirus, Hermiona şi 
Oreste) acţionează sub presiunea pasiunilor de care sînt cuprinşi şi 
nu pot lua o decizie raţională. Dar nici Andromaca nu poate face o 
opţiune liberă: acceptind iubirea lui Pirus, ea va salva viaţa fiului, dar 
va trăda amintirea soţului şi a familiei sale; refuzînd propunerea lui 
Pirus, Andomaca va rămîne fidelă soţului şi memoriei familiei, dar îşi 
va pierde fiul, pe care Pirus îl va ceda grecilor. 

Racine se dovedeşte a fi nu numai un admirabil maestru al con- 
struirii acţiunii dramatice, în care toate elementele componente sînt 
strîns legate între ele, dar şi al rezolvării conflictului, ce se produce 
ca o reacţie în lanţ: pentru a salva viaţa fiului, Andromaca decide să 
devină soţia lui Pirus, dar să-şi pună capăt zilelor imediat după ce- 
lebrarea căsătoriei. Îndemnat de Hermiona, Oreste îl ucide pe Pirus, 
crezînd că astfel îi va cîştiga iubirea, dar Hermiona îşi curmă viaţa, 
blestemîndu-l pe Oreste care, în cele din urmă, îşi pierde minţile. Acest 
deznodămînt este fericit pentru Andromaca doar în aparenţă, deoarece, 
ca soţie legitimă a lui Pirus, ea trebuie să-i răzbune moartea. 


Momente ale receptării 


Clasicismul francez, în general, şi tragedia clasicistă franceză, în 
special, au exercitat o influență considerabilă asupra teatrului uni- 
versal. Ideile clasicismului francez au fost reluate şi în alte literaturi 
europene: engleză (Dryden, Pope), germană (Gottsched), italiană 
(Alfieri), rusă (Lomonosov, Sumarokov, Antioh Cantemir). În literatura 
română clasicismul a fost receptat mai tîrziu şi într-o formă incipientă 
s-a manifestat în poezia Văcăreştilor, a lui Conachi şi Asachi, apoi 
în creaţia lui Budai-Deleanu, Heliade Rădulescu, Gr. Alexandrescu. 
Influenţa sau, mai bine zis, receptarea creatoare a clasicismului fran- 
cez poate fi urmărită în comediile lui Alecsandri. Alte aspecte ale re- 
ceptării clasicismului francez şi a tragediei clasiciste franceze ţin atit 
de numeroasele traduceri ale operelor clasiciştilor francezi în limba 
română, inclusiv cele editate la Chişinău, cît şi de interpretările critice 
româneşti despre clasicism şi despre tragedia clasicistă: Clasicismul 
în teatru, de lon Brăescu; Clasicism şi tendinţe clasiciste în literatura 
română, de Dimitrie Păcuraru; Clasicism şi baroc în cultura europeană 
din sec. XVII, în 3 părţi, de Romul Munteanu; Apolo sau ontologia cla- 
sicismului de Edgar Papu ş.a. 

Jean Racine s-a născut 
la 15 decembrie 1639 în 
oraşul Ferte-Milon, într-o 
familie de mici-burghezi. 
Rămas orfan la vîrsta de 
trei ani, de educaţia copi- 
lului s-au ocupat bunica şi 
o mătuşă, care se hotăriseră 
să se retragă la o mănăstire. 
Micul Jean a fost nevoit să 
le urmeze, devenind, astfel, 
elev la şcoala mănăstirii Port- 
Royal, o adevărată citadelă a 
jansenismului. A mai studiat 
la un colegiu, s-a întors la 
Port-Royal, unde a căpătat o 
educaţie temeinică în spiri- 
tul ideilor janseniste. A mers 
apoi la Paris, atras de viaţa 
literară. Capătă o modestă 
pensie şi i se deschid porţile 
curţii regale. Începe să scrie 
piese, un timp a lucrat cu 
trupa lui Moliere, care i-a 
montat cîteva piese, dar cu 
care a avut şi un mare scan- 
dal, despărţindu-se definitiv 
de ea pentru că îşi montase 
o piesă pe scena concurentă 
de la Hotel de Bourgogne, 
căreia avea să-i încredin- 
ţeze şi alte piese. Cele mai 
cunoscute tragedii ale lui 
Racine sînt Andromaca (1667), 
Britannicus (1669), Berenice 
(1670), Ifigenia în Aulida 
(1674), Fedra (1677) ş.a. 
Racine s-a bucurat de pro- 
tecţia regală, a fost istorio- 
graf al regelui Franţei, fiind 
primit în rîndurile nobililor. 
La vîrsta de 33 de ani a fost 
ales în Academia Franceză. 
A murit la 21 aprilie 1699. 

Moliere, al cărui nume 
adevărat era Jean-Baptiste 
Poquelin, s-a născut la 
15 ianuarie 1622 la Paris, 
în familia unui tapiţer. A 
studiat la colegiul Clermont, 
apoi la o şcoală iezuită din 
Cartierul Latin. In 1642 îşi ia 
la Orl€ans licenţa de avocat. 
Dar n-a vrut să se facă nici 
tapiţer, nici avocat. Fusese 
atras din copilărie de teatru 
şi hotărî să devină actor. Se 
asociază trupei Madleinei 
Bejart, cu care, în 1643, 
fondează „Ilustrul teatru“. 
In 1644 devine directorul 
acestuia, semnînd pentru 
prima oară un contract cu 
numele Moliere. In 1658, 
Moliere revine la Paris cu o 
bogată experienţă de viaţă 
şi de conducător de teatru. 
Capătă favoarea regelui 
şi autorizaţia de a juca mai 
întîi la „Petit-Bourbon“, din 
apropierea Luvrului, unde 
împarte scena cu o trupă ita- 
liană, iar apoi trece cu „Ilus- 
trul teatru“ la „Palais Royal“. 
Molicre a rămas aici pînă 
la sfîrşitul vieţii, jucîndu-şi 
pe această scenă toate pie- 
sele. După moartea drama- 
turgului, în 1673, teatrul 
său s-a contopit cu cel de la 
Hotel de Bourgogne, luînd 
naştere celebra „Comedie 
Franceză“. 


Conform teoriei clasicismului, există o ierarhie a genurilor şi a 
speciilor literare. Acestea se împărțeau în superioare şi inferioare. 
Teoreticienii clasicismului susțineau puritatea genurilor, neadmiţin- 
du-se amestecul lor. Comedia era considerată un gen literar inferi- 
or faţă de tragedie, care făcea parte din genurile superioare. Spre 
deosebire de tragedie, în care subiectele erau preluate din Antichitate, 
comedia clasicistă se inspiră din realitatea contemporană, deşi respectă 
majoritatea principiilor şi a regulilor impuse de doctrina clasicismului. 
Creatorul comediei clasiciste, nu numai franceze, ci şi universale, este 
Moliere, considerat adevăratul creator al comediei de caractere. 

Moliere (1622-1673) nu visase să devină autor dramatic, fiind, la 
început, doar actor şi organizator de teatru. Repertoriul sărac al trupei 
îl face să pună mîna pe pană. Iniţial, se limitează la prelucrarea unor 
farse italiene, mai tîrziu, însă, renunţă la această practică în favoarea 
scrierii unei comedii de tip nou, originale, în care se resimt atît tradiţia 
comediei antice, a farsei italiene şi spaniole, cît şi reminiscenţe ale 
teatrului popular francez. 

La baza comediei lui Moliere se află un sistem filozofic şi estetic 
integral, în care se împletesc gîndirea umanistă şi înțelepciunea popu- 
lară, izvorîtă din cunoaşterea profundă a realităţii. În cadrul doctrinei 
clasiciste, Moliere ocupă un loc aparte: deşi respectă, în linii generale, 
principiile de bază ale esteticii clasiciste, nu arareori se şi abate de la 
canoanele şi regulile preconizate de aceasta, „marea regulă a tuturor 
regulilor“ fiind pentru el „arta de a plăcea“. Aprecierea publicului era 
pentru Moliere suprema preţuire: „Publicul este judecătorul absolut al 
acestui fel de lucrări“. În arta sa, dramaturgul francez porneşte de la 
bunul simţ, care caracterizează toate părţile componente ale comediei. 

Doctrina literară a lui Moliere se axează pe respectarea principiului 
clasicist al imitării naturii, a naturii umane în toată diversitatea sa. 
Comedia se naşte, după părerea lui, din studierea vieţii şi a caractere- 
lor; dramaturgul trebuie să pătrundă adînc în ridicolul din oameni, să 
zugrăvească moravurile timpului, să prezinte în mod artistic adevăruri 
ce ar stîrni risul. Pentru Moliere menirea comediei este îndreptarea 
viciilor omeneşti: „Datoria comediei fiind cea de a îndrepta oamenii 
înveselindu-i, eu am crezut că în meseria mea n-aveam altceva mai 
bun de făcut decît să atac, prin tablouri ridicole, viciile secolului meu“. 

Moliere demască moravurile şi plăgile sociale, în primul rînd pe 
cele ale nobilimii şi burgheziei. De aceea, în majoritatea cazurilor sa- 
tira lui este îndreptată împotriva degradării morale a claselor avute, 


117 


“CLASICISMUL 


simpatiile autorului fiind de partea oamenilor 
simpli. Criticînd relele din societate, Moliere 
pledează pentru o morală umanistă. Omul 
trebuie să urmeze legile naturii şi să dea as- 
cultare înclinațiilor sale fireşti, dar să se afle 
sub controlul raţiunii şi, în acelaşi timp, să ţină 
cont şi de interesele celorlalţi. 

Moliere a abordat un şir de probleme ar- 
zătoare pentru timpul său, unele păstrîndu-şi 
actualitatea şi astăzi. Autorul critică concepţiile 
vechi, patriarhale privind relaţiile de familie, 
opunîndu-le altele noi, bazate pe rațiune şi 
pe respectarea înclinațiilor fireşti ale omului 
(Școala bărbaţilor, Şcoala femeilor), demască 
ipocrizia (Tartuffe), atacă imoralitatea aristo- 
craţilor (Don Juan), satirizează parvenitismul 
(Burghezul gentilom) şi zgîrcenia (Avarul) etc. 
Printre comediile lui Moliere se disting come- 
diile de intrigă, cu subiect de farsă, într-un act 
sau în trei acte, scrise în proză, şi comediile 
de caractere, în cinci acte, scrise preponderent 
în versuri. Există şi variante mixte. Moliere a 
creat o mare varietate de caractere comice, 
evidențiind o trăsătură dominantă a acesto- 
ra: parvenitul, mincinosul, avarul, ipocritul, 
îngîmfatul, lăudărosul etc. Astfel, concepţia 
clasicistă despre om a determinat şi principiul 
tipizării în comediile lui Moliere, evidenţierea 
unei trăsături dominante, ce redă esenţa gene- 
rală a caracterului, contribuind şi la adîncirea 
analizei psihologice. 

Avarul este una dintre cele mai reuşite 
comedii moliereşti. Cei mai buni actori din 
lume au jucat rolul personajului principal, 
al bătrinului zgîrcit Harpagon, pe care l-a 
interpretat pentru prima dată însuşi Moliere. 
Subiectul este preluat din Antichitate (Aulula- 
ria lui Plaut), dar în realizarea lui se simte şi 
valorificarea experienţei farselor populare şi a 
commediei dellarte. Harpagon este un zgîrcit 
fără pereche. Are doi copii: o fiică, Elise, şi un 
fecior, Clante. Harpagon vrea s-o căsătorească 
pe Elise cu Anselme, un om mult mai în vîrstă 
decît ea, numai pentru că acesta consimte să o 
ia fără zestre. Pe Cl&ante doreşte să-l însoare 
cu o văduvă bogată pentru a nu-i da partea de 


moştenire. Însuşi Harpagon are de gînd să se 
căsătorească cu Marianne, o fată tînără, dar 
săracă, pe care o iubeşte Cleante. Toate perso- 
najele se grupează în jurul lui Harpagon, des- 
pre care sluga lui, La Fleche, spune: „Domnul 
Harpagon este omul dintre toţi oamenii cel mai 
lipsit de omenie, iar dintre toți muritorii mu- 
ritorul cel mai calic, cel mai zgîrcit şi cărpănos. 
Nu există serviciu ce l-ar face din recunoştinţă 
să-şi dezlege punga. Laudă, stimă, bunăvoință şi 
prietenie în cuvinte — cît îți pofteşte inima, dar 
cînd vine vorba de bani, pune-ţi pofta-n cui. Nu 
există nimic mai sterp şi mai pustiu decît poli- 
tețea şi bunăvoința lui. Urăşte într-attt cuvîntul 
„dau“ încît niciodată nu spune „iţi dau“, ci „îţi 
împrumut“. 

Pe parcursul celor cinci acte avariţia lui 
Harpagon este prezentată sub cele mai diverse 
forme. El este suspicios, nu are încredere în 
nimeni, vede în oricine un potenţial tîlhar. 
Suspiciunea sa ajunge la absurd: „N-ai şterpelit 
nimic?“ îşi întreabă sluga. „Arată-mi mîinile!“ 
„Arată-mi-le şi pe celelalte!“ Harpagon ştie că 
este zgircit, dar nu vrea să recunoască acest 
viciu nici atunci cînd i se spune acest lucru 
în faţă, ca în scena cînd Jacques, bucătarul şi 
vizitiul său, îi spune ce crede lumea despre el. 
Cînd dispare caseta cu bani, Harpagon este 
în culmea disperării, personajul căpătînd pro- 
porţii caricatureşti. În final, cînd se dezvăluie 
adevărul despre caseta furată, Harpagon este 
nevoit să accepte ca tinerii să se căsătorească 
după îndemnul inimii, dar cu condiţia să i se 
întoarcă banii şi să i se coase un caftan nou 
pentru nuntă, fără a cheltui ceva. 

Moliere este un maestru neîntrecut al efec- 
telor comice care stîrnesc risul. Comicul este 
generat de situaţiile neprevăzute şi ridicole în 
care nimeresc personajele. Dramaturgul folo- 
seşte adesea procedeul quiproquo-ului, pentru 
a crea încurcături şi încîlceli, care apoi sînt 
clarificate. Pentru caracterizarea personajelor 
servesc felul lor de a vorbi, ticurile verbale, 
descrierea vestimentaţiei, monologurile unor 
personaje sau dialogurile lor referitoare la alte 
personaje. 

Prin întreaga sa creaţie Moliere se înscrie în 
secolul său, în clasicismul francez, chiar dacă 
uneori depăşeşte cadrul artistic strict clasicist 
în care i-a fost dat să creeze. Ca şi premergătorii 
săi, Plaut şi Shakespeare, Moliere a fost actor, 
conducător de teatru şi autor dramatic. La fel ca 
ei, Moliere a luptat toată viaţa pentru existenţă, 
a murit şi el sărac, dar a lăsat ca moştenire o 
bogăţie care nu se compară cu nici un tezaur. 


Avarul 
Actul IV, scena VII 


HARPAGON (strigînd încă din grădină, apare fără 
pălărie): Hoţii! Hoţii! Prindeţi-i pe tilhari şi asa- 
sini! Trăsnească-i Cel-de-Sus! Sînt pierdut, m-au 
ucis! Mi-au tăiat beregata! Mi-au furat banii. Cine 
m-a prădat? Încotro a fugit? Unde s-a ascuns? 
Unde să-l găsesc? Încotro să alerg după el? Ori 
nu trebuie să alerg nicăieri? Oare nu-i pe acolo? 
Ori poate pe-aici, pe-aproape? Cine-i el? Stai! (se 
apucă de mînă). Dă-mi înapoi banii, potlogarule! 
Ah, păi ăsta-s chiar eu însumi. Mi se întunecă 
minţile. Nu mai ştiu unde mă aflu şi ce-i cu mine. 
Vai, bănişorii mei, dragii mei, prietenii mei cei 
mai buni! Aţi fost furaţi de cineva. Mi-a fost furat 
sprijinul meu, liniştea mea, bucuria mea! Totul 
s-a sfîrşit pentru mine, nu mai am pentru ce trăi 
pe lume. Eu nu mai exist, mor, am murit, sînt 
îngropat. Oare chiar nimeni n-are să mă învie? 
Salvaţi-mă, daţi-mi bănişorii înapoi ori spuneţi-mi 
cine mi i-a furat? Cine? Ce-aţi spus? A, mi-a părut 
că cineva vorbeşte, dar nu-i nimeni. Oricine i-ar 
fi furat, a făcut-o, blestematul, cu foarte multă 
îndemînare. M-a urmărit şi a ales clipa cînd eu 
mă certam cu potlogarul meu de fiu! Plec! Mă 
duc să caut dreptate! Să-i cercetez şi să-i descos 
pe toţi slugi, slujnice, fiică, fiu. Chiar şi pe mine 
însumi. Ce-i asta? De ce e adunată aici atîta lume? 
Oare ce vorbesc ei acolo? Nu cumva despre hoţul 
care m-a prădat? Ce zgomot se aude acolo, sus? 
Poate că acolo e cel care m-a prădat? Fie-vă milă 
de mine şi dacă aţi aflat şi ştiţi ceva despre hoţ, 
spuneţi-mi unde-i el? Poate că se ascunde printre 
voi? De ce vă uitaţi la mine şi vă vine a ride? A! 
Iată cum e treaba! Sînteţi toţi complicii lui. M-aţi 
prădat împreună cu el. Mai iute la comisariat, 


119 


după poliţişti, judecători şi gîde! Toţi să fie duşi, 
torturați şi spînzuraţi. lar dacă nu-mi găsesc banii, 
mă spînzur eu însumi. 


Actul V, scena III 


VALERE: Voia dumneavoastră, procedaţi cum vreţi, 
sînt gata să îndur orice din partea dumneavoastră. 
Dar vă rog să mă credeţi că toată vina este a mea 
şi că fiica dumneavoastră nu e deloc vinovată. 


HARPAGON. Te cred. Ar fi fost foarte straniu 
dacă i-ar fi complice. Dar să ne întoarcem la cele 
ce vorbeam. Recunoaşte unde ai ascuns comoara. 


VALERE: Nicăieri. E aici în casa dumitale. 


HARPAGON (aparte): Scumpa şi draga mea casetă 
cu bani. (Tare.) Spune drept, chiar n-ai scos-o din 
casă? 

VALERE: Nu, domnule. 


HARPAGON. Dar n-ai îndrăznit cumva să... nu 
te-ai atins de ea? 

VALERE: Să mă ating de ea? Ne jigniţi pe amîndoi 
cu bănuiala dumneavoastră. Sînt învăpăiat de o 
dragoste atît de pură şi respectuoasă, încît n-aş fi 
îndrăznit niciodată să mă ating de ea. 


HARPAGON: Învăpăiat de dragoste pentru caseta 
mea? 

VALERE: Mai curînd aş muri decît să-mi treacă 
prin minte asemenea gînduri criminale. E atît de 
cuminte şi de onestă. 

HARPAGON: Cuminte şi onestă caseta mea cu 
bani? 

VALERE: Unica mea dorinţă era să contemplez cu 
nesaţ chipul ei drag. Şi nici un gînd josnic n-a pro- 
fanat dragostea ce mi-au inspirat ochii ei frumoşi. 
HARPAGON: Ochi frumoşi ai casetei mele? Vorbeşti 
ca un îndrăgostit de iubita lui. 


VALERE: Claude, slujnica dumneavoastră, ştie tot 
adevărul şi poate să confirme cele ce-am spus. 


HARPAGON: Ce? Şi slujnica noastră este implicată 
în treaba asta? 


VALERE: Da, domnule. De faţa ei ne-am jurat unul 
altuia credinţă. Convingîndu-se de bunele mele 
intenţii, Claude a convins-o să-mi dea jurămîntul 
ei şi să-l primească pe al meu. 

HARPAGON (aparte): Hm... aiurează de frică să 
nu încapă la zdup. (Lui Valere) Spune-mi, de ce ai 
atras-o şi pe fiica mea în treaba asta? 

VALERE: Păi vă spun, domnule, că numai cu mare greu şi doar datorită 
dragostei mele am izbutit să-i înving sfiala. 


HARPAGON: Sfiala cui? 


VALERE: Sfiala fiicei dumneavoastră. Abia ieri ea şi-a dat consimţămîntul 
să iscălească promisiunea de căsătorie. 


HARPAGON: Promisiunea de căsătorie? 
VALERE: Da, domnule, am semnat-o amîndoi. 
HARPAGON: O, Doamne, încă o nenorocire pe capul meu! 
(Trad. de Pavel Starostin) 


3 Chestionar pentru lectură comentată 


* Comentaţi monologul lui Harpagon din primul fragment din perspectiva 
dezvăluirii esenței caracterului său. 


* Evidenţiaţi în acest monolog îngroşarea caricaturală a trăsăturilor lui 
Harpagon şi explicaţi de ce autorul a recurs la acest procedeu. 


* Caracterizaţi procedeul quiproquo-ului din actul V, scena III, aducînd 
exemple de confundare a lucrurilor şi de creare a încurcăturilor. 


Momente ale receptării 


Moliere a fost receptat în spaţiul literar românesc la nivelul tradu- 
cerilor, al interpretărilor critice şi al creaţiei originale. Printre cei mai 
cunoscuţi traducători în România din opera sa se numără Alexandru 
Kirițescu, în Republica Moldova P. Starostin şi C. Condrea. Cele mai 
cunoscute puncte de vedere ale criticilor şi istoricilor noştri literari 
sînt expuse în lucrările despre teatrul universal, în special semnate 
de Ion Zamfirescu. Raporturile dramaturgiei române cu Moliere au 
fost studiate şi de Charles Drouhet, în Studii de literatură română şi 
comparată. La nivelul creaţiei originale, ecouri sau reminiscenţe ale 
creaţiei lui Moliere, de exemplu ale avarului, se regăsesc în opera lui 
V. Alecsandri, B. P. Hasdeu, B. Delavrancea, I. Slavici, G. Călinescu ş.a. 

„Măreţia lui Moli€re 
nu constă numai în 
perfecțiunea operei 
sale, ci mai cu seamă 
în faptul că, scriind 
comedia modernă, este 
conştient de menirea 
pe care o are acest gen 
literar: comedia trebuie 
să fie „adevărată“ sau, 
dacă nu, să dispară.“ 
SORINA BERCESCU 


Teorie literară 


Quiproquo (termen 
împrumutat din 
franceză, provenit 
din latinescul guid 
pro quod, ceea ce 
înseamnă „ceva sau 
cineva drept altceva 
sau altcineva“) se 
numeşte procedeul 
folosit în comedii, 
vodeviluri, farse, 
prin care se produce 
confundarea unui 
personaj sau lucru 
cu altul, generînd 
confuzii, încurcături, 
situaţii complexe şi 
stimulînd dezvoltarea 
acţiunii dramatice. 
Cunoscut încă din 
Antichitate (Plaut), 
procedeul a fost 
folosit pe larg în 
epoca Renaşterii 


(Shakespeare, 

Lope de Vega), în 

clasicism (Moliere), i: 

dar şi mai tirziu. x 
< 
< 
w 
< 
= 
O) 

ILUMINISMUL 


„Din punct de vedere literav, secolul 15 este un secol al romanului. 
Avînd gustul „demonstrației“, al „propagandei “, al „predilecţiei 
filozofice“, spiritul negator al luminilor a căutat modalităţi accesibile 
de argumentare, forme care să dea carnaţie ideilor. Pentru gînditorii 
veacului, „mai degrabă polemişti, decit filozofi “, romanul reprezintă 
posibilitatea de a vedea mecanismul lumii şi a-l expune cititorului. 
Fhberarea luminilor găseşte în proză şi, în special, în roman, libertatea 
de expresie. Necodificat, dispretuit de artele poetice clasice, romanul 
avea dreptul de a surprinde orice în eternul său proteism. “ 

TUDOR OLTEANU 


OBIECTIVE ŞI COMPETENŢE 


La sfîrşitul studierii compartimentului 
veți cunoaşte: 


* noţiunile de iluminism, sentimentalism, preromantism; 

* factorii care au contribuit la constituirea şi dezvoltarea 
literaturii iluministe; 

* limitele cronologice ale literaturii iluministe; 

* noţiuni de teorie literară (genuri şi specii literare), în baza 
valorilor artistice iluministe; 

+ operele de referinţă ale literaturii din Secolul Luminilor; 

* aspectele cele mai importante ale receptării literaturii 
iluministe în spaţiul literar românesc; 

veţi fi capabili: 

* să evidenţiaţi caracterul specific al literaturii iluministe; 

* să caracterizați concepţia iluministă despre lume şi despre om, 
care stă la baza literaturii din această perioadă; 

* să comentaţi unele opere reprezentative ale literaturii iluministe; 

* să evidenţiaţi idei iluministe în operele studiate; 

* să identificaţi în literatura română reminiscenţe ale iluminismului 
european; 


veţi fi în stare: 
* să vă exprimaţi punctul de vedere asupra unor opere iluministe; 


* să promovați interesul pentru lectura unor valori literare autentice; 

* să conştientizaţi necesitatea autocunoaşterii şi a punerii în valoare 
a a propriei personalităţi, ca rezultat al receptării şi cunoaşterii 
x literaturii iluministe; 
« * să valorificaţi ideile desprinse din studiul literaturii iluministe 

în viaţa cotidiană; 
î * să contribuiţi la cultivarea, în jurul vostru, a toleranței, 
< diversităţii şi a multiculturalismului. 
Il 

Repere istorice şi culturale 


Secolul al XVIII-lea reprezintă o epocă de mari schimbări în viaţa popoarelor 
din Europa, cu repercusiuni importante şi pe alte continente, cunoscut în istoria 
omenirii ca Secolul Luminilor. leşind din cadrul strict cronologic, s-ar putea spune 
că Secolul Luminilor începe cu Revoluţia engleză din 1642-1649 şi se încheie cu 
Marea revoluţie franceză din 1789-1794. Secolul al XVIII-lea se caracterizează 
prin adîncirea crizei vechii societăţi feudale în toate sferele (economică, politică, 
ideologică) şi consolidarea noii societăţi capitaliste, în care burghezia joacă un 
rol din ce în ce mai mare. În aceste condiţii, apare iluminismul, care se manifestă 
în cele mai diverse sfere ale vieţii spirituale, determinînd dezvoltarea ştiinţelor 
şi a artelor. Iluminismul a fost o armă de luptă a burgheziei în ascensiune îm- 
potriva statului absolutist, împotriva bisericii şi a fanatismului, a dogmelor şi 
a prejudecăţilor sociale. Ideologia iluministă şi-a lăsat amprenta pe filozofie, 
sociologie, economia politică, pedagogie, pe diferitele doctrine politice şi etice, 
pe dezvoltarea ştiinţelor, literaturii, artelor, a întregii culturi din acea perioadă. 
Puncte de referinţă ale acestei mişcări pot fi considerate: gîndirea filozofică a 
lui Kant şi Condillac, ideile politice şi sociale ale lui Montesquieu şi Rousseau, 
teoriile economice ale fiziocraţilor francezi şi ale liberalismului lui Adam Smith, 
concepţiile pedagogice ale lui J. Locke şi J.H. Pestalozzi. Şi, nu în ultimul rînd, 
vestita Enciclopedie, în 35 de volume publicată în Franţa din 1751 pînă în 1772, 
devenită un adevărat simbol al mişcării iluministe din întreaga Europă. 


Prin iluminism se înţelege o amplă mişcare culturală şi ideologică, 
ce a cuprins ţările europene în secolul al XVIII-lea, fenomenul fiind 
cunoscut şi ca Secolul Luminilor. Iluminismul, asemeni umanismului 
renascentist, nu este un curent literar, ci unul cultural şi ideologic. 
Literatura secolului al XVIII-lea este şi trebuie considerată iluministă, 
însă nu în sensul apartenenţei ei la un curent literar, ci la un curent 
cultural şi ideologic. Iluminismul, ca şi umanismul Renaşterii, se ca- 
racterizează printr-o concepţie filozofică, socială şi etică despre om şi 
despre lume, ce şi-a găsit expresia plenară în diverse sfere ale activităţii 
spirituale, inclusiv în literatura şi arta secolului al XVIII-lea, deoarece 
literatura era, în opinia iluminiştilor, un mijloc de reeducare a omului 
şi de schimbare a lumii, a societăţii omeneşti. 

Reprezentînd, în esenţă, o mişcare ideologică şi culturală a burghe- 
ziei în ascensiune, fiind, în primul rînd, o ideologie, iluminismul a pre- 
gătit, de fapt, Revoluţia Franceză de la sfîrşitul secolului al XVIII-lea, 
care a răsturnat monarhia şi a deschis calea pentru revoluțiile burgheze 
din secolul următor. Promovînd cultul raţiunii, iluminiştii luptă îm- 
potriva absolutismului şi a scării lui de valori, împotriva fanatismului 

pa PTIN „LUMI“ 
se înțelege un curent 
folozofic ce are ca semn 
rațiunea umană, 
înțeleasă în funcțiunea 
ei esențială de a lumina 
manţile întunecate 
de ignoranță sau 
de prejudecăţi şi 
de a da astfel o viziune 
a lumii în care totul 
să, se înlăntuiască 
în chip raţional, 
care să înlăture 
masterul, miracolul, 
credința oarbă. “ 


GUIDO DE RUGGIERO 


NOTA BENE 


În secolul al XVIII-lea s-a 
cultivat pe larg o literatură 
a călătoriilor, bazată pe 
comparaţia diferitor ţări 
şi moravuri, prin care nu 
doar s-a lărgit şi îmbogăţit 
orizontul cunoştinţelor 
cititorului, dar şi s-a pus 
începutul unei literaturi 
despre călătorii imaginate, 
prin care scriitorii puteau 
spune lucruri de care nu 
se vorbea fără anumite 
riscuri. Metoda, cunoscută 
încă din epoca Renaşterii, 
a luat amploare, dînd naş- 
tere unor opere în care 
realitatea dintr-o ţară era 
văzută şi prezentată de un 
străin, de cele mai multe 
ori în mod critic. 


CLASA A X-A 


_ 
NO 


LITERATURA UNIVERSALĂ 


Teorie literară 


Enciclopedia este 

un termen de origine 
greacă (en-hiklo-paideia, 
ceea ce înseamnă 
instruire în ciclu, ciclu 
educativ) prin care 

se înţelege o lucrare 
de proporţii diferite, 
în care este expus 
sistematic, în articole 
aranjate alfabetic, 

fie pe probleme sau 
materii, ansamblul de 
cunoştinţe omeneşti 
din toate domeniile. 


AMINTITIVĂ 


Cum se numeşte 

cea mai importantă 
mişcare iluministă 

din cultura şi literatura 
română? 


şi a dogmelor, pledînd pentru transformări radicale în societate. Ei 
credeau că pentru realizarea acestor schimbări fundamentale trebuie 
iluminate masele largi ale poporului, schimbată mentalitatea şi gîndi- 
rea oamenilor. În acest scop, iluminiştii avansează un întreg program 
de emancipare a poporului, de răspindire a culturii prin învăţămînt 
şi lucrări de popularizare. Literatura şi arta secolului al XVIII-lea sînt 
pătrunse de acest patos iluminist, iau în dezbatere probleme dintre 
cele mai diverse (sociale, politice, filozofice, morale etc.) în scopul de 
a promova concepţiile iluministe. Astfel, Enciclopedia franceză avea un 
caracter iluminist, teatrul urmărea, de asemenea, scopuri iluministe. 
Toată literatura secolului al XVIII-lea are un conţinut mai mult sau mai 
puţin iluminist. Concepţiile filozofice, politice, sociale, pedagogice ş.a. 
ale iluminiştilor transpar atît din lucrările lor ştiinţifice şi publicistice, 
cît şi din operele lor literare. Literatura iluministă abordează într-un fel 
sau altul asemenea probleme şi concepţii ca „omul natural“ şi „omul 
social“, „contractul social“, „monarhul iluminat“, eliberarea spiritului de 
orice fel de prejudecăţi, conştientizarea necesităţii muncii şi a creaţiei 
utile oamenilor. Valoarea literaturii iluministe rezidă tocmai în acest 
registru tematologic, în încărcătura de idei iluministe pe care o are şi 
o promovează. Prin urmare, noţiunea de literatură iluministă indică 
doar problematica literaturii, strîns legată de concepţiile iluministe 
despre om şi lume (ca în cazul literaturii umaniste) sau apartenenţa 
acesteia la iluminism, ca epocă în istoria societăţii umane. 
Problematica literaturii iluministe şi-a găsit expresia în opere apar- 
ţinînd mai multor curente literare din secolul al XVIII-lea: clasicismul 
iluminist, realismul iluminist, sentimentalismul, preromantismul. 
Clasicismul iluminist. Deoarece clasicismul este, de fapt, un curent 
literar ce aparţine secolului al XVII-lea, cel din secolul al XVIII-lea se 
numeşte şi clasicism iluminist. Uneori, în unele literaturi naţionale, 
clasicismul din secolul al XVIII-lea se mai numeşte neoclasicism. În 
literatura germană a existat aşa-numitul clasicism de la Weimar, carac- 
teristic pentru o întreagă perioadă din creaţia lui Schiller şi Goethe. Cu 
toate acestea, la baza diferitelor variante ale clasicismului din secolul 
al XVIII-lea se află unele principii estetice comune, care se revendică, 
parţial, din teoria clasicismului francez din secolul al XVII-lea. Este vor- 
ba, de exemplu, de imitarea anticilor sau cultul pentru valorile clasice 
antice, de cultul raţiunii, precum şi de alte norme şi reguli clasiciste. 
Autoritatea lui Boileau şi a modelelor clasiciste create de Corneille şi 
Racine rămîne un punct de referință şi pentru clasiciştii din secolul 
al XVIII-lea, mai ales în domeniul formei, însă conţinutul operelor se 
schimbă sub influenţa ideologiei iluministe. Aceasta nu înseamnă că în 
secolul al XVIII-lea clasiciştii iluminişti preiau în mod mecanic formele 
clasiciste caracteristice literaturii secolului al XVII-lea. Astfel, cultul 
raţiunii din teoria clasicismului rămînea atrăgător şi pentru iluminişti, 
deşi atunci cînd evidenţiază rolul raţiunii şi îi îndeamnă pe poeţi să 
fie prieteni cu raţiunea — pentru că numai raţiunii i se datorează fru- 


CLASA A X-A 


museţea versurilor — Boileau pune în această afirmaţie un sens oarecum 


_ 
NO 
NO 

D EN să 
ILUMINISMUL 


diferit de cel înţeles de iluminişti. În secolul al 
XVII-lea raţiunea însemna ordine şi disciplină. 
În secolul al XVIII-lea raţiunea înseamnă de 
acum revoltă şi respingere. 

Pornind de la înţelegerea misiunii educati- 
ve a artei, a teatrului, clasiciştii din secolul al 
XVIII-lea, ca şi toţi iluminiştii, intensifică as- 
pectul propagandistic şi publicistic al operelor 
pe care le creează, transformînd adesea eroii 
în purtători de idei ai autorului, preocupat ca 
mesajul, gîndurile sale să ajungă cît mai direct 
la spectatori. În procesul asimilării problematicii 
iluministe, clasicismul iluminist din mai multe 
literaturi, orientat iniţial spre modelul francez 
din secolul al XVII-lea, începe să capete şi unele 
trăsături naţionale. 

Realismul iluminist. Literatura iluministă 
reprezintă o etapă nouă în dezvoltarea realis- 
mului, în sensul modern al cuvîntului. Prima 
etapă în evoluţia realismului în literatura uni- 
versală a constituit-o realismul Renaşterii sau 
realismul renascentist. După Secolul Luminilor 
a urmat realismul clasic din secolul al XIX-lea, 
cu prelungiri modificate în variantele realismu- 
lui secolului al XX-lea. Pornind de la aceasta, 
pentru realismul secolului al XVIII-lea s-a pro- 
pus denumirea de realism iluminist — repre- 
zentanţii lui au fost promotori ai ideilor ilumi- 
niste, luptători aprigi împotriva vechii societăţi 
feudale. Principiile estetice ale clasicismului 
nu-i mai satisfăceau pe mulţi dintre scriitorii 
iluminişti, chiar dacă unii rămîneau încă tri- 
butari esteticii clasiciste. Sarcinile iluminiştilor 
le impuneau alte principii artistice, orientate 
spre zugrăvirea veridică şi critică a vieţii soci- 
ale contemporane, a moravurilor şi a omului 
acestei societăţi. Realismul iluminist respinge 
ierarhia clasicistă a genurilor literare. Roma- 
nul, ignorat de poetica clasicismului, devine o 
specie literară preferată, ce permite zugrăvirea 
amplă şi critică a societăţii contemporane. Sînt 
cultivate diferite tipuri de roman: romanul de 
aventuri, romanul epistolar, romanul picaresc, 
Bildungsroman-ul (romanul devenirii, creşterii 
şi formării unei personalităţi, numit şi roman de 
educaţie) etc. Realiştii iluminişti înțeleg altfel 
principiul clasicist al „imitării naturii“, literatura 


zugrăvind cele mai largi şi diverse aspecte ale 
vieţii, inclusiv ale oamenilor de rînd. Romanul 
realist iluminist a fost cultivat îndeosebi în lite- 
ratura engleză din secolul al XVIII-lea (Defoe, 
Swift, Fielding ş.a.). Realiştii iluminişti critică 
fenomenele sociale antiumane, influenţa lor 
nefastă asupra omului, afirmă încrederea în 
omul raţional şi „natural“, capabil să triumfe 
asupra răului social. 

Pentru realismul iluminist sînt caracteristice 
un şir de trăsături: zugrăvirea veridică a reali- 
tăţii sub semnul criticii orînduirii existente şi al 
promovării iluziilor în privinţa instaurării unei 
lumi drepte şi armonioase, adică unitatea prin- 
cipiilor de negare şi afirmare, din care rezultă 
optimismul iluminist; democratizarea literaturii 
prin interesul pentru viaţa oamenilor din „sta- 
rea a treia“; pătrunderea satirei în majoritatea 
genurilor şi a speciilor literare; încrederea în 
posibilităţile de afirmare ale personalităţii uma- 
ne, în primul rînd prin muncă creatoare pentru 
binele umanităţii; caracterul specific al rapor- 
tului „om-mediu“ şi al istorismului iluminist; 
predilecţia pentru genul epic (roman, povestire) 
şi dramatic (drama burgheză, comedia). 

Sentimentalismul. Printre curentele literare 
din Secolul Luminilor sentimentalismul apare 
ca un fenomen literar nou, spre deosebire de 
clasicismul iluminist şi de realismul iluminist, 
dar, în acelaşi timp, şi ca un fenomen de tran- 
ziţie de la clasicism la romantism. Sentimen- 
talismul apare în a doua jumătate a secolului 
al XVIII-lea, perioadă marcată de adîncirea 
crizei orînduirii feudale şi de intensificarea 
noilor relaţii capitaliste, îndeosebi în Anglia, 
unde pînă şi progresul burghez şi-a dezvăluit 
esenţa antiumană mai înainte decît în alte ţări 
europene. De aceea, se consideră că sentimen- 
talismul a luat naştere în Anglia, căpătind apoi 
amploare în toată literatura europeană din a 
doua jumătate a secolului al XVIII-lea. 

Cultul raţiunii, propriu iluminiştilor, care 
credeau în transformarea societăţii umane pe 
cale raţională, exercitînd o influenţă benefică 
asupra minţilor oamenilor prin toate mijloa- 
cele la îndemînă (ştiinţă, artă, şcoală etc.), nu 
s-a dovedit funcţional. Deoarece timpul trecea 

CLASA A X-A 


_ 
NO 


LITERATURA UNIVERSALĂ 


CLASA A X-A 


NO 
Se 


şi schimbări radicale nu interveneau în viaţa 
societăţii, o parte dintre iluminişti încep să-şi 
piardă optimismul iniţial şi încrederea în pute- 
rea raţiunii. Ei adoptă o atitudine sceptică faţă 
de rațiune şi îşi îndreaptă eforturile spre alte 
posibilităţi de reeducare a omului şi de schim- 
bare a lumii. Aceşti iluminişti îşi îndreaptă 
privirile spre omul simplu, care trăieşte după 
legile inimii şi ale firii sale, care îşi păstrează, 
astfel, puritatea fizică şi morală şi nu se supune 
influenţei nefaste a societăţii cuprinse tot mai 
mult de degradare. În locul cultului raţiunii, 
apare tot mai evident interesul pentru univer- 
sul sentimentelor omeneşti. Pe de altă parte, 
sentimentalismul deschide noi perspective pen- 
tru dezvăluirea şi reprezentarea în literatură a 
fiinţei umane, privită ca individualitate irepe- 
tabilă, prin aceasta pregătindu-se terenul pen- 
tru romantism. Ideea iluministă despre valoa- 
rea fiinţei umane, indiferent de apartenenţa 
ei socială, capătă la sentimentalişti o mare 
amploare, constituind laitmotivul celor mai 
multe dintre operele literaturii sentimentaliste. 
Egalînd la nivelul sentimentelor pe un ţăran şi 
pe un aristocrat, iar uneori dîndu-i prioritate 
primului, ca în cazul lui J.-J. Rousseau, senti- 
mentaliştii contribuiau la emanciparea persona- 
lităţii umane şi la educarea respectului faţă de 
demnitatea acesteia. Sentimentalismul continua 
democratizarea literaturii, iniţiată de iluminişti, 
lărgea posibilităţile creaţiei artistice în raport 
cu limitarea tematică proprie clasicismului. 
Se pune accentul pe dezvăluirea lumii sufleteşti 
a omului, inclusiv a omului simplu, contribuind 
la exprimarea liberă a atitudinii personale faţă 
de lumea din jur, ceea ce lărgea posibilităţile 
de zugrăvire a universului sentimental, inclusiv 
prin utilizarea umorului şi chiar a satirei. Sen- 
timentalismul nu pregătea doar terenul pentru 
apariţia preromantismului, ci şi contribuia, 
prin inovațiile sale, la îmbogățirea realismului 
iluminist, în care se tindea spre o armonizare 
a raţiunii şi sentimentului. 

Preromantismul. În evoluţia literaturii uni- 
versale se spune, de obicei, că romantismul a 
înlocuit clasicismul, dar această trecere de la 
clasicism la romantism nu s-a produs brusc, 
ea a fost pregătită atît de sentimentalism, cît 
şi de preromantism. Relaţia sentimentalism- 
romantism prin faza preromantismului are o 
importanţă deosebită în istoria literaturii. Deşi 
nu se face întotdeauna o delimitare clară între 
sentimentalism şi preromantism, uneori ambele 
noţiuni confundîndu-se, este vorba, totuşi, de 
fenomene literare diferite, deşi între ele există 
asemănări şi influenţe reciproce. Sentimenta- 
lismul este un curent literar aparţinînd ilu- 
minismului, pe cînd preromantismul este, mai 
curînd, o expresie a crizei ideilor iluministe, 
dacă nu chiar renunţarea la ele. Preromantismul 
este un curent literar de tranziţie, este începutul 
noului sistem artistic al romantismului prin 
abandonarea cultului raţiunii şi afirmarea pu- 
ternică a sentimentului individual, a lirismului, 
a intuiţiei şi a imaginaţiei, prin interesul pentru 
pitoresc, misterios, medieval, prin respingerea 
principiilor şi a regulilor clasiciste şi cultivarea 
folclorului, a valorilor naţionale în general. Tră- 
săturile preromantismului sînt, de fapt, cele ale 
romantismului în faza sa iniţială de constituire. 
În secolul al XVIII-lea a mai existat un curent 
sau un stil artistic, numit rococă ce s-a manifes- 
tat mai mult în artele plastice şi în arhitectură, 
şi mai puţin în literatură. 

În privinţa literaturii române, unde succe- 
siunea curentelor nu s-a produs exact ca în 
literaturile Occidentului, situaţia e puţin dife- 
rită, o caracteristică primordială a curentelor 
din literatura română fiind „impuritatea“ lor. 
Astfel, romantismul în literatura română con- 
ţine elemente de clasicism, de sentimentalism 
şi, desigur, de preromantism, dar fenomenul 
preromantic în literatura noastră de la sfîrşitul 
secolului al XVIII-lea şi începutul celui de-al 
XIX-lea nu s-a constituit într-un adevărat curent 
preromantic autohton. 


ILUMINISMUL 


Repere istorice şi culturale 


După revoluţia burgheză din secolul al XVII-lea şi după aşa-numita „revoluţie 
glorioasă“ din 1688-1689, în urma compromisului dintre nobilimea funciară şi 
burghezie, rolul monarhiei este limitat, iar lupta pentru puterea politică în Par- 
lamentul ţării a condus la crearea celor două partide: torii şi vigii. În economie, 
are loc revoluţia industrială, Anglia transformîndu-se dintr-o ţară agrară în una 
industrială. Anglia îşi lărgeşte posesiunile coloniale, se consolidează imperiul 
britanic, inclusiv prin războaie coloniale. Din 1707, după alipirea Scoției, Anglia 
începe să se numească oficial Marea Britanie. Pe parcursul secolului al XVIII-lea 
rivalitatea cu Franţa a devenit cauza mai multor războaie şi conflicte: războiul 
pentru succesiunea spaniolă (1701-1713), prin Tratatul de pace de la Utrecht 
Franţa fiind obligată să-i cedeze Angliei o parte din Canada, iar Spania, Gibraltarul. 
În a doua jumătate a secolului are loc Războiul de Şapte Ani (1756-1763), cînd 
Anglia distruge flota franceză, francezii fiind strimtoraţi şi în America de Nord, 
iar englezii lărgindu-şi posesiunile în India. La sfîrşitul secolului au loc luptele 
coloniilor nord-americane pentru independenţă, ceea ce slăbeşte prezenţa Angliei 
în Lumea Nouă. Reacţia guvernului Marii Britanii faţă de revoluţia franceză este 
negativă, organizîndu-se o coaliţie europeană împotriva Republicii Franceze. Baza 
filozofică a iluminismului englez a fost contradictorie, fiind reprezentată de Locke, 
Hobbes, Shaftesbury, Mandeville, care împărtăşeau diferite puncte de vedere 
despre om şi societate. În literatura engleză din Secolul Luminilor continuă să se 
dezvolte clasicismul, numit şi neoclasicism, se constituie realismul iluminist, iar 
în a doua jumătate a secolului apar sentimentalismul şi preromantismul. 


Literatura iluminismului poate fi împărţită în Anglia în trei perioade. 
Prima perioadă, numită a iluminismului timpuriu, este cuprinsă între 
„glorioasa“ revoluţie de la 1688 şi anii '30 ai secolului al XVIII-lea. 
Curentul literar dominant este clasicismul iluminist sau, cum i se mai 
spune, neoclasicismul, ilustrat de creaţia lui Alexander Pope (1688- 
1744). Tot acum începe să se dezvolte şi realismul iluminist. În creaţia 
realiştilor iluminişti se impune specia romanului. 

Daniel Defoe (1660-1731) inaugurează istoria romanului englez 
iluminist cu o nouă specie literară — romanul de aventuri. Aceasta l-a 
îndreptăţit să deţină titlul de „părinte al romanului englez“, ca autor 
al celebrului Robinson Crusoe. Romanul lui Defoe se întemeiază pe un 
fapt real, peripeţiile marinarului Alexander Selkirk, care a rămas izolat 
pe o insulă, unde a trăit mai mulţi ani. Sub pana lui Defoe, această 
istorie se transformă într-un captivant roman, în care autorul exprimă 

„Robinson Crusoe 
este, într-un sens, 
povestea premăririi 
virtuţilor burgheze ale 
individualismului şi 
firii întreprinzătoare. 
Dar, într-un alt sens, 
mult mai important, el 
celebrează necesitatea 
existenţei sociale şi lupta 
umanităţii de a stăpîni 
natura prin muncă.“ 
ARNOLD KETTLE 


NOTA BENE 


De la numele personaju- 
lui Robinson s-au format 


cuvintele a robinsona, care 
înseamnă a se refugia în 


natură, a se izola, şi robin- 


sonadă, povestire despre 
naufragiaţi pierduţi sau 
fantezie în care individul 
se refugiază şi trăieşte în 
afara societăţii omeneşti. 


CLASA A X-A 


_ 
NO 


LITERATURA UN IVERSALĂ 


IN 
O 


CLASA A X-A 


Jonathan Swift s-a născut 
la 30 noiembrie 1667 la Dub- 
lin, în Irlanda, din părinţi de 
obiîrşie engleză. “Tatăl a mu- 
rit înaintea naşterii fiului, 
viitorul scriitor rămînînd în 
grija unei mame nevoiaşe 
şi a unui unchi înstărit. 
A studiat la Colegiul Trinity 
din Dublin, apoi şi-a luat 
licenţa la Oxford, mai tîrziu — 
doctoratul în teologie, la 
Dublin. Dar nici teologia, 
nici cariera de preot nu-l 
atrăgeau. La Londra a intrat 
în serviciul lordului Temple, 
ocupîndu-se de corespon- 
denţa de afaceri a acestuia. 
Aici a cunoscut-o pe Hester 
Johnson (sau Stella, cum 
îi va spune într-un jurnal 
dedicat ei), care i-a devenit 
ulterior soţie. Pe Swift nu-l 
aranja funcţia de secretar 
al lordului "Temple, care 
l-ar fi putut avansa, dar nu 
a făcut-o, de aceea Swift îl 
părăseşte. Încearcă să se 
întoarcă la cariera biseri- 
cească, este hirotonisit în 
1694 şi numit preot la o 
parohie. La rugămintea lui 
Temple care, între timp, 
se îmbolnăvise, se întoar- 
ce în casa acestuia ca să-l 
îngrijească şi rămîne aici 
pînă la moartea protectoru- 
lui său, apoi se întoarce în 
Irlanda, unde este numit din 
nou preot. Se angajează în 
viaţa politică şi religioasă a 
Irlandei şi Angliei, cîştigîn- 
du-şi faima unui strălucit 
polemist şi politician înver- 
şunat, apărător al drepturi- 
lor legitime ale poporului 


o concepţie iluministă despre om. Scriitorul elogiază omul „natural“ 
în relaţiile lui cu lumea din jur şi spiritul lui întreprinzător, munca ce 
îi permite să stăpînească natura şi să supravieţuiască pe insula pustie, 
pe care nimereşte după naufragiu. Prin acţiunile sale, Robinson parcă 
repetă etapele civilizatoare pe care le-a parcurs omenirea în istoria 
sa. Însă Robinson nu e numai întruchiparea unui om în general, el 
apare şi ca un reprezentant tipic al burgheziei, formarea lui ca om 
fiind determinată şi de mediul social în care a trăit pînă a ajunge pe 
insulă. El se foloseşte de o mulţime de lucruri aduse de pe corabie, 
prin care societatea omenească din care provine este mereu prezentă. 
În acest sens, sînt semnificative şi relaţiile lui cu sălbaticul Vineri şi 
educaţia acestuia. Narațiunea de la persoana întîi, simplă şi captivan- 
tă, realismul descrierilor minuţioase ale modului de viaţă a eroului, 
curiozitatea cititorului care retrăieşte multe dintre bucuriile de neuitat 
ale copilăriei — toate au contribuit la popularitatea romanului printre 
diferite categorii de cititori. 

Realismul iluminist englez se îmbogăţeşte cu noi trăsături prin 
opera lui Jonathan Swift — unul dintre cei mai mari scriitori satirici 
din literatura universală. 

Jonathan Swift (1667-1745) este un scriitor satiric, prin exce- 
lenţă, întreaga-i creaţie fiind sub semnul legilor satirei. În opinia lui 
H.Taine, Swift este „inventatorul ironiei“, mînuitorul acestei arme de 
atac şi apărare, exprimate întotdeauna prin „cuvîntul potrivit la locul 
potrivit“, definiţie pe care a dat-o el însuşi stilului „adevărat“ şi pe 
care a respectat-o, fără abateri, în creaţia sa. La începutul activităţii 
literare este adeptul clasicismului iluminist, imitînd autorii antici în 
poezia sa timpurie şi apărîndu-i în faimoasa „ceartă dintre antici şi 
moderni“ (Bătălia cărților). Treptat, îndeosebi în perioada „londoneză“ 
(1699-1714), atitudinea lui Swift faţă de realităţile societăţii contem- 
porane engleze devine mai critică, în satira sa politică apar accente 
mai vehemente, ceea ce contribuie la conturarea tendinţelor realiste. 
În ultima perioada („irlandeză“) a creaţiei sale satira swiftiană capătă 
evidente accente antiburgheze, îndeosebi în Călătoriile lui Gulliver. 


Cartea Călătoriile lui Gulliver este alcătuită din patru părţi, fiecare povestind 
o călătorie a chirurgului Lemuel Gulliver. În prima parte, este descrisă călătoria 
lui Gulliver în ţara piticilor, numită Lilliput, unde este făcut prizonier şi dus în 
capitală. Aici îi uimeşte pe lilliputani prin dimensiunea sa („Omul-munte“), distrind 
împăratul şi curtea acestuia. Pus în libertate datorită purtării bune, Gulliver învaţă 
limba şi obiceiurile lilliputanilor, îşi însuşeşte organizarea lor statală şi politică, 
află că partidele politice se deosebesc doar prin înălţimea tocurilor de la pantofi, 
unii purtînd tocuri înalte, alţii tocuri joase. Avansarea în posturi depinde nu de 
merite, ci de capacităţile acrobatice. Conflictele cu insula vecină Blefuscu îşi au 
rădăcinile într-o dispută mai veche asupra felului cum trebuie spart un ou: de la 
capătul lat sau de la cel ascuţit. Atras în luptă, Gulliver distruge flota inamicului, 
fiind acoperit de onoruri, dar simțind că viaţa îi este pusă în primejdie, părăseşte 
ţara lilliputanilor, refugiindu-se pe insula Blefuscu, de unde reuşeşte să ajungă 
cu barca la o corabie ce îl aduce în patrie. 

Cartea a doua povesteşte despre călătoria în Brobdingnag, ţara uriaşilor. Aici 
totul este inversat în comparaţie cu prima carte, Gulliver fiind piticul care se teme 
de fiece insectă ca de un monstru. Lăsat în grija fiicei unui fermier, apoi adus în 
capitala ţării, unde îi amuză pe rege şi pe curteni, cunoscîndu-le obiceiurile, în 
cele din urmă Gulliver, transportat într-o cutie-colivie, este înhăţat de un vultur 
uriaş, ce îl scapă în mare. Luat de o corabie, eroul ajunge acasă, dar trăieşte şocul 
schimbării dimensiunilor lucrurilor, crezînd că a nimerit din nou în ţara piticilor. 

Cartea a treia relatează călătoria protagonistului în insula zburătoare Laputa 
şi pe continentul vecin, a cărui capitală este Lagado. Gulliver îi cunoaşte pe în- 
văţaţii de aici şi află despre elaborările şi speculaţiile lor ştiinţifice, care par nişte 
halucinaţii. Astfel, de mai mulţi ani se încearcă extragerea razelor solare din cas- 
traveţi, construirea caselor începînd cu acoperişul, transformarea excrementelor 
omeneşti în hrana din care au provenit şi alte lucruri fantasmagorice. Vizitînd 
insula vrăjitorilor şi a magicienilor, eroul află cum se ajunge la nemurire, dar îl 
înspăimîntă ideea unei veşnice bătrineţi şi printr-o scrisoare de recomandare din 
partea regelui ajunge în Japonia, iar de acolo — în Anglia. 

În ultima carte Swift descrie călătoria lui Gulliver în ţara cailor înţelepţi, 
numiţi huyohnhnmi, care guvernează insula, iar oamenii sînt prezentaţi ca nişte 
bestii dezgustătoare, ca nişte dobitoace lipsite de rațiune, scufundaţi în mizerie şi 
numiţi yahoo. Cînd află că şi el este asemuit oamenilor-yahoo, Gulliver părăseşte 
insula, întorcîndu-se în Anglia, dar este scîrbit de ceea ce reprezintă oamenii- 
yahoo şi visează să-şi petreacă restul zilelor undeva pe o insulă asemănătoare 
celei a cailor înţelepţi. 


În literatura iluminismului englez a fost cultivat pe larg, fiind foarte 
la modă, romanul de aventuri şi de călătorii. Pretextul cărţii lui Swift 
este, de asemenea, al unui roman de aventuri, dar scriitorul încearcă, 
de fapt, să realizeze, sub aparenţe fantastice şi exotice, o satiră la adresa 
societăţii engleze contemporane. Dar această satiră este îndreptată 
nu numai împotriva realităţilor engleze din vremea scriitorului, ci şi 
împotriva obiceiurilor şi instituţiilor europene, în general. Arma de 
atac şi de apărare a lui Swift este ironia, sub cele mai diverse forme. 

Într-un anumit sens, cartea Călătoriile lui Gulliver poate fi consi- 
derată şi un roman-pamflet. Aspectul pamfletar este determinat de 
caracterul publicistic şi, într-un fel, tendenţios al operei, de aluziile 
directe sau indirecte la adresa realităţilor concrete ale timpului său. 
Această creaţie are şi trăsăturile unui roman, în care cele patru părţi 
sînt legate printr-un singur erou principal, care nu se identifică, însă, 
cu naratorul. Autorul are o excepţională capacitate imaginativă, creînd 
o lume fantastică şi, totodată, veridică. Călătoriile lui Gulliver repre- 
zintă o primă fază în constituirea romanului iluminist englez, căpătînd 
trăsăturile unui roman satiric, politic şi filozofic. 

Swift este un maestru al satirei şi al discursului literar ironic. Pre- 
zentînd un tablou satiric al lumii, pătruns de o ironie amară, scriitorul 
recunoaşte, de fapt, relativitatea tuturor valorilor venerate de con- 
temporanii săi. Prin prisma ironiei trebuie înţeles şi finalul romanului, 
atitudinea autorului faţă de eroul său, față de caii înţelepţi, faţă de 
oamenii-yahoo şi faţă de umanitate, în general. Swift a continuat cele 

irlandez. În 1713, devine 
decanul catedralei Sf. Pat- 
rick din Dublin, iar în 1714 
întemeiază, împreună cu 
A. Pope, faimosul club „Scri- 
blerus“. În ultimii ani de 
viaţă suferă de o boală (ma- 
ladia lui Meniere), care îl 
va slăbi fizic şi intelectual. 
Moare în 1745 şi e îngropat, 
conform dorinţei sale lăsate 
în testament, alături de 
Stella, în catedrala Sf. Pat- 
rick din Dublin. Printre 
operele care l-au consacrat 
se evidenţiază pamfletele 
Povestea unui poloboc, în care 
satirizează bigotismul şi in- 
toleranța religioasă, Bătălia 
cărților, axată pe cunoscuta 
dispută dintre antici şi mo- 
derni, Scrisorile postăvaru- 
lui, îndreptate împotriva 
politicii coloniale a Angliei, 
Jurnal pentru Stella, o impre- 
sionantă cronică a vieţii 
sale intime şi sociale, pam- 
fletul Modestă propunere ş.a. 
Însă capodopera scriito- 
rului, care s-a bucurat de un 
succes enorm de la început, 
este cartea Călătoriile lui 
Gulliver, publicată în 1726. 

mai bune tradiţii ale ironiei satirice de pînă la 
el (Lucian, Erasm, Rabelais), deschizînd noi 
perspective pentru alte generaţii de satirici. 


Iluministul francez Voltaire, cu care Swift are 
mai multe puncte de tangenţă, l-a numit „un 
Rabelais englez“. 


Călătoriile lui Lemuel Gulliver 
în mai multe ţări ale lumii 


Într-o dimineaţă, cam la vreo două săptămîni 
după ce-mi redobîndisem libertatea, Reldresal, 
primul secretar pentru afaceri private (aşa-l nu- 
meau ei), veni la mine, însoţit numai de un ser- 
vitor. El porunci vizitiului să aştepte la o oarecare 
depărtare şi mă rugă să-i acord o audienţă de o 
oră, lucru la care am consimţit bucuros, atît din 
pricina rangului său şi a meritelor sale personale, 
cît şi a nenumăratelor servicii pe care mi le făcuse 
în legătură cu intervenţiile mele la curte. l-am 
spus că sînt gata să mă culc pe pămînt, ca să poată 
fi mai aproape de urechea mea; dar el preferă să-l 
ţin în mînă în timpul convorbirii, începu prin a 
mă felicita pentru faptul că-mi redobîndisem li- 
bertatea, arătîndu-mi totodată că avea şi el partea 
lui de merit în asta; totuşi, se grăbi să adauge 
că dacă n-ar fi fost actuala stare de lucruri de la 
curte, poate că nu aş fi căpătat-o atît de curînd. 
„Pentru că, spunea el, oricît de înfloritoare ar 
putea să pară în ochii străinilor starea în care ne 
aflăm, sîntem ameninţaţi de două urgii: pe de o 
parte, o cumplită dezbinare lăuntrică, pe de altă 
parte, primejdia de a fi cotropiţi de un duşman 
extraordinar de puternic. Cu privire la dezbina- 
re, trebuie să ştii că de mai bine de şaptezeci de 
luni în ţara aceasta se războiesc două partide: 
Tramecksan şi Slamecksan, denumite astfel după 
tocurile înalte sau joase ale pantofilor lor, ceea ce, 
de altfel, le şi deosebeşte. Se pretinde că tocurile 
înalte se potrivesc mai bine cu vechea noastră 
constituţie; totuşi, oricum ar sta lucrurile, Maies- 
tatea sa e hotărit să se folosească în conducerea 
treburilor obşteşti şi în toate slujbele ce depind 
de coroană numai de tocurile joase, după cum, 
fără îndoială, ţi-ai putut da seama, precum şi de 
faptul că tocurile Maiestăţii sale sînt mai joase 
cu cel puţin un drurr decît ale oricărui curtean 
(drurr e o unitate de măsură ce reprezintă cam 
a patrusprezecea parte dintr-o uncie). Duşmănia 
dintre aceste două partide merge pînă acolo încît 

nu mănîncă, nu beau şi nu vorbesc unii cu alţii. 
După socotelile noastre, Tramecksan sau tocurile 
înalte ne întrec la număr; dar puterea este cu 
totul de partea noastră. Ne temem că Alteţea sa 
moştenitorul tronului are o oarecare înclinaţie 
spre tocurile înalte; cel puţin pentru noi e lim- 
pede faptul că unul din tocurile lui e mai înalt 
decît celălalt, ceea ce îl face să şchioapete puţin 
cînd merge. Ei bine, în mijlocul acestor frămîntări 
interne, sîntem ameninţaţi să fim cotropiţi de 
cei din insula Blefuscu, a doua mare împărăție 
a universului, aproape tot atît de puternică şi de 
mare ca aceea a Maiestăţii sale. 

În legătură cu ceea ce te-am auzit afirmînd, 
cum că pe lume ar mai fi şi alte împărăţii şi sta- 
te locuite de fiinţe omeneşti tot atît de mari ca 
dumneata, filozofii noştri se îndoiesc foarte şi 
presupun mai curînd că ai picat din lună sau din- 
tr-o stea; pentru că e sigur că o sută de muritori 
de mărimea dumitale ar nimici în scurtă vreme 
toate fructele şi vitele de pe moşiile Maiestăţii 
sale; şi-apoi de şase mii de luni cronicile noastre 
nu pomenesc alte ţinuturi în afară de cele două 
mari împărăţii, Lilliput şi Blefuscu. Cele două mari 
împărăţii sînt de treizeci şi şase de luni încăie- 
rate, după cum voiam să-ţi spun, într-un război 
înverşunat. lată care-i pricina: e lucru ştiut că 
odinioară, ouăle erau sparte la capătul mai turtit 
înainte de a fi mîncate; dar, pe cînd era copil, 
bunicul Maiestăţii sale, voind să mănînce un ou 
şi spărgîndu-l după vechiul obicei, s-a tăiat la de- 
get; drept urmare, împăratul, tatăl său, a dat un 
edict, prin care poruncea tuturor supuşilor săi, sub 
ameninţarea cu pedepse cumplite, în caz de ne- 
supunere, să spargă ouăle la capătul mai ascuţit. 
Într-atîta s-a înverşunat poporul împotriva acestei 
legi, încît, după cum ne spun istoricii, au izbucnit 
nu mai puţin de şase răscoale din această pricină; 
cu care prilej, un împărat şi-a pierdut viaţa, iar 
altul coroana. Aceste tulburări lăuntrice au fost 

veşnic aţiţate de monarhii din Blefuscu, iar cînd 
erau înăbuşite, surghiuniţii căutau întotdeauna 
adăpost în împărăţia aceea. S-a făcut socoteala că, 
în total, unsprezece mii de oameni au preferat să 
moară decît să se supună şi să spargă ouăle la ca- 


(3 Chestionar pentru lectură comentată 


* Ce are în vedere Swift prin partidele Tramecksan şi Slamecksan? 


* Identificaţi frazele prin care cititorul îşi dă seama că e vorba de ţara 
piticilor. 

* Comentaţi fraza „Ne temem că Alteţea sa moştenitorul tronului are o 
oarecare înclinaţie spre tocurile înalte; cel puţin pentru noi e limpede 
faptul că unul din tocurile lui e mai înalt decit celălalt, ceea ce îl face să 
şchioapete puţin cînd merge“. 

* Împotriva cui este îndreptată satira lui Swift din fragmentul de mai sus? 


* Ce întruchipează ţara Lilliput şi ţara Blefuscu? 


A doua perioadă a iluminismului englez cuprinde anii '40—50 şi 
se caracterizează prin difuzarea tot mai largă a ideilor iluministe în 
literatură, în care se afirmă realismul iluminist şi domină specia roma- 
nului. Cei mai importanţi scriitori englezi din această perioadă sînt S. 
Richardson, H. Fielding ş.a. Dacă Defoe şi Swift au cultivat romanul 
de aventuri sau de călătorie, Samuel Richardson (1689-1761) creează 
romanul psihologic de familie prin Pamela. 

Cu Henry Fielding (1707-1754) începe perioada de maturitate a 
romanului realist iluminist englez. Fielding îmbină romanul picaresc 
de aventuri cu romanul psihologic de familie sau, cum spune el însuşi, 
„eposul drumului mare“ cu „eposul vieţii private“. În romanele sale 
cele mai cunoscute, Joseph Andrews şi Tom Jones, adevărate „epopei 
comice în proză“, după propria lui definiţie, scriitorul şi-a confirmat 
predilecţia pentru zugrăvirea realistă multilaterală a vieţii, pentru 
anvergura epică amplă a naraţiunii, exprimîndu-şi ideile umaniste ce 
îl apropie de titanii Renaşterii Shakespeare, Rabelais, Cervantes, pe 
ultimul considerîndu-l ca învăţător al său. 

A treia perioadă a literaturii engleze din secolul al XVIII-lea, peri- 
oada iluminismului tardiv, cuprinde anii '60—80 şi se caracterizează 
prin afirmarea în literatură a sentimentalismului şi a preromantismului. 
Sentimentaliştii englezi erau mai moderați în abordarea problemelor 
sociale, crezînd în posibilităţile de reeducare morală a oamenilor în 
limitele societăţii existente. Un exemplu convingător este romanul lui 
Oliver Goldsmith (1728-1774) Preotul din Wakefield. 

Un loc aparte printre sentimentaliştii englezi ocupă Laurence Ster- 
ne (1713-1768), autorul celor două celebre romane: Viaţa şi opiniile 
d-lui Tristram Shandy şi O călătorie sentimentală prin Franţa şi Italia. 
Ceea ce îl deosebeşte pe Sterne de ceilalți romancieri este noua tehnică 

pătul ascuţit. Multe sute de tomuri groase au fost 
publicate în legătură cu această controversă, dar 
cărţile Capetelor-Turtite au fost de mult interzise 
şi, prin lege, ei nu mai pot deţine nici o slujbă... 


(Trad de Leon D. Leviţchi) 


„Călătoriile lui Gulliver 
e o operă de mare forță 
intelectuală: nu dezlăn- 
țuirea unui mizantrop 
deziluzionat, ci opera 
complexă, concepută 

şi elaborată cu precizie, 
a unui scriitor cult şi 
experimentat, care, 

la apogeul forțelor sale, 
ne împărtăşeşte, prin 
călătoriile eroului înspre 
patru pămînturi imaginate 
cu precizie, părerile lui 
judicioase despre natura 
şi viața omului.“ 
KATHLEEN WILLIAMS 


„Sterne a demonstrat 

că existau în roman 

El a deschis noi orizon- 
turi pentru umor. A creat 
un stil mai subtil şi o 
formă mai flexibilă decît 
oricare alta dinaintea 
sa... În locul formei 
există în aparentă lipsa 
de formă, dar numai în 
aparenţă, deoarece el a 
fost stăpîn pe propriele-i 
improvizații.“ 

GEORGE SAMPSON 

„Fielding se inspiră, de 


| romanescă a scriitorului, care nu descrie viaţa, aventurile sau istoria 
asemenea, din tradiția 


i ă unor personaje, ca alţi romancieri englezi, ci „viaţa şi opiniile“, prin 
picarescă pentru aşi. aceasta deplasînd accentul de pe acţiune sau evenimente pe opiniile 
pune eroi! In mişcare, Ă A Și Ș ca dee ANI a E aa 
implicîndu-i într-o mare personajelor, ceea ce îi oferă autorului-narator posibilităţi nemărginite 
varietate de întîmplări în de a reflecta asupra celor mai diferite lucruri. 

drumul lor pe la hanuri, Sentimentalismul englez s-a manifestat şi în poezie, printre poeţii 

prin alte locuri pe unde  sentimentalişti englezi evidenţiindu-se J. Thomson, E. Young, Th. Gray, 

trec, oferind sentimentul consideraţi, uneori, poeţi preromantici. Temele principale ale poeziei 

| de culoare şi varietate  sentimentaliste sînt natura şi moartea, iar abordarea lor de către poeţii 

vieții din Anglia, în timp sentimentalişti englezi era dictată de dorinţa de a se depărta de roadele 

UL li i goli el civilizaţiei burgheze. De aceea, liniştea în sînul naturii, în tihna cimiti- 
işi concentrează atenţia : 5 E A 

mai mult asupra em ociilee rului, departe de forfota urbană erau stări predilecte pentru eroul lor 

şi sensibilităților individu- liric, scufundat în meditații melancolice şi filozofice pe marginea unor 

ale, asupra conduitei unui probleme ca sensul vieţii şi al morţii, ceea ce a dat naştere noţiunii de 

grup mic de oameni.“ „poezia cimitirelor“ sau „poezia sepulcrală“, cum o numeşte G. Căli- 

DAVID DAICHES  nescu şi ai cărei creatori sînt consideraţi E. Young şi Th. Gray. Elegia 

scrisă într-un cimitir de ţară (1751), a lui Th. Gray — unul dintre cele 

mai elocvente modele de poezie sentimentalistă —, a avut o rezonan- 

ţă europeană, inclusiv la noi, prin versiunea lui Asachi. Referitor la 

poemul Moartea lui lisus (1802) al lui Gheorghe Asachi, G. Călinescu 

spune că această celebră elegie „este chiar baza poemului asachian“. 

Preromantismul englez a apărut şi a coexistat cu sentimentalismul, 

AMINTIŢI-VĂ poezia lui Thomson, Young, Gray este considerată şi sentimentalistă, 

şi preromantică. Mai corect ar fi să considerăm doar anumite creaţii 

ale acestor poeţi ca sentimentaliste, iar pe altele ca preromantice. 


La cine dintre scriitorii 
noştri clasici întâlnim 


primul răsunet româ- Cu preromantismul se asociază, de obicei, şi creaţia poetului scoţian 
nesc al cunoscutei Robert Burns (1759-1796). 

Elegii scrise într-un 

204 d 4 i. Momente ale receptării 


Thomas Gray? 


Creaţia scriitorilor englezi din secolul al XVIII-lea a cunoscut o largă 
răspîndire în toate ţările europene. În spaţiul nostru cultural literatura 
iluminismului englez a fost receptată la început într-o măsură mai mică 
decît operele iluminiştilor francezi. De cea mai mare popularitate s-a 
bucurat poezia preromantică engleză, mai ales în preajma revoluţiei de 
la 1848, cînd tema mormintelor, de exemplu, avea să fie cultivată de 
poeţi ca V. Cârlova, Gr. Alexandrescu ş.a. Poeţii preromantici englezi 

„Cel care a dat romanu- au exercitat o simțită influenţă asupra acestora. Primele traduceri 
lui sentimental forma de din poezia preromantică engleză au fost realizate prin intermediul 
maximă amploare, care altor limbi, deoarece limba engleză era mai puţin cunoscută la noi la 


I-a legat de modalitatea începutul secolului al XIX-lea. Astfel, Lazăr Asachi îi traduce pe Young 

— | epistolară şi la transformat  qintr-o versiune în limba rusă, S. Marcovici şi A. Mureşanu din versiuni 

! într-un model adorat de : h galei A î 

x Aa franceze. Cunoscuta elegie a lui Gray a fost imitată de Gh. Asachi după 

Secolul Luminilor a fost i ă Ă Ă E A 3 3 

« Samuel Richardson. 0 Versiune rusă a lui Jukovski. Cu timpul, s-a tradus direct din engleză 

i TUDOR OLTEANU NU Numai poezia preromantică, dar şi cele mai reprezentative opere ale 

dpi lui Defoe, Swift, Fielding, Richardson, Sterne ş.a. 

Repere istorice şi culturale 


Franţa secolului al XVIII-lea se dezvoltă sub semnul crizei orînduirii feudal- 
absolutiste, care începuse încă în secolul al XVII-lea, mai ales după revocarea 
Edictului din Nantes (1685), ce a condus la noi persecuții împotriva protestanților. 
Războiul pentru succesiunea spaniolă (1701-1714) dezvăluie definitiv caracterul 
reacţionar şi despotic al regimului lui Ludovic al XIV-lea. Moartea „regelui-soare“ 
(1715) şi perioada Regenţei (1715-1724) nu schimbă situaţia din ţară, dimpotri- 
vă, afişează viciile, desfrîul şi degradarea morală ale virfurilor societăţii franceze. 
Situaţia se agravează sub domniile lui Ludovic al XV-lea şi Ludovic al XVI-lea, 
culminînd cu revoluţia din 1789-1794, ce a lichidat vechea societate feudală, 
deschizînd calea noii societăţi burgheze. Prin activitatea iluminiştilor Montesquieu, 
Voltaire, Diderot, Rousseau, Franţa secolului al XVIII-lea a creat o epocă în istoria 
gîndirii filozofice, politice şi sociale. Cele mai importante valori ale culturii fran- 
ceze din acest secol sînt pătrunse de ideile iluminismului (sculptura lui Falconet, 
muzica lui Gretry, picturile lui Greuze şi Chardin, teatrul lui Beaumarchais). 


În evoluţia literaturii iluminismului francez pot fi evidenţiate două 
mari perioade. Prima perioadă se prelungeşte pînă la jumătatea se- 
colului al XVIII-lea, căreia îi este propriu un caracter moderat al ide- 
ilor promovate de scriitorii iluminişti, cu deosebire de Montesquieu 
şi Voltaire. A doua perioadă a iluminismului francez se prelungeşte 
pînă în ajunul revoluţiei de la 1789, caracterizîndu-se prin activitatea 
mult mai radicală a unor iluminişti precum au fost Diderot, Rousseau, 
Beaumarchais. În cadrul literaturii iluministe franceze se impun două 
curente literare: clasicismul iluminist şi realismul iluminist. Clasicis- 
mul se afirmă în genul liric şi în cel dramatic, iar realismul — în proză 
(romanul, povestirea). 

Montesquieu (1689-1755) a fost un mare scriitor, dar şi un apreciat 
istoric, sociolog, jurist. Scrisorile persane (1721) reprezintă un roman 
filozofic scris în formă epistolară, prin care Montesquieu inaugurează 
o întreagă literatură de inspiraţie orientală, exercitind o influenţă 
considerabilă asupra mai multor filozofi şi scriitori iluminişti francezi, 
dar şi asupra destinului romanului iluminist. 

Voltaire (1694-1778) este unul dintre cei mai importanţi repre- 
zentanţi ai iluminismului francez, care se înfăţişează prin întreaga sa 
viață şi operă ca o figură tipică a epocii sale, numită şi „secolul lui 
Voltaire“. Referindu-se la el, marele scriitor francez Victor Hugo a spus: 
„A fost mai mult decît un om, a fost un secol“. Voltaire a fost o perso- 

„Expunînd o viziune nouă 
asupra realităților sociale 
şi istorice, exprimînd, cu 
mult curaj, idei latente 
încă, dar deschizătoare 
de drumuri, înnoitoare, 
Enciclopedia a avut 

un ecou explicabil 

în întreaga Europă, 
ajungînd şi în bibliote- 
cile cărturarilor români 
din acea vreme; fiecare 
dintre articolele acestui 
dicționar — „cea mai 
considerabilă şi cea mai 
reprezentativă“ lucrare 

a acelei epoci — a fost 
scris pentru descătuşarea 
raţiunii umane.“ 

SORINA BERCESCU 

CLASA A X-A 


Francois-Marie Arouet, 
devenit celebru sub nume- 
le de Voltaire, s-a născut în 
1694 la Paris, în familia unui 
notar. Rămas de mic fără 
mamă, este încredinţat unei 
rude ce îl duce să studieze 
la un colegiu iezuit, unde 
capătă o solidă pregătire in- 
telectuală şi unde este coleg 
cu odraslele celor mai cunos- 
cute familii aristocratice ale 
vremii, viitoare mari figuri 
ale politicii franceze din 
secolul al XVIII-lea. A frec- 
ventat salonul libertinilor 
din „HOtel du Temple“, un 
centru al liber-cugetătorilor 
din epocă, dar tatăl său, 
dorind să-l depărteze de li- 
bertini, îl trimite ca secretar 
al Ambasadorului francez la 
Haaga, unde are o scurtă 
aventură sentimentală, din 
a cărei cauză revine la Paris. 
Nedorind să practice juris- 
prudenta, Voltaire începe să 
se dedice literaturii, scriind 
versuri, pamflete, poeme. 
Este întemnițat în Bastilia 
pentru scrisul său militant 
şi disprețul faţă de nobili. 
Exilul pentru doi ani în 
Anglia s-a soldat cu vestite- 
le Scrisori despre Anglia sau 
Scrisori filozofice, publicate în 
1734 şi condamnate ca fiind 
periculoase, iar autorului 
interzicîndu-i-se să pună 
piciorul în Paris. Urmează 
o perioadă grea în relaţiile 
scriitorului cu curtea regală 
franceză şi o luptă pentru 
reprezentarea pe scenă a tra- 
gediilor sale. Scrie poeme, tra- 
gedii şi povestiri, numeroase 


nalitate deosebită, posedînd cunoştinţe vaste şi enciclopedice. S-a afir- 
mat ca un aprig luptător împotriva absolutismului şi a oricărei forme 
de fanatism, acordînd o mare încredere raţiunii umane şi progresului. 

Voltaire a lăsat posterităţii o vastă operă filozofică, istorică şi lite- 
rară. În creaţia sa artistică a abordat toate genurile şi speciile literare, 
considerînd că „toate genurile sînt bune, cu excepţia celui plictisitor“. 
Operele scrise de Voltaire se încadrează în două curente literare: clasi- 
cismul iluminist şi realismul iluminist. Ca poet şi dramaturg, Voltaire 
este preponderent clasicist, ca prozator, se înscrie în realismul iluminist. 
Dar toate operele sînt străbătute de idei iluministe. Voltaire a folosit 
orice gen în care a scris pentru a-şi face cunoscute ideile. Poemul eroic 
Henriada, clasicist după formă, capătă evidente accente iluministe, fiind 
pătruns, în special, de concepţia iluministă despre monarhul iluminat. 
Acelaşi lucru se poate spune şi despre poemul Fecioara din Orleans, în 
care clasicismul se modifică radical prin utilizarea experienţei poemelor 
eroicomice renascentiste. O transformare şi mai pronunţată a clasicis- 
mului se observă în tragediile lui Voltaire, prin care autorul apare ca cel 
mai de seamă reprezentant al clasicismului iluminist francez. Păstrînd 
unele principii clasiciste, mai mult formale (preluarea subiectelor din 
Antichitate sau din Evul Mediu, conflictul dintre datorie şi sentiment, 
respectarea unui şir de reguli, deşi autorul încalcă mai multe dintre 
ele), Voltaire introduce în tragediile sale (Oedipe, Brutus, Moartea lui 
Caesar, Zaire, Alzire, Mahomet sau Fanatismul) o nouă problematică 
iluministă, condamnînd samavolnicia, despotismul şi fanatismul re- 
ligios. Pentru eroii lui Voltaire conflictul dintre datorie şi sentiment 
se rezolvă, ca şi în tragedia clasicistă din sec. al XVII-lea, în favoarea 
datoriei. Însă datoria este înţeleasă acum în spirit iluminist, eroii nu 
luptă pentru interesele monarhice, ci pentru cele republicane, nu mor 
în numele unei religii, ci luptă împotriva oricărei forme de fanatism 
religios, afirmînd dreptul omului la o viaţă demnă într-o lume bazată 
pe principii raţionale. Voltaire credea că teatrul şi tragedia trebuie să se 
transforme într-o tribună, de unde scriitorul să-şi poată exprima ideile. 
Dorindu-şi cel mai mult să fie dramaturg, Voltaire a încercat să-i ega- 
leze pe Corneille şi Racine, pentru care a avut o admiraţie deosebită. 

Povestirile filozofice se înscriu printre cele mai valoroase realizări 
literare ale lui Voltaire. Povestirea filozofică s-a constituit ca specie 
literară în Secolul Luminilor şi, la fel ca şi romanul filozofic, ilustrează 
sau verifică o teză filozofică. Dintre povestirile filozofice ale lui Voltaire 
(Zadig, Micromegas, Naivul ş.a.) cea mai importantă este Candid sau 
Optimismul. 

Acţiunea povestirii începe în Westfalia, pentru că, publicînd-o, autorul a dat-o 
drept o traducere din opera unui scriitor german anonim. La castelul baronului 
Thunderten-Tronck trăieşte un tînăr pe nume Candid, care împărtăşeşte ideile 
preceptorului său, filozoful Pangloss. Acesta, ca şi filozoful Leibniz, susţine că 
totul merge bine în această lume care este mai bună decît toate lumile posibile. 
Candid se convinge, însă, de contrariu după ce se îndrăgosteşte de fiica baronu- 


lui, Cunigunda, fiind izgonit de la castel. Contaminat de filozofia optimistă a lui 
Pangloss, Candid cutreieră o mulţime de ţări şi trece printr-un şir de nenorociri ce 

contrazic teza despre lumea cea mai bună dintre toate lumile posibile. Însoţit mai 
întîi de Pangloss (care-i vesteşte uciderea baronului şi a baroanei şi înjunghierea 
Cunigundei), apoi de valetul Cacambo şi, în sfîrşit, de maniheistul Martin, care 
împărtăşeşte o concepţie despre lume diferită de cea a lui Pangloss, pesimistă, 
Candid vede peste tot pe unde călătoreşte în căutarea Cunigundei numai crime, 
nenorociri, cruzime, violenţă, dezastre, excese religioase etc., inclusiv în ţara 
utopică şi perfectă Eldorado, ţară bogată în aur (în spaniolă el dorado înseamnă 
„aurit, de aur“), despre care s-a presupus că ar fi existat cîndva în America de 
Sud. Lumea cea mai bună se dovedeşte a fi cea mai rea, plină de rău şi de victime, 
victimă devenind şi Candid. O victimă este şi Cunigunda, care nu moare înjunghi- 
ată, ci devine o marfă, fiind vîndută şi trecînd prin diferite încercări şi nenorociri. 
Chipul ei proaspăt şi frumos, pe care îl visează Candid căutînd-o, degradează fizic 
şi moral. Cînd, în sfîrşit, o găseşte, Cunigunda este cu totul alta, uriţită, şi nu-i 
mai satisface aspiraţia spre fericire. Plictisitoare devin şi nenumăratele discuţii 
cu Pangloss şi cu Martin despre lumea în care totul decurge cum nu se poate mai 
bine. Candid se căsătoreşte, totuşi, cu Cunigunda, stabilindu-se în Turcia, unde, 
prin muncă, dobîndeşte echilibru psihic şi scapă de plictiseală. 

Povestirea lui Voltaire este o satiră a optimismului leibnizian, deoa- 
rece autorul are de la bun început o atitudine ironică faţă de teza lui 
Pangloss. Ca într-o autentică operă filozofică, prin aventurile lui Candid, 
Voltaire verifică, de fapt, teza iniţială, demonstrînd că viaţa contrazice 
această afirmaţie. După cum remarca Tudor Vianu, încercările prin 
care trece Candid „nu justifică deloc această deviză a optimismului, 
propagată, desigur, de profitorii vremii. Nenorocirile care-l urmăresc 
o infirmă în fiecare moment“. Pe de o parte, scriitorul zugrăveşte în 
mod realist diferite aspecte ale vieţii, demascînd violenţa, nedreptatea, 
despotismul, fanatismul, răul din societatea umană, recurgînd la fa- 
bulos, la convenţional, la grotesc: de exemplu, chinurile şi suferinţele 
personajelor sînt legate de mutilarea corpului uman: cineva este bătut, 
altcineva este violat, cuiva i se taie o fesă etc., dar toţi se vindecă uşor şi 
repede. Pe de altă parte, trecînd prin această lume, eroul se transformă 
şi îşi schimbă convingerile. Candid trece prin şcoala vieţii şi începe să 
pună la îndoială justeţea tezei lui Pangloss, căruia îi spune, în final, că, 
deşi vorbeşte bine, important este să refacem grădina. Adesea Voltaire 
nu dă un răspuns clar la o problemă, iar în această povestire parcă nu 
alege univoc între cele două concepţii despre lume. În schimb, atunci 
cînd, după multe încercări de tot felul, eroul său, Candid, se opreşte 
într-o mică grădină de pe malurile Bosforului, împreună cu cîţiva 
prieteni şi cu femeia iubită, pe care o căutase toată viaţa, el spune un 
adevăr ce conţine sensul existenţei umane: „Să ne cultivăm grădina“, 
motivul muncii pentru binele oamenilor fiind frecvent în operele scri- 
itorilor iluminişti. 

Însă îndemnul lui Voltaire la muncă nu trebuie înţeles numai în 
sens îngust şi direct de iniţiativă sau afacere burgheză utilitaristă, ci şi 
într-un sens mai larg, filozofic şi simbolic: eroul nu este adeptul unei 
vieţi plictisitoare şi trăite după sugestiile cuiva, ci al unei vieţi active, 
întemeiate pe propria experienţă, pe cunoaştere, pe iluminarea sa şi 
a celorlalţi. De aceea, finalul povestirii nu lasă urme de pesimism şi 
deznădejde, ci afirmă încrederea în forţa creatoare a omului. 

lucrări cu caracter istoric, 
politic, filozofic şi estetic. 
S-a aflat timp de trei ani la 
curtea regelui Friedrich II al 
Prusiei, unde i s-a spulberat 
ideea despre „monarhul 
iluminat“. Întoarcerea în 
Franţa nu-i pregătea nimic 
bun, de aceea a preferat 
să se stabilească la Geneva, 
cumpărînd, în 1758, o pro- 
prietate la Ferney, unde va 
trăi ultimii douăzeci de ani, 
primind vizite şi bucurîndu- 
se de o faimă universală. La 
Paris s-a întors doar în anul 
1778, fiind primit triumfal. 
Citeva zile mai tîrziu s-a 
stins din viaţă. Biblioteca lui 
Voltaire a fost cumpărată de 
la moştenitorii săi de către 
Ecaterina a II-a şi se păs- 
trează şi astăzi în Biblioteca 
Naţională a Rusiei din Sankt 
Petersburg. 


NOTA BENE 


Voltaire a întreţinut legă- 
turi cu familia domnito- 
rului Dimitrie Cantemir, 
pe fiul acestuia, Antioh 
Cantemir, la acea vreme 
ambasador al Rusiei la 
Paris, considerindu-l „doc- 
tus sermones cuiuscumque 
linguae et cuiuscumque ar- 
tis“ („savant în învățăturile 
oricărei limbi şi ale oricărei 
arte“). 

CLASA A X-A 


Candid sau Optimismul 
Capitolul XVIII 


Ce-au văzut în Eldorado 


Cacambo începu să-l întrebe pe hangiu tot felul 
de lucruri, dar acesta îi spuse: 

— Eu nu prea ştiu mare lucru şi nici n-am nevoie 
fiindcă îmi merge foarte bine şi aşa; este, însă, 
aici un bătrîn care a fost pe vremuri la Curte şi e 
omul cel mai învăţat din ţară şi, totodată, foarte 
prietenos. 

Îl duse pe Cacambo la bătrînul acela. Candid 
acum nu mai juca decît un rol secundar şi îşi 
însoțea valetul. Intrară într-o casă foarte simplă, 
fiindcă uşa era numai de argint şi lambriurile 
odăilor nu erau decît de aur, dar lucrate cu atîta 
gust că nici cele mai bogate lambriuri nu le-ar fi 
întrecut. Vestibulul nu era încrustat decît doar cu 
rubine şi smaralde; dar felul în care erau orînduite 
toate cumpănea tocmai bine această nemaipome- 
nită simplicitate. 

Bătrînul primi pe cei doi străini şezînd pe o 
sofa cu saltele de puf de colibri şi îi cinsti cu licori 
în pahare de diamant; după aceea le răspunse 
astfel la ceea ce voiau să afle: 

— Am o sută şaptezeci şi doi de ani şi am auzit 
de la tata, scutier al regelui, despre următoarele 
revoluţii care s-au întîmplat în Peru şi la care a fost 
şi el martor. Ţara în care sîntem este vechea patrie 
a incaşilor, care au avut neprevederea să iasă din 
ţinuturile lor şi să supună o parte din lume, dar 
care au fost doboriţi de spanioli. 

Regii din familia lor, care au rămas în ţara 
de baştină, au fost mai înţelepţi: au poruncit, cu 
consimţămîntul naţiunii, ca nici un locuitor să nu 
mai iasă niciodată din ţărişoara noastră; în acest 
chip am putut să ne păstrăm inocenţa şi fericirea. 
Spaniolii n-au ştiut niciodată prea bine ce-i cu ţara 
asta şi i-au zis Eldorado şi un englez pe care îl 
chema Raleigh chiar a şi ajuns, acum vreo sută de 
ani, pînă pe aproape; dar cum sîntem înconjurați 
de stînci şi de prăpăstii greu de trecut, am scăpat 
pînă azi de lăcomia naţiunilor Europei care sînt, 
nu ştiu de ce, foarte ahtiate după pietrele şi după 
tina pămîntului nostru, în aşa hal încît ar fi în stare 
să ne ucidă pe toţi. 

[...] Candid, la toate aceste vorbe, se minuna 
grozav şi se gîndea: „Asta nu seamănă deloc cu 

ceea ce se întîmpla în Vestfalia şi în castelul dom- 
nului baron; dacă prietenul nostru Pangloss ar fi 
fost în Eldorado, n-ar mai fi spus că Thunderten- 
Tronck era tot ce poate fi mai bun pe lume; asta 
înseamnă că trebuie numaidecit să călătoreşti şi 
să vezi lumea“. 

După ce au stat pe îndelete de vorbă, bătrînul 
puse să înhame o caleaşcă cu şase berbeci şi dădu 
călătorilor doisprezece slujitori ca să-i conducă 
la Curte. 

- Să mă iertaţi, le spuse el, că din cauza vîrstei 
mele trebuie să mă lipsesc de cinstea de-a vă în- 
soţi. Regele o să vă primească în aşa fel, încît n-o 
să fiţi nemulţumiţi şi veţi fi îngăduitori cu obice- 
iurile ţării dacă unele dintre ele n-au să vă placă. 

Candid şi Cacambo se urcară în caleaşcă. Cei 
şase berbeci zburau, nu altceva, şi nici patru ceasuri 
n-au trecut şi au ajuns la palatul regelui, care era 
aşezat la un capăt al capitalei. Portalul era înalt 
de două sute douăzeci de coţi şi lat de o sută; e cu 
neputinţă de spus din ce materie era făcut. Chiar 
numai de aici se vede ce superioritate nemaipome- 
nită avea materia aceea faţă de pietrele şi nisipul 
cărora noi le spunem aur şi nestemate. 

Douăzeci de fete frumoase din garda palatu- 
lui întîmpinară pe Candid şi pe Cacambo, cînd se 
dădură jos din caleaşcă, îi duseră la baie, apoi îi 
îmbrăcară în nişte mantii ţesute din puf de colibri; 
pe urmă marii ofiţeri şi marile ofiţere ale coroanei 
îi duseră la odăile Maiestăţii-sale, trecînd printre 
două şiruri de cîte o mie de muzicanți fiecare, aşa 
cum e obiceiul pe-acolo. Cînd ajunseră aproape 
de sala tronului, Cacambo întrebă pe un mare 
ofiţer cum trebuia să salute pe Maiestatea sa: să se 
arunce în genunchi sau cu burta la pămînt? să-şi 
pună mîinile pe cap sau la spate? să sărute lespe- 
zile sălii? în sfîrşit, care era ceremonia obişnuită? 

- Obiceiul, spuse marele ofiţer, este să îm- 
brăţişezi pe rege şi să-l săruţi pe amîndoi obrajii. 

Candid şi Cacambo luară pe după gît pe Ma- 
iestatea sa şi acesta îi pofti politicos la masă. 

Pînă la vremea mesei se duseră prin oraş să 
se plimbe. Văzură edificii publice înalte pînă la 
nori, pieţe împodobite cu o mulţime de coloane, 


ILUMINISMUL 


fîntîni cu apă limpede, fintîni cu apă roză, adică 
cu licori de trestie de zahăr, care curgeau necon- 
tenit în mijlocul unor pieţe largi, pardosite cu un 
fel de pietre scumpe, ce răspîndeau un miros ca 
de cuişoare şi de scorţişoară. Candid vru să vi- 
ziteze curtea de justiţie şi curtea supremă. 1 se 
spuse că nu există tribunale şi că procese nu sînt. 
Întrebă dacă sînt închisori şi i se răspunse că nu. 
Ceva care l-a mirat şi mai mult şi i-a făcut cea mai 
mare plăcere a fost palatul ştiinţelor, în care văzu 


După ce cutreierară astfel toată amiaza cam a 
mia parte din oraş, se întoarseră la rege. Candid 
se aşeză la masă între Maiestatea sa, valetul său 
Cacambo şi mai multe doamne. Niciodată nu s-a 
mîncat mai bine şi nimeni nu a avut vreodată atîta 
haz la masă cît a avut Maiestatea sa. Cacambo îi 
traducea lui Candid vorbele de duh ale regelui şi 
acestea, deşi traduse, rămîneau tot vorbe de duh. 
De multe lucruri se minunase Candid, dar de asta 
poate mai mult decît de orice. 


o galerie lungă de două mii de paşi plină toată de 
aparate de calculat şi de fizică. 


(3 Chestionar pentru lectură comentată 


* Explicaţi, din punctul de vedere al iluminiştilor, opoziţia dintre ţara 
Eldorado şi ţările europene. 


* Comentaţi, din acelaşi punct de vedere, obiceiul de a saluta un rege. 
* De ce în Eldorado nu erau curţi de justiţie, tribunale, procese, închisori? 
* Ce i-a plăcut mai mult lui Candid în Eldorado? 


* Cum trebuie înţelese cuvintele de la sfîrşitul fragmentului de mai sus, 
referitoare la traducerea vorbelor de duh? 


Perioada a doua a literaturii franceze din Secolul Luminilor este 
reprezentată de o generaţie de iluminişti ale căror idei şi concepţii 
sînt mult mai radicale, impunîndu-se activitatea lui Denis Diderot şi 
Jean-Jacques Rousseau. În literatură se mai menţine clasicismul ilu- 
minist, se dezvoltă în continuare realismul iluminist, ia naştere un nou 
curent literar sentimentalismul —, iar spre sfîrşitul secolului începe să 
se afirme romantismul în faza sa iniţială, numită preromantism. 

Denis Diderot (1713-1784), filozof, teoretician al artei, prozator, 
dramaturg, a jucat un rol considerabil în istoria iluminismului francez, 
îndeosebi în publicarea unei lucrări fundamentale cum este Enciclope- 
dia, în care au fost adunate ideile înaintate ale epocii, lucrarea avînd 
un larg ecou în toată Europa. Ca teoretician al artei, Diderot îi sfătu- 
ieşte pe creatori „să consulte natura“, dar, totodată, să-şi exprime în 
operele create şi ideile personale, deoarece poezia sau pictura lipsită 
de idei nu valorează nimic. Diderot nu este doar cel mai important 
teoretician francez al realismului iluminist, ci şi unul dintre scriitorii 
ce îl ilustrează prin propria creaţie. Expresie a necesităţii de a zugrăvi 
critic viaţa societăţii contemporane sînt: romanul Călugărița, în care 
autorul denunţă ascetismul şi instituţiile monahale ce mutilează natura 
umană; Nepotul lui Rameau, un microroman scris în tradiţia dialogului 
filozofic, în care asistăm la dezvăluirea esenței antiumane a întregii 
orînduiri existente, scriitorul prefigurind personajele şi realismul seco- 
lului următor; Jacques fatalistul, un soi de roman picaresc, gen literar 

(Trad. de Al. Philippide) 


„Diderot a devenit 

şeful generaţiei sale nu 
numai pentru că a avut 
ideile cele mai înaintate 
(Rousseau le avea, 
desigur, şi el foarte multe 
şi îndrăzneţe), ci pentru 
că a ştiut să le impună 
şi să le difuzeze, pentru 
că a reuşit să convingă, 
să călească energiile şi, 
mai ales, să-i facă pe 
ceilalți să gîndească.“ 
VALENTIN LIPATTI 


AMINTITIVĂ 


Ce este o enciclopedie 
şi prin ce se deosebeşte 
de enciclopediile mo- 
derne celebra Enciclope- 
die franceză din secolul 
al XVIII-lea? 


„Să ai întotdeauna prezent 
în minte faptul că natura 
nu este Dumnezeu, că 
omul nu este o maşină, 
că o ipoteză nu este un 
fapt; şi să fii sigur că nu 
m-ai înțeles deloc ori 

de cîte ori vei crede că ai 
întrezărit ceva contrar 
acestor principii.“ 

DENIS DIDEROT 

Teorie literară 


Povestirea filozofică 
este o varietate a 
povestirii, ca specie 

a genului epic. 
Povestirea se 
deosebeşte de roman 
printr-un conţinut 
mai restrîns, iar 

de nuvelă printr-o 
construcţie mai puţin 
riguroasă. Povestirea, 
la fel ca povestea, 

este una dintre cele 
mai vechi forme 

de expresie literară, 
transmisă oral, 
apropiată mitului 

şi fiind considerată 
uneori „un mit 

în miniatură“. 

În povestire se 
relatează o întîmplare 
fantastică sau 
verosimilă, cu un 
număr redus de 
personaje, cu o intrigă 
puţin dezvoltată. 
Printre caracteristicile 
povestirii se evidenţiază 
oralitatea, dialogul, 
plasarea întîmplării 
narate în trecut, 
modalitatea preferată 
fiind evocarea. 
Păstrînd aceste calităţi, 
ea se deosebeşte de 
alte tipuri de povestire 
prin aceea că verifică 
consistenţa, consecven- 
ţa, autenticitatea unor 
idei sau teze filozofice, 
adică omul şi ideile 
sale, posibilităţile de 
afirmare, personajul 
fiind pus în diferite 
situaţii şi supus unui 
şir de încercări. 


în care, încă de la originile sale spaniole, s-a putut observa predilecţia 
pentru zugrăvirea realistă a societăţii contemporane. 

Jean-Jacques Rousseau (1712-1778), filozof şi prozator, a fost 
unul dintre cei mai radicali reprezentanţi ai iluminismului francez. 
S-a pronunţat împotriva vechii orînduiri feudale, dar şi împotriva noii 
civilizaţii burgheze. Şi-a expus concepţiile în seria de tratate numite 
„discursuri“. 

În creaţia lui Rousseau un loc aparte revine romanului epistolar 
Iulia sau Noua Eloiză, un model de roman sentimentalist din sec. al 
XVIII-lea. În literatura iluminismului francez a fost cultivat pe larg 
romanul epistolar, adică în formă de scrisori: Scrisorile persane ale lui 
Montesquieu, Iulia sau Noua Eloiză de J.-J. Rousseau, Legăturile pri- 
mejdioase de P. Ch. Laclos ş.a. Forma epistolară contribuie la realizarea 
scopului principal al sentimentaliştilor dezvăluirea lumii sufleteşti, a 
trăirilor interioare ale omului. Viaţa socială este prezentă în roman pe 
planul doi, pe autor interesîndu-l mai mult universul interior al eroilor. 
Critica realităţiilor societăţii franceze nu se face direct, ci este trecută în 
plan moral. Conflictul dintre sentiment şi rațiune se rezolvă în favoarea 
sentimentului, cu discreditarea adevărurilor moralei iluministe, bazate 
pe rațiune. La Rousseau, ca şi la toţi sentimentaliştii, un loc aparte îl 
ocupă descrierea naturii, a comuniunii omului cu natura, ca opoziţie 
lumii sociale ce exercită o influență nefastă asupra fiinţei umane, 
împingînd-o pe panta degradării şi a dezumanizării. Îndepărtarea de 
natură, după Rousseau, corupe omul, îi face rău, îi aduce suferinţe şi 
nefericire. Peisajul este, pentru Rousseau, o parte din sufletul său, în 
descrierea naturii manifestîindu-se calităţile-i de poet, la care descrie- 
rile naturii par a fi mărturisiri sincere de dragoste, rostite cu duioşie 
şi recunoştinţă. 


Momente ale receptării 


Operele scriitorilor iluminişti francezi au fost receptate la noi încă 
din secolul al XVIII-lea, fiind citite în original, dar au existat şi traduceri, 
unele, de exemplu, din creaţia lui Voltaire, circulînd chiar în manuscris. 

Scriitorii şi oamenii de cultură români cunoşteau Enciclopedia 
franceză şi creaţia celor mai mari iluminişti francezi ca Montesquieu, 
Voltaire, Diderot, Rousseau. Încă în secolul al XVIII-lea se traduce Is- 
toria lui Carol XII, scrisă de Voltaire, iar la începutul secolului următor 
— Scrisorile persane de Montesquieu, Nepotul lui Rameau şi Călugărița 
de Diderot, mai multe opere ale lui Voltaire şi Rousseau. Cu timpul, 
au apărut alte traduceri şi ediţii româneşti ale iluminiştilor francezi, 
precum şi importante studii şi comentarii ale creaţiei lor, semnate de 
T. Vianu, V. Lipatti, R. Munteanu ş.a. Importantă este şi influenţa ilu- 
minismului francez asupra literaturii române, mai bine zis, receptarea 
creatoare a ideilor şi a modelelor iluministe franceze de către scriitorii 
noştri clasici. 

ILUMINISMUL 


Repere istorice şi culturale 


Germania în secolul al XVIII-lea rămîne o ţară fărîmiţată. În lupta lor pentru 
supremație, Anglia şi Franţa contribuie pe toate căile la menţinerea acestei situ- 
aţii politice în Germania. Şi din punct de vedere economic Germania este o ţară 
înapoiată. Elementele burgheze îşi croiesc cu greu calea în cadrul sistemului eco- 
nomic feudal. Burghezia germană este încă slabă şi dispersată, perspectivele unei 
revoluţii burgheze nu se întrezăresc, problema cea mai importantă fiind unificarea 
ţării. Un rol important începe să-l joace noul regat al Prusiei, stat milităresc cu 
porniri acaparatoare atît în plan intern, cât şi în plan extern. Partea avansată a 
intelectualităţii germane preferă să se refugieze din realitatea concretă în sfera 
ideilor, a filozofiei. Germania a dat lumii nume celebre în domeniul gîndirii filozo- 
fice: Kant, Fichte, Hegel ş.a. În domeniul muzicii, strălucesc Mozart şi Beethoven. 
Prin activitatea unor mari scriitori iluminişti (Lessing, Schiller, Goethe), literatura 
germană depăşeşte cadrul naţional şi se impune în plan universal. 


Spre deosebire de Anglia şi Franţa, iluminiştii din Germania au 
avut de rezolvat un şir de probleme specifice: pe lîngă lupta împotri- 
va vechiului sistem feudal, ei erau conştienţi de necesitatea unificării 
Germaniei şi de crearea unei culturi şi a unei literaturi cu adevărat 
naţionale. Din acest punct de vedere, se impune activitatea multila- 
terală a lui Gotthold Ephraim Lessing (1729-1781), numit „părin- 
tele noii literaturi germane“. 'Teoretician şi critic literar, dramaturg şi 
poet, Lessing este unul dintre cei mai de seamă iluminişti germani. 
Concepţiile sale estetice sînt expuse în lucrarea Laocoon sau despre li- 
mitele picturii şi poeziei, în care delimitează poezia, ca artă temporală, 
de arta plastică, aceasta fiind spaţială. În tratatul despre Laocoon el 
se pronunţă împotriva extinderii principiilor estetice ale antichităţii 
asupra artei timpurilor noi. Arta şi literatura contemporană trebuie 
să reflecte nu atît frumosul, ce aproape că dispăruse din realitatea 
germană de atunci, cît realul în care domina uriîtul, frumosul alcătu- 
ind doar o mică parte a realităţii. De aceea, arta contemporană are 
misiunea de a prezenta viaţa aşa cum este. Arta, după Lessing, şi-a 
lărgit considerabil graniţele. Ea imită toată natura şi legile ei principale 
sînt adevărul şi expresivitatea prin care ceea ce este cel mai respingător 
în natură devine frumos în artă. Ideile expuse de Lessing în Laocoon 
au contribuit la afirmarea realismului iluminist în literatura germană 
din secolul al XVIII-lea. Un adevărat manifest al iluminismului german 
poate fi considerată lucrarea lui Lessing Dramaturgia hamburgheză, 

NOTA BENE 


Pe lîngă termenul ilumi- 
nism sau luminism, care 
denumește mişcarea cul- 
turală şi ideologică din 
secolul al XVIII-lea, în 
diferite ţări se mai folosesc 
şi termeni ca „Secolul Lu- 
minilor“, „Le Si€ecle des 
lumi€res“, „Aufklărung“, 
„Ilustraci6n“... 


AMINTIŢI-VĂ 


Ce ştiţi despre Laocoon 
din mitul despre 
războiul troian şi din 
istoria artelor plastice? 

„Absolutizînd rațiunea, 
subordonînd-o unor 
comandamente morale, 
etice, iluminismul 

va avea un caracter 
precumpănitor practic, 
didactic şi educativ. 

În filozofie, eforturile 

se vor îndrepta spre 
identificarea unui sistem 
ideal de guvernare; 

în literatură, spre găsirea 
căilor optime de formare 
a omului social şi moral, 
dar de manifestare 

a bucuriei de a trăi.“ 
MIRCEA ANGHELESCU 


NOTA BENE 


Admiratori exaltaţi ai lui 
Rousseau, scriitorii ger- 
mani din cadrul mișcării 
Sturm und Drang, prin cre- 
aţiile lor din această peri- 
oadă, reprezintă o versiune 
germană a sentimentalis- 
mului, dar şi un preludiu al 
viitorului romantism. 


prin care autorul fundamentează o nouă estetică a dramei. Teatrul era 
pentru iluminişti o tribună de idei, un mijloc de educare a oameni- 
lor. Lessing opune teatrului clasicist francez un teatru nou, bazat pe 
principii realiste, drept modele propunînd teatrul antic grec şi teatrul 
lui Shakespeare. 

Promotor al principiilor realiste în estetica sa, îndeosebi în teoria 
sa dramatică, Lessing a încercat să-şi realizeze principiile în propriile 
opere (Miss Sara Sampson, Minna von Barnhelm, Emilia Galotti, Natan 
Înțeleptul). 

Un eveniment important în viaţa culturală şi literară germană din 
secolul al XVIII-lea a fost mişcarea numită Furtună şi avînt (Sturm 
und Drang, după titlul unei piese a lui Friedrich Klinger), iniţiată 
de un grup de scriitori tineri cărora li s-a mai spus sturmeri. Pentru 
activitatea sturmerilor o importanţă deosebită au avut-o concepţiile 
lui Johann Gottfried Herder (1744-1803), care a fost teoreticianul 
mişcării Furtună şi avînt, exercitînd, totodată, o influenţă uriaşă asupra 
culturii europene, în general. 

Literatura scriitorilor mişcării Furtună şi avînt cuprinde anii '70—80 
ai secolului al XVIII-lea. Pentru sturmeri era comun protestul împotriva 
sistemului feudal, împotriva nedreptăţilor şi a rutinei din societatea 
germană de atunci, apărarea libertăţii şi a intereselor celor mulţi şi 
obidiţi. Spiritul de revoltă al sturmerilor era, însă, lipsit de o orientare 
clară, semăna mai mult cu o revoltă, dar fără de organizare. Lupta 
împotriva lumii vechi trebuia s-o realizeze doar nişte eroi puternici şi 
înzestrați cu calităţi nobile. Din punct de vedere literar, operele create 
de sturmeri poartă pecetea influenţei sentimentalismului englez şi a 
lui J.-J. Rousseau. De aceea, într-un anumit sens, literatura sturmerilor 
poate fi considerată ca o variantă germană a sentimentalismului. 

Cei mai de seamă scriitori germani din secolul al XVIII-lea sînt Frie- 
drich Schiller şi Johann Wolfgang Goethe, în a căror creaţie se disting 
două perioade principale: perioada legată de mişcarea Furtună şi avint 
şi perioada aşa-numitului „clasicism din Weimar“. 

Friedrich Schiller (1759-1805) se impune în literatura germană 
din sec. al XVIII-lea ca dramaturg, poet, prozator, estetician şi istoric. 
În prima perioadă a creaţiei sale Schiller se afirmă ca autor al unor 
drame scrise în spiritul ideilor sturmerilor, îndreptate împotriva des- 
potismului şi tiraniei (Hoţii, Conjuraţia lui Fiesco la Genova, Intrigă şi 
iubire), meritînd numele de creator al dramei germane şi de un „nou 
Shakespeare“. Drama Don Carlos marchează trecerea la perioada a doua 
de creaţie, în care Schiller se stabileşte la Weimar, unde, împreună cu 
Goethe, editează o revistă, fiind preocupat de probleme de estetică 
(Despre sublim, Scrisori despre educația estetică a omului, Despre poe- 
zia naivă şi sentimentală). Scrie trilogia de inspiraţie istorică despre 
Wallenstein, dramele Maria Stuart, Wilhelm Tell, mai multe poeme şi 
poezii. Schiller s-a afirmat şi ca un maestru al baladei, una dintre ele, 
Mănuşa, fiind adaptată în limba română de Eminescu. 

Johann Wolfgang Goethe (1749-1832) este cel mai mare scriitor 
german din epoca iluminismului. A fost un spirit enciclopedic, excelînd 

ILUMINISMUL 


în diferite domenii ale ştiinţelor şi artelor şi impunîndu-se ca o perso- 
nalitate cu adevărat titanică, inclusiv prin contribuţia sa la formarea 
ideii de literatură universală. 

În evoluţia creaţiei sale pot fi evidenţiate două mari perioade. Prima 
perioadă este legată de mişcarea Furtună şi avînt. Goethe manifestă 
interes pentru arta germană şi poezia populară şi se convinge că marea 
literatură izvorăşte din adîncurile vieţii poporului. Lirica lui Goethe din 
aceşti ani este apropiată de poezia populară, din care se inspiră, creînd 
adevărate perle poetice (Cîntec de mai, Floare de răsură). Printre cele 
mai importante opere ale lui Goethe din prima perioadă se evidenţia- 
ză drama Gotz von Berlichingen, în care este prezentată tragedia unui 
„cavaler cu mîna de fier“, luptînd pentru libertate şi onoare, împotri- 
va abuzurilor marii nobilimi. Romanul Suferințele tînărului Werther 
este o capodoperă a scriitorului, avînd la bază un moment din viaţa 
sa — iubirea neîmplinită a lui Goethe pentru Charlotte Buff, logodnica 
unui prieten, cartea fiind scrisă, după cum spune Goethe, „cu sîngele 
propriei mele inimi“. Bazată pe un fapt real este şi sinuciderea lui 
Werther, inspirată de cazul unui tînăr jurist din oraşul Wetzlar, unde 
Goethe o cunoscuse pe Charlotte. Dar romanul nu se reduce la aceste 
fapte reale, scriitorul realizînd o istorie a tînărului înzestrat cu calităţi 
alese şi resurse infinite, care se ciocneşte cu societatea ostilă din jur. 
Nefiind în stare să lupte, el se retrage şi îşi pune capăt zilelor. Ca şi 
alte romane sentimentaliste din secolul al XVIII-lea, romanul este scris 
în formă epistolară, ceea ce corespunde conţinutului — dezvăluirii frămâîn- 
tărilor sufleteşti ale tînărului îndrăgostit. 

Perioada a doua a creaţiei lui Goethe, numită perioada clasicismului 
din Weimar, se caracterizează prin abandonarea poziţiilor şi ideilor 
sturmerilor şi încercarea de a înţelege logica dezvoltării societăţii 
umane. Şederea în Italia, studierea antichităţii îl face să descopere 
valorile perene ale omenirii şi idealul unei existențe armonioase spre 
care omul trebuie să aspire prin perfecţionarea sa morală. Aceste idei 
noi îl apropie pe Goethe de clasicism şi de neoumanism, avînd ca model 
de inspiraţie şi de existenţă antichitatea, în primul rînd cea greacă. 
Mutaţiile se resimt în lirica lui Goethe din această perioadă (Peste toa- 
te virfurile e pace, Cîntecul nocturn al drumeţului, Craiul ielelor, ciclul 
Mignon) şi în dramele de inspiraţie antică şi italiană (Egmont, Ifigenia 
în Taurida, Torquato Tasso). 

Dilogia despre Wilhelm Meister (Anii de ucenicie ai lui Wilhelm Mei- 
ster şi Anii de peregrinări ai lui Wilhelm Meister), scrisă pe parcursul 
mai multor decenii, reprezintă un nou tip de roman, numit Bildun- 
gsroman — roman de educaţie sau de formare a unei personalităţi. Pînă 
la Goethe, romanul prezenta de cele mai multe ori o naraţiune în care 
se succedau întîmplări, istorii de dragoste, lupte, aventuri etc., carac- 
terele rămiînînd mai mult sau mau puţin neschimbate. Inovația literară 
în „Bildungsroman“ constă în faptul că scriitorul urmăreşte procesul 
de educaţie, de formare a unei personalităţi prin experienţa vieţii. 
Goethe surprinde mutaţiile din epoca burgheziei în ascensiune, care, 

Johann Wolfgang von Goethe 
s-a născut la 28 august 1749 
într-o familie de burghe- 
ri din Frankfurt pe Main. 
Prima educaţie a primit-o 
în familie, unde a studiat 
intens cu profesori invitaţi. 
La vârsta de 16 ani pleacă să 
studieze la Universitatea din 
Leipzig. Începe să scrie ver- 
suri în maniera anacreon- 
tică, la modă în epocă. Din 
cauza unei boli este nevoit 
să se întoarcă acasă, după 
însănătoşire continuîndu-și 
studiile la Strasbourg. Se 
interesează de religie şi de 
filozofie, fiind atras îndeo- 
sebi de filozofia lui Spinoza. 
Ca reprezentant al mişcării 
Furtună şi avîntscrie poemul 
Prometeu, drama Gâlz von 
Berlichingen, poezii lirice 
(Cântece noi). Una dintre 
cele mai cunoscute opere 
din prima perioadă este 
romanul epistolar, inspirat 
de pasiunea sa pentru Char- 
lotte Buff, logodnica unui 
prieten, intitulat Suferințele 
tînărului Werther, cu ecouri 
răsunătoare în epocă. În 
1775 Goethe este invitat la 
Weimar la curtea ducelui 
Karl August, dornic să fie 
înconjurat de personalităţi 
remarcabile ale Germaniei. 
Într-adevăr, la Weimar se sta- 
biliseră şi alţi scriitori vestiți 
(Schiller, Herder, Wieland 
ş.a.). Goethe îndeplineşte 
la curtea ducelui mai multe 
funcţii, dar atmosfera de 
aici nu-l prea încîntă şi pă- 
răseşte oraşul, plecînd în 
Italia, unde a stat doi ani. 

În această perioadă Goethe 
se depărtează de ideile stur- 
merilor, preocupîndu-se de 
problemele generale ale 
evoluţiei omenirii şi de va- 
lorile ei clasice, de aceea, a 
doua perioadă a creaţiei sale 
se numeşte perioada clasicis- 
mului din Weimar. Scrie un 
şir de drame istorice avînd 
caracter clasicizant şi neo- 
umanist (Egmont, Ifigenia 
în Taurida, Torquato 1asso). 
În dilogia despre Wilhelm 
Meister este atras de pro- 
blema formării personalită- 
ţii umane. Ca savant, Goethe 
este autorul mai multor 
lucrări ştiinţifice. Opera în- 
tregii sale vieţi a fost poemul 
dramatic Faust (prima parte 
a apărut în 1808, a doua 
postum, în 1833), numit, 
uneori, şi tragedie filozofică. 
Goethe a trăit pînă la adînci 
bătrîneţe (s-a stins din viaţă 
avînd aproape 83 de ani) şi 
a fost contemporanul unei 
noi generaţii de scriitori 
cea romantică —, pe care 
a salutat-o şi a încurajat-o. 
Semnificativ rămîne şi fap- 
tul că atunci cînd se stingea 
din viaţă, la 22 martie 1832, 
Goethe a cerut lumină, 
pentru că i se părea că se în- 
tuneca în cameră: „Lumină, 
mai multă lumină!“ 


„La noi Blaga execută 


spre deosebire de nobilime şi de aristocrație, trebuia să se afirme prin 
propria activitate, căpătînd nişte cunoştinţe şi deprinderi practice, o 
„măiestrie“, capacitatea de a face ceva. Un personaj din această dilogie 
îi spune lui Wilhelm: „Orice om trebuie să se priceapă într-o direcţie bine 
precizată, să ştie să facă ceva într-un chip cu totul remarcabil“. 

Capodopera creaţiei lui Goethe şi una dintre cele mai remarcabile 
opere ale literaturii tuturor timpurilor este Faust. Asupra acestei opere 
Goethe a lucrat mai bine de jumătate de veac, scriitorul oferind o sinte- 
ză profundă şi amplă asupra unei întregi perioade din istoria societăţii 
umane. Subiectul este preluat dintr-o carte populară germană despre 
doctorul Faust, ce povesteşte despre un învăţat pe care ştiinţa vremii 
nu-l mai satisfăcea şi care a încheiat un pact cu diavolul, cu spiritul 
răului Mefistofel. Vinzîndu-şi sufletul, Faust obţine toate puterile 
spiritului şi împlinirea tuturor dorințelor, dar plăteşte printr-o moarte 
îngrozitoare, sufletul lui nimerind în iad. Au existat mai multe versiuni 
ale acestei cărți populare germane despre doctorul Faust. Legenda 
despre doctorul Faust a fost prelucrată şi de dramaturgul englez din 
epoca Renaşterii Christopher Marlowe, care a scris tragedia Istoria 
tragică a vieţii şi morţii doctorului Faustus. 

Şi Goethe porneşte de la materialul cărţii populare despre doctorul 
Faust, realizînd o operă de proporţii, o mare epopee naţională, scrisă 
în formă de tragedie, deşi opera depăşeşte cadrul unei simple tragedii. 
Ea este, mai curînd, un poem epic în dialoguri cu un profund conţinut 
filozofic, vizînd omul şi sensul vieţii, în general. 

Tragedia Faust începe cu o Închinare, urmată de un Prolog în teatru şi de un 
Prolog în cer. În Prologul în teatru Goethe îşi expune concepţiile estetice. Acest 
Prolog redă convorbirea directorului, a poetului şi a actorului, fiecare expunîndu-şi 
punctul de vedere asupra esenței şi a scopurilor artei. Prologul în cer îi înfăţişează 
pe arhangheli, pe Dumnezeu şi pe Mefistofel. Arhanghelii proslăvesc frumuseţea 
creaţiei divine. Mefistofel consideră, însă, că în această lume, creată de Dumne- 
zeu, omul este neputincios, nefericit, este sortit la chin şi cazne. Omul ar trăi 
poate mai bine, după părerea lui Mefistofel, dacă nu ar fi înzestrat cu rațiune. 
Dumnezeu vede altfel omul, el crede în om şi în raţiunea lui, în dorinţa omului de 
a cunoaşte adevărul. Venind vorba despre Faust, Mefistofel spune că acesta este 
un smintit, un nebun, un veşnic nemulțumit, în timp ce Dumnezeu îl apreciază, 
crede că, adumbrit chiar de patimi, el ştie care este drumul cel drept. Astfel, se 
confruntă de la început două concepţii despre om - una umanistă, optimistă, cea 
a lui Dumnezeu şi a autorului, iar alta pesimistă, mizantropică. Intre Dumnezeu 
şi Mefistofel se face o prinsoare, iar obiectul rămăşagului este Faust. Dumnezeu 
consimte ca Mefistofel să-l ispitească pe Faust. Conţinutul întregii opere nu este 
decît realizarea acestui pariu. Tragedia Faust este compusă din două părţi, pri- 
ma parte constituind o succesiune de scene şi episoade, iar a doua parte fiind 


< aceeaşi acţiune ca şi împărţită în cinci acte. 
x Goethe în literatura Prima parte îl înfăţişează pe Faust — un învăţat care şi-a consacrat toată 
germană de la sfîrşitul viaţa ştiinţei, fiind recunoscut, avînd discipoli, dar nesimţindu-se împlinit. 
< secolului al XVIII-lea  Decepţionat de posibilităţile sale de cunoaştere, el vrea să-şi pună capăt zilelor. 
< şi începutul celui Dar clopotele ce vestesc Învierea îl împiedică să se otrăvească şi Faust iese afară, 
Să de al XIX-lea.“ se contopeşte cu mulţimea, îşi recapătă încrederea în sine. Lui îi este opus un alt 
“e TUDOR OLTEANU învăţat Wagner, un savant „de cabinet“, încrezut în sine, dar izolat de oameni şi 
i) de realităţile vieţii. În chilia lui Faust apare Mefistofel, cei doi încheie un pact prin 

care Mefistofel se obligă să-i dea totul ce doreşte, tinereţe şi plăceri, în schimb 
Faust făgăduieşte să-i dea sufletul în momentul cînd fericirea pe care o va trăi 
îl va face să-i ceară clipei aceleia să se oprească, spunînd „Rămii, că eşti atît de 
frumoasă!“ Urmează un şir de aventuri şi călătorii ale lui Faust prin lume, sub 
conducerea lui Mefistofel, care simbolizează etape ale trecerii omului prin viaţă 
în căutarea fericirii: plăcerile beţiei din pivniţa lui Auerbach, care îi trezesc lui 
Faust repulsie, bucătăria vrăjitoarelor şi întinerirea lui Faust, episodul cu Gretchen 
(Margareta), de care Faust se îndrăgosteşte, dar Mefistofel zădărniceşte această 
iubire, făcîndu-l pe Faust ucigaşul fratelui Margaretei. Partea întîi se încheie cu 
scena sabatului vrăjitoarelor din noaptea Valpurgiei, în timp ce Gretchen este acu- 
zată de pruncucidere şi îşi aşteaptă moartea în închisoare. Faust vrea s-o salveze 
şi vine în închisoare, unde Gretchen îşi pierduse minţile, iar Mefistofel îl smulge, 
în ultimul moment, de acolo pe învăţat. 

Partea a doua continuă încercările la care este supus Faust în căutarea fericirii. 
Trezindu-se dintr-un somn, în care Ariel îl izbăveşte de remuşcări şi de groaza 
clipelor trăite, Faust este gata să se avînte în alte acţiuni în numele perfecţionării 
morale. Urmează episodul de la curtea împăratului şi mascarada, unde, într-o for- 
mă alegorică, se discută importante probleme sociale şi politice, inclusiv financiare, 
dar şi despre impactul banilor asupra oamenilor care vor să se îmbogăţească fără 
a munci. La dorinţa împăratului de a-i vedea pe Paris şi Elena, Faust pleacă şi o 
aduce pe Elena, a cărei frumuseţe îl copleşeşte. Căutarea fericirii în frumuseţea 
lumii antice, în dragostea pentru preafrumoasa Elena nu se împlineşte. Faust este 
ademenit de Mefistofel în multe alte aventuri, dar învățatul nu crede că pe om îl 
poţi satisface pînă la capăt în aspiraţiile sale. Omului îi este dat să meargă mereu 
înainte, să nu se oprească. Revenind în Germania, Faust îl ajută pe împărat să-şi 
învingă rivalul, primeşte un teren pe ţărmul mării, smulge de la mare noi tere- 
nuri, pe care le fertilizează. Bătrîn, orb, împovărat de experienţa vieţii, Faust are 
convingerea că, prin muncă, oamenii vor trăi liber şi fericit pe aceste pămînturi 
fertile, că acestea sînt adevărul şi fericirea supremă, pe care le-a căutat toată viaţa. 
Acum poate spune clipei să se oprească pentru că este atît de frumoasă — ceea ce 
înseamnă sfîrşitul pactului încheiat cu Mefistofel. Faust moare, dar sufletul nu-i 
va aparţine lui Mefistofel, pentru că, prin fapta sa, după cum anunţă corul din 
ceruri, el a fost mîntuit: „Salvat de rău e duhul / Ce-a străbătut văzduhul. / Cine 
cu zel s-a străduit, / Poate să fie mîntuit“. 


Această creaţie a lui Goethe nu se încadrează în sistemul tradiţional 
al genurilor şi speciilor literare. Opera a fost calificată ca poem dra- 
matic, epopee, dramă sau tragedie filozofică, dar nici o definiţie nu 
poate încadra toate trăsăturile acestei creaţii unice în istoria literaturii 
universale, în care se împletesc şi se contopesc într-un tot întreg epicul, 
liricul şi tragicul, dovadă a libertăţii de manifestare a expresiei artistice 
goetheene. După cum spunea Tudor Vianu, „Faust este poemul expe- 
rienţei omeneşti... Nici o altă operă literară a popoarelor moderne, 
poate cu excepţia Divinei comedii a lui Dante, n-atinge aceeaşi varietate, 
aceeaşi forță de expansiune a genialităţii poetice în multiplicitatea 
manifestărilor ei“. 

AMINTIȚI-VĂ 


Cine dintre drama- 
turgii englezi din 
epoca Renaşterii 
a scris o tragedie 
despre doctorul Faust? 


Teorie literară 


Bildungsromanul 
(din germană „roman 
al unei formări“) este 
un termen german 
acceptat în ştiinţa 
literară pentru a 
denumi romanul 
devenirii, al educaţiei, 
al creşterii şi formării 
unui personaj pe 
fundalul diferitelor 
medii sociale. 

A început să fie 
cultivat, îndeosebi, 

în sec. al XVIII-lea, 
cînd s-au afirmat şi 
alte tipuri de roman 
(de aventuri, epistolar, 
satiric). In literatura 
română elemente 
caracteristice 
Bildungsroman-ului 
pot fi depistate, 

de exemplu, în 

unele opere ale lui 

M. Sadoveanu (Fraţii 


Jderi), |. Leodoreanu 

(La Medeleni) ş.a. 
< 
Pad 
< 
< 
wi 
< 
_ 
O) 

Faust 


Partea întîi 
Noapte. O încăpere înaltă, boltită, cu înfăţişare gotică, 
Faust, neliniştit, stă pe scaun la masa de scris. 


FAUST: 


Am studiat cu rîvnă, ah, filozofia 

Din scoarţă-n scoarță, dreptul, medicina, 

Şi, din păcate, chiar teologia, 

Arzînd de zel. 

Şi iată-mă acum un biet nebun, 

Cuminte ca şi mai-nainte. 

În faţa semenilor sînt magistru sau chiar doctor. 
De-atiţia ani înțelepciunea o încerc, 

Îmi port de nas discipolii 

De-a curmezişul sau în cerc. 

Şi văd că nu putem să ştim nimic. 
Amărăciunea-mi arde inima în piept. 

Sînt, eu, ce-i drept, mai breaz şi mai deştept 
Decît acei magistri, doctori, grămătici şi popi 
Toţi împreună: scrupule şi îndoieli 

În cuget nu mi se adună. 

Şi nici de iad şi nici de dracul teamă nu mi-e. 
În schimb, nici bucurie n-am pe lume. 

C-aş şti ceva deplin, eu nu-mi închipui 

Şi nu mă amăgesc că aş putea 

Să-ndrum pe alţii sau să-nvăţ pe cineva. 

Nu am nici bunuri, nici argint, 

Nici cinste şi nici slavă pe pămînt. 


Un cîine n-ar putea să mai trăiasc-aşa. 


Din astă pricină m-am închinat magiei, pe-ndelete. 


Nădăjduit-am, prin a duhului putere şi cuvînt, 
Să mi se dezvăluiască vreunul din secrete, 

Să nu mai fiu silit, cu fruntea în sudoare, 

Să spun ce nu ştiu, cînd mă întreabă fiecare. 
Lăuntric să cunosc prin ce se ţine universul. 
Să văd puterile. Semințele a toate să le ştiu. 
Să nu-mi încurc printre cuvinte mersul. 


De m-ai vedea tu, Lună plină, 

În chinul meu ultima oară. 

Durerea-mi nu ţi-a fost străină. 

De-atitea ori privind la tainicul tău foc 
Vegheat-am, zbuciumîndu-mă-n acelaşi loc. 
Peste hirtii şi cărţi, cu prietenie 

Îmi apăreai în noaptea mea târzie. 

O, dacă m-aş putea plimba 

Pe măguri, în lumina ta, 

Cu duhurile prin livezi, 

Pe lîngă peşterile verzi! 

Eliberat de chinurile minţii, 

De fumul, de funinginea ştiinţei, 
O, de-aş putea pe plaiu 'nalt, 

În roua firii să mă scald! 


Dar, vai! Mai sînt în închisoare încă? 

În astă gaură de zid, ca de osîndă? 

În care chiar lumina cerului doar tulbure ajunge. 
Prin geamuri zugrăvite ea străpunge. 
Împresurat de tomuri sînt, de teancuri învechite, 
Roase de molii şi de praf acoperite. 

Această încăpere afumată 

Încinsă cu hîrtie pîn la bolta ei înaltă, 

De instrumente plină, unde stai 

Împrejmuit de sticle şi retorte, de unelte 
Gospodăreşti, aduse din străbuni anume. 
Aceasta-i lumea ta! Asta se cheamă lume! 
(Bucuria apropiatei sărbători şi forfota mulţimii alungă pentru o 
clipă aceste gînduri ale lui Faust. Apare Mefistofel şi cei doi încheie 
un pact, prin care savantul primeşte tinereţe şi plăceri, acceptînd, 


în schimb, să-şi dea sufletul diavolului în momentul cînd fericirea 
pe care o va trăi îl va determina să ceară clipei să se oprească.) 


FAUST: 

Dă mîna şi loveşte! Clipei de-i voi zice: 

Rămii, că eşti atita de frumoasă! 

Ingăduit îţi e atunci în lanţuri să mă fereci. 

Atuncea moartea bată-n turn din acioaia 
zgomotoasă, 

Atunci, scăpat de slujbă eşti, cum se cuvine. 

Atuncea ornicul să stea, arătătorul cadă, 

Oprit să fie timpul pentru mine! 

(După un şir de aventuri şi încercări de a realiza fericirea, care 

alcătuiesc conţinutul ambelor părţi ale operei, Faust găseşte fericirea 

în viaţa activă, în creaţia utilă oamenilor. La îndemnul lui Faust, 

mii de locuitori ai unui țărm inundabil construiesc diguri şi seacă 

mlaştina, transformînd-o în pămînt fertil. Bătrîn şi orb, urmărit de 

grijă, Faust are viziunea muncii creatoare în libertate şi pronunță 

invocaţia adresată clipei, aşa cum fusese prevăzut prin pact.) 


! 


ILUMINISMUL 


Partea a doua 
Actul V 
FAUST: 
O mlaştină se-ntinde lîngă munte, nesfîrşit, 
Şi infectează tot ce-am cucerit. 
Băltoaca să se scurgă, putredă, în mare. 
Aceasta-ar fi izbinda cea mai mare. 
Un spaţiu voi deschide multor milioane, 
Să locuiască-aci, nu sigur, dar în libertate: 
Sînt verzi cîmpiile, şi om, şi turmă 
Pe nou pămînt, de tihnă, se îndrumă 
Spre aşezările, pe cari pe dîmbul falnic 
Viteaz norod le-a ridicat strădalnic. 
Întrezăresc aici o ţară-paradis — 
Înverşunat talazul bată în limanuri, 
Unde spărtură face, ca să cotropească, 
Aleargă obştea. Ştirbitura s-a închis. 
Acestui rost îi sînt cu totul închinat, 
Mijeşte încheierea-nalt-a-nţelepciunii: 
Îşi merită viaţa, libertatea-acela numai 
Ce zilnic şi le cucereşte ne-ncetat. 
Şi astfel îşi petrec aicea, pe limanul 
Primejdiei, copii şi tineri, 
Bărbaţi, moşnegi, cu vrednicie anul. 
Aş vrea să văd asemenea devălmăşie, 
Să locuiesc cu liberul popor pe liberă cîmpie. 
Acelei clipe aş putea să-i spun, înttia oară: 
Rămii, că eşti atîta de frumoasă! 
Căci urma zilei mele pămîntene 
Nici în eoni nu poate să dispară. 
Şi, presimţind o fericire, ce înaltă, se-nfiripă, 
Eu gust acum suprema clipă. 
(Trad. de Lucian Blaga) 


(5 Chestionar pentru lectură comentată 


* Care este insatisfacţia lui Faust exprimată în primul monolog? 
* Ce doreşte să cunoască Faust? 
* Comentaţi fraza lui Faust „Mai sînt în închisoare încă?“ 


* Dezvăluiţi semnificaţia invocaţiei adresate clipei, prevăzută în pactul 
dintre Faust şi Mefistofel. 


* Comentaţi monologul lui Faust din actul V. 
* Ce exprimă următoarele versuri din acest monolog: 


„Îşi merită viaţa, libertatea-acela numai 
Ce zilnic şi le cucereşte ne-ncetat“? 


* Explicaţi de ce în finalul operei Mefistofel nu primeşte sufletul lui Faust? 

„Goethe, ca un 
apartenent adevărat al 
„Secolului Luminilor“, 
dincolo de neoclasicis- 
mul pe care l-a ilustrat 
cu strălucire, dincolo de 
romantismul pe care l-a 
anunţat, a dat gîndului la 
viitorul fericit al umanității, 
pe care îl nutreşte în 
cele din urmă eroul său, 
puterea redemptrice a 
binelui. De aceea, Faust 
rămîne una din mărcile 
indelebile ale spiritului 
omenesc, expresie 

a sintezei acestuia, 
echivalînd, poate, în 
artă, cu Fenomenologia 
spiritului de Hegel.“ 

ZOE DUMITRESCU- 
BUŞULENGA 


NOTA BENE 


Lucian Blaga a realizat în 
creaţia sa, îndeosebi în 
operele sale dramatice, 
un adevărat Faust românesc. 


Fără acest Faust original 

sau fără magistrala tradu- 

cere blagiană a lui Faust, | < 

Goethe n-ar fi trăit cu Se 

atita forţă în conştiinţa şi 

în limba noastră. < 
< 
72) 
< 
Dă 
9) 

NOTA BENE 


Mauriciu Flugel, unul din- 
tre primii noştri compara- 
tişti, a publicat în paginile 
ziarului Buciumul din 
27 august şi 2 septem- 
brie 1863 un articol în 
care analizează romanul 
lui Dimitrie Bolintineanu 
Manoil în raport cu Su- 
ferințele tânărului Werther 
de Goethe. Bolintineanu 
citise romanul scriitorului 
german fie într-o versiune 
franceză, fie în tălmăcirea 
românească realizată de 
Gavril Munteanu în 1842, 
cu titlul Suferințele junelui 
Werther, larg răspîndită la 
noi în acea epocă. 


Momente ale receptării 


Operele scriitorilor germani din secolul al XVIII-lea au cunoscut o 
largă răspîndire în spaţiul cultural românesc atît la nivelul traduce- 
rilor, cât şi la nivelul comentariilor critice. De asemenea, a fost pu- 
ternic şi impactul iluminiştilor germani asupra literaturii române. În 
acest sens, un rol important le revine „Junimii“ şi revistei Convorbiri 
literare. Dintre scriitorii germani din Secolul Luminilor întîietatea în 
receptarea românească o deţine Goethe. La puţin timp după moartea 
scriitorului german, încep să apară primele traduceri româneşti din 
creaţia sa (balada Pescarul, poemul Herman şi Dorothea, romanul Su- 
ferinţele tînărului Werther ş.a.). Capodopera lui Goethe Faust (prima 
parte) este tradusă la 1862 de V. Pogor, după care a urmat o serie de 
versiuni, dintre ultimele rezervindu-şi un loc aparte traducerea inte- 
grală a lui Faust, realizată de Lucian Blaga, şi, îndeosebi, excelenta 
traducere a lui Ştefan Augustin Doinaş. S-a tradus repetat, în diferite 
culegeri, lirica lui Goethe, mai ales baladele, evidenţiindu-se volumul 
Poezii traduse de Maria Banuş. A fost apreciată traducerea operei 
Poezie şi adevăr, realizată de Tudor Vianu, un excelent cercetător al 
creaţiei goetheene, care scria: „Puţine sînt operele literaturii care să 
fi introdus în țesătura lor un tezaur mai mare de motive, de tonuri, 
o figuraţie mai numeroasă, ritmuri atît de variate, o limbă la fel de 
bogată, atîtea imagini şi atitea idei, mai multă artă şi mai multă ştiinţă. 
Poemul lui Goethe înlănţuie pe cititorii lui, alcătuieşte pentru fiecare 
din aceştia o experienţă esenţială a vieţii, îl robeşte cit timp îl parcurge 
şi produce neîncetata dorinţă de a-l relua şi de a-l gîndi din nou... 
Dintre toate operele lui Goethe, Faust este aceea căreia autorul ei i-a 
consacrat strădaniile cele mai îndelungi, mai deseori reluate, cultivate 
cu mai multă pasiune. Faust nu este numai cea mai de seamă creaţie 
goetheană, dar şi acea care exprimă mai complet pe poet şi epoca lui“. 

La Chişinău s-a editat un volum de piese ale lui Goethe în traducerea 
lui V. Belistov. Influenţa lui Goethe se resimte în creaţia unor scriitori 
români, clasici şi contemporani, precum D. Bolintineanu, |. Negruzzi, 
M. Eminescu, V. Eftimiu, L. Blaga ş.a. 

TEST DE AUTOEVALUARE 


Numiţi figurile de stil utilizate cel mai frecvent în fragmentul 
reprodus din Cîntarea cîntărilor. 


Cine a tradus în limba română Cîntarea cîntărilor? 


Cum se numeşte opera lui Eminescu unde întîlnim reminiscenţe 
dintr-un imn vedic şi care este acesta? 


Comentaţi proverbul „Ce nu există în Mahabharata, nu există nici 
în India“. 


Numele cărui zeu egiptean este invocat în Cîntecul harpistului? 


Identificaţi versurile din Cîntecul harpistului în care apar motivele 
destinului schimbător (fortuna labilis) şi al trăirii clipei (carpe diem). 


Ce simbolizează eroul principal din Epopeea lui Ghilgameş? 
Cine, conform Epopeii lui Ghilgameş, a supravieţuit potopului? 
Care este funcţia repetiţiilor în Epopeea lui Ghilgameş? 


Cum se numeşte o poezie a lui Eminescu în care e amintit numele 
zeului indic al dorinţei şi iubirii? 


Cum se numesc primele monumente literare ale literaturii chineze 
antice? 


Prezentaţi, în două coloane, portretul mirelui din Cîntarea cîntărilor 
şi pe cel al ciobanului din Mioriţa. 


Cum se numesc cele două mari epopei ale vechii literaturi indiene? 
Ce ştiţi despre Confucius? 


Cine este Zarathustra? 

TEST DE AUTOEVALUARE 


Care este primul vers din poemul Iliada? 


Cine i se adresează lui Ahile în următoarele versuri şi în ce episod 
din poemul Iliada? 

„Adu-ţi aminte c-ai tată şi tu, o, slăvitule-Ahile, 

Şi e ca mine şi el pe pragul amar de necazuri 

Al bătrîneţii, şi poate vrăjmaşii vecini îl împilă, 

Şi-l amărăsc şi nu-i nimeni să-l scape de rău şi de jale“. 
Enumeraţi, cu exemple din versurile de mai sus, figurile de stil 
folosite de Homer. 


Ce exprimă poetul Hesiod în următoarele versuri? 


„Tu să îndrăgeşti însă munca făcută cu rost şi măsură, 
Ca să îţi fie la vreme pătulu-ncărcat cu bucate. 
Munca ţi-aduce avere şi multe mioare ţi-aduce. 


Nu e ruşine-a lucra, ci lenea e doar de ocară“. 


» Numele cărui aed e amintit în episodul aflării lui Odiseu în ţara 


feacilor? 
Cui îi aparţine ideea „calului troian“? 


Cine încearcă să-i convingă pe troieni să nu aducă în cetate calul 
lăsat de greci? 


Care e tematica poeziei lui Sapho şi Anacreon? 
Care sînt trăsăturile poeziei alexandrine? 

Ce înseamnă poezie anacreontică? 

Cum se numesc poeziile scrise de Teocrit? 


Ce legătură există între tragedia lui Eschil Cei şapte contra Tebei 
şi tragedia lui Sofocle Antigona? 


Ce înseamnă numele „Oedip“ şi de ce fiului Iocastei şi al lui Laios 
i s-a pus acest nume? 


Scrieţi în trei coloane trăsăturile principale care caracterizează 
tragediile celor trei mari tragici greci: 


Eschil Sofocle Euripide 


Din care ciclu de mituri se inspiră Euripide în Medeea? 

Prezentaţi o listă de zei şi zeițe din mitologia romană, însoţită de 
echivalentul lor din mitologia greacă, indicînd domeniul ocrotit. 
Conturaţi cîteva trăsături ale sclavului din comediile lui Plaut. 
Cine a cultivat satira în poezia antică latină? 
Cum se numesc poeziile din volumul Bucolice de Vergiliu? 


Ce episod din Eneida aminteşte de aflarea lui Odiseu în ţara 
feacilor şi prin ce se aseamănă aceste episoade? 


Ce glorifică Vergiliu în poemul Eneida? 
Numiţi titlurile a patru culegeri de versuri ale lui Horaţiu şi 
explicaţi-le. 


Comentaţi următorul vers horaţian: 
„Eu n-am să fiu răpus în întregime, 
Va vieţui ce e mai bun din mine“. 


Numiţi cîteva poezii eminesciene în care apar motive horaţiene. 


Ce probleme abordează Horaţiu în Epistola către Pisoni şi de ce 
aceasta se mai numeşte Arta poetică? 


Enumeraţi cîteva trăsături ale autoportretului lui Ovidiu din 
poezia de exil. 


Care elegie e mai aproape de sensul modern al cuvîntului — cea 
greacă sau cea latină? 


Numiţi temele şi motivele principale ale poeziei horaţiene. 
Numiţi principalele romane scrise de autori latini. 


Cum au fost scrise în original fabulele lui Fedru - în proză sau 
în versuri? Dar cele ale lui Esop? 

» Care sînt trăsăturile unui poem epic eroic medieval? 


Ce înseamnă tanka şi haiku? 


Care sînt cele mai vechi monumente ale eposului eroic medieval 
şi temele lor principale? 


Care sînt cele mai cunoscute specii ale poeziei cavalereşti? 
Numiţi temele principale ale literaturii cavalereşti. 


Ce factori au exercitat o influenţă considerabilă asupra dezvoltării 
literaturii medievale? 


Numiţi cîteva forme specifice ale poeziei orientale. 
Cine sînt cei mai reprezentativi poeţi chinezi medievali? 


Cine a tradus în limba română drama Sakuntala? 


» Din ce fel de poezie medievală provine imnul studenţesc Gaudeamus 


igitur? 


* Explicaţi caracterul simbolic al cifrei 3 în Divina Comedie. 


*» Cine a tradus în limba română Divina Comedie? 


Comentaţi, pe scurt, sensurile Divinei Comedii, stabilite de Dante. 


Exemplificaţi, printr-o problemă abordată de Dante, caracterul 
dualist, deci şi prerenascentist, al Divinei Comedii. 


Cine este primul comentator al creaţiei lui Dante? 

a) la poezia Renaşterii 
Cine dintre poeţii Renaşterii au scris sonete? 


Cum se numeşte opera principală a lui Petrarca şi ce specii poetice a cultivat 
poetul? 


Care este schema clasică a strofelor şi a rimelor unui sonet? 

Numiţi poeţii principali ai Pleiadei franceze. 

Cum se numeşte manifestul Pleiadei franceze? 

Cum se numeşte motivul prezent în versurile lui Ronsard: „Trăieşte, să mă 
crezi, pe miine să nu laşi: culege chiar de azi toţi trandafirii vieţii“? 

Citiţi celebrul sonet LXVI al lui Shakespeare şi evidenţiaţi ideile principale. 
Prezentaţi schema sonetului shakespearian. 

Ce înseamnă poezie anacreontică şi cine a scris o asemenea poezie în epoca 
Renaşterii? 

Numiţi ciţiva poeţi din epoca Renaşterii care s-au inspirat din tradiţia odei 
antice. 

Cui îi este atribuită invenţia sonetului? 

Numiţi cîţiva poeţi spanioli din epoca Renaşterii. 

Cum se numeşte o poezie a lui Mihai Eminescu despre Shakespeare? 


Numiţi cele mai reprezentative poeme epice din epoca Renaşterii. 


b) la dramaturgia Renaşterii 
Expuneţi succint ideile lui Lope de Vega despre teatru. 
Numiţi tipurile de piese scrise de Lope de Vega. 
Ce criteriu stă la baza periodizării creaţiei lui Shakespeare şi cîte perioade 
pot fi evidenţiate în creaţia lui? 
Comentaţi următoarele cuvinte ale lui Hamlet: 
„A fi om mare într-adevăr nu-nseamnă 
Să te frămînţi, doar pentru pricini mari, 
Ci să te baţi chiar pentr-un fir de pai, 
Atunci cînd cinstea-ţi însăşi este-n joc“. 
Comentaţi monologul hamletian „A fi sau a nu fi“. 
Argumentaţi de ce Hamlet este un umanist. 


Ce spune Eminescu despre Shakespeare în poezia Cărţile? 

Cine întruchipează idealul monarhic al lui Shakespeare? 

În ce perioadă din creaţia lui Shakespeare se include Romeo şi Julieta? 
Prin ce se aseamănă Hamlet cu Don Quijote? 

De ce prima perioadă de creaţie a lui Shakespeare se mai numeşte „optimistă“? 
Numiţi operele scrise de Shakespeare în a doua perioadă de creaţie. 

Cine a cultivat genul dramatic în literatura Renaşterii italiene? 


Cine a prelucrat primul în literatură legenda medievală despre doctorul 
Faust? 


c) la proza Renaşterii 
Cine a scris utopii în epoca Renaşterii? 
Prin ce se explică popularitatea „utopiilor“ în Renaştere? 
Cine sînt cei mai cunoscuţi nuvelişti din epoca Renaşterii? 


Prezentaţi pe scurt compoziţia Decameronului lui Giovanni Boccaccio şi 
numiţi temele principale. 


Ce imagine despre om se desprinde din nuvelele Decameronului? 


Care sînt cele mai importante probleme abordate de Rabelais în romanul 
Gargantua şi Pantagruel? 


Care sînt personajele prin care Rabelais abordează problema monarhului 
luminat? 


Comentaţi inscripţia de pe poarta mănăstirii de la Thel&me „Fă ce-ţi place!“. 


Comentaţi răspunsul Sfintei Butelci — „Trinck“ din finalul romanului 
Gargantua şi Pantagruel. 


Cine este Don Quijote din punctul de vedere al provenienţei sociale şi din 
cel al concepţiilor sale despre lume? 


Care este esenţa sfaturilor date de Don Quijote lui Sancho Panza înainte 
de a pleca să guverneze insula promisă? 


Explicaţi complementaritatea lui Don Quijote şi Sancho Panza. 

Explicaţi semnificaţiile termenilor clasic şi clasicism. 
Care este baza filozofică a clasicismului? 


Cite etape pot fi evidenţiate în constituirea doctrinei clasiciste 
şi care este principiul dominant în fiecare dintre ele? 


* Comentaţi rolul raţiunii în operele clasiciste. 

Evidenţiaţi principiile estetice ale clasicismului. 

Formulaţi cît mai succint conflictul unei tragedii clasiciste. 
Comentaţi versul „Cumplita datorie ce inima mi-o rumpe“. 
Caracterizaţi eroul tragediei clasiciste. 

Cum înţelegeţi termenii poetică şi artă poetică? 

Dezvăluiţi esenţa faimoasei reguli a celor trei unități. 


În ce constă diferenţa dintre tragedia lui Corneille şi cea a 
lui Racine? 


Care sînt trăsăturile clasiciste ale teatrului lui Moliere? 


Caracterizaţi personajul principal al comediei lui Moliere 
Avarul. 


Ce înseamnă procedeul quiproquo-ului şi cine dintre scriitorii 
noştri clasici l-a folosit în comediile sale? 


Care vers se numeşte vers alexandrin? 

Ce este iluminismul? 
Numiţi caracteristicile principale ale iluminismului. 
Ce scopuri urmăreau iluminiştii? 


Ce înseamnă, în accepţia iluminiştilor, om social şi om 
natural? 


De ce iluminiştii au scris multe opere satirice? 
Care sînt curentele literare din secolul al XVIII-lea? 
Ce înseamnă clasicism iluminist şi realism iluminist? 


Cum deosebiți o povestire filozofică de o simplă 
povestire? 


Caracterizaţi pe scurt sentimentalismul. 

Prin ce se deosebeşte Enciclopedia franceză de o 
enciclopedie modernă? 

Evidenţiaţi trăsăturile iluministe ale unei opere literare 
(citite) din secolul al XVIII-lea. 


' Numiţi cîteva opere din Secolul Luminilor în care este 


prezentă tema muncii. 


Cum se numesc cele două perioade ale iluminismului 
din Germania? 


Prezentaţi, pe scurt, conţinutul Prologului în cer din opera 
lui Goethe Faust. 


Argumentaţi caracterul filozofic al creaţiei Faust de 
Goethe. 

